Moune! 


— Nu poţi să rămâi acolo pentru totdeauna. 

Mi-am dat teatral ochii peste cap, chiar dacă ea nu mă putea vedea, şi m-am 
băgat în cadă, complet îmbrăcată. M-am întins şi mi-am încrucişat braţele, 
aidoma unui vampir care sforăie. Şi apoi o sticlă de şampon Herbal Essences 
mi-a căzut în cap. 

Mi-am dat seama că trăitul în baie nu era un plan de viaţă pe termen lung. 
Era un act disperat, ca-n westernuri. La un moment dat, urma fie să sar pe 
fereastră, fie să descui pur şi simplu uşa şi să mă furişez afară. Nu tocmai o 
intrigă demnă de Braveheart. Mă întreb dacă există cineva care să se fi 
încuiat vreodată într-o baie si să fi ieşit victorios? 

Mi-am lăsat iarăşi capul pe spate, sprijinindu-l de faianţa rece. Până atunci 
nu mai intrasem niciodată în cadă complet îmbrăcată. Dacă n-as fi fost în toiul 
unei căderi nervoase, ar fi fost destul de relaxant. Am deschis robinetul cu 
tenisii si a început să curgă un firicel de apă. Mi-am luat bila de baie 
efervescentă de culoare albastră, primită de Crăciun, şi am ţinut-o în căuşul 
palmelor sub apă. A început să sfârâie şi să prindă viaţă. 


1 Aici porecla protagonistei, din engleză Mouse - şoricel, iar al doilea sens 
este de persoană timidă 


— Dacă întradevăr nu vrei să te duci, atunci nu eşti obligată să o faci, s-a 
auzit glasul blând al mamei, de dincolo de uşă. 

Suna ca şi cum viaţa ei era terminată. 

— Vorbeşti serios? 

M-am gândit că o să sune sfidător, dar a ieşit jalnic şi bolborosit. 

— Ai paisprezece ani, Mouse, a spus ea. Nu prea pot să te înşfac şi să te 
târăsc până acolo. 

Mi-am imaginat brusc cum ar fi fost ca ea să mă târască pe drum, de coada 
mea de cal, în timp ce le facea politicos cu mâna vecinilor. Mamele şi 
comentariile lor inutile sunt precum taţii şi glumele proaste. La naiba, de ce? 

— Dar eu cred că tabăra asta ti-ar prinde foarte bine, a adăugat ea. Intr-o 
săptămână, o să fii la curent cu toate poveştile, glumele şi bârfele, aşa că 
poate n-o să ţi se mai pară atât de aiurea când o să te întorci la şcoala ta. 

Să mă întorc. Vorbele ei mi-au făcut stomacul să tresalte. 

— Nu mai am nicio prietenă acolo. Toată lumea o să fie într-o gaşcă. O să fiu 
singură cuc. Nu înţelegi. 


Am auzit-o pe mama suspinând şi aşezându-se pe podea. 

— Ştiu că nu mai este Connie cea mai bună prietenă a ta, dar cred că o să 
caute să stea cu tine. 

— Toată lumea crede despre Connie că e o ciudată. Nu va face decât să 
înrăutăţească lucrurile. 

Şi atunci m-am simţit oribil. O cunoşteam pe Connie-May dintotdeauna. Şi 
poate că nu mai era ciudată. O mulţime de lucruri se pot schimba în doi, ani. 
O mulţime de lucruri se pot schimba în cinci minute, dacă stai să te gândeşti. 

— Ei bine, ţi-am spus să o suni pe Lauren, a oftat mama. 

Auzind numele lui Lauren, am intrat în panică. 

Am ascuns bila dezintegrată de baie în interiorul tubului cu cremă de ras 
aproape gol al tatei, după care am ieşit din cadă şi am început să mă plimb 
agitată în sus şi-n jos prin baia mică. Innebuneam din lipsă de spaţiu şi nu 
eram înăuntru decât de zece minute. In dulăpiorul din baie era doar o sticlă 
străveche de loţiune împotriva păduchilor, nişte picături pentru urechi, trusa 
de toaletă a mamei şi instrucţiunile de la jocul de Monopoly. 

Am desfăcut fermoarul trusei şi m-am aşezat pe scaunul de toaletă, 
deschizând o cutie aurie şi grea de „spumă pentru sculptarea bronzului”. Ca şi 
cum spuma era instrumentul potrivit pentru sculptat; Michelangelo nu ar fi 
izbutit să sculpteze statuia lui David cu Petits Filous. 

Am stors o cantitate bună pe degete şi mi-am frecat obrajii. 

Apoi am luat un flacon cu aspect medicinal, „Pururi Tânăr - capsule de 
elixirul tinereţii”, am stors una dintre ele şi mi-am frecat nasul cu lichidul pe 
care îl conţinea, care semăna cu uleiul pentru gătit. 

Am pulverizat pe mine din parfumul Chanel pe care i-l luase tata mamei şi 
am dat cu pudră iluminatoare Visuri de Monaco prin locurile pe care dădusem 
şi cu cremă. E 

— Te iubesc, am auzit-o pe mama spunând încet. Îmi dau seama că e 
insuportabil de greu pentru tine. Dar eşti mai puternică decât crezi, Mouse. 

Am înţeles că trebuia să mă duc în tabăra de schi. Nu era vina ei. 

Am descuiat uşa. 

Mama stătea pe podea, cu picioarele întinse în faţă, bând ceai din cana ei 
inscripționată cu textul MĂMICĂ DE DANSATOARE. M-a văzut uitându-mă la 
inscripţie şi şi-a lipit palmele de cană, pentru a ascunde cuvintele. M-am 
trântit lângă ea, iar ea mi-a întins un sandviş cu pâine prăjită care părea rece. 

— Ciudată sau nu, Connie o să fie aici în cinci minute, a spus ea, 
cuprinzându-mă cu braţul. 

Am desfăcut sandvişul şi am scobit dulceaţa cu degetul. Stăteam amândouă 
în tăcere. In faţa noastră, lângă capătul de sus al scărilor, era o fotografie cu 
mine într-un costum mulat albastru-des his, în perfectul meu grand jeteatunci 
când am fost admisă, mi-au încadrat fotografia cu titlul: „O localnică învinge 
1200 de candidate pentru a intra la şcoala de balet”. Amândouă ne-am holbat 
la ea. 

A sunat soneria. 

Mama m-a sărutat pe cap. 

Draga mea, arăţi ca un Ştrumf. Mai bine te-ai spăla pe faţă. 

M-am dus înapoi în baie şi m-am uitat în oglindă. Ştrumf era frumos spus. 
Ba chiar un compliment. Din oglindă mă privea o uriaşă moacă albăstruie, cu 
două dâre brun-aurii pe fiecare parte. Arătam ca un viezure de desen animat 
care o luase razna într-un raion de cosmetice Barry M. Am deschis la 
maximum ambele robinete şi am început să mă spăl, dar se părea că nu 
reuşeam altceva decât să întind si mai mult amestecul. 


Un chip mititel, rotunjor şi pistruiat, înconjurat de un halo de cârlionţi 
săteni s-a itit de după usa băii. Connie. Şi-a aruncat braţele în jurul taliei mele 
şi s-a apucat să ţipe, ţopăind încoace şi încolo cu atâta forţă, încât m-a purtat 
cu ea. Arăta la fel şi altfel totodată. Se înălţase, nu glumă. Avea un aer puţin 
ridicol. Ca şi cum n-ar fi trebuit săfie atât de înaltă, cumva. Ca şi cum ar fi fost 
pe catalige. i 

Mouse, ce față colorată ai! a scheunat ea. Imi place la nebunie. Pot să te 
imit sau e chestia ta personală? 

A fost din greşeală. 

Nu m-am putut preface că eram panicată. Dar dacă a observat, nu a lăsat să 
se vadă. 

Cele mai bune lucruri se întâmplă din greşeală, a spus ea. 

Şi mine. 

Apoi mi-a ridicat mâinile şi le-a lipit de obrajii ei, încât a ajuns să aibă şi ea 
câte o amprentă albastră pe fiecare. 

S-a apucat să cânte şi să danseze frenetic prin toată baia: 

— Toată lumea să se uite la stânga, /Toată lumea să se uite la dreapta/Nu 
vedeţi că sunt în lumina reflectoarelor? /Oh, abia aştept să merg la schit. 

S-a urcat pe marginea căzii şi a sărit. 

— Oh, abia aştept să merg la schi. 

Mi-am frecat obrajii cu acetonă, încercând să îndepărtez măcar o parte din 
albăstreală. Am izbutit, într-o oarecare măsură, dar mai aveam încă nişte pete 
palide de Ştrumf. Mi-am desfăcut părul din cocul în care era strâns şi l-am 
adus în faţă, în tentativa de a le ascunde. 

Connie s-a oprit din dansat preţ de o secundă. 

— Oh, Doamne, Mouse. Părul tău e atât de lung. Ai putea, practic, să mergi 
goală şi să-l porţi ca pe o mantie. 

S-a postat lângă mine, luând o parte din părul meu pe capul ei. 

Imi lăsasem părul să crească de când aveam trei ani. Este lucrul pe care 
toată lumea îl remarcă la mine. Altceva nici nu mai e de remarcat, de fapt. Am 
ochi albaştri-cenuşii, un nas cârn şi o puzderie de pistrui mărunți pe ambii 
pomeţi. Nu atât de mulţi ca ai lui Connie, dar sunt. Pentru şcoala de balet sunt 
destul de înaltă, altminteri sunt de statură medie. 

În maşină nu am prea vorbit, ci m-am mulţumit să o las pe Connie să bată 
câmpii împreună cu mama despre avalanşe şi despre ce mănâncă francezii la 
cină („De obicei, nu e vorba de melci, m-am uitat eu pe Google. Pfui!”). Dar, pe 
măsură ce ne apropiam de şcoală, am început să simt un nod strângându-se în 
stomac. 

— Eşti emoţionată, Mouse? m-a întrebat Connie, din senin. 

Eram atât de emoţionată, încât nu puteam vorbi. Şi apoi am văzut-o. Vizavi, 
împreună cu Scarlett şi Melody. Avea părul împletit într-un model coadă de 
peşte, ceea ce trebuie să fi durat o groază de timp. Cândva, petrecuserăm 
amândouă o săptămână întreagă pentru a învăţa cum se face. Purta nişte 
pantalonaşi foarte scurţi din denim peste dresuri groase, de culoare gri, şi o 
cămaşă ecosez. Arăta la fel, poate doar ceva mai elegantă. Ca o imagine 
perfect colorată, în care nicăieri contururile nu fuseseră depăşite. Nici măcar 
nu purta o jachetă. 


1 Adaptare după „Pur şi simplu abia aştept să fiu rege” din Regeeku (Walt Disney, 1994) 


îţi puteai da seama, de la distanţă, că era în continuare lidera găştii. Nu e 
cea mai drăguță - aceea este Scarlett, de departe - şi nu e nici cea mai 
sportivă sau cea mai deşteaptă, dar pur şi simplu este lidera. Persoana pe care 
celelalte o urmează. Persoana care toate îşi doresc să fie. Exista o parte din 
mine care-şi dorea acelaşi lucru. Chiar dacă ea mă ura. 

— Oh, uite-o pe Lauren Bradley, a zis mama pe un ton vioi, iar eu mi-am 
simţit măruntaiele împietrind. 

Jack 

In timp ce autocarul intra pe autostradă, Max a dat iama în cea de-a treia 
pungă mare de pufuleţi Monster Munch. 

— Ştiţi că în Franţa poţi să faci rost de tot ce vrei, a zis el, îndesându-şi un 
pumn de pufuleţi în gură şi împrăştiind firimituri peste tot. Adică, 
literalmente, orice. 

Toddy a pufnit dispreţuiţpr. 

— Poţi să faci rost de orice oriunde. Trebuie doar să cunoşti oamenii 
potriviţi. 

— Da, păi, exact asta spuneam, a bolborosit Max, împroşcându-ne pe mine 
şi pe Toddy cu o rafală de resturi de ceapă murată. Noi nu cunoaştem oamenii 
potriviţi, nu-i aşa? 

— Noi nu cunoaştem nici măcar oamenii nepotriviţi, am spus. Noi nu 
cunoaştem niciun fel de oameni, punct. 

Max a încuviinţat nerăbdător din cap. 

— Da, tocmai. Dar nici nu trebuie, în Franţa. Chiar poţi să cumperi pe bune 
artificii, petarde şi stele ninja şi orice altceva de la magazinul local, de unde-ţi 
cumperi ciocolată şi chipsuri! 

Toddy s-a încruntat. 

— Nu prea cred. 

Stăteam toţi trei pe la mijlocul autocarului, acolo unde ne aşezăm mereu în 
excursiile şi taberele cu şcoala. Aceasta era poziţia noastră naturală. Acolo ne 
era locul. Nu suntem suficient de tocilari pentru a sta chiar în faţă, lângă 
profesori, dar cu siguranţă nu suntem nici îndeajuns de tari ca s-o ardem în 
spate, cu cei din echipa de fotbal şi cu cei duşi cu pluta. Suntem cu totul şi cu 
totul mijlocii, material ideal pentru mijlocul autocarului. 

Max s-a aplecat spre noi, peste spătarul scaunului său. 

— Ascultaţi ce vă spun, băieţi! a şuierat el. Îl ştiţi pe Nathan Freeman, mai 
mare cu un an decât noi, da? A fost în tabăra asta, anul trecut. Voi ştiţi cum, în 
Anglia, dăm o fugă la magazin după nişte lapte sau pâine sau orice altceva, 
nu-i aşa? Ei bine, el mi-a spus că, în Franţa, oamenii dau o fugă la magazin 
după o baghetă, de pildă, un paloş şi o ditamai roată de artificii. Poţi să ieşi 
dintrun magazinaş din ăsta arătând ca un personaj din Urzeala tronurilor! Pur 
şi simplu aşa stau lucrurile pe acolo. 

Am râs. 

— Iţi dai seama că asta e o tabără de dat cu placa, Max? Nu mergem în Alpi 
pentru a petrece cinci zile adunând un arsenal de artificii. 

Max a ţocănit nemulţumit şi a luat o altă pungă de Monster Munch. 

— Amice, faptul că mă dau cu placa mă entuziasmează cel mai puţin în 
tabăra asta. In ordine inversă, chestiile de interes ar fi: datul cu placa pe locul 
trei, cumpărarea de artificii pe locul doi, iar pe locul întâi... — şi-a coborât 
vocea, într-o şoaptă entuziastă - fetele! 

Toddy şi-a dat ochii peste cap şi s-a întors să se uite pe fereastră. 

— De unde ştii că o să fie vreo fată acolo? a mormăit el. 

— Toddy, ai trăit într-o peşteră? a zis Max printre dinţi. Aceasta este tabăra 


din vacanţa din februarie! Toată lumea ştie că tabăra asta, este de agăţat fete. 
Fete de peste tot. Fete din Franţa, fete din Germania, fete de la alte şcoli din 
Anglia... O să fie un miracol dacă o să apucăm să ne dăm cu placa, cu atâtea 
fete de giugiulit. 

— Da, am intervenit. Vreau să spun că... luând în considerare faptul că 
niciunul dintre noi nu a reuşit să giugiulească măcar o singură fată în 
paisprezece ani, n-aş paria pe asta, Max. 

Exasperat, Max şi-a trecut o mână peste capul ras, roşcovan. 

— Ascultă, Jack. Nathan Freeman era pe zero ca şi noi, atunci când a mers 
în tabăra asta, anul trecut. Când a venit înapoi, ai idee cu câte fete fusese? 

— Sunt sigur că o să ne spui. 

— Şaisprezece, a şuierat Max. A zis că a fost cu şaisprezece fete în cinci 
zile! 

— Da, păi, Nathan Freeman a mai zis şi că bunica lui a inventat pasta 
corectoare, aşa că doar cu mare greutate poate fi considerat o sursă de 
încredere, am spus. 

— N-are a face! a pufnit Max. Spun doar că săptămâna asta reprezintă cu 
siguranţă cea iţiai bună şansă pe care o avem. 

Avea dreptate în privinţa asta, cinstiţi să fim. In cei paisprezece ani şi două 
luni petrecuţi de mine pe această planetă, cel mai aproape de a săruta o fată 
vie şi reală fusesem cu Maria Bennett, în octombrie, anul trecut. Şi totul a 
ieşit atât de naşpa, încât abia dacă mai schimbasem o vorbă cu vreo altă fată 
de atunci. Dar nu rnă puteam gândi la Maria Bennett tocmai acum. Mă 
gândisem deja la ea mai mult decât era cazul în ultimele câteva luni. 

Am dat la o parte toate grijile legate de fete şi mi-am înfipt mâna în punga 
de pufuleţi a lui Max. 

— Hei! a exclamat el, trăgându-mi una peste mână. N-am spus că îi pun la 
bătaie! 

— E ditamai punga, să ajungă pentru o familie întreagă! 

— Da, exact. Şi, ultima dată când am verificat, nu erai un membru al 
familiei mele. Aşa că jos labele! 

— Eşti ridicol, Max. 

Afară, un uriaş indicator rutier pe care scria „Southampton” a trecut ca 
ftdgerul pe lângă noi. Plecaserăm din Winchester în urmă cu doar o jumătate 
de oră şi ne aflam deja la mai puţin de zece kilometri de feribot. Max s-a lins 
pe degete, curăţându-se de resturile de ceapă, şi a mototolit ambalajul, 
transformându-l într-o mică minge. 

— Aruncă-mi şi mie ghidul ăla de conversaţie francez, Toddy, a zis el. 

Toddy şi-a ridicat sprâncenele. 

— Oh, corect, aşadar ţi-ai bătut joc toată săptămâna de ghidul meu de 
conversaţie, iar acum vrei să te uiţi în el? 

— Da, păi, mama ta l-a cumpărat special pentru tine, nu-i aşa, a răspuns el, 
piţigăindu-şi vocea atunci când a rostit „special”. Deci am putea şi noi să ne 
folosim de el. 

Toddy a scotocit prin rucsacul lui şi i-a dat noul şi luciosul său ghid de 
conversaţie englez-francez lui Max, care s-a apucat să-l răsfoiască. 

— Ce cauţi? am întrebat. Nu cred că o să găseşti „Aş dori să cumpăr nişte 
stele ninja, vă rog”. 

— Nu, nu, a mormăit Max, frunzărind în continuare. Vreau să învăţ cum să 
spun „Noi suntem într-o trupă”. Cu siguranţă franţuzoaicele se vor topi după 
noi, dacă vor afla că facem parte dintr-o trupă. 

— Oh, Doamne, doar nu ai de gând să baţi câmpii în continuare despre 


formaţia ta tâmpită? 

Am ridicat cu toţii privirile şi am văzut ţeasta cu păr ţepos a lui Jamie Smith 
ivindu-se deasupra noastră. Asta e problema, când stai la mijlocul autocarului 
- ai parte de oameni care trag cu urechea la ce vorbeşti, în timp ce îşi 
aşteaptă rândul la toaletă. 

— Voi n-aţi cântat niciodată în vreun spectacol şi nici măcar nu aveţi un 
nume, a rânjit Jamie. Nu sunteţi tocmai o trupă propriu-zisă, nu-i aşa? 

— Da, ei bine, lucrăm la aceste două aspecte, a ripostat Max. Şi, defapt> 
suntem o trupă uimitoare, Jamie. 

Uneori nu-mi dau seama dacă Max este curajos sau prost. Jamie nu e tocmai 
din tagma vajnicilor ocupanţi ai părţii din spate a autocarului, dar e cam dus 
cu pluta. L-am văzut odată pocnind un puşti de unsprezece ani ca săia el 
ultima brioşă la prânz. 

— Dacă sunteţi atât de uimitorii a râs Jamie, atunci cum se face că solistul 
vostru a dat-o-n bară la Noaptea Trupei, săptămâna trecută? 

Şi-a abătut sarcasmul asupra mea şi am simţit că m-am înroşit imediat. 
Chiar nu aveam nevoie ca Jamie Smith să le reamintească tuturor celor din 
autocar ce se întâmplase în noaptea cu pricina, îmi petrecusem ultimele zece 
zile încercând s-o dau uitării. 

— Eu... n-am dat-o în bară, am bălmăjit. Eu doar... 

— Ba ai dat-o-n bară cum nu se putea mai rău! m-a întrerupt Jamie. Toată 
lumea te-a văzut! De fapt, există un nume bun pentru trupa voastră: Rataţii. 

Am auzit un hohot de râs dinspre cel mai bun prieten al lui Jamie, Ed, ceva 
mai în spate, în autocar. Dintr-odată mi-am dat seama că toată lumea stătea cu 
urechile ciulite. 

— Tacă-ţi fleanca, Jamie, a mârâit Max. Noi nu ne numim Rataţii. 

— De fapt, Rataţii nu este un nume rău, cinstit să fiu, s-a trezit vorbind 
Toddy. 

Max i-a tras una peste braţ. 

— Taci, Toddy! Noi nu suntem Rataţii, fiindcă nu ratăm nimic! Noi pur şi 
simplu... n-am avut chef la Noaptea Trupei, atât si nimic mai mult. 

Am simţit o subită senzaţie de recunoştinţă. Oricât de idiot poate să fie Max 
uneori, el o să mă susţină întotdeauna. 

— Nu contează, a spus Jamie. Abia aştept să vă văd dându-vă de ceasul 
morţii să le spuneţi franţuzoaicelor despre trupa voastră jalnică. Hohotele lor 
de râs vă vor azvârli de pe munte, frate. Nu e de mirare că sunteţi toţi pe zero 
la capitolul fete. 

A izbucnit un alt hohot de râs de pe un scaun mai din spate. M-am uitat la 
Max. Faţa lui era chiar mai roşie decât a mea şi am putut vedea cum i se 
zbătea o venă de pe gât. Acum strângea atât de tare de sticla cu Sprite, încât 
aceasta trepida. 

— N-ar trebui să agiti aia, i-a spus Jamie. O să explodeze. 

— Da, a răspuns Max, privindu-l drept în ochi şi deşurubând capacul. E la 
mintea cocoşului. 


Moure 


Vreau să fiu iarăşi prietenă cu Lauren Bradley. Vreau să ignor ultimii doi 
ani. Vreau să mă duc la ea şi să-i spun: „Bună, Lauren, am fost dată afară de 
la şcoala de balet. Nu mai sunt dorită acolo. Probabil regretă că nu te-au ales 
atunci pe tine la audiții, în locul meu. N-ai de ce să mă mai urăşti. Am putea să 
reluăm obiceiul de a dansa la mine în dormitor şi de a sta apoi la taclale până 
la trei dimineaţa”. 

Mă blocase pe Instagram şi apoi am cam blocat-o şi eu, în mintea mea. Ca şi 
cum prietenia noastră nu ar fi existat niciodată. M-am dus la şcoala de balet şi 
pur şi simplu am şters-o din viaţa mea. Am lipit o groază de poze cu Lila, Meg 
şi Kate, în noul nostru dormitor, si am aruncat tot ceea ce fusese înainte. 
Acum nu reuşeam să-mi dezlipesc privirea de la ea. Dar ea nu se uita la mine. 
Urăsc acest obicei al fetelor. Când se poartă ca şi cum n-ai fi acolo. Este 
nevoie de energie pentru a face acest lucru, pentru a pretinde că, în spaţiul 
ocupat de o formă umană, nu există altceva decât aer. Ai nevoie de control. 
Lauren trebuie să mă fi văzut traversând strada, cărându-mi bagajul, 
împreună cu Connie. Trebuie să mă fi văzut semnându-mă pe listă la 
domnişoara Mardle, care ne fusese dirigintă în clasa a şaptea, şi îmbrăţişând- 
o pe mama de rămas-bun. 

Fusesem prietena ei cea mai bună... dar nu a aruncat nicio privire în 
direcţia mea. 

Mi s-a părut ireal să păşesc din nou pe porţile şcolii de la Bluecoats, ca 
atunci când visezi ceva ce mintea ta trează dăduse uitării. Ca şi cum ai încălca 
teritoriul unei amintiri. Părea exact la fel: genul de coşmelie de doi bani, nu 
pitorească sau maiestuoasă, ci pur şi simplu ponosită şi în mod clar o 
greşeală. Mama mea învățase la Bluecoats când şcoala abia fusese construită 
şi probabil că nu mai fusese zugrăvită de atunci. E o clădire urâtă şi anostă, 
din beton. Se află la doar câţiva kilometri distanţă de White Lodge, dar ar 
putea să fie şi la o mie. Prima dată când am vizitat White Lodge, amplasat 
într-un parc plin de căprioare, am văzut, pe una din ferestrele până la podea, 
o fată şi un băiat dansând pas de deux. Lauren si cu mine facuserăm ochii 
mari si ne uitaserăm y y una la alta, şi atunci stiusem că asta era tot ce-mi 
doream. 

— Devin foarte emoţionată şi asta mă face întotdeauna să am nevoie la 
toaletă, a zis Connie, sărind în loc. Ştii că, într-o noapte, aici a dansat un elan? 
Minnie Porter mi-a zis că purta salopetă şi a dansat Macarena. 

— Bună! 

O fată şi-a trântit rucsacul la picioarele noastre. La început, nu am 


recunoscut-o. Avea părul des, negru şi ondulat, împletit în codițe mici, şi purta 
nişte blugi zdrenţuiţi, acoperiţi cu desene făcute cu carioca. Insă ochii ei de 
un verde strălucitor au deconspirat-o. Keira Avakian. Eram uimită de cât de 
frumoasă se făcuse. Ultima oară când o văzusem, avea o ciudată tunsoare 
scurtă, pentru că părul ei era foarte des, şi pantofi speciali, pentru că avea 

— Bună, Keira! a exclamat Connie, repezindu-se la ea şi îmbrăţişând-o. 

Arătau un pic ridicol una-lângă cealaltă. Connie, cu părul coafat şi cârlionţi 
deşi, într-o cămaşă călcată cu grijă, pe care probabil că mama ei o alesese 
pentru ea, şi Keira, cu neglijenţa ei nepăsătoare. 

— Este atât de devreme, a gemut Keira. Parcă am fi la închisoare. 

I-a aruncat o privire cruntă domnişoarei Mardle. 

— Nu cred că oamenii de la închisoare merg în tabere la schi, a observat 
Connie, în treacăt. 

— Salutare, Mouse, mi-a spus Keira, ca şi cum eram colege, ca si cum 
ultima oară ne-am fi văzut în urmă cu o zi. 

— Bună. 

Am încercat să adopt acelaşi ton nonşalant şi prietenos, dar a sunat stins şi 
pompos. Ea pur şi simplu nu avea astâmpăr, aşa că şi-a desfăcut rucsacul şi s- 
a apucat să scotocească prin el. Era plin ochi cu de-ale gurii. Chipsuri picante, 
plăcinte cu carne de porc, dropsuri Haribo şi două pachete cu prăjituri. 
Opusul buletelor cu proteine şi al pachetelor de migdale - combustibilul 
pentru dans cu care încă îmi mai ticsisem eu bagajul. A scos o pungă de 
biscuiţi cu brânză şi şi-a turnat câţiva direct în gură. 

— Aşadar, cum de ai uşchit-o de la şcoala de balet? 

Fetele începuseră să se alinieze pentru urcarea în autocar şi cele djn jurul 
nostru au tăcut dintr-odată. Evident, Keira nu era singura curioasă. 

Cărămida din stomacul meu s-a lichefiat şi a început să ţopăie. Apoi am 
văzut-o pe Lauren. Ea, Scarlett şi Melody erau la doar câţiva metri distanţă şi 
niciuna dintre ele nu se uita la mine, dar atmosfera parcă se schimbase. 
Aşteptau să vorbesc. 

Adevărul nu era tocmai complicat. Ar fi fost atât de uşor să spun, „Păi, după 
părerea lor, nu gii-am pus în valoare potenţialul pe care îl arătasem la 
unsprezece ani, aşa că m-au dat afară”. Dar n-am spus asta. Inima mi-a luat-o 
la goană şi vocea mi-a sunat ca un scheunat: 

— Profesorul meu de balet m-a recomandat pentru un alt program de dans, 
la Paris. O să încep din septembrie. 

M-am adresat mai mult rucsacului Keirei decât ei. Puteam simţi ruşinea 
colorându-mi obrajii. Am vrut numaidecât să-mi retrag cuvintele, dar era prea 
târziu. 

— Oh, mişto, a spus Keira. Aşadar te-ai întors aici doar pentru, cât, adică, 
două trimestre? 

Am dat din cap stingherită şi Connie a zis: 

Uau. Incredibil. Ooh la la, tris bon, baguette. 

O fată dintr-un an mai mare de la White Lodge se dusese să se antreneze cu 
Baletul Operei din Paris, aşa că ar fi putut fi adevărat. Dar nu era. Am aşteptat 
să-mi spună cineva că mint, dar nimeni nu a facut-o. Poate că arfi trebuit ca 
mama să mă lase să încerc la alte şcoli şi poate că aş fi reuşit să fiu admisă la 
vreuna. Dacă as fi facut-o, n-ar mai fi fost chiar o minciună. Am tras adânc aer 
în piept, ca să nu mă mai gândesc la asta. 

Keira a mâncat şi ultimul biscuit cu brânză, după care a mototolit ambalajul 
şi l-a aruncat în direcţia coşului de gunoi. 

Mi-ar fi plăcut să fiu şi eu bună la ceva, ca să pot scăpa de părinţii mei. Şi 


de şcoală. Fără aceste două impedimente, aş avea o viaţă pe cinste. 

— Ei bine, cel puţin ai reuşit să vii în tabăra de schi, a spus Connie, 
strângându-mă de braţ. Poţi să începi să-ţi exersezi franceza, cât stăm acolo. 

M-am uitat spre Connie, zâmbindu-i, dar am dat cu ochii de Lauren. Privirile 
ni s-au întâlnit pentru o secundă, în care a plutit şi o mică tentativă de 
zâmbet, dar apoi ea a întors capul şi le-a spus ceva lui Scarlett şi Melody. Au 
izbucnit în râs ca şi cum ar fi fost cel mai amuzant lucru pe care l-au auzit 
vreodată. Lauren ştia mai multe despre balet decât oricine altcineva de aici. 
Ştia despre evaluări, căci citiserăm amândouă toate cărţile despre Şcoala 
Regală de Balet care existau. Mi s-a făcut rău. 

Domnişoara Mardle a intrat brusc în acţiune şi s-a apucat să dirijeze pe 
toată lumea spre autocar. 

— Staţi voi două împreună, a zis Keira, în timp ce urcam. Pentru mine e în 
regulă să-mi ascult muzica. 

— Nu, sincer, m-aş simţi tare aiurea, le-am spus. 

— Eşti sigură? a întrebat Connie. Nu vreau ca domnişoara Mardle să creadă 
că nu te bag în seamă. Am de gând să-mi iau foarte în serios postul de 
Prietenă oficială. 

Şi-a pus braţul pe după umerii mei, cu mândrie. 

M-am aşezat pe bancheta din spatele lor. 

— Probabil că o să mă fure oricum somnul. 

— Nicio grijă, a zis Connie, radioasă, o să spun totul de două ori, astfel încât 
să auzi şi tu. Ca un papagal. 

Lauren, Scarlett şi Melody au trecut pe lângă noi, dar niciuna dintre ele nu 
m-a învrednicit cu vreo privire. M-am învelit cu hanoracul pe genunchi şi mi- 
am sprijinit capul de fereastră. 

Am ieşit din Londra şi am intrat pe autostradă. Connie şi Keira ascultau 
muzică, împărțind un set de căşti. La fel şi cele două fete din fata lor, la fel si 
celelalte două de mai în faţă. Nu vedeam decât perechi de fire bifurcându-se 
în spaţiile dintre scaune. De ce totul în viaţă e împărţit întotdeauna în două? 

Din când în când, o auzeam pe Lauren râzând foarte tare, în spatele meu. 
N-am îndrăznit să întorc capul. Era ca şi cum o facea pentru mine. Pentru a-mi 
arăta cât de multe ratasem. De fiecare dată când le auzeam, îmi apăsam capul 
de geam şi lăsam vibraţiile autocarului să le acopere. Trebuie să fi adormit de- 
a binelea, la un moment dat, pentru că m-am trezit cu faţa lui Connie chiar în 
faţa mea. 

— Mouse! 

Ochii ei păreau imenşi. 

— E ceva ce nu ţi-am spus. 

— E însărcinată! a trântit Keira, scoţându-şi nasul printre scaune. 

— Iar? am întrebat, dar n-aveam putere să continui gluma. 

Connie i-a aruncat o privire Keirei. 

— Nu eu sunt cea care l-a sărutat pe Elliot în toaleta pentru persoane cu 
dizabilităţi, la petrecerea lui Katie. 

— Presupun. Oricum, spune-i. 

Connie s-a uitat la mine. 

— Mouse, eşti în stare să păstrezi un secret? 

Am încuviinţat. 

— OK, a continuat Connie, pe un ton serios. Nu mă îndoiesc de onoarea ta, 
dar trebuie să reactivăm pactul Clubului Brânzei. Pentru orice eventualitate. 

Şi-a desfăcut pumnul şi a dat la iveală două pacheţele de brânză Babybel, 
punând until în mâinile mele. 


— Îţi aduci aminte? 

— Parcă trebuia să activăm pactul Clubului Brânzei doar într-un loc secret 
de întâlnire, nu? am întrebat. 

— Am modificat chestia asta în anul întâi, la Muzeul Ştiinţei, ai uitat? încă 
mai am hârtia pe care am scris toate astea. 

Şi-a întins palma cu brânza lângă a mea şi a şoptit: 

— Mouse, e o chestie serioasă. Am nevoie de Clubul Brânzei. S ă-ru-tă-brân- 
za. 

— OK, OK, am zis eu şi am sărutat brânza. Nu am desfiinţat totuşi Clubul 
Brânzei în anul doi? 

— Clubul Brânzei nu moare niciodată. 

Connie şi-a ridicat încet rucsacul şi s-a uitat în jur, pentru a se convinge că 
nu ne vedea nimeni. Habar n-aveam ce putea avea înăuntru, la o adică. II 
mânuia ca şi cum ar fi fost plin de explozibili. A desfăcut fermoarul, cu grijă, 
într-o parte. 

— Uită-te înăuntru, a şoptit. 

M-am aplecat şi aproape că mi-am lipit faţa de rucsac. Am zărit nişte bare 
metalice subţiri. Am desfăcut un pic mai mult fermoarul. Si atunci l-am văzut. 
Se uita la mine, cu ochii lui mici şi negri, printre gratiile cuştii. O mingiuţă 
pufoasă de culoarea ghimbirului. 

— Uită-te la ochii hamsteraşului ăstuia, a gangurit Connie. Isi aminteşte de 
tine. 

Nu-mi venea să cred. 

— E... E Domnul Jambon? încă mai...? 

Eram un pic zăpăcită de întreaga situaţie. 

— Da, a zis Keira, aplecându-se peste scaun. Are cam nouăzeci de ani 
hamstereşti. Călătoreşte cu permisul său de hamster vârstnic pentru autobuz, 
a continuat ea râzând, ca şi cum nu era mare lucru, şi s-a apucat să schiţeze o 
caricatură de hamster cu degetul pe geam. 

— Şterge-l! a mustrat-o Connie. Ţi-ai pierdut minţile? 

Keira s-a lăsat înapoi pe scaun. 

— Da, corect. Tu aduci la schi un hamster bătrân şi eu mi-am pierdut 
minţile. 


Jack 


Jamie încă zbiera la Max, când am ajuns la Southampton. 

— Mi-am cumpărat tricoul ăsta special pentru tabără! a ţipat el, în timp ce 
coboram cu toţii din autocar pe feribot. Cum o să-l port acum, pătat cu Sprite? 

— Sunt sigur că se poate spăla, a intervenit Toddy, împăciuitor. 

— Se poate spăla doar de mână. 

— Ei bine, atunci spală-l de“ mână, idiotule, a bombănit Max. Jamie a tras 
un şut în peretele metalic al feribotului, facându-l să răsune puternic. L-am 
lăsat plângându-i-se lui Ed şi ne-am îndreptat spre puntea superioară. Exista 
un restaurant, o sală de jocuri şi un magazin de dulciuri, dar totul mirosea 
atât de ciudat, de metalic si a rău de mare, încât a trebuit să ieşim afară. 

— Aplauze pentru chestia asta, Max, am spus, încercând să par degajat şi 
spontan, în timp ce ieşeam în bătaia brizei tăioase a mării. Nu trebuia să-i spui 
lui Jamie că am rasolit-o cu toţii la Noaptea Trupei. 

Max m-a bătut zdravăn pe spate şi a rânjit. 

— Nu fi prost, omule. Suntem o trupă. Suntem uniţi. 


Toddy mi-a tras un pumn în umăr. 

— Da. Nu te condamn câtuşi de puţin pentru c-ai spălat putina. Eu n-aş fi în 
stare să cânt în faţa oamenilor. Sunt destul de speriat şi stând în spate, cu 
basul meu. 

— Tot nu-mi dau seama de ce nu poţi cânta tu, Max, am spus. 

— Eu sunt bateristul, Jack, mi-a răspuns el, apăsat. Nu există baterist care 
să fie şi solist vocal. 

— Ce zici de Phil Collins? a intervenit Toddy. 

— N-am auzit de el, a pufnit Max. Ceea ce îmi întăreşte punctul de vedere - 
probabil că nu are cine ştie ce succes, nu? 

Toddy şi-a încreţit nasul. 

— Ba cred că da. Tatăl meu are, ce să zic, vreo zece din albumele sale. 

— Mda, mă rog, dar noi nu încercăm să-l impresionăm pe tatăl tău, nu-i aşa, 
Toddy? Noi încercăm să impresionăm fetele, să devenim bogaţi şi celebri şi, în 
general, să urcăm rock'n-rollul pe noi şi ameţitoare culmi. 

Toddy a încuviinţat. 

— Bine, în regulă. Atâta timp cât nu ne stabilim nişte țeluri lipsite de 
realism. 

Max m-a plesnit iarăşi peste umăr. 

— Oricum, avem un lider perfect în Jack. Doar că el pur şi simplu nu-şi dă 
încă seama. Noaptea Trupei a fost o mică poticneală. Data viitoare, o să 
aruncăm acoperişul în aer. 

Data viitoare. Deci de aceea era Max atât de calm în legătură cu faptul că o 
dădusem în bară la Noaptea Trupei: credea că ăla fusese un accident nefericit. 
Credea că pur şi simplu puteam să dăm un alt concert, unde aveam să fiu în 
regulă. Numai că, în adâncul sufletului, ştiam că n-o să fiu. 

Imi place să cânt la chitară şi să răcnesc versuri atunci când suntem doar 
noi trei, în dormitorul lui Max, dar ideea de a sta în faţa unei mulţimi şi de a 
face asta... Pur şi simplu mă îngheaţă pe dinăuntru. Asta s-a întâmplat la 
Noaptea Trupei: am îngheţat. I-am spus lui Max că nu eram pregătit, dar el 
ne-a înscris oricum. lar când a venit în sfârsit ziua cea mare si am tras cu 
ochiu ochiul prin cortină, la sala plină de lume, mi-am dat seama că n-o 
puteam face. Am luat-o glonţ spre ieşire şi nu m-am mai uitat înapoi. 

Stăteam toţi trei la marginea punţii, cu coatele sprijinite de balustradă, 
uitându-ne cum Anglia dispare încet în ceaţă. 

— Totuşi Jamie are dreptate în privinţa unui lucru, ştiţi? a zis Max. E pur şi 
simplu... deprimant că niciunul dintre noi n-a fost cu vreo fată. Ştiţi că, acum, 
Ed e la a zecea? TLece. E cu o lună mai mic decât mine şi a ajuns deja la un 
număr de două cifre. 

— Serios? am gemut. Asta-i demenţă. Nu mi-l pot imagina pe vreunul dintre 
noi în stare să ajungă vreodată la un număr mai mare de o cifră. 

— Noi nu suntem nici măcar la o singură cifră, a râs Toddy. Suntem la zero. 

— Da, dar şi zero e un număr dintr-o singură cifră, nu? 

Toddy a deschis gura să combată argumentul, dar n-a scos niciun sunet. 

— Exact, am spus cu îngânjfare, deşi nu simţeam niciun motiv de 
îngâmfare. 

Figura Măriei Bennett mi-a venit brusc în minte şi, de această dată, n-am 
izbutit să o alung. 

Stăteam în grădină, la petrecerea de paisprezece ani a lui Sarvan. Ea 
sugerase să ieşim afară. Îmi amintesc că mă gândisem că era un semn bun. 
Era octombrie şi era tare frig; singurul motiv pentru care cineva ieşea afară 
era să se combine. 


Şi am stat acolo, uitându-ne la stele şi la frânturile negre de nori, iar eu îmi 
tot spuneam să mă aplec şi să o sărut, dar ceva mă oprea. Era straniu. Nu 
neapărat teama de a fi respins mă speria (cu toate că şi asta era destul de 
înfricoşător), ci mai mult ideea că am s-o fac greşit. Mi-o tot imaginam 
îndepărtându-se îngrozită, pentru că reuşeam cumva să o dau în bară. Aşa că, 
în cele din urmă, nu am făcut nimic. Nici măcar nu am încercat să o sărut. M- 
am blocat şi am dat înapoi. La fel cum am făcut la Noaptea Trupei. La fel cum 
mi se pare că fac în toate privinţele. 

— Nu-ţi face griji, a zis Max, readucându-mă înapoi la realitate. Nu o să 
rămânem pe zero mult timp, a continuat el, urmărind doi pescăruşi care 
pluteau la câţiva metri mai sus şi atingându-şi firele anemice de păr de pe 
buza de sus. Mă întreb dacă franţuzoaicele au mustață. 

— O, Doamne, a oftat Toddy. Nu începe iarăşi cu chestia asta. 

Max devenise recent complet obsedat de faptul că era cel dintâi din anul 
nostru căruia începuseră să-i crească tuleie pe faţă. Vorbea tot timpul despre 
„mustaţa” lui. Dacă puteai să-i spui „mustaţă”, adică. Nimeni altcineva nu o 
facea. 

— Oh, da, am spus. Sunt sigur că franţuzoaicele au ditamai mustăţile 
stufoase. Nu sunt sigur că nu se vor uita la a ta ca la o pată de ciocolată caldă 
veche de trei zile. 

— Adică vrei să spui că mustaţa mea nu e o mustață adevărată, aşa cum se 
cuvine? a întrebat furios Max, arătând spre gura lui. 

— N-ar trebui să poţi număra firele de păr dintr-o mustață adevărată, a 
răspuns Toddy. Care este cea mai recentă actualizare, douăzeci şi patru? 

— Douăzeci şi opt, de fapty a ripostat Max. Ceea ce înseamnă cu douăzeci şi 
opt de fire mai mult decât ai tu, Toddy. Tu probabil că n-o să ai vreun fir de 
păr pubian nici la patruzeci de ani. 

Toddy a zâmbit strepezit şi eu i-am tras lui Max un pumn în braţ. Poate să 
fie atât de idiot, uneori. Ştie că pentru 'Toddy faptul că nu arată prea matur 
reprezintă un subiect sensibil. 

Toddy şi cu mine fuseserăm amândoi, în mod oficial, „micuţii” anului nostru, 
până când eu începusem întâmplător să cresc, în urmă cu câteva luni. Toddy 
nu adusese niciodată vorba despre asta şi nici eu nu suflasem vreun cuvânt, 
dar... mă simţeam aiurea. Ce puteam să fac, la urma urmei? Doar nu sunt 
psihiatru. _ 

Max pur şi simplu nu înţelege cum e. Încă din clasa a şaptea era mai înalt 
decât jumătate dintre profesorii noştri. E masiv, gălăgios şi lipsit de tact, părul 
lui roşcovan şi ras facându-l să arate ca unul dintre fraţii Weasley jucător de 
rugby. Toddy este opusul, mic şi timid, cu ochelari şui şi un ciuf de păr blond, 
care se ascunde în spate ori de câte ori cineva, în afară de mine sau Max, 
vorbeşte cu el. 

Eu sunt doar... Nu ştiu cum sunt, de fapt. Habar n-am ce văd ceilalţi când 
se uită la mine. Asta a fost exact problema cu Maria Bennett, cred. Pur şi 
simplu nu am putut accepta că era posibil să mă placă. 

«Vântul sufla straşnic pe puntea superioară, aşa că Max şi-a deschis 
rucsacul ponosit pentru a scoate un hanorac. Am observat că pe rucsac erau 
mâzgălite de curând, în partea de sus, cu marker negru, cuvintele „PSYCHO 
SEX DEATH SQUAD”. 

— Doar nu vrei, pe bune, ca trupa noastră să se numească astfel, nu-i aşa? 

am întrebat. 

— Păi, ba da, evident, a răspuns el, băţos. Un nume în stare să atragă 
atenţia oamenilor. Dacă ai citi PSYCHO SEX DEATH SQUAD pe un poster, cu 
siguranţă te-ai opri să vezi despre ce-i vorba, nu-i aşa? Oricum, e mai bun 
decât sugestiile voastre. 

— Cred că a mea e destul de bună, totuşi, a spus Toddy. 

— Da, zău, vezi să nu, a ripostat Max. 

— The Parauelograms1, a rostit Toddy, zgâindu-se poetic la mare. Am auzit 
asta la un moment dat, la matematică. Cred că sună bine. 

— Toddy, a rostit Max, ferm. Noi nu ne numim trupa după o chestie pe care 
ai auzit-o tu la matematică. Am putea la fel de bine să ne zicem Marii Tocilari 
şi cu asta basta. 

— Da, fără supărare, Toddy, dar varianta ta e mai rea decât a lui Max, am 
spus. A mea e cel mai puţin jalnică din toate trei. 

Vreau să ne numim About Time: î. Cred că sună bine. Ideea mi-a venit cu 
ceva timp în urmă, atunci când i-am spus tatei despre sugestia lui Max cu 
Psycho Sex Death Squad, iar el a spus că „E timpul ca Max să fie consultat de 
un terapeut”. Mă imaginez depănând această poveste în interviuri, atunci 
când o să devenim celebri. Pentru că, în mintea mea, la un moment dat o să 
ajungem să ne bucurăm de succes. 

— Serios, trebuie să ne hotărâm cât mai curând în privinţa unui nume, a 
spus Max. Devine ridicol că încă nu avem unul. Toate trupele de ispravă au 
nume. 

— Am putea supune la vot, a sugerat Toddy. 

— Cum o să meargă chestia asta? a ripostat Max. Fiecare dintre noi o să 
voteze pentru propria sugestie. 

Dintr-odată, ochii i-au licărit. 

— Ştiu! Aşa o să hotărâm... Excursia! 

— Ce spui acolo? am întrebat. 

— Cel care reuşeşte să se combine primul cu o fată în excursia asta o să dea 
numele trupei! 

Toddy s-a prăbuşit pe una din banchetele de plastic, cu părul blond 
fluturându-i în vânt. 

— Oh, minunat. In cazul acesta, eu am ieşit din joc, nu-i aşa? a murmurat el. 

— Da, nici eu nu prea ştiu ce să zic în legătură cu asta, Max..., am început 
eu, dar el şi-a petrecut braţul peste umerii mei şi a gemut. 

—Jack, sper că nu te mai macină încă faza cu Maria Bennett, nu-i asa? A 
fost în urmă cu vreo şase luni, omule. 

Am ridicat din umeri. 

— Uite care-i treaba, a continuat, eu nu mă întorc din excursia asta tot pe 
zero, OK? Şi nu o să reuşesc vreodată să fac asta fără amicii mei de nădejde. 
Aşadar, poate că acest pariu înseamnă că voi doi trebuie să vorbiţi măcar cu 
nişte fete. 

S-a aplecat mai mult spre mine. 

— Vreau să spun că tu chiar nu vrei ca trupa noastră să se cheme Psycho 
Sex Death Squad, nu-i aşa? 

Am clătinat hotărât din cap. 


3 Paralelogramele 


4 E timpul 


— Ei bine, a rânjit el, atunci ar fi bine să te asiguri că te combini primul cu o 
fată. 


Moure 


Autocarul a intrat în terminalul feribotului de la Dover şi a oprit la o mică 
gheretă pe care scria „Control paşapoarte”. 

— Oh, Doamne! a şuierat Connie, trăgându-şi bagajul mai aproape. Crezi că 
ştiu? 

— Nu, dar ceea ce faci este, probabil, ilegal. 

Imediat ce am spus-o, ochii lui Connie au devenit uriaşi şi mi-am dorit să-mi 
fi ţinut gura, aşa că am încercat s-o dreg. 

— Mă rog, nu de-a binelea. 

— Nu e vorba de trafic de droguri, a spus Keira. Este doar un hamster. Cu 
toate că am văzut o emisiune în care o femeie a înghiţit droguri şi a trecut cu 
ele într-o altă ţară. 

— Şi dacă o să creadă că l-am pus pe Domnul Jambon să înghită droguri? a 
întrebat Connie, arătând de-a dreptul îngrozită, muşcându-şi buza şi 
strângându-şi spasmodic bagajul. Nu i-aş da nicicând să înghită droguri 
Domnului Jambon. Nu i-am dat niciodată să mănânce hrană uscată. Ii dau 
întotdeauna salată. 

— Connie, nu te mai comporta ciudat că o să atragi atenţia asupra noastră, 
a şuierat Keira. Chiar, de ce ai adus animăluţul ăsta cu tine? 

— Nu e animăluţ, ci om, a corectat-o Connie. Adică, evident că e un 
hamster, dar înţelegi ce vreau să spun. E un hamster om. E un homster. 

— Da, OK, excelent, a spus Keira nerăbdătoare. De ce l-ai adus? 

— Pentru că mama uită mereu să-l hrănească, iar când am fost în tabăra 
Brownie s-a îmbolnăvit de gripă hamsterească şi aproape a murit. 

— Nu vreau să fiu nepoliticoasă, Con, a zis Keira, dar e greu de crezut că o 
să fie mai în siguranţă vânturându-se încoace şi-ncolo prin Alpii francezi, nu-i 
aşa? In orice caz, nu au nici cel mai mic motiv să ne scotocească prin lucruri, 
aşa că probabil că o să fie în regulă. 

Connie n-a părut alinată de cuvântul „probabil”, aşa că a început să se 
legene înainte şi înapoi. 

Instinctiv, m-am întins şi i-am pus mâna pe umăr. Mă simţeam bine, într-un 
fel, încercând să fiu eu cea care să ajute, în loc să fiu cea neajutorată. 

— Nu au de unde să ştie că el se află aici. O să fie bine. 

A sunat jalnic şi eram destul de sigură că nu era adevărat. Dacă cineva îl 


găsea pe Domnul Jambon aveam să intrăm toate într-o mare belea. 

Un tip i-a dat nişte hârtii domnişoarei Mardle. Autocarul s-a pus din nou în 
mişcare şi a urcat pe rampă, ajungând pe feribot. Eu şi Keira am schimbat o 
privire uşurată. 

— Să nu-i dai drumul prin autocar, a rostit Keira. Nu vrei să-l audă şoferul 
hămsterind pe aici. 

Connie a dat din cap şi şi-a trecut grijulie braţul prin chinga rucsacului. 

— O să te protejez, Domnule Jambon, a şoptit ea în rucsac, în timp ce un 
profesor pe care nu-l cunoşteam s-a apucat să ne explice regulile care 
trebuiau respectate pe feribot. 

Am ieşit din autocar si am urcat scările. Nu mai fusesem niciodată pe un 
feribot. Era foarte mare. Am trecut pe lângă vreo zece giruri de maşini 
parcate înainte de a ajunge la puntea principală. Connie îşi ţinea rucsacul în 
faţă şi, din când în când, vorbea în el. I In cuplu în vârstă a făcut un schimb de 
priviri care nu i-a scăpat Keirei. 

— Hai să mergem într-un loc în care să fim singure, a spus ea. 

— Ştiu! a exclamat Connie, un zâmbet entuziasmat înflorindu-i pe chip. Să 
scriem dorinţe şi să le aruncăm în adâncurile oceanului. 

— Nu ştiu dacă să le spun adâncurilor oceanului că vreau ca Alfie să-şi facă 
de cap cu mine, a spus Keira. Probabil că nu e prioritatea numărul unu a 
adâncurilor oceanului. 

— Te referi la Alfie, fratele lui Scarlett? am întrebat. II placi? 

Era în continuare ciudat că Keira Avakian nu mai purta pantofi ortopedici 
speciali, lăsând la o parte faptul că se încumeta să-i pice cineva cu tronc. 
Lauren îl plăcuse întotdeauna pe Alfie. Imi spusese asta atunci când îl 
întâlniserăm pentru întâia dată, la petrecerea lui Scarlett, în clasa a şaptea. 
M-am întrebat dacă nutrea în continuare aceleaşi sentimente pentru el. 

Keira şi Connie au încuviinţat amândouă din cap. 

— Cred că arată ca un cornet de îngheţată, a spus Connie, entuziasmată. 
Dar dragostea este o chestie amuzantă de genul ăsta. 

Keira a împuns-o dojenitor, cu degetul în braţ, pe Connie. 

— Ție îţi place de cineva în clipa asta, Mouse? a întrebat Connie în timp ce 
urcam scările spre punte. 

Am clătinat din cap şi m-am simţit un pic stânjenită. Ca şi cum s-ar fi 
cuvenit să am ceva de povestit despre un băiat de la White Lodge. Nici măcar 
nu ştiam dacă îmi căzuse cineva cu tronc vreodată. Cineva pe care să-l plac pe 
bune. Ca şi cum ar fi fost o galerie de fotografii pe care să le poţi modifica 
astfel încât să-ţi placă. Vreau să spun că Lila chiar a mâncat, la un moment 
dat, fotografia unui băiat din clasa a zecea pe care îl plăcea. 

Cred că de multă vreme nu mă mai gândisem la altceva în afară de balet. M- 
am simţit cuprinsă de o furie surdă. Nu era corect că nu eram destul de bună. 
Că viaţa putea să-mi ofere ceva ce îmi doream atât de mult, doar pentru ca, 
după aceea, să-mi ia pur şi simplu înapoi cadoul cu pricina. 

— Poate că o să găseşti pe cineva care să-ţi placă în excursia asta, a zis 
Connie, în timp ce împingeam într-o uşă grea, deschizând-o pentru a ieşi pe 
punte. 

Vântul ne-a izbit cu toată puterea. Părul mi s-a desfăcut şi a început să-mi 
fluture, picături de apă sărată mi-au stropit faţa. 

— Am standarde destul de ridicate, a strigat Connie, în bătaia vântului. Mi-a 
plăcut de o singură persoană toată viaţa şi ea nici măcar nu există, a 
continuat, privind visătoare spre mare. Oh, Ron Weasley... armăsar roşcat 
fictiv. 


— Ei bine, şi mie mi-a plăcut tot de o singură persoană! a spus Keira, cu 
mândrie în glas. Alfie e dintotdeauna omul meu. Şi el chiar există. Păcat că 
sora lui e cam... 

S-a oprit abrupt, uitându-se la mine. 

— Scuze, Mouse, ştiu că Scarlett e prietena ta. 

Am ridicat din umeri pentru a-i arăta că nu contează. Chestia era că habar 
n-aveam dacă Scarlett era prietena mea sau nu. Şi, dacă existau tabere, ea era 
în cea a lui Lauren. 

— Da, dar ai ieşit cu alţi trei băieţi, i-a amintit Connie, cu asprime în glas. 
Vreau să spun că sunt total de acord că între tine şi Alfie există o relaţie 
romantică, dar trebuie să-i fi plăcut şi pe ceilalţi trei, nu-i aşa? 

Keira s-a încruntat. 

— Bleah, nu. Doar am exersat ca să fiu pregătită pentru el, a continuat ea, 
după care s-a uitat la mine. Ai sărutat vreodată pe cineva, Mouse? 

— Nu, am răspuns liniştită, încercând să nu atrag atenţia asupra acestui 
fapt. 

Poate că era un alt lucru pe care toată lumea îl făcuse în ultimii doi ani. 

— Nu-ţi face griji, a zâmbit Connie. Nici eu. 

— N-aţi pierdut nimic, sinceră să fiu, a suspinat Keira. E cam dezamăgitor, 
zău aşa. Crezi că o să fie o mare chestie, un moment de cotitură în viaţă, şi de 
fapt e doar Elliot Campbell umplându-te de bale în toaleta pentru persoane cu 
dizabilităţi. 

— Probabil că nu toată lumea are parte de experienţa asta la primul sărut, a 
spus Connie. Elliot Campbell nici măcar nu cunoaşte atât de multă lume. 

— N-are a face. Poate o să întâlnim nişte băieţi francezi în Alpi. Pun pariu că 
băieţii francezi sărută de zece ori mai bine decât băieţii englezi. 

— Ei bine, asta-i evident, a zis Connie. De aceea se si numeşte „sărutul 
franțuzesc”. Nu ai auzit niciodată despre „sărutul englezesc”, nu-i aşa? 

Keira s-a aplecat peste balustradă. 

— „Sărutul englezesc” este un lucru care se întâmplă atunci când un băiat 
te invită la dans şi îşi îndeasă limba în gâtul tău, după care se duce la un 
concurs de tras pârţuri cu amicii şi nu mai vorbeşte niciodată cu tine. 

— Bună, fetelor! 

Ne-am întors toate în acelaşi timp. Ştiusem extrem de exact unde se aflase 
Lauren în fiecare clipă din ultimele trei ore, dar ea izbutise totuşi să mă 
prindă cu garda jos. Scarlett şi Melody o încadrau. Mi-au zâmbit. 

— N-am avut ocazia să te salut asa cum se cuvine, a rostit Lauren, 
desfacându-şi braţele. 

Am făcut un pas înainte şi ne-am îmbrăţişat. 

— Salutare, Mouse! 

Scarlett m-a îmbrăţişat şi ea, după care am îmbrăţişat-o pe Melody. Acelaşi 
tip de îmbrăţişare nesinceră, care a durat o fracțiune de secundă. 

— Mâinile tale se asortează foarte bine cu pulovărul pe care îl porţi, a spus 
Lauren, zâmbind. Albastrul este foarte la modă în acest sezon. Ai fost 
inspirată să te asortezi chiar în locul cu pricina, a continuat ea, râzând, dar 
într-un mod prietenos. Noi ne ducem să ne luăm nişte ciocolată, nu vrei să vii 
cu noi? S-ar putea să găsim chiar şi bezele. 

Aceasta era Lauren din vremea micilor răsfăţuri culinare de după lecţia de 
balet. Nodul din stomacul meu s-a destins. Dacă lucrurile se întorceau la 
normal cu Lauren, atunci poate că totul avea să fi bine. S-ar fi putut să-mi 
recapăt cea mai bună prietenă. 

— Da, desigur, am răspuns. Sună excelent. 


Apoi am văzut-o pe Connie surâzându-mi. Nu ştiam dacă invitaţia se referise 
şi la ea şi Keira. Nu-mi puteam imagina că Lauren dorea să meargă şi ele. Nu 
erau prietene. Connie este tipul de persoană de care Lauren face haz pe la 
spate. Şi Keira, aşa cum fusese înainte, se încadra în aceeaşi categorie. Dar ar 
fi fost cu adevărat aiurea să mă întorc de-a dreptul la vechile mele prietene, 
fără să le mulţumesc măcar lui Connie şi Keirei pentru tot ceea ce făcuseră. 
M-am uitat la Connie şi apoi la Keira; nu ştiam ce să fac. 

— Putem să ne întâlnim acolo peste zece minute? am întrebat-o pe Lauren. 
Noi tocmai faceam un tur al punţii. 

— Trebuie să vorbim cu adâncurile oceanului, a adăugat Connie într-o 
doară, iar Lauren şi Melody au schimbat o privire. 

Ştiam ce însemna privire” asta, dar Connie nu păru să observe. 

— OK, bine, ne vedem acolo atunci, a răspuns Lauren, arătând spre interior, 
către o firmă de neon care anunţa Restaurantul lui Sindbad. 

Connie şi Keira şi cu mine ne-am uitat peste balustradă cum nava spinteca 
apa. Keira şi-a scos carneţelul şi s-au apucat amândouă să-şi aştearnă 
dorinţele pe hârtie. Ştiam că nu se facea, dar dintr-odată am vrut să se 
termine cât mai repede cu chestia asta, pentru a putea ajunge odată la 
restaurant. Numai că, indiferent cât de prostesc era ceea ce faceam, aveam 
senzaţia că ar fi fost păcat să nu scriu o dorinţă adevărată, pentru orice 
eventualitate. La fel ca atunci când sufli în lumânări de ziua ta si de fiecare 
dată chiar îţi doreşti ceea ce vrei de fapt. 

— Ai trecut două, i-a spus Keira lui Connie. Nu-i cinstit. 

— Una e pentru Domnul Jambon, a răspuns Connie, mângâindu-şi cu 
dragoste rucsacul. 

— Este vorba despre evitarea arestării? a întrebat Keira. 

— Ai nimerit-o! a exclamat Connie, radioasă. PIE 

A despăturit hârtia pentru a ne arăta ceea ce scrisese: „AJUTA-MA TE ROG 
SĂ EVIT ÎNCHISOAREA PENTRU HAMSTERT”. 

Keira a râs. 

— El trăieşte deja într-o cuşcă. Cât de rea ar putea să fie închisoarea pentru 
hamsteri? 

S-a întors spre mine. 

— Hai, Mouse, noi două ne-am scris dorinţele. 

M-am uitat la mica bucată de hârtie goală şi am hotărât să scriu unicul 
lucru pe care în clipa aceea mi-l doream mai mult decât orice altceva. 

— La trei! a strigat Keira mării. 

Vântul a smuls hârtiile imediat ce le-am dat drumul, iar eu am închis ochii şi 
am tot repetat în gând dorinţa pe care mi-o pusesem. 

M-am uitat la Connie. Ţinea ochii închişi strâns şi eram convinsă că şi ea îşi 
repeta în gând dorinţa. M-am întrebat ce îşi dorea cu adevărat Conâiie. 

— Alfie e cel mai tare! a strigat Keira. 

— Nu trebuia să ne spui! a ţipat Connie. Să nu-i purtaţi pică, adâncuri ale 
oceanului... 

Le-am spus ambelor la revedere şi imediat am început să mă agit. Trebuia 
să-mi curăţ albastrul de pe mâini şi să mă gândesc la ce urma să spun. Dacă 
Lauren mă întreba despre Paris? Trebuia să par genul de persoană pe care ele 
să şi-o dorească în grupul lor. 

Am deschis uşa toaletei, după care am intrat într-o cabină, am încuiat-o şi 
mi-am dat jos blugii. Se luase ceva albăstreală de pe ei. 

Deodată, uşa de la toaletă s-a deschis şi le-am auzit pe Lauren şi Scarlett. 
Am deschis gura să le strig un salut, dar am îngheţat. 


— Connie-May a fost întotdeauna o ciudată, am auzit-o pe Lauren. E ca 
Freaky Friday. Ca şi cum un copil de şapte ani ar fi întemnițat în trupul ei. Şi 
Keira arăta de-a dreptul... naşpa. 

— Puah, fratele meu chiar o place, a râs Scarlett. Merg împreună la înot şi e 
căzut în limbă după ea. 

A urmat un moment de tăcere. M-am întrebat dacă Lauren îi spusese 
vreodată lui Scarlett cât de mult îl plăcea pe Alfie. Poate că o făcuse, totuşi. 

— Pun pariu că e tare păroasă, a spus Lauren. Are nişte sprâncene atât de 
groase. De ce nu-i spune nimeni să se ocupe de ele? 

— Fratele meu e destul de ciudat. Asa că nu e de mirare că o place. 

Puteam să le văd, prin crăpătura uşii cabinei, cum îşi refăceau machiajul şi 
să îşi aranjau părul. 

Rucsacul meu era pe jos, în faţa mea. Dacă dădeau cu ochii de el, aveau să 
ştie că eram acolo. M-am aplecat cât de încet am fost în stare şi l-am ridicat 
binişor, centimetru cu centimetru, până l-am pus în poală. Apoi, cu blugii încă 
în jurul gleznelor, mi-am ridicat picioarele şi mi-am strâns genunchii la piept. 

Îmi era frică şi să respir. Gândul că aveau să-şi dea seama că se ascundea 
cineva în cabine mă facea să tremur toată. Şi apoi mi-am amintit că telefonul 
meu era dat la volum maxim. Am tot repetat, în gând: Te implor, Doamne, să 
nu-mi sune telefonul. 

Scarlett a intrat chiar în cabina de alături. Şi-a trântit pe podea rucsacul 
Kanken, de culoare roz, şi chinga acestuia s-a strecurat prin deschizătura 
dintre, cabine. Am închis ochii ca un copil, pentru a încerca să o fac să 
dispară. Mă simţeam într-adevăr ciudat să o aud făcând pipi. 

— Mouse arată foarte ciudat, a zis Lauren, iar obrajii au început să-mi ardă, 
imediat ce mi-a rostit numele. Ca un băiat. Chiar e naşpa să ai asemenea 
muşchi. Intr-a şaptea era drăguță, dar acum arată pur şi simplu... ca un 
bărbat. N 

Trupul a prins să-mi tremure, îndurerat. Mă simţeam amorţită. Intotdeauna 
îmi făcusem griji că eram suplă şi musculoasă, dar toată lumea îmi spunea că 
era o prostie. 

— Pun pariu dă are nişte muşchi abdominali uimitori, totuşi, a râs Melody. 

— Probabil e anorexică, a zis Scarlett. Aşa sunt toate balerinele. 

Se afla literalmente la un metru distanţă de mine. 

— Fetelor, nu fiţi rele, a spus Melody. Îmi pare rău pentru ea că trebuie să 
stea împreună cu o exuberantă şi cu o ciudată. 

Scarlett şi-a ridicat rucsacul şi a ieşit din cabină. 

— Ceea ce mi se pare cu adevărat aiurea este că a crezut că totul e în 
regulă, de s-a purtat astfel, ca şi cum nimic nu s-ar fi întâmplat, a rostit 
Lauren, pe un ton agasat. Nu sunt prietenă cu ea. De fapt, ea nici nu are vreo 
prietenă aici, nu-i aşa? E cam ciudat din partea ei să se comporte în felul ăsta. 
De-a dreptul arogant, la drept vorbind. Dar cred că aşa a fost ea întotdeauna. 

Naşpa. Ca un bărbat. Fără prieteni. Arogantă. Mi-am muşcat mânerul 
rucsacului pentru a-mi opri lacrimile. 

— De ce ai mai invitat-o? a întrebat Scarlett. 

— Deoarece cunoaşterea înseamnă putere, a zis Lauren de parcă ar fi fost 
de la sine înţeles. 

Am auzit uşa trântindu-se în urma lor şi liniştea a pus iarăşi stăpânire pe 
toaletă. Mă puteam auzi plângând, dar nu simţeam că fac asta. Nu mai 
simţeam nimic. 

Jack 

— Uite! a zbierat Max. Zăpadă! 


Întregul autocar a prins viaţă, toată lumea şi-a turtit faţa de cel mai 
apropiat geam. Trecuserăm de feribot şi mergeam prin Franţa de câteva ore 
bune, şi toată lumea se întreba, bombănind, când aveam să vedem în sfârşit 
nişte zăpadă adevărată. 

— Unde? a întrebat Sarvan, care se afla cu trei locuri mai în spatele nostru. 

Max a împuns iarăşi cu degetul în geam. 

— Acolo, idioţilor! Uitaţi-vă! 

Cu toţii am urmat direcţia indicată şi ne-am zgâit. În depărtare, ieşind dintr- 
un nor, se profila conturul fantomatic al unui munte. Puteai să-i întrezăreşti 
vârful pudrat cu zăpadă. 

— Oh, da, a spus Toddy. Hai că nu e ce mă aşteptam, de fapt. 

Toată lumea şi-a reluat locurile, bodogănind. 

— Incredibil, a mârâit Max. Încerci să faci o chestie drăguță... Unii 
oameni... 

S-a întors spre mine. 

— Înţelegi la ce mă refer? 

Am încuviinţat, dar abia dacă îl băgăm în seamă. Mă gândeam pur şi simplu 
la pariu. 

Max avea să-l câştige, cu siguranţă. Probabil tocmai de-aceea îl şi sugerase. 
Şi totuşi, ar fi putut avea dreptate. Poate că un pariu ca ăsta era exact ceea ce 
aveam nevoie pentru a nu-mi mai face griji şi a izbuti să fac vreo ispravă. Mi- 
am jurat în clipa aceea că, orice s-ar fi întâmplat, nu aveam să mă mai 
comport ca o mămăligă. Dacă în această săptămână urma să mă confrunt cu o 
altă situaţie gen Maria Bennett, nu aveam să mai dau bir cu fugiţii. Aveam să 
respir adânc, să închid ochii, să mă aplec şi să trec la fapte. 

Dincolo de geamuri, munţii înzăpeziţi de la orizont deveneau treptat din ce 
în ce mai mari. Am simţit un mic şoc de agitaţie nervoasă în piept. Lângă 
mine, Toddy stătea în continuare cu capul îngropat în ghidul de conversaţie. 
Din clipa în care ne întorseserăm în autocar, ne hotărâserăm să memorăm 
cele mai grosolane şi mai nepoliticoase expresii franţuzeşti pe care le puteam 
găsi, ca să vedem, apoi, dacă le puteam strecura în conversații pe parcursul 
taberei. 

— In regulă, a zis Toddy, împingându-şi ochelarii pe nas cu degetul mijlociu, 
ce ziceţi de asta: Avez-vous ma trousse? 

— Ce înseamnă? am întrebat. 

— Penarul meu e la tine? 

Max a dat din cap. 

— Destul de bine. Cinci puncte dacă putem să strecurăm chestia asta într-o 
conversaţie adevărată cu un francez adevărat. Dar o să fiei mult mai bine dacă 
amestecăm şi punem cap la cap chestii din vocabular. De pildă, ce ziceţi de... 

A înhăţat cartea şi a frunzărit-o la întâmplare. 

— O.K. Ma perruche... est dans la zonepietonne. 

— Care înseamnă...? 

— Penisul meu este în zona pietonală. 

Am râs. 

— Da. Corect, e bună. Cincisprezece puncte cui poate să o folosească. 

— Eu prefer, totuşi, Monsieur, voiregrand-mere etait un blaireau, a spus 
Toddy. 

— Asta ce mai înseamnă? 

— Domnule, bunica dumneavoastră a fost un bursuc. 

Am izbucnit cu toţii în hohote de râs. 

— Cuvântul „domnule” îi dă tot farmecul, a zis Max, ştergându-şi ochii. Vor 


crede că eşti cât se poate de respectuos auzind Monsieur, după care - zbang! 
— îi loveşti cu blaireau. 

— Este o capcană clasică pentru fraieri, am spus. 

— Chestia e că nu putem folosi vreuna dintre aceste expresii înainte de a 
ajunge în staţiune, nu-i aşa? a întrebat Max. Aşadar, ce ziceţi de nişte 
provocări pe care să le punem în practică acum, în autocar? 

— Ca de pildă? 

— Habar n-am. Să-ţi lipeşti fundul de fereastră, să zicem. 

— Max, nu o să-ţi dăm puncte dacă-ţi lipeşti fundul de fereastră, a spus 
Toddy. 

— De ce nu? 

— Pentru că evident că n-ai să o faci. 

— Ba bineînţeles că am s-o fac! a pufnit Max. Dacă o să-mi daţi douăzeci de 
puncte, o să-mi lipesc poponeţul de fereastră. 

Toddy a ridicat din umeri. 

— În regulă. Douăzeci de puncte pentru chestia asta. 

— Îţi dai seama că aceste „puncte” nu au nicio valoare în lumea reală, da, 
Max? am spus. 

— Da, dar - s-a oprit în toiul replicii, şi a exclamat, dintr-odată - Oooh! Oh, 
Doamne, PUTE rău! 

Eram pe cale să-l întreb la ce se referea, când nasul mi-a fost lovit de o 
duhoare teribilă. 

— Oh, Doamne, am gemut gâtuit. 

Pârţurile date într-un autocar sunt cele mai rele pârţuri din lume. 

Max şi-a trântit ambele mâini peste gură şi şi-a lipit faţa de fereastră. 

— Stai sgur pârţami mint, a bălmăjit el. 

— Ce? a întrebat Toddy. Oh, omule, ce-i mirosul ăsta?! 

Max şi-a mutat mâinile mai sus, acoperindu-şi nasul. 

— Am spus ăsta e sigur unul dintre pârţurile lui Jamie Smith. 

— Da, a zis Toddy, strângându-se zdravăn de nas. Mâncare pentru pisici. De 
ce vânturile lui miros întotdeauna ca mâncarea pentru pisici? 

Cu mâna lipită în continuare la nas, Max a strigat spre partea din spate a 
autocarului, către Jamie: 

— Hei, Jamie! De ce vânturile tale miros întotdeauna ca mâncarea pentru 
pisici? 

— Pentru că asta serveşte maică-ta la cină, a răcnit Jamie, drept răspuns. 

Replica sa a fost recompensată cu hohote de râs şi cu o sumedenie de 
palme ridicate în semn de apreciere. Morocănos, Max s-a prăbuşit înapoi pe 
locul lui. 

— Nici măcar nu are vreun sens, a mormăit el. De ce ar servi mama 
mâncare pentru pisici la cină? 

Toddy şi-a dat ochii peste cap la mine, dar, înainte de a putea răspunde, 
domnul Flynn a apărut pe culoar, venind spre noi. 

— Gata, băieţi! Liniştiţi-vă. Aproape că am ajuns. 

De obicei poţi să-l auzi pe Flynn venind de la mai bine de un kilometru, din 
pricina vocii sale bubuitoare. E destul de scund, cu părul pieptănat lins pe 
spate şi un barbişon negru. Vorbeşte ca şi cum ar avea vreo şaizeci de ani, 
chiar dacă mama spune că nu poate să aibă mai mult de treizeci. Eram cu toţii 
destul de mulţumiţi că ne însoțea în tabără, căci este un mare fraier. 

— Ce mai faceţi voi, aici, în spate? ne-a întrebat Flynn, fluturându-si 
dramatic mâinile. 

A inhalat puternic şi apoi a oftat din rărunchi, satisfăcut. 


— Vă bucuraţi de aerul proaspăt de munte, nu-i aşa, flăcăi? 

— Suntem într-un autocar, domnule, am spus. Nu putem să ne bucurăm 
decât de mirosul de odorizant şi de cel al vânturilor trase de Jamie Smith. 

Flynn a strâmbat din nas. 

— Hmmm. Da. Cam miroase a... mâncare pentru pisici aici, în spate. 

— Domnule, a rostit Max, frecându-şi buza de sus, pot să vă întreb ceva în 
legătură cu întreţinerea părului facial? 

— Da, domnule Kendal, poţi, i-a răspuns Flynn, mângâindu-şi mândru 
barbisonul. 

— Ei bine, domnule, a spus Max, după cum se poate vedea, zilele astea am 
mustață... 

— S-ar putea să aveți nevoie de o lupă pentru a vă da seama, domnule, l-am 
întrerupt. 

— Tine-ţi gura, Jack, m-a repezit Max. Oricum, domnule, credeți că ar trebui 
s-o şamponez? Dumneavoastră vă şamponaţi barba? 

Am gemut şi m-am ridicat în picioare. 

— Nu sunt în stare să mai ascult chestia asta. Mă scuzaţi, domnule. 

Mi-am făcut loc pe lângă Flynn şi m-am înghesuit în minuscula cabină de 
toaletă. 

În timp ce trânteam uşa şi mă ridicam m-am pocnit dureros cu capul de 
tavan. Doar chestiile de genul acesta mă fac să-mi dau seama cât de mult am 
crescut în ultima vreme. 

— Ce te-ai schimbat, Jack! 

Asta îmi spuneau tot timpul prietenii părinţilor mei când mă vedeau, în 
ultima vreme. Dar era ciudat, că eu nu mă simţeam diferit. M-am privit în 
mica oglindă. Nici măcar nu arătam într-a devăr diferit, cu excepţia înălţimii. 
Aceiaşi ochi mici, pătrunzători, căprui şi migdalaţi. Acelaşi nas subţire şi 
ascuţit, pe care l-am moştenit cu siguranţă de la mama. Aceleaşi gropiţe 
adânci şi rotunde în obraji, care îşi dublează mărimea atunci când zâmbesc cu 
gura până la urechi. Acelaşi păr şaten şi stufos care se zbârleşte mereu în 
partea din faţă, indiferent cât îl ud cu apă, încercând să-l netezesc. 

Aproape că mi-am lipit faţa de oglindă, pentru a-mi examina buza de sus. 
Nimic. Unele dintre firele de păr din jurul gurii păreau ceva mai întunecate, 
dar mă era cale lungă chiar şi până la acea tentativă de mustață jalnică a lui 
Max. Poate să-mi colorez pur şi simplu firele astea cu o cariocă neagră? Oare 
şi-ar fi dat cineva seama? Poate că asa făcea si Max. 

Dintr-odată, o explozie de strigăte şi hohote de râs a izbucnit deasupra mea. 
Am deschis uşa brusc şi m-am năpustit înapoi pe culoar. 

Am văzut de ce o luase toată lumea razna şi am izbucnit şi eu în râs. Un alt 
autocar plin cu elevi mergea pe lângă al nostru, şi toată lumea din el îşi ieşise 
de asemenea din minţi, pentru că Max stătea pe scaunul său cu pantalonii în 
vine şi cu fundul gol apăsat ferm de fereastră. 


Moure 


M-am strecurat în autocar înaintea oricui altcuiva. M-am holbat insistent pe 
fereastră cât timp s-a urcat toată lumea, încercând să fiu invizibilă şi 
aşteptând ca Lauren să treacă pe lângă mine şi să ne confruntăm. Când, în 
cele din urmă, Lauren, Scarlett şi Melody au urcat, erau mai zgomotoase şi 
mai vesele ca niciodată. In timp ce se apropiau, mâinile au început să-mi 
tremure. Au trecut pe lângă mine şi chicotelile au încetat preţ de câteva clipe, 
dar apoi au continuat, mai tare ca oricând, în timp ce se îndepărtau pe culoar. 

— Cum a fost masa? a întrebat Connie, vioaie, când ea şi Keira s-au trântit 
în scaunele din faţa mea, iar autocarul ieşea din cala feribotului şi intra în 
Franţa. Noi am avut un desert delicios. Jumătate zmeură albastră, jumătate 
gumă de mestecat care face balonaşe. Uite, a continuat ea, scoțând limba, 
care era de un albastru intens. Acum mă asortez, a mai zis ea, arătând spre 
obrajii cu urme de amprente albastre. 

Am încercat să zâmbesc. Ea m-a privit ceva mai atent, după care a tras cu 
ochiul spre partea din spate a autobuzului. Privirea i s-a întunecat. 

— Eşti bine, Mouse? m-a întrebat, în şoaptă. 

Am dat din cap. Mi-am sprijinit tâmpla de geam şi m-am prefăcut că dorm. 
Apoi Keira şi Connie au adormit de-a binelea, una rezemându-şi capul de 
cealaltă, şuviţele de păr şi firele căştilor lor împletindu-se, ca şi picioarele. Nu 
trebuia să conversez şi să pretind că totul era în regulă. Mi-am vârât capul în 
hanorac, aidoma unei țestoase, şi am urmărit cum ne deplasam cu viteză pe 
autostrada franţuzească. 

Ascultând muzica din Lacul Lebedelor, am închis ochii si am încercat să-mi 
amintesc paşii, dar nu izbuteam să mi-o scot din minte pe Lauren şi lucrurile 
pe care le spusese. Simţeam cum lacrimi fierbinţi mi se îngrămădesc în 
colţurile ochilor, dar le-am şters repede. Nici măcar nu ajunseserăm în 
staţiune şi eu îmi doream deja ca excursia să se fi terminat. Nici măcar nu 
voiam să merg acasă, ci doream să mă întorc pur şi simplu în timp şi să fiu o 
dansatoare mai bună. 

În cele din urmă, m-a furat şi pe mine somnul. Am avut vise ciudate, în care 
eu şi Lila săream dintr-un pat în altul, în dormitorul de la căminul White 
Lodge, după care se făcea că mă jucam împreună cu Connie, în piscina pentru 
copii, când eram mici, dar ea avea în continuare mâinile albastre. Apoi mama 
mă îmbrăţişa si auzeam ecoul râsetelor lui Lauren, amestecate cu ale lui 
Melody şi ale lui Scarlett. Când am deschis ochii, visul s-a zăpăcit, si mi-am 
dat seama că ele chiar râdeau. Toată lumea hohotea. 

Intregul autocar era un balamuc. Toată lumea arăta cu degetul şi ţipa. Până 


şi Connie mă împungea cu degetul. 

— Fund! striga ea, printre hohote nestăpânite. 

Am aruncat o privire afară şi am văzut un alt autocar mergând pe lângă noi 
şi un fiind palid şi lătăreţ proptit într-o fereastră. 

Toată lumea făcea fotografii şi zbiera, iar băieţii din celălalt autocar îşi 
ieşiseră şi ei din minţi. Connie şi-a acoperit ochii cu mâinile, dar a continuat 
să strige „Fund!” ca şi cum ar fi strigat după ajutor. Am auzit-o şi pe Lauren 
tipând: 

— Oh, Doamne! 

Domnişoara Mardle s-a apucat să străbată culoarul arborând cea mai 
serioasă mină cu putință. Celălalt autocar ne-a depăşit, iar fundul s-a făcut 
nevăzut. 

— E-n regulă, domnişoarelor! Gata! E doar un fund! Eu am unul, voi aveţi 
câte unul, toată lumea are aşa ceva! 

Accentul ei galez devenea mai pronunţat când era agitată. 

— Domnişoara Mardle are un fiind! a anuntat Connie si y y y toată lumea a 
izbucnit iarăşi în hohote de râs. 

— Da, da, a rostit domnişoara Mardle, cu răbdare în glas. Sper că nu o să 
deveniți toate nişte isterice de fiecare dată când o să daţi cu ochii de câţiva 
băieţi. Vorfi băieţi la hotelul nostru, să ştiţi. 

— Ce?! a exclamat o fată, aflată pe unul din locurile din faţă. Vorbiţi serios, 
domnişoară? Vor fi băieţi acolo? 

Domnişoara Mardle păru să regrete instantaneu că nu-şi ţinuse gura. 

— Păi, ei bine... da, Nadia. Asta înseamnă că acolo vor mai fi cazate şi 
grupuri de la alte şcoli şi că există şanse ca unele dintre ele să includă şi 
membri de sex masculin... 

Restul frazei a fost acoperit de un alt torent general de ţipete şi strigăte 
frenetice. Domnişoara Mardle şi-a tras o palmă blândă peste faţă şi s-a retras, 
aşezându-se înapoi pe locul ei. 

Dintr-odată, un alt val de gălăgie s-a propagat prin autocar. M-am uitat pe 
fereastră şi am văzut de ce răcnea din nou toată lumea - un panou imens cu 
chipul unui băiat zâmbitor pe el. 

Băiatul arăta incredibil, uinjitor de bine. Avea ochi mari şi albaştri care 
priveau puţin în jos, ca şi cum ar fi fost timid, şi un fel de semizâmbet care îi 
făcea mici gropiţe în obraji. Părul său şaten-deschis era zbârlit şi pieptănat 
cumva într-o parte şi era gol de la brâu în sus, etalând acea piele bronzată 
perfect pe care o au doar celebrităţile. Blugii lui aveau o croială atât de joasă, 
încât îi puteai vedea întregul tors şi, dedesubt, era cuvântul „ROLAND”. 

Keira a fluierat. 

— Dacă toţi băieţii din ţara asta arată aşa, atunci cu siguranţă sunt gata 
pentru nişte săruturi franţuzeşti. 

— Nu este foarte practic să ieşi la bustul gol în zăpaclă, a spus Connie. 

Keira i-a tras o scatoalcă. 

— Să nu-mi spui că tot pe Ron l-ai alege. 

— Ron este singura mea pereche adevărată, a dat Connie din cap, fără să-şi 
ia ochii de la panou. Dar aş putea să-l las pe Roland să mă sărute englezeşte. 
Să mă încălzească pentru Ron. 

Am auzit-o pe Scarlett spunând, în spatele nostru: 

— Trebuie să fie vreun cântăreţ francez sau ceva de genul ăsta. 

Lauren a zis: 

— Nu-mi pasă ce e, dar cu siguranţă e cel mai tare băiat de pe planetă. E 
uimitor. Trebuie să-l căutăm pe Google, imediat ce o să avem semnal. 


În cele din urmă, pe când soarele începea să apună şi stelele începeau să se 
ivească, am trecut pe lângă semnul indicator pentru „MERCIER” - oraşul în 
care trebuia să stăm. Autocarul a oprit în parcarea hotelului şi, când am 
coborât, am fost izbită de o pală de aer îngheţat. Faptul că eram în mijlocul 
unui lanţ muntos se simţea cu adevărat. Mi-am strâns jacheta de pe mine şi 
am aruncat o privire înjur. Nu ningea, dar aproape totul era acoperit de o 
pătură groasă şi albă - pământul, automobilele, acoperişurile clădirilor. Totul 
părea atât de ciudat şi de distant. Chiar şi aerul mirosea diferit. 

Am aşteptat cât mai la o parte cu putinţă în timp ce ni se dădeau jos 
bagajele, ca să nu fiu nevoită să stau în preajma lui Lauren. Ştiam că va trebui 
să stau de vorbă cu ea, la un moment dat, dar pur şi simplu nu eram stare să-i 
fac faţă acum. 

Domnişoara Mardle s-a apropiat şi a spus: 

— Matilda, draga mea, o să stai în cameră cu Connie, căci se pare că îşi 
doreşte acest lucru. N-am uitat că tu şi Lauren eraţi prietene, dar mă tem că 
nu mai e loc în camera ei. 

Am scos un oftat de uşurare, în sinea mea, si am zis: 

— E foarte bine, domnişoară. 

Connie era atât de radioasă, încât aproape strălucea. S-a întors spre Keira: 

— Ştiai că, până la patru ani, am crezut că adevăratul nume al lui Mouse 
era chiar Mouse? 

— Da, şi ai crezut, de asemenea, că maşina ta de spălat vase era bântuită, a 
zis Keira. 

— Chiar era! a strigat Connie. 

Domnişoara Mardle ne-a întrerupt. 

— Bine, fetelor, evident că toate astea sunt fascinante. Dar intraţi în 
camerele voastre acum, căci e un ger de crapă pietrele. Să vă întoarceţi în 
holul de la recepţie în aproximativ o jumătate de oră. Cei de la hotel vor 
proiecta un film pentru noi, în seara asta. Connie, te rog să te speli pe faţă 
înainte de a cobori, draga mea. 

Connie a oftat şi a dat din cap, după care am intrat în hotel împreună cu toţi 
ceilalţi, asigurându-mă că păstrez câţiva metri distanţă în spatele lui Lauren, 
Scarlett şi Melody. In tot holul erau lipite o sumedenie de afişe cu Roland. 

— Ne urmăreşte, am auzit-o spunând pe Melody. 

— Aş vrea eu să o facă, a spus Lauren. 

Femeia de la recepţie şi-a împins ochelarii pe nas şi s-a uitat la afiş 
împreună cu noi. 

— Vă place Roland, nu-i aşa? Toate fetele sunt topite după Roland. Vreţi să 
aflaţi un secret? Umblă vorba că se află chiar aici, în oraş, în acest moment, 
pentru a filma noul său videoclip, ne-a destăinuit ea, ridicând din sprâncene şi 
zâmbind. Poate că o să-l vedeţi... 

Am văzut-o pe Lauren exclamând pe muteşte „Oh, Doamne!” către Scarlett 
şi Melody, după care toate trei s-au îndepărtat grăbite pe coridor, chicotind. 

Chiar dacă mă uram pentru asta, o mică parte din mine îşi dorea să fi fost 
împreună cu ele. 


Jack 


Flynn a descuiat uşa şi noi ne-am năpustit pe lângă el în cameră. 
— Ei bine, asta este, băieţi, a spus el. Domiciliul vostru pentru următoarele 
cinci zile. 


Camera era mică, întunecată şi foarte, foarte curată. Tot ce se afla în ea 
avea o ciudată culoare maronie - pereţii, paturile, mesele, corpurile de 
iluminat. Chiar şi chiuveta din baie. 

— Frumos! a exclamat Max, trântindu-şi rucsacul pe podea. M-am uitat pe 
fereastră la cerul întunecat şi înstelat. Sub el se putea distinge conturul 
munţilor. 

— Despachetaţi-vă repede lucrurile şi veniţi apoi direct în holul principal, a 
zis Flynn. Cum este prea târziu pentru a mai face altceva, hotelul o să ne ofere 
o seară de film. 

A închis usa, iar noi ne-am întors rucsacurile cu fundul în sus şi le-am golit 
pe paturi. 

— Aşa, a zis Max. Gata cu despachetarea. Să mergem şi să aruncăm o 
privire prin preajmă. 

Întregul hotel părea să fie tapetat cu afişe ale unui cântăreţ francez pe 
nume Roland. Arăta ca o clonă tipică de marţafoi de scenă - zâmbet vulgar şi 
fals, aplicat pe toată faţa, şi un breton suflat de vânt într-o parte, castaniu, 
acoperindu-i fruntea. Purta nişte blugi strâmţi şi o jachetă roasă, de piele 
neagră. Încrederea lui în sine părea să dogorească din afiş. 

— Ce i-di-ot, a rostit Max, împungând cu degetul chipul extrem de îngâmfat 
al lui Roland. Vedeţi, ăsta e exact genul de cretin pe care nu-l înghiţim. 
Formaţia noastră - indiferent cum va ajunge să se cheme, în cele din urmă - 
trebuie să fie exact opusul acestui tip şi a tuturor celorlalte gunoaie 
comerciale gen X Factor. 

Toddy s-a uitat chiorâş la afiş. 

— De fapt pare să semene puţin cu tine, Jack, a spus el. 

— Taci, Toddy, am zis eu, râzând. 

— Nu, serios. În orice caz, nasul lui e leit al tău. 

M-am uitat din nou la afiş. Avea dreptate, într-un fel. Nasul mic şi ascuţit şi 
gropiţele din obraji semănau, în mare măsură. Dar ochii mari si albaştri, 
zâmbetul trufaş si încrederea în sine erau cu totul străine de mine. 

Max a verificat culoarul din spatele şi din faţa noastră, apoi a scos un pix 
din jachetă şi a mâzgălit o ditamai mustață neagră pe buză de sus a lui 
Roland. S-a asigurat din nou că nu se afla nimeni prin preajmă şi a adăugat o 
bulă cu text, care pleca de sub mustață şi care conţinea cuvintele je suis un 
loser. 

A făcut un pas înapoi, pentru a-şi admira opera. 

— Ei, cum vi se pare? 

— Ştii, „loser” nu este de fapt un cuvânt francez, am spus. 

Max a oftat. 

— Bineînţeles că este. „Loser” este universal. Este unul dintre acele cuvinte 
care sunt la fel în orice limbă, ca „internet” sau „weekend”. 

— Sunt destul de sigur că nu e adevărat. 

— Ei bine, eu sunt destul de sigur că este. 

— Cred că lucrul cel mai interesant aici, a intervenit Toddy, este că i-ai 
desenat o mustață şi abia apoi l-ai numit loser. Vrei să spui ca oamenii care au 
mustăţi sunt în mod automat nişte losers? 

Max şi-a frecat defensiv puful de pe buza de sus. 

— Nu, evident că nu, Toddy, a replicat el. Nu mustaţa îl face un loser. Ceea 
ce îl face un loser este faptul că este un loser. 

— Ah, da, e cât se poate de logic, a dat Toddy din cap. Iţi mulţumim că ne-ai 
lămurit. 

Am cotit şi am ajuns în salonul hotelului, în aceleaşi tonuri ciocolatii ca şi 


dormitorul nostru, însă de aproximativ cincizeci de ori mai mare. In capătul 
îndepărtat, într-un şemineu ardea un uriaş foc de buşteni, iar deasupra 
acestuia se afla amplasat un uriaş ecran TV. O groază de scaune erau aşezate 
în mici rânduri ordonate, aproape toate fiind ocupate de puşti de diferite 
vârste. Şi aproximativ jumătate erau fete. 

— Oh, Doamne! a exclamat şoptit Max, înşfacându-mă de braţ. i-am spus 
eu! 

Stomacul meu a făcut o mică tumbă pe spate, când am aruncat o privire 
prin sală. Erau atât de multe fete, încât nici măcar nu ştiam la care să mă uit. 
Era limpede că Max se confrunta cu aceeaşi problemă. Faţa îi zvâcnea sălbatic 
în toate direcţiile, ca şi cum dinaintea lui ar fi bâzâit zece muşte. 

— Sunt toate atât de... atât de..., a îngăimat el. Care e cuvântul? 

— Sexy? am sugerat. 

— Da, a rostit Max, visător. Exact. Sexy. Sunt toate atât de sexy. 

Ne-am aşezat pe trei locuri libere, mai în spate, în timp ce domnul Flynn a 
venit ţopăind spre noi, pe culoar. 

— Aşadar, ce o să vedem, domnule? am întrebat, în timp ce el s-a aşezat pe 
rândul din faţa noastră. 

— Romeo şi Julieta. A răspuns Flynn. 

Toţi trei am gemut din rărunchi. 

— Oh, ce? a scâncit Max. În primul rând, l-am văzut deja, şi, în al doilea 
rând, e o porcărie. Pur şi simplu nu înţelegi o iotă din ce vorbesc. Ar trebui să 
aibă subtitrare sau ceva. 

Flynn şi-a netezit barbişonul cu degetul mare. 

— Romeo şi Julieta, domnule Kendal, nu este „o porcărie”. Este cea mai 
bună operă a lui Shakespeare - o fuziune complexă între iubire, gelozie şi 
loialitate familială. O tragedie de proporţii absolut dionisiace. 

— Şi dumneata ar trebui să ai subtitrare, a murmurat Toddy. 

— Ai spus ceva, Lewis Todd? a întrebat Flynn, iritat. 

— Nimic, domnule. 

— Nu-mi vine să cred că am petrecut toată ziua într-un autocar, doar ca să 
stăm închişi înăuntru şi să-l vedem pe tipul din Inception bolborosind într-o 
cămaşă hawaiană, a spus Max. Nu putem ieşi pe-afară să explorăm, domnule? 
Să aruncăm o privire prin oraş sau ceva de genul ăsta? 

— Nu, cu siguranţă nu puteţi, domnule Kendal. O să staţi aici, liniştiţi, şi o 
să sorbiţi cuvintele celui mai mare scriitor al Angliei. 

Max a pufnit. 

— Dacă a fost cel mai mare scriitor al Angliei, atunci de ce n-a scris în 
engleză? 

— Este limba engleză, ignorantule, a rostit Toddy. Aşa vorbeau englezii 
odinioară. 

— Da, mă rog, atunci nu-i de mirare că zilele de odinioară au fost atât de 
naşpa. Din cauza asta probabil că nu i-a dus capul să inventeze televizoare, 
iphone-uri şi alte chestii - pentru că nimeni nu putea înţelege un cuvinţel din 
ce naiba spunea altcineva. 

Deodată, luminile s-au stins şi marele ecran a pâlpâit, prinzând viaţă. Flynn 
a şoptit: 

— Acum faceţi linişte, băieţi. 

Am încercat să mă concentrez la film, dar era mult mai interesant să mă uit 
în jur, la toate fetele din sală. Pe cealaltă parte a culoarului, la vreo zece locuri 
distanţă, am zărit un scaun care era complet ascuns de păr: o cascadă de păr 
şaten drept, revărsat peste spătarul de metal al scaunului şi lung până la 


jumătatea distanţei spre podea. Am urcat cu privirea de-a lungul părului în 
sus, până când am văzut fata de care era ataşat. 

Chiar şi în întuneric, mi-am putut da seama că era mişto. Cu adevărat mişto. 
Arăta cumva tristă şi serioasă, în acelaşi timp. Purta un hanorac gri lălâu şi 
stătea într-un mod ciudat de rigid - cu spatele drept, cu mâinile încrucişate în 
poală şi cu tălpile lipite de podea. 

Nu-mi puteam lua ochii de la ea. Era ciudat. De fiecare dată când încercam 
să mă concentrez asupra filmului, privirea mea luneca şi se întorcea fix asupra 
ei. 

începusem să mă bucur de acest mic joc secret când, dintr-odată, în timpul 
scurtei secvenţe în care Leonardo Cumâlcheamă şi Julieta flirtau printre 
acvariile cu peşti, ea a întors capul într-o parte şi s-a uitat direct la mine. 


Moure 


Şi-a ferit privirea, când m-am uitat la el a doua oară. E posibil să nu se fi 
uitat în mod special la mine. Erau vreo sută de oameni în sală. Ar fi putut să se 
uite la oricine. 

Dar apoi, deodată, s-a întors din nou şi amândoi am închis ochii. A fost doar 
pentru o secundă, dar o secundă care s-a întâmplat cu siguranţă. 

Mi-am întors numaidecât privirea spre ecran. Mi-am îndreptat spatele şi m- 
am uitat ţintă înainte. Am încercat să-mi mişc ochii fără să-mi mişc trupul, 
numai că, nefiind un gecko, nu am reuşit. 

Avea părul negru, cu un mic vârtej în frunte. Băieţii de lângă el vorbeau 
între ei în şoaptă şi, din când în când, le răspundea şi el ceva, dar urmărea 
filmul. Sau cel puţin încerca să o facă. Asta m-a făcut să-l plac. Purta un 
pulover albastru de lână care avea o gaură în capătul unei mâneci prin care îşi 
vârâse degetul mare. Prietenul lui a spus ceva şi el a zâmbit şi a clătinat din 
cap. Arăta bine, dar când zâmbea era superb. 

Remarcasem deoarece aruncasem o privire prin sală pentru a încerca să-mi 
dau seama unde era Lauren. Era undeva în spatele meu, dar încă nu ştiam 
exact unde. Simţeam că, în clipa în c ure as fi ştiut, m-as fi calmat cumva. Este 
ciudat modul în care y j 7 y cunoaşterea te face să te simţi mai stăpân pe 
situaţie. Aidoma unui animal care încearcă să-si dea seama de unde anume ar 
putea veni următorul atac. Dar apoi l-am zărit pe Pulover Găurit şi am uitat să 
mă mai uit după Lauren. 

Am strecurat o altă privire spre el, însă el continua să se uite ţintă la ecran. 
Zărindu-l pe Leonardo Dicaprio uitându-se la Julieta mi-a venit să mă uit cu 


atât mai mult la el. Era ca şi cum i-aş fi prins privirea lui Leo. 

Era plăcut că nu era necesar să vorbesc. O pauză din a pretinde că sunt OK. 
Puteam să stau pur şi simplu în întuneric, alături de Connie si Keira, care din 
când în când îmi dădeau dulciuri. Insă el era acolo si mintea mea la el. 

— Acum urmează partea cu sexul, a şoptit Connie, fără a se adresa cuiva 
anume. 

Vizionarea scenelor de sex împreună cu părinţii este oribilă, dar se pare că 
nu e mai bine nici când le vezi în compania unei mulţimi de indivizi de aceeaşi 
vârstă cu tine. Unii băieţi au început să râdă când Julieta i-a scos cămaşa lui 
Leonardo. 

Fireşte că n-am fost în stare să mă uit la Pulover Găurit în timpul scenei cu 
sex. Insă, după ce s-a sfârşit, nu m-am putut abţine să nu-i arunc o privire. 
Ţinea mâna întinsă spre prietenul de lângă el, care i-a umplut-o cu Haribo. 

Keira m-a bătut pe genunchi. 

— La cine te uiţi? m-a întrebat ea în şoaptă. 

— La nimeni, am răspuns, întorcându-mă spre ecran. 

— Ba dala zis ea, din nou. Te uitai la cineva! 

Şi-a ridicat capul, lungindu-şi gâtul ca să poată vedea peste mine. 

— Nu, te rog, am şoptit, prinzând-o de braţ. Te rog, Keira! 

— Cine-i? a întrebat Connie, dând să se ridice în picioare, dar eu am tras-o 
înapoi la locul ei. 

Keira a izbucnit în râs. Domnişoara Mardle, din spatele sălii, ne-a spus să ne 
potolim. 

— Haide, zi, la cine te uitai? a şoptit Keira, după câteva minute. 

— Keira, te rog, am implorat-o. 

— Ce? Nu e o infracţiune să te uiţi în jur. 

Atât Connie cât şi Keira se uitau acum cu luare-aminte prin sală. Connie 
chiar îşi pusese mâna streaşină la ochi, aidoma unui marinar căutând uscatul. 

Stomacul mi-a tresăltat, panicat, şi mi-am simţit obrajii năpădiţi de 
fierbinţeală. 

— Care dintre ei este? Cel cu pulover albastru, nu-i aşa? a şoptit Keira, 
triumfătoare, trântindu-se înapoi în scaun şi scoțând la iveală bomboanele ei 
Starbust. 

Am clătinat furioasă din cap. 

— Mincinoaso, a râs Keira. Eşti cea mai jalnică mincinoasă de pe faţa 
pământului. 

Keira şi-a ridicat genunchii la piept şi a început să deseneze omuleţi pe 
blugi. Apoi a desenat o inimă, a scris „Mouse” într-o parte a ei şi a pus un 
mare semn de întrebare în cealaltă. Am clătinat iarăşi din cap, dar mi-am dat 
seama că faţa mi se îmbujorase mai tare ca niciodată. 

La sfârşitul filmului, când Romeo şi Julieta au murit, mi-a venit să plâng, 
chiar dacă îl mai văzusem deja de două ori, la ora de engleză. Invăţaserăm 
chiar şi o scenă din balet, în clasa a opta. Eu fusesem una dintre invitatele la 
bal. După aceea; în cămin, vorbiserăm între noi, fetele, cum ar fi fost să o 
dansăm cu adevărat, la Royal Opera House. Amintire” mi-a provocat un 
junghi în piept. 

S-au aprins luminile şi ne-am ridicat, ieşind rânduri-rânduri din sală. Am 
încercat să mă uit după el, dar fusese înghiţit de mulţimea din spatele nostru. 
— Locul ăsta miroase ca la vestiare, a spus Keira, în timp ce ne întorceam 

pe coridor. 

— Uite, Mouse, aici e o toaletă pentru persoane cu dizabilităţi, a spus 
Connie, tare. Dacă lubăreţul vrea să-şi facă de cap cu line, ăsta e locul 


perfect! 

— Nu e chiar locul perfect, nu-i aşa, Connie? a zis Keira, care plimba în 
şuturi o doză de Coca-Cola de pe hol. 

— Fetelor! am şoptit, cât de puternic am îndrăznit. Ar putea să fie chiar în 
spatele nostru! 

— Ştiu ce putem face, a zis Keira, rânjind, şi am fost năpădită de un alt val 
de panică. O vrajă de iubire. 

Panica s-a topit. Probabil că o vrajă de iubire nu implica nimic jenant. Nu 
jenant în public, oricum. Putea fi o nebunie, dar nimeni n-avea să ştie vreodată 
că se întâmplase. 

Keira a gemut. 

— Oh, stai, nu. Nu avem ingredientul esenţial pentru o vrajă de iubire. 

— Gillyweed, iarba magică din Harry Potter? a întrebat Connie. 

— Nu, noi nu ştim cum îl cheamă, a răspuns Keira, turtind nervoasă doza de 
Coca-Cola. Trebuie să-i ştim numele pentru ca vraja să funcţioneze. 

Connie a încremenit în mijlocul coridorului. 

— Nu-ţi face griji, a zis ea. Mă ocup eu. 

Apoi s-a întors şi a fugit înapoi spre sală. 


Tack 


Cum ştii dacă cineva se uită la tine pentru că te place sau pur şi simplu se 
uită la tine pentru că te uiţi tu la el? Practic, este imposibil de spus. 

Fata cu părul lung a ieşit pe uşă destul de repede după ce s-au aprins 
luminile. Cu siguranţă am auzit-o chicotind împreună cu prietenele ei, la un 
moment dat. Am sperat că nu chicoteau pe seama mea. Sau poate că e un 
lucru bun dacă fetele chicotesc pe seama ta, cine ştie? S-ar cuveni ca la 
biologie să se studieze chicotitul. 

Tocmai când eram pe cale să-l întreb pe Max ce credea despre chicotitul 
fetelor, fata înaltă cu păr creţ care stătuse lângă Fata cu Părul Lung s-a furişat 
înapoi în sală. Cu coada ochiului am văzut-o oprindu-se la vreo cinci-şase 
locuri distanţă de noi şi apucându-se să-şi examineze telefonul. Stătea pur şi 
simplu acolo, de una singură, verificându-şi telefonul. Ce naiba facea? 

Flynn s-a aplecat spre mine şi m-a bătut pe umăr. 

— E timpul să mergem, băieţi, a trâmbiţat el. N-a fost chiar atât de rău, nu-i 
asa? 

— Nu, domnule, a fost în regulă, presupun. 

— „A fost în regulă, presupun”, a repetat Flynn, cu voce tare. Sunt sigur că 
Bardul ar fi încântat de această apreciere elocventă, Jack. Acum să ne 
întoarcem la camere, vă rog. Mâine, prima mare zi de snowboarding. 

Grupul nostru a început să se îndrepte spre ieşire şi am observat-o pe fata 
cu părul creţ alergând iarăşi, înaintea noastră. Pe când dispărea pe coridor, 
am simţit cum Max mă apucă strâns de umăr. 

— Oh, Doamne, a şuierat el. Uită-te cât de mişto sunt ele! 

Se holba la trei fete aflate lângă intrare, care îşi verificau telefoanele şi se 
uitau prin sală. Una era blondă, iar celelalte două aveau părul şaten-închis, 
dar, cu excepţia acestei diferenţe, toate arătau la fel. Adică aveau aceiaşi ochi 
mari si rotunzi şi acelaşi guri roşii şi bosumflate, emanând toate trei un fel de 
perfecţiune care te cam băga în sperieţi. Aproape că nu arătau reale. 

— Ele trei, noi trei, a şoptit Max. 

— Şi? am întrebat, simțind că mă cam scufund. 


— Ei bine, numerele se potrivesc, nu-i aşa? 

— Nu prea cred că aşa merg lucrurile, Max, m-am încruntat. 

— Bineînţeles că merg. 

— Cum adică, vrei să spui că, dacă ar intra Demi Lovato, Rihanna şi Taylor 
Swift am avea vreo şansă şi cu ele, nu-i aşa? 

Max nu era atent. Părea de-a dreptul vrăjit de fetele alea. 

— Trebuie să mergem să vorbim cu ele, a bolborosit. 

Toddy a lovit cu piciorul o bucată de mochetă desprinsă de 

— Doar nu vorbeşti serios, omule. 

Max şi-a dat ochii peste cap şi a gemut. 

— Oh, haide, Toddy. De ce ţi-e frică? 

Eu ştiam exact de ce anume îi era frică lui Toddy, pentru că de exact acelaşi 
lucru îmi fusese frică si mie, în seara cu Maria Bennett. Se temea că nicio ţipă 
mişto şi întreagă la minte n-ar fi interesată de cineva care avea jumătate din 
înălţimea ei şi care arăta ca şi cum ar fi avut jumătate din vârsta ei. 

— Toddy are dreptate, Max, am zis eu. Ştiu că am spus că o să ne dăm ceva 
mai mult silinţa în privinţa fetelor, în excursia asta, dar nici vorbă să mergem 
pur şi simplu şi să stăm la taclale cu nişte fete de calibrul ăsta. Uită-te la ele, 
ce naiba. 

Max s-a aplecat spre mine. 

— Îţi dai seama că dacă nu mergem să vorbim cu fetele astea, atunci or s-o 
facă Ed, Jamie sau mai şiut eu cine? Chiar vrei să rămâi pe bară, în vreme ce 
toţi ceilalţi vor ajunge să-şi treacă în palmares numere cu două cifre? 

— Ei bine, nu, dar... 

— Vrei să câştigi pariul, nu-i aşa? Pentru că eu cu siguranţă am de gând să 
o fac. 

— Da, Max, dar... 

Prea târziu. Max se îndrepta hotărât spre ele. Nu cred că o să încetez 
vreodată să fiu impresionat de încrederea în sine a lui Max. Sau poate cănue 
încredere - doar nebunie. Oricum, m-am simţit târât după el, ca şi cum aş fi 
fost prins de blugii lui cu o frânghie invizibilă. M-am întors să mă uit la Toddy, 
iar el a ridicat din umeri, a oftat, şi ne-a urmat. 

Fetele arătau chiar şi mai mişto de aproape. Mă simţeam ca şi cum m-aş fi 
aflat pe pilot automat, ca şi cum nici măcar nu aş fi fost în trupul meu. Imi 
simţeam limba de două ori mai grea şi genunchii de două ori mai şubrezi. 
Habar n-aveam ce să le spun fetelor cu pricina. Din fericire, Max a dat iama 
de-a dreptul, aşa cum face întotdeauna. 

— In regulă! a rostit el, în timp ce ele se întorceau spre noi. Cum stă 
treaba? Eu sunt Max. 

Fetele i-au aruncat nişte zâmbete ţuguiate. Erau cam de vârsta noastră, 
poate puţin mai mari, cu toate că era greu de spus. 

Cea blondă a chicotit şi a zis: 

— Bună, eu sunt Lauren. 

Celelalte două şi-au spus şi ele numele, care erau Scarlett şi Melody. 

— Eu sunt Jack, am spus, simțind cum îmi creşte temperatura în obraji cu 
vreo zece grade. 

Toddy n-a spus nimic. Se holba pur şi simplu la pantofii lui, ca şi când era 
prima oară când îi vedea. 

— Aşa deci, a rânjit Max. Un gunoi de film, nu-i aşa? 

Fetele s-au uitat una la alta. 

— Mie chiar mi-a plăcut, de fapt, a spus Melody. 

Max n-a ezitat nicio secundă. 


— Da, a fost grozav, nu-i aşa? a dat el din cap, după care a adăugat, pentru 
că fetele păreau, bineînţeles, derutate: Noi numim „gunoi” toate chestiile tari. 
E o chestie de argou, ştiţi. Aşadar, care scenă v-a plăcut cel mai mult? 

Nu-mi puteam da seama dacă îl considerau pe Max un nonconformist ilar 
sau un idiot. Probabil că a doua variantă. 

— Chiar îmi place limba pe care o vorbesc în film, a rostit cea super- 
supermişto, pe nume Scarlett. Aş vrea ca oamenii să vorbească în continuare 
aşa. 

— Categoric, a încuviinţat Max din cap. Limba este cea mai I are chestie din 
film. Un puşti de lângă noi a spus că el are nevoie dc subtitrare. Ce idiot. 

Fetele au izbucnit toate în râs. Eu şi Toddy am schimbat o privire piezişă. 

— De unde sunteţi, aşadar? a întrebat Max. 

— Londra, a răspuns Lauren. 

— Super tare, a rostit Max. Noi suntem din Winchester. 

— Domnişoarelor! a strigat o femeie într-un pulovăr pufos de culoare roz, 
de la uşă. Haide, e timpul să vă întoarceţi în camera voastră! 

— Oh, e profesoara noastră, a spus Lauren. Ar fi mai bine să mergem. 

A zâmbit repede spre Scarlett şi Melody şi apoi i s-a adresat lui Max: 

— Hei, dacă aveţi chef, totuşi, puteţi să veniţi şi să bateţi la uşa noastră, mai 
târziu, băieţi. Stăm în camera 22. 

Inainte ca vreunul dintre noi să apuce să răspundă, ele au ieşit, chicotind. 
Serios, care-i treaba cu fetele şi cu chicotitul? 

Max s-a întors spre mine şi Toddy, cu ochii aproape ieşindu-i din cap. 

— Oh, Doamnei a şuierat el. Incredibil! Şi voi doi voiaţi să ne întoarcem în 
cameră fără să stăm de vorbă cu ele! 

— Da, ai dreptate, am recunoscut. Te-ai descurcat destul de bine. 

— Destul de bine? a pufnit Max. Trei fete ţâţă de mâţă tocmai ne-au invitat 
în camera lor! Şi nici măcar nu au aflat încă faptul că avem o trupă! Imaginaţi- 
vă cum o vor lua razna, când vor afla că suntem o trupă! Probabil că vor sări 
pur şi simplu pe noi şi vor începe să ne smulgă hainele, de pildă. 

— Pare puţin probabil, am spus. 

— Nu putem să ne ducem şi să batem pur şi simplu la uşa lor, ştiţi, a zis 
Toddy, liniştit. Vreau să spun că o să dăm de o mare belea dacă o să fim prinşi 
fiirişându-ne pe culoare, în timpul nopţii. 

Max a pufnit, exasperat. 

— Doamne, Toddy, poţi să nu mai fii atât de încuiat la minte măcar pentru o 
secundă, măi omule? Camera 22 e la parter - la vreo zece uşi distanţă de 
camera noastră. Aşa că nu trebuie să ne furişăm pe culoare - pur şi simplu o 
să ieşim pe fereastra camerei noastre si o să ne ducem să batem la fereastra 
camerei lor! 

— Probabil c-o să intrăm într-un bucluc şi mai mare umblând pe afară din 
hotel, în toiul nopţii, a zis Toddy. 

Max a pufnit. 

— Bine, Toddy, nu veni şi gata. Nu cred c-o să le pese prea tare dacă o să te 
afli şi tu acolo sau nu. N-ai fost tocmai sufletul conversaţiei, nu-i aşa? 

— Linişteşte-te, Max, am spus. 

— Ce, dai şi tu bir cu fugiţii? 

M-am uitat urât la el, dar ştiam că, deşi nu mă simţeam în largul meu, era o 
ocazie care nu merita ratată. Nu primeşti în fiecare zi invitaţii să le baţi la 
fereastră unor tipe trăsnet, în toiul nopţii. La drept vorbind, era prima 
invitaţie de acest gen pe care o primisem în paisprezece ani. 


Moue 


— E nebună de legat, a spus Keira, râzând, în timp ce deschideam uşa 
camerei noastre. 

— Asta-i îngrozitor; am zis, dar nu m-am putut abţine să nu râd împreună cu 
ea. Va trebui să umblu deghizată tot restul taberei, pentru ca el să nu mă 
poată recunoaşte. 

— Jeliţi în grup? a întrebat Connie din spatele nostru. Primiţi-mă şi pe mine. 

— Ce ai făcut? am întrebat-o, veselă şi înspăimântată totodată. Ai vorbit cu 
el? 

— Am folosit tactici de spionaj experte, mai exacty a răspuns Connie, 
radioasă. 

— Asta înseamnă că te-ai dus de-a dreptul la el şi ai zis: „O să-ţi facem o 
vrajă, cum te cheamă?” a întrebat Keira, urcându-se în patul ei. 

— Atunci nu o să mă mai deranjez data viitoare, a spus Connie, 
încrucişându-şi braţele peste piept şi pufnind. 

Keira şi-a aruncat punga cu bomboane Starbust spre Connie, dar ea nu a 
observat. Punga a lovit-o în cap şi dulciurile şi ambalajele goale au explodat, 
împrăştiindu-se peste tot. 

— Îmi pare rău, Connie, a zis Keira, aplecându-se din patul ei suprapus. 
Asta trebuia să fie o mulţumire. 

— Ai reuşit ceva, până la urmă? am întrebat, bătăile inimii mele înteţindu-se 
un pic la gândul că vorbise cu el. Pe bune, ce ai spus? 

Connie s-a urcat pe scară. 

— Ei bine, nu am spus nimic, de fapt. 

M-am simţit uşurată în parte, dar şi puţin dezamăgită. Poate că el ar fi spus, 
„Prietena ta e încântătoare, poate şi-ar dori să se zgâiască printr-un acvariu 
împreună cu mine, cândva?” 

— Slavă Domnului, am zis, trântindu-mă în patul meu. Şi aunci ce-ai făcut, 
defapt? 

— Am făcut exact ce mi-ai spus, a răspuns Connie, radioasă. l-am aflat 
numele. 

Keira şi cu mine am tipat într-un singur glas. 

— Cum îl cheamă?! 

— Chiar vreţi să ştiţi? a spus Connie, urcându-se în patul de sus, lângă 
Keira. Ar putea distruge misterul. 

— Ce rost are să-ţi placă de cineva, dacă habar n-ai cum îl cheamă? a zis 
Keira, luând o pernă şi punând-o pe burta lui Connie înainte de a se aşeza pe 
ea. 


— Romeo şi Julieta nu ştiau cum îi cheamă unul pe celălalt, s-a zvârcolit 
Connie. Nu pot să respir. 

— Se numeşte Romeo şi Julieta, a spus Keira. Romeo, Romeo? Aducţi 
aminte. 

— Da, dar la început nu ştiau, şi asta sporeşte romantismul. Keira, o să 
vomit. 

— Nu-mi place de el, am zis, dar până şi eu mi-am dat seama cât de puţin 
convingător a sunat. Doar... m-am uitat la el. 

— Aşa a păţit şi Julieta, a zis Keira. Un schimb de priviri printr-un acvariu şi 
apoi - BANG! Dragoste adevărată. 

— Poate ar trebui să cerem toate câte un acvariu cu peşti de Crăciun, a 
spus Connie. 

Keira a oftat din greu. 

—Connie, poţi să taci naibii din gură şi să ne spui cum îl cheamă? 

— Păi, nu e posibil, din punct de vedere fizic, să taci din gură şi... 

— Spune-ne cum îl cheamă! am ţipat într-un glas Keira şi cu mine. 

— OK, OK... Uite, vă spun cum îl cheamă, dacă îi ghiciţi numele. Aşa pare 
că va fi... predestinat. 

Am gemut. Keira a spus: 

— Este Leonardo? 

— Nu. 

Connie s-a eliberat de sub Keira, s-a întins până la partea de sus a 
şifonierului şi l-a scos pe Domnul Jambon afară. Acesta s-a alintat în mâna ei 
ca şi cum i-ar fi dat o bucăţică de morcov. 

— Leroy? a întrebat Keira. Nu, de fapt, nu Leroy. Link? 

Connie a clătinat din cap. 

— Nu e un nume fantezist. E un nume normal de băiat. 

— George? a încercat Keira, apucându-se să-şi împletească o şuviţă de păr. 

— Este exact ca George, dar nu e George. E mai mult ca şi cum ai fi George 
fără să fii George. 

— Porge? am spus. 

Toate trei am izbucnit simultan în hohote nestăpânite de râs. Era pentru 
prjma oară când râdeam cu adevărat, după o groază de vreme. Abia dacă mai 
izbuteam să respir. Toate încercam să vorbim, dar nu reuşeam, pentru că 
râdeam atât de dezlănţuit. Era ca şi cu plânsul; odată ce începeam, nu mă mai 
puteam opri. 

— OK, OK, a îngăimat Keira în cele din urmă, ştergându-şi ochii. Nu Porge, 
atunci. Ce zici de John? 

— John este superaproape, a răspuns Connie, apucându-se să-şi fluture 
braţele. Este, de fapt, mai aproape decât George. Este cel mai John fără să fie 
John. 

— Jack? am spus. 

Connie a sărit şi a ţâşnit în aer. 

— Da! Este Jack. Oh, pe cuvânt, chiar e Jack! 

— Oh, Doamne, e cu siguranţă dragoste adevărată, a zis Keira. I-ai ghicit 
numele! 

— Păi, şi cum l-ai aflat, dacă n-ai vorbit cu el? am întrebat. 

— Am stat pur şi simplu lângă el şi m-am prefăcut că îmi verific mesajele, a 
răspuns Connie. Şi apoi a venit profesorul lor şi l-a strigat Jack. 

— Nu mai spune, a zis Keira, clătinând din cap. 

— Cred că Jack i se potriveşte, a decretat Connie. 

— Nici măcar nu-l cunoaştem, am spus eu, râzând. 


Keira a sărit din pat, s-a dus la fereastră şi a deschis-o. 

— Jack, Jack, de ce a trebuit să fii tu, Jack? a declamat ea, în noapte. 

Connie nu mai putea face altceva decât să se legene, incapabilă să 
articuleze, atât de terminată de râs era. Mi-am acoperit ochii, prefacându-mă 
îngrozită. Keira a închis fereastra şi a tras draperiile cu un gest teatral. S-a 
dus la bagajul ei şi a scotocit prin el până a scos o carte. Pe coperta acesteia 
scria, cu litere violete şi sclipitoare: Cartea de magie a tinerelor vrăjitoare. 

— Bun, a zis Keira, deschizând cartea. E timpul pentru o vrajă de iubire. Hai 
s-o facem. 

Nu aveam nici cea mai vagă idee despre ce se întâmpla, dar m-am lăsat 
dusă de val. 

— In primul rând, a spus Keira, trebuie să o punem de un sabat. Dar trebuie 
s-o facem cum trebuie. Magia este o formă de artă puternică şi haotică. Este 
vorba despre energia pe care o induci în vrajă. Nu e o joacă de copii, este o 
chestie a dracului de serioasă. 

— Domnul Jambon poate să fie mascota noastră? a întrebat Connie, 
sărutându-l. 

Keira a oftat. 

— Poate să fie un spirit asistent de-al nostru. Nu e nevoie de mascote în 
magie. 

Connie a şoptit: 

— Ai auzit asta, Domnule Jambon? Acum eşti asistentul nostru. 

Keira a bătut cu degetul în carte. 

— In continuare, trebuie să creăm un cerc. Hai să facem unul din hainele 
noastre. 

Ne-am răsucit hainele ca pe nişte cârnaţi şi am făcut un cerc puţin cam 
alungit şi cam ciudat între paturile noastre suprapuse. Keira s-a uitat în carte. 

— Singura problemă este că ar trebui să avem o baghetă magică. 

— Să mergem la un magazin de baghete magice, a propus Connie. 
Monsieur, oii est le shop de wand! 

— Nu, poate trebuie să mergem pur şi simplu afară şi să găsim unele, a zis 
Keira, studiind iarăşi cartea. Aici zice aşa: „Vei găsi bagheta magică potrivită 
pentru tine, atunci când te vei duce să o cauţi”. 

— Nu putem folosi o baghetă magică temporară? am întrebat. Adică, nu 
putem să improvizăm ceva şi să le găsim pe cele potrivite mâine? 

— Ei bine, nu spune că nu poţi improviza, a spus Keira. 

— Exact. Poate că bagheta magică potrivită pentru noi este chiar în această 
cameră? am sugerat. Poate că bagheta potrivită pentru noi nu este o baghetă. 
Ei bine, poate că nici măcar nu are formă de baghetă - am continuat, 
scotocind prin geanta mea şi ajungând la fundul ei. Poate că bagheta potrivită 
pentru noi este o lanternă frontală. 

— Cred că ai dreptate, a spus Connie. Şi mai cred că ar trebui să ne 
costumăm. 

Keira şi-a dat ochii peste cap. 

— Zău că eşti obsedată în privinţa costumatului! In ce? N 

— In noi înşine, a răspuns Connie. In şinele nostru vrăjitoresc. Imbrățişare 
de grup! 

A țipat şi a sărit la mine, împreună cu Keira. Am scâncit în timp ce mă 
înghesuiau şi am sărit şi eu cot la cot cu ele. 

Connie şi-a pus costumul-salopetă de leu şi s-a vopsit în culorile războiului - 
dungi violete pe obraji făcute cu o cariocă. Keira şi-a desenat nişte steluțe 
lângă ochi şi s-a schimbat într-un costum negru complet, cu excepţia şosetelor 


maro, cu bufniţe. Am cotrobăit iarăşi prin geanta de voiaj. 

— Chiar n-am habar care e şinele meu de vrăjitoare. 

— Ştiu eu! a spus Connie. Şinele tău de vrăjitoare ar trebui să fie Julieta. 
Pentru că Jack este Romeo al tău. 

Connie s-a apucat să mă înfăşoare în ceaşafuri, după care mi-a improvizat o 
coroană cu văl, dintr-o curea şi un tricou. 

— Arăt ca un roman, am zis. 

— Sau ca o mumie? a sugerat Keira. 

— Cred că e perfect, a zis Connie. 

Keira mi-a desenat cu o cariocă roşie o inimă pe obraz pentru a desăvârşi 
efectul. 

— OK, acum am făcut cercul si am intrat în şinele noastre de adevărate 
vrăjitoare, a spus I”eira. Acum trebuie să găsim vraja. 

A dat pagina. M-am întrebat dacă nu cumva în carte exista şi vreo vrajă 
care să te facă o dansatoare mai bună. Sau poate chiar să dea timpul înapoi. 

— Am găsit! a exclamat Keira, zâmbind. Irezistibilivraja. Connie a scâncit. 

— Jack şi Mouse într-un copac, sărutându-se! 

— Mă rog, e puţin mai complicat de atât, a spus Keira. Avem nevoie de 
hârtie şi de pix. De o credinţă adevărată în magie. De lună plină - nu pot s-o 
văd, aşa că hai să presupunem că e plină. De un fir de păr din capul tău şi de 
un borcan de gem. 

Singurul lucru care ne lipsea era borcanul de gem. Connie şi-a golit 
borcanul cu cremă de bronzat şi l-a spălat. 

Fiind cea mai experimentată vrăjitoare, Keira a preluat conducerea. 

— OK, aşadar, tu, Mouse, trebuie să stai în centrul cercului. 

— Oh, încep să devin un pic speriată, a şoptit Connie. 

— Nu fi prostuţă. Nu e un blestem, ci o magie cu totul şi cu totul albă, a 
spus Keira. Prima regulă a tinerelor vrăjitoare este aceea de a nu dori răul 
cuiva. 

— Da, dar am putea deschide un vortex într-o altă lume, am zis, zâmbind. 

— OK, a zis Keira, trebuie să pui părul din capul tău în borcanul de gem. 

Keira mi-a smuls un fir si mi l-a dat, iar eu l-am aruncat în recipientul 
lipicios. 

— Acum trebuie să-i scrii numele şi să-l pui în borcan. 

— Chestia asta pare tare ciudată şi psihopată, am spus eu, râzând, în timp 
ce îi aşterneam numele pe hârtie. 

— OK, acum o să ne ţinem de mâini şi va trebui să cântăm aşa: „Numele l- 
am scris / Cântând pe furiş / Obiectul îl oblig dorinţa să-mi îndeplinească / 
Firicelul să se întrupească.” 

— Firicelul să se întrupească'? a repetat Connie, izbucnind în râs. 

— Şi apoi o să-i cântăm toate numele de trei ori, după care Mouse trebuie 
să-l cânte în borcan. 

— Nu ştiu dacă sunt în stare să ţin minte toate astea, n-am putea să facem o 
repetiţie? am întrebat. 

Ne-am aşezat în cerc, fetele s-au prins de mâini şi eu am ţinut borcanul, 
după care am început toate trei să intonăm cântecul. 

— Acum! a strigat Keira, şi ne-am apucat să zbierăm toate trei, Jack! Jack! 
Jack!”, după care Connie a strigat „De ce a trebuit să fii tu, Jack?” 

A urmat o pauză, apoi Connie a ţipat, Keira s-a lăsat la podea şi eu am 
îngheţat de groază. 

Cineva bătea la fereastră. 


Jack 


Max şi cu mine am închis ochii, cuprinşi de panică. 

— De ce ţipă? a şoptit el. Ele ne-au spus să venim! 

A făcut un salt din dreptul ferestrei şi s-a lipit de zid, astfel încât să nu mai 
fie vizibil. 

— Poate că se aşteptau să batem la uşă, ca oamenii normali, am murmurat. 

Deodată, perdelele au fost trase la o parte şi m-am pomenit nas în nas, 
despărțiți doar de fereastră, cu fata înaltă cu păr creţ care dăduse târcoale 
prin preajma noastră la sfârşitul filmului de seară. A făcut ochii cât cepele, a 
tipat şi a tras la loc perdelele. 

Max stătea în continuare lipit de zid, uitându-se în toate părţile, ca un 
zărghit. 

— Ce se întâmplă? a şoptit el. Sunt fetele sau nu? 

— Este o fată, i-am răspuns. Doar că nu e dintre cele pe care le căutam. 
Cred că am greşii; camera. 

Max s-a dezlipit de perete şi a tras cu ochiul spre fereastră. 

— De unde-ai scos-o? Perdelele sunt tot trase. 

Înainte de a se putea lipi iarăşi de perete, Creaţa a dat din nou perdelele la 
o parte şi a deschis fereastra. 

— Bună! a zâmbit ea. Haideţi înăuntru, trebuie să fi îngheţat! 

Eu si Max ne-am uitat unul la altul si am ridicat din umeri. 

Hoinăriserăm pe afară, în jurul hotelului, mai bine de zece minute, 
încercând să ne dăm seama care era fereastra camerei 22. Cu toate că purtam 
fiecare câte două hanorace şi o jachetă, îngheţaserăm amândoi până la os. 

— Păi, da, OK. Salutare, am spus eu, încercând să nu sune prea jalnic de 
recunoscător pentru şansa de a scăpa de frig. 

M-am săltat pe pervaz şi am aruncat o privire prin cameră. Am văzut că 
înăuntru se mai găseau alte două fete, iar una dintre ele - aşezată în mijlocul 
podelei - era Fata cu Părul Lung. Mi-am simţit inima ţâşnindu-mi din piept şi 
oprindu-mi-se în gât. 

Nu mai purta hanoracul gri, dar ce purta era demenţă curată. Mai exact era 
înfăşurată într-un cearşaf, avea o curea legată în jurul capului şi o ditamai 
inimă roşie desenată pe un obraz. Celelalte două fete aveau şi ele aceeaşi 
găteală nebunesc de hipioată. 

Am devenit brusc conştient de faptul că îmi curgea nasul din pricina 
frigului. L-am şters cu mănuşa, în speranţa că nu observase nimeni. Intr-o 
lumină adecvată şi văzută mai de aproape, Fata cu Părul Lung arăta uimitor 
de mişto. Nici măcar faptul că era înveşmântată ca o dusă cu sorcova nu putea 
ascunde acest lucru. Combinația dintre şoc, frig şi aspectul ei uluitor era prea 
mult pentru mine, aşa că am rămas pur şi simplu acolo, atârnat de pervaz, 
preţ de câteva secunde bune, cu gura căscată. Fetele nu faceau altceva decât 
să se holbeze la mine. 

In cele din urmă, Max m-a scos din transă, strigând: 

— Poţi să intri, Jack! îmi degeră mutra aici, afară! 

Am sărit de pe pervaz şi m-am rostogolit în cameră. 

— Ei bine, asta da surpriză, a zis Creaţa. 

M-am ridicat şi m-am scuturat de praf. Inima îmi bătea atât de tare, încât o 
puteam simţi izbindu-mi tricoul. 

— Păi, da, scuze, am bălmăjit eu. De fapt, noi... 

Am prins privirea Fetei cu Părul Lung şi ceva din mine mi-a spus să nu le 


dezvălui că noi căutam, de fapt, un alt grup de fete. 

— Noi... ne cam plictiseam, de fapt, aşa că ne-am gândit să facem o 
plimbare la miez de noapte, am spus. 

— Straşnică idee, a răspuns, radioasă, Creaţa. Plimbările de la miez de 
noapte sunt plimbările mele preferate. i 

— Eu, ăăă..., am bâiguit, încercând să mă gândesc la ceva de spus. Imi plac 
costumele voastre, am zis, căci nu-mi trecuse altceva mai bun prin minte şi am 
simţit imboldul brusc de a mă ghemui într-un colţ şi de a-mi da duhul. 

— Mulţumim! a zis Creaţa. Ni le-am făcut singure. Mă rog, cu excepţia 
costumului meu de leu. L-am primit de Crăciun de la mătuşica mea, Alison. 

M-a privit radioasă. Celelalte două fete păreau groaznic de stingherite şi 
puţin şocate. In spatele meu, Max s-a căţărat şi el pe pervaz, sprijinindu-se în 
coate. 

— E în regulă, fetelor? a întrebat el, rânjind. Care-i faza cu toată costumaţia 
asta? 

Dintr-odată, cineva a bătut la uşă. Am îngheţat cu toţii. De afară, de pe hol, 
am auzit vocea unei femei. 

— Fetelor? Mi s-a părut că am auzit gălăgie. Totul e în regulă acolo? 

Creaţa a murmurat „Oh, nu!” şi Fata cu Părul Lung a sărit brusc în sus şi a 
şoptit: 

— Domnişoara Mardle! 

— Jack, hai să mergem, omule! a şuierat Max, lăsându-se să alunece de pe 
pervaz în zăpada fie afară. 

Am dat să-l urmez, când s-a auzit o altă bătaie în uşă şi vocea înăbuşită a 
femeii cu pricina, domnişoara Mardle, a zis: 

— Fetelor? Sunteţi în regulă? Acum o să intru. 

Uşa a început să se deschidă, scârţâind. Fata cu Părul Lung a murmurat: 

— Îmi pare rău. 

Înainte de a apuca să întreb de ce îi părea rău, ea m-a îmbrâncit în şifonier 
si a trântit usa. 

În întuneric, peste bubuiturile inimii mele, care îmi răsuna în urechi, am 
putut auzi cum fetele erau luate la întrebări de către domnişoara Mardle. 

— Mi s-a părut că am auzit pe cineva ţipând, a spus ea. Ce faceţi voi aici? 

— Trebuie să fi fost într-o altă cameră, domnişoară, a zis cea de-a treia fată. 
Noi dormeam. 

— Dormeaţi? Atunci de ce sunteţi îmbrăcate atât de ciudat? 

S-a lăsat tăcerea. Apoi, una dintre fete a tuşit şi a zis: 

— Pur şi simplu... aşa ne îmbrăcăm noi când mergem la culcare, 
domnişoară. 

— Bine..., a spus domnişoara Mardle. Nu mă deranjează că vă distrati, 
fetelor, dar încercaţi să nu fiţi atât de gălăgioase. Şi să dormiţi. Mâine ne 
aşteaptă o zi importantă. 

— Am înţeles, domnişoară. Noi... 

N-am auzit ce a urmat, pentru că am fost cuprins brusc de şoc, durere şi o 
groază îngheţată şi oribilă. 

Ceva se afla în şifonier cu mine. 


Moure 


Connie se uita cu gura căscată la şifonier. Putea la fel de bine să ţină o 
pancartă pe care să scrie „Tip Ascuns Înăuntru!” 

Nu ştiam unde să mă uit. Panica mă imobiliza. Din fericire, Keira reacţiona 
cu mai mult calm sub presiune decât oricare dintre noi. 

— OK, domnişoară. O să încercăm să nu mai facem gălăgie, a spus ea. 
Suntem doar un pic, ştiţi, agitate sau orice altceva pentru ziua de mâine. 

Keira izbutea perfect, cumva, să adopte tonul gen nimic-nu-mă- 
impresionează. 

— OK, fetelor, a zis domnişoara Mardle, retrăgându-se spre uşă. Şi eu sunt 
emoţionată. Noapte bună, atunci. 

— Somn uşor, domnişoară! a ciripit Connie, aproape mecanic. Puteam simţi 
panica începând să se topească. Mai avea câţiva centimetri şi ieşea din 
cameră. 

Şi atunci, din şifonier, s-a auzit o bufnitură puternică. Domnişoara Mardle s- 
a întors. 

— Ce-a fost zgomotul acela? 

Connie pălise şi continua să se holbeze la şifonier ca şi cum ar fi crezut că 
avea să o ducă în Narnia. De ce nu stătea liniştit acolo? 

Putem fi exmatriculate, dacă era găsit un băiat în camera noastră. 

Dată afară din două scoli într-o lună? Ar fi fost un soi de record şi ăsta, nu? 

M-am uitat la Keira, dar ea era ocupată să o privească pe Connie, încercând 
să îi comande din privire să se uite în altă parte. 

Mi-am strâns mâinile în pumni, în tentativa de a le opri din tremurat, şi 
cumva am reuşit să îngaim: 

— Oh, îmi pare rău, domnişoară... Am pus trei jachete pe acelaşi umeraş. 
Una dintre ele trebuie să fi căzut. 

Domnişoara Mardle a dat din cap. Părea mulţumită. Şi apoi s-a auzit o altă 
bufnitură înfundată. 

— A căzut şi a doua, am spus, pe un ton detaşat şi amuzat, iar Keira a râs - 
un pic prea tare. 

Ce facea Jack acolo? încerca să ne bage în bucluc? Domnişoara Mardle s-a 
încruntat şi a făcut un pas spre şifonier. Deodată, Connie a intrat în acţiune. 

— Domnişoară Mardle, a zis ea, tremurând din tot corpul. Sunt o persoană 
cu adevărat bună. Am strâns 240 de lire la parada de modă din haine 
reciclate, anul trecut, şi, de asemenea, grădinăresc spaţiile abandonate 
împreună cu domnişoara Ford şi fac parte din consiliul şcolar... 

Vocea a început să-i tremure, în timp ce au podidit-o lacrimile. M-am uitat 


înnebunită la Keira. Se terminase totul. Acum nu mai era chip ca domnişoara 
Mardle să nu mai verifice şifonierul. O altă bătaie slabă s-a auzit din interior. 
Era limpede că Jack îşi pierduse minţile. Trebuia să-l scoatem din cameră. 
Repede. 

— Pot să vorbesc cu dumneavoastră între patru ochi, domnişoară? am 
izbucnit, disperată. 

Ea nu s-a clintit din loc, aşa că am trecut pe lângă ea şi am ieşit pe hol. 

— Desigur, scumpo, a spus ea, cu ochii aţintiţi în continuare asupra 
şifonierului. 

A ieşit din cameră, închizând usa în urma ei. Reuşisem. Inima încă îmi mai 
galopa, dar, atâta timp cât nu se întorcea în cameră, puteam avea o şansă s-o 
scoatem la capăt. 

Dar acum stăteam pe hol faţă în faţă cu domnişoara Mardle, singură. Şi ea 
aştepta să spun ceva. Ceva care să pară atât de important, încât să nu poată fi 
mărturisit de faţă cu altcineva. 

— Pur şi simplu totul e atât de... greu, am zis, cu vocea întretăiată. 

Ea şi-a pus mâna pe umărul meu şi m-a strâns cu blândeţe. Chestia ciudată 
era că, deşi aveam de gând să trântesc o minciună, de fapt era adevărat. Am 
deschis gura să continui, dar nu mi-a ieşit niciun cuvânt. Lauren, feribotul şi 
traumele ultimei luni se aflau toate acolo, dar erau prea mari şi prea 
adevărate pentru a i le spune. 

— Ştiu, scumpo, a spus ea. Ştiu. 

Am stat în tăcere puţin timp. Oare era suficient? Avea să urmeze o discuţie 
între patru ochi pe hol? M-am gândit să mint şi să-i spun că părinţii mei 
divorţaseră. Pentru o secundă nebună, chiar m-am văzut îmbrăţişând-o. 

— Am vrut doar să vă spun, asta e tot. 

Cuvintele atârnau în aer, sunând ridicol. 

Apoi ea a spus, punându-și braţul în jurul umerilor mei: 

— Îţi mulţumesc, Matilda. Cred că eşti foarte curajoasă. Noapte bună, 
scumpo. Trage un somn bun. 

Şi a plecat, îndepărtându-se pe hol. 

Aproape că am leşinat de uşurare. 

Când am intrat înapoi în cameră, Keira s-a năpustit asupra mea. 

— Pur şi simplu te ador, Mouse! Eşti o legendă! a strigat ea în şoaptă, 
îmbrăţişându-mă strâns. 

Era ca şi cum ar fi câştigat vreun soi de concurs „Prostiţi-l pe profesor”. 

Şi apoi uşa s-a şifonierului s-a deschis brusc şi Jack a ţâşnit ca din puşcă în 
cameră. 

— E un şobolan! a strigat el, ţopăind pe loc. Acolo, înăuntru. Un ŞOBOLAN 
imens! 

Keira a izbucnit în râs. 

— Ce? 

Jack se tot foia pe loc şi îşi ciufulea părul. Faţa îi era roşie ca focul şi părea 
că îl treceau toate apele. 

— M-a muşcat! Chiar de gleznă! Vă spun, e un şobolan acolo! Connie avea 
în continuare un aer cam şocat, dar, fără să spună un cuvânt, s-a târât de-a 
busilea direct în şifonier, coada ei de leu legănându-se în timp ce fojgăia 
înăuntru. Apoi a reapărut şi a întins palma, pentru a-l da la iveală pe Domnul 
Jambon. 

— Hamsterul meu nu este un şobolan, a spus ea. i 

Ea şi Keira au izbucnit în hohote de râs, iar Jack s-a înroşit şi mai tare. Işi 
freca glezna şi îşi ţinea privirea aţintită în podea. 


— Da, ei bine, ar trebui să verificaţi din nou, a bombănit el. Pentru că există 
cu siguranţă şi un şobolan acolo. 

— Exact acelaşi lucru mi-ar fi trecut şi mie prin cap, am zis eu şi el şi-a 
ridicat privirea spre mine. La urma urmelor, Franţa este cunoscută pentru 
şobolanii de şifonier ucigaşi. 

Mi-a aruncat un fel de zâmbet de mulţumire şi apoi şi-a plecat privirea şi şi- 
a vârât mâinile în buzunare. Cu el atât de aproape de mine, simţeam că nu pot 
rezista, că sunt gata să fac implozie. Aşa că m-am concentrat asupra unui 
punct aflat dincolo de umărul lui, unde sutienul Keirei era agăţat de capătul 
patului. Părul lui era şaten-închis şi des, zbârlit tot. Arăta chiar mai 
spectaculos decât reuşisem eu să ghicesc seara, în timpul filmului. S-a uitat la 
Domnul Jambon. 

— Ati adus un hamster într-o tabără cu şcoala? a întrebat, părând 
impresionat. Asta e o chestie... destul de nebunească. 

L-am văzut privindu-mă din cap până-n picioare, de la coroana cu tricou, 
până la tivul rochiei din cearşaf. Nu ştiam ce să fac, aşa că mi-am dus o mână 
la obraz, pentru a acoperi inima desenată cu roşu. Şi am rămas pur şi simplu 
aşa, încercând să mă comport natural, de parcă asta era poziţia mea 
dintotdeauna, cu mâna lipită de obraz. Incercam cu disperare să mă gândesc 
la o explicaţie a motivului pentru care eram îmbrăcate aşa, când s-a auzit o 
altă bătaie în fereastră. 

— Vraja încă funcţionează! a strigat Connie. 

— Taci! a mustrat-o Keira în şoaptă. O să se întoarcă Mardle. 

— Ce vrajă? a întrebat Jack, dar nu l-a băgat nimeni în seamă. 

Keira s-a dus la fereastră şi a deschis-o. Băiatul de dinainte, cu un aer 
congelat şi cu părul roşu ras, a aruncat un ochi în cameră, peste pervaz. 

— Ce se întâmplă? a şuierat el. V-au prins? 

Keira a clătinat din cap. 

— Amicul tău a fost, totuşi, atacat de un hamster ucigaş, a spus ea. Ar fi 
putut muri. 

Max a pufnit în râs. 

— A fost un şobolan, defapt, a răbufnit Jack. Fără îndoială că a fost si un 
şobolan acolo. 

— Nu cred că există şobolani în Franţa, a spus Connie. 

— Ba da, există, am zis eu, zâmbindu-i lui Jack, poate pentru a-l face să se 
simtă mai bine. Cum rămâne cu şobolanul din Ratatouille? 

Jack mi-a întors zâmbetul şi în amândoi obrajii i-a apărut câte o gropiţă. 
Inima mi-a tresărit. 

— Exact, a zis el. Mulţumesc. 

— Şobolanul ăla e american, a zis Connie. Are accent american. 

— Trăieşte la Paris! a zis Jack. 

— Şi îl cheamă Remy, am zis amândoi, într-un glas. 

— Aţi spus acelaşi lucru amândoi odată! a exclamat Connie, bătând din 
palme. E ceva de speriat, a continuat, uitându-se cu accentuat subînţeles la 
mine şi la Keira. 

— Mulţumesc pentru că m-aţi împins în fălcile morţii, a spus Jack, dând din 
cap spre şifonier. Eu sunt Jack. 

— Oh, ştim asta! a zis Connie, dând din cap. 

Keira a tresărit şi i-a aruncat lui Connie o privire ucigaşă. 

— Ştim acum, a dres-o Keira. Adică, tocmai ne-ai zis, aşa că c evident că 
ştim. Oricum, eu sunt Keira. Traficanta de hamsteri de acolo este Connie -a 
arătat spre Connie, care îl lăsa pe Domnul Jambon să i se caţăre pe cap. Şi ea 


e Mouse. 

Toate lucrurile care de obicei se întâmplă firesc au început să devină o 
povară. Gânditul, vorbitul, statul relaxat. Aşa că m-am hotărât să-mi mut 
greutatea de pe un picior pe celălalt, cu mâna în continuare lipită pe obraz. 

Jack a râs. 

— Mouse? De ce ţi se spune aşa? 

Am deschis gura să vorbesc, dar Connie mi-a luat-o înainte. 

— Pentru că în clasa întâi avea părul prins în două cozi mari, ca Minnie 
Mouse. In plus, ştii, chiar arată ca un şoricel, a continuat Connie, după care s- 
a întrerupt şi s-a apucat să imite un şoarece curăţându-şi mustăţile. Adulmecă 
şi se agită continuu. Ca la un semnal, Domnul Jambon s-a apucat să adulmece. 

Am îngheţat, pe dinăuntru. Încercam să arăt normal, în timp ce îmi dădeam 
ordine în gând. Nu zâmbi cu gura până la urechi, încearcă să stai într-o poziţie 
sexy. Cum arată opoziţie sexy? Nu mai sta atât de nefiresc. Dar Jack stătea pur 
şi simplu acolo, zâmbindu-mi. Asa că nu am făcut nimic, decât i-am zâmbit şi 
eu. 

De afară, celălalt băiat a spus: 

— In caz că îi pasă cuiva, eu sunt Max şi sunt pe cale să deger. Jack, putem 
pleca acum, te rog? 

Keira a scos capul pe fereastră. 

— Dumnezeule, e groaznic de frig afară. In ce cameră staţi? 

— Camera 10, la capătul coridorului, a răspuns Max, care tremura, dar încă 
reuşea să se holbeze la Keira într-un mod nu foarte subtil. 

Jack s-a întors spre mine şi a spus: 

— Îmi pare rău, trebuie să plecăm, dar ne vedem mâine, poate? 

Am dat din cap şi, cum nu m-am putut gândi la nimic de spus, am mai dat 
odată din cap. Şi încă o dată. Arătam de parcă aş fi făcut vreo reverență sau 
ceva de genul ăsta. 

Jack s-a căţărat stângace pe fereastră şi pentru o clipă i s-au văzut boxerii 
cu peştişori aurii. Apoi s-a făcut nevăzut. 

— Asta a fost o ne-bu-ni-e, a spus Keira, în timp ce închidea fereastra. 

— Acum chiar sunt foarte speriată, a şoptit Connie. Dacă putem invoca 
băieţi, facându-i să apară, de ce altceva mai suntem în stare? Ce ziceţi de 
încălzirea globală? Ar trebui să facem ceva în legătură cu asta? 

Keira şi cu mine ne-am aşezat din nou în cerc. 

— Dar s-a întâmplat cu adevărat, a continuat Connie. Noi am făcut să se 
întâmple asta. Noi l-am chemat. 

Keira a mângâiat-o pe mână. 

— Calmează-te, Connie. Poate că noi l-am invocat, facându-l să se ivească la 
fereastra noastră, sau poate, doar poate, Mouse i-a picat cu tronc, iar ela 
venit s-o caute. 

Am clătinat din cap. 

— Nu. Cu niciun chip nu cred aşa ceva. Nu. 

Keira a gemut. 

— Oh, haide, Mouse. Doar a aflat numărul camerei tale şi s-a furişat afară 
pentru a veni să te vadă. Impacă-te cu ideea că eşti un magnet pentru băieţi. 
Sau cel puţin pentru Jack. 

A luat un pix şi a scris „Jack” pe cealaltă parte a inimii de pe blugii ei, cu 
nişte Utere uriaşe, de culoare mov. 

— Keira, opreşte-te! m-am lamentat eu. 

— Sau poate am invocat din greşeală puterile întunericului şi ele i-au făcut 
să vină încoace, ca nişte zombi..., a zis Connie, | >; lrând în continuare 


speriată. 

— Poate, a spus Keira. Oricum e bine. Fie suntem nişte adevărate vrăjitoare, 
fie lui Jack i-a căzut cu tronc cineva din lumea şoricească. 

Am zâmbit şi preţ de o secundă mi-am lăsat gândurile să zboare la toată 
întâmplarea. Filmul şi acel moment care într-adevăr se întâmplase. Am 
zâmbit. i 

— Aaaaaah! a exclamat Connie. Il iubeşti. 

x 


— Se poate să nu-l piai văd niciodată, am zis, holbându-mă la genunchiul 
Keirei, cu numele lui mâzgălit acolo, şi rugându-mă ca ea să nu mai poarte 
blugii ăştia toată săptămâna. 

— Fi bine, a venit la balconul tău, a replicat Connie, după care şi-a dus 
teatral mâna la frunte. Ce lumină se revarsă pe fereastra lui Mouse? 

Keira a râs. 

— Acum trebuie să-i arăţi că şi tu îl placi. 

Am roşit. 

— Nici vorbă. Nu. Cu niciun chip. Indiferent ce-ţi trece prin cap - nu. 


Jack 


— În regulă, a şoptit Max, acum să găsim camera 22. 

M-am uitat la el nevenindu-mi să cred, văzându-i cuvintele prefacându-se în 
norişori de aburi compacţi şi dolofani. Porniserăm să scârţâim din nou prin 
zăpadă, îndreptându-ne spre fereastra camerei noastre. Degetele mele erau 
atât de îngheţate, încât mă înţepau, vântul tăios îmi facea ochii să lăcrimeze şi 
glezna încă îmi pulsa, de la vietatea care mă atacase în şifonier. In plus, 
telefonul îmi arăta că ne apropiam de miezul nopţii. 

— Doar nu vorbeşti serios? am spus eu printre dinţi. După toate prin câte 
am trecut? 

Încă încercam să-mi dau seama ce se întâmplase, de fapt, în camera aceea. 
In niciun caz nu mai voiam să dau buzna într-o altă cameră plină de fete. 

Max rânjea şi îşi sufla în mâini. 

—Jack, evident că a fost amuzant să aud că te-ai făcut de râs şi te-ai lăsat 
atacat de un hamster într-un dulap, dar mi-ar plăcea să facem totuşi chestia 
pentru care am venit de fapt în excursia asta şi anume să ne cuplăm cu nişte 
tipe mişto. 

— În primul rând că a fost un şobolan, nu un hamster, şi în al doilea rând că, 
după părerea mea, Mouse şi celelalte erau foarte mişto. 

Cu toată nebunia din camera aceea, nu mă puteam opri să mă gândesc la 
felul în care îmi zâmbise Mouse. Era o ţipă trăsnet - dar mai avea ceva în plus, 
care o distingea de celelalte fete pe care le întâlnisem... Un calm ciudat, 
poate; o linişte care te facea să te simţi numaidecât în largul tău, chiar şi 
atunci când băteai câmpii despre Ratatouille sau mai ştiu eu ce. 

— Da, da, erau mişto, a recunoscut Max. Cea îmbrăcată toată în negru era, 
cum ar veniy foarte mişto, ca şi cea cu părul ridicol de lung. Cea cu părul creţ 
e totuşi puţin cam dusă cu pluta. Şi da, Jack, ăla era cu siguranţă un pui de 
hamster. L-am văzut. Oricum, hai să ne oprim naibii din şopocăit aici, în ger, şi 
să mergem să găsim fetele cu care trebuia să ne întâlnim. Care ne-au invitat, 
de fapt, în camera lor. 

— Şi dacă profesoara lor încă mai dă târcoale? Iţi dai seama cât de aproape 
a fost să mă prindă acolo? 


— E-n regulă, căci, de data asta, n-o să mai iscăm atâta zarvă, nu i aşa? 
Oricum, odată ajunşi înăuntru, singurul sunet pe care mi ii de gând să-l scot 
este ăsta... 

S-a apucat să-şi mozolească propria mână, scoțând nişte nu nete scârboase. 

— Şi adică o să stăm cu toţii să te admirăm în timp qe tu te giugiuleşti cu 
propria mână? 

— Tacă-ţi fleanca, Jack, ştii ce vreau să spun. In orice caz, dacă nu le 
răspundem invitaţiei ne-am lins pe bot de orice şansă pe care am fi putut-o 
avea cu ele pentru tot restul taberei. Vor crede că suntem complet idioţi. 

M-am gândit la asta. Cam avea dreptate. Cu toate că, în acel moment, nu-mi 
doream altceva decât să mă duc în patul meu cald. Şi poate să mă mai 
gândesc la zâmbetul lui Mouse. 

— OK, bine, am spus. Dar cum o să le găsim? Am socotit că ultima cameră 
era 22, prin urmare e limpede că habar n-avem unde ne aflăm. 

Max a ridicat din sprâncene şi a zâmbit. 

— Ei bine, Jacky băiete, aici te înşeli. Am văzut cheia camerei fetelor de pat. 
Era 26, ceea ce înseamnă... 

S-a întrerupt, a numărat patru ferestre de la camera lui Mouse şi a arătat 
cu degetul, triumfător. 

— Asta trebuie să fie camera 22! 

A luat-o voiniceşte înapoi prin zăpadă, spre locul dinspre care veniserăm, 
iar eu m-am împleticit pe urmele lui. Când am ajuns la fereastră, Max s-a oprit 
şi s-a uitat în sus. 

— Asta trebuie să fie, nu? a şoptit el. Vreau să spun, sunt destul de sigur că 
e asta. 

— Destul de sigur; am bombănit. Totuşi nu eşti convins, nu-i aşa? Ce se 
întâmplă dacă e camera unui profesor, Max? Ar putea să fie chiar camera lui 
Flynn. 

Max a ridicat din umeri. 

— Şi ce dacă? Dacă ne vede, o să spunem pur şi simplu că suntem 
somnambuli. 

— Somnambuli f Ce, afară? împreună? 

— Da. 

— Ce mai coincidenţă, nu crezi, că amândoi s-a întâmplat să fim apucaţi de 
somnambulism în exact acelaşi timp, în exact acelaşi loc? 

Max a ridicat din nou din umeri. 

— S-au întâmplat lucruri şi mai ciudate. Probabil. 

— Grozav, am încuviinţat. Să-i spui tu chestia asta lui Flynn. „S-au întâmplat 
lucruri şi mai ciudate, domnule. Probabil.” 

— Pentru Dumnezeu, Jack, o să rămâi un fătălău toată viaţa, ca Toddy? 

Am oftat. 

— Bine, uite ce o să facem. Tu baţi la fereastră, după care sărim amândoi 
într-o parte, în cazul în care nu e camera lor. 

— Da, OK. 

Max a înghiţit în sec şi a ridicat pumnul spre fereastră. A bătut tare, de trei 
ori, şi amândoi am făcut un salt şi ne-am lipit de zid. 

Preţ de o secundă, nu s-a întâmplat nimic. 

— Măcar n-a tipat nimeni, a şoptit Max. 

— Probabil că tocmai cheamă poliţia, în schimb, am spus eu. Deodată, 
fereastra s-a ridicat puţin şi s-a iţit un cap. Era fata blondă numită Lauren. 
Max s-a desprins de zid, ieşind din umbră. 

— O, Doamne! a scââicit Lauren. Voi sunteţi, băieţi! Ne-am gândit că o să... 


ştiţi, bateţi la uşă. 

Max a rânjit. 

— Păi... Ei bine, ne-am gândit că ar fi mai romantic, ca în Romeo şi Julieta, 
dacă am intra pe fereastră. 

Lauren a râs şi a ridicat fereastra până sus. 

— Ei bine, intrati atunci. 

M ax a ridicat din sprâncene spre mine şi s-a bulucit pe fereas- . Nu-mi 
rămânea altceva de făcut decât să-l urmez. 


Moure 


— O să o fac numai dacă spunem că biletul este de la noi toate. 

Keira şi-a dat ochii peste cap şi a gemut. 

— Mouse, nu fi ridicolă. Trebuie să fie de la tine. Nu putem trimite o 
scrisoare de dragoste de grup. O să creadă că suntem ţicnite. 

— E posibil să creadă deja asta, sinceră să fiu, a spus Connie, dând din cap 
spre cearşaful în care eram înfăşurată şi mângâindu-şi costumul de leu. 

Eu, pur şi simplu, vă rog..., m-am bâlbâit. Chiar nu vreau să fie caraghios. O 
să mor de stânjeneală. 

Keira a gemut şi mai tare. 

— N-o să facem decât să-i strecurăm un bilet pe sub uşă, Mouse. Doar nu-l 
ceri în căsătorie. Adică, el a mers literalmente prin ger ca să-ţi cânte o 
serenadă la fereastră. Câte dovezi mai vrei că te place? Vrei să-şi tatueze 
numele tău pe... 

— Fundul lui! a întrerupt-o Connie. Închipuiţi-vă că şi-ar tatua „Mouse” pe 
fund! 

— Aveam de gând să spun pieptul lui, dar tot un drac, a spus Keira. Mouse, 
as fi absolut de accord cu tine dacă ar exista vreo îndoială că el te-a plăcut, 
dar nu există. 

Asta nu era adevărat. Nu putea să fie adevărat. Insă Keira părea atât de 
sigură. De parcă n-ar fi existat altă explicaţie. Siguranţa ei a făcut să-mi 
înmugurească plăpânda încredere că puteam fi fata aceea care cunoştea băieţi 
si avea chestii cu ei. 

Connie a scotocit în geanta ei şi a scos un pix. 

— Pixul cu gel pentru ocazii speciale, a zis, vârându-mi-l sub nas. Vată de 
zahăr. Aromă de amooor. 

Keira a rupt o pagină din caietul ei şi ne-am aşezat toate în cerc, holbându- 
ne la ea. 

— Tu trebuie să-l scrii, totuşi, mi-a spus Connie. Altminteri, aura s-ar putea 
să se deruteze. 


Mi-a întins stiloul. M-am zgâit în jos, la foaie. 

— Habar n-am ce să scriu. Ce îi scrii cuiva pe care nu-l cunoşti? 

— Nu-ţi stoarce creierii, a zis Connie. Exprimă-te din inimă. Ce spui despre 
„Dragă Jack, a fost minunat să te cunosc în această seară. Mulţumesc foarte 
mult...” 

— Connie, nu este o scrisoare către bunică-sa. 

Keira a însfacat foaia de hârtie şi s-a uitat la ea. 

— Ce zici de „Hei, Jack, şi eu te plac. Mouse”. Sau „Păpuşica”, dacă vrei să 
fii sexy. Vrei să fii drăguță sau sexy? 

— Cu siguranţă nu sunt eu cea care decide asta, nu-i aşa? Nu poţi să fii 
ambele? Pot să mă răzgândesc? 

Totul devenea un pic prea complicat. 

Keira a clătinat din cap. 

— Eşti fie într-un fel, fie în celălalt. 

— Tu cum eşti? am întrebat. 

Keira a adulmecat pixul cu gel şi şi-a încreţit nasul. 

— Nu m-am hotărât încă. E o decizie importantă. Chestia asta miroase 
precum colţunaşii cu carne de la cantina şcolii. 

— Nu putem să scriem biletul din partea tuturor, nu doar dintr-a mea? am 
întrebat din nou. 

— Dar ce am putea avea să-i spunem noi, toate? a oftat Keira, teatral. 

— Am putea să-l întrebăm ceva, a sugerat Connie. De pildă... cine este 
Moomin-ul lui preferat? Sau ce crede el că ţi se întâmplă atunci când mori? 
Sau... 

S-a încruntat, chibzuind concentrată. 

Am luat hârtia de la Keira, m-am uitat lung la ea, după care am aşezat-o pe 
podea şi am scris: „Hei, Jack, ne vedem mâine, la micul dejun. Mersi că ai 
venit pe la noi.” 

Am ridicat-o şi le-am arătat-o. 

— Nu e tocmai Vreau să ne giugiulim la greuy sexosuley dar merge, a spus 
Keira. Ai de gând să-l semnezi? 

— Nu. 

— De ce nu desenezi un şoricel si un sărut? a întrebat Connie, trimițând o 
bezea spre bilet. Ai nevoie de adresă? Camera 10, Cel mai Grosolan Hotel din 
Lume. In munţi. Franţa. 

Am ignorat-o şi am împăturit hârtia. 

Am deschis uşa cât de discret am putut, dar imediat ce am păşit pe coridor 
luminile s-au aprins automat. 

— Încercaţi să nu faceţi zgomot, a spus Keira. 

Am mers încet, în vârful picioarelor, spre capătul coridorului, trecând pe 
lângă nişte distribuitoare automate şi o ieşire de incendiu, după care am cotit. 
Liniştea totală nu era tulburată decât de ticăitul unui ceas de modă veche aflat 
pe perete. 

— Mai e un minut până la miezul nopţii, a şoptit Connie. Ora vrăjitoarelor. 
Mi-e frică. 

— Sst. Noi suntem vrăjitoare, nu-i aşa? 

Am luat-o de mână. Am rânjit una la alta. Era ca şi cum am fi avut iarăşi 
zece ani, furişându-ne noaptea, când dormeam una acasă la cealaltă. 

— Aici e. Camera 10. 

În timp ce ea şoptea, mi-a tresăltat stomacul. Atunci când eram în cameră, 
scriind biletul, nu crezusem cu adevărat că avea să se ajungă aici. Acum totul 
mi se părea prea real. 


— Cred că ar trebui să ne întoarcem, am bolborosit. Nu mai vreau să o fac. 

— Hai, Mouse, trebuie să faci ceva pentru ca lucrurile să se petreacă. In caz 
contrar, o să rămâi pe vecie blocată în acelaşi stadiu. 

Keira a spus-o într-o doară, dar m-a pus pe gânduri. Avea dreptate: nu 
voiam să rămân ca acum. 

M-am uitat la biletul din mâna mea şi l-am deschis. 

— Connie, te urăsc, am spus, lovind-o peste braţ. Ai desenat un şoarece. 

Connie a chicotit şi Keira a rânjit. 

— Ei bine, arată ca un leu deformat, dacă asta te face să te simţi mai bine. 

— Eşti un leu sau un şoarece? a întrebat Connie, arătând spre cameră. 

— Fii un leu-şoarece, a şoptit Keira. 

— Un leorece, a zâmbit Connie. Sau, de fapt, nu... Nu un leorece. Un 
Soareleu. 

Ne-am uitat la uşă şi eu am făcut un pas înainte. M-am uitat înapoi la fete şi 
Keira a murmurat: 

— Hai, du-te! 

Am mai făcut un pas înainte. Camera 10 era la doar câteva uşi distanţă. Am 
închis ochii şi am respirat adânc. 

Apoi m-a'm uitat înapoi la ele. 

— Nu pot, am şuierat. 

Connie a venit păşind pe vârfuri spre mine şi s-a aruncat în mine precum un 
jucător de rugby. Mi-a smuls biletul din mână. Am încercat să o prind de 
coadă, dar era deja la uşă. A strecurat hârtia pe sub uşă, cu un mic scâncet. 

Ne-am întors şi am luat-o la fugă, oprindu-ne doar când Connie s-a 
împiedicat în picioarele costumului ei salopetă. Inima îmi bătea ca atunci când 
se ridică cortina, în seara premierei. Aceeaşi nebunească infuzie de 
adrenalină. 

In timp ce o ajutam să se ridice, am auzit râsete din camera în dreptul 
căreia ne aflam. E ciudat cum oamenii râd în moduri cu adevărat speciale. Aş 
recunoaşte în orice situaţie râsul cuiva. Şi ştiam că acela pe care îl auzeam 
atunci prin uşă îi aparţinea lui Lauren. Faptul că ea era acolo m-a făcut să 
simt o senzaţie apăsătoare. Nu voiam ca ea să ne vadă. Costumate ca nişte 
copilaşi prostuţi. Ar fi râs de noi, împreună cu Scarlett şi Melody. Ar fi vorbit 
despre cât de jalnice eram. Cât de ciudate. Toată distracţia s-a evaporat doar 
pentru că era ea prin preajmă. 

Keira şi-a dat ochii peste cap. _ 

— Îmi pare rău, dar e atât de enervantă. Până şi râsul ei este enervant. Îmi 
aminteşte de alarma noastră anti-efracţie. 

Şi apoi, inconfiindabil, am auzit un râs un băiat. Am îngheţat toate trei şi 
ne-am uitat unele la altele. Keira a făcut un pas înainte şi şi-a lipit urechea de 
uşă. Nu era nevoie. 

— Jack, ce mai pămpălău eşti! 

Un băiat a izbucnit în hohote zgomotose. Mi-am simţit sângele 
transformându-se în gheaţă. Apoi s-a auzit vocea lui Jack, estompată, dar 
suficient de clară. 

— Da, ce să-ţi spun, Max, că doar a fost ideea ta, în primul rând. 

A urmat o explozie de râsete, iar apoi am auzit-o pe Lauren spunând: 

— Sunteţi atât de amuzanţi, băieţi! 

Am făcut un pas înapoi. Connie şi Keira s-au privit tuia pe alta cu coada 
ochiului şi apoi s-au întors amândouă să se uite la mine. Era ca şi cum s-ar fi 
spart un balon. 

Ne-am întors tiptil înapoi în camera noastră, iar eu m-am dus la baie şi am 


închis uşa după mine. 

Mă comportasem ca o idioată. Probabil că Lauren îl trimisese pe Jack în 
camera noastră, în bătaie de joc. Probabil că acum se amuzau cu toţii pe 
seama noastră, râzând de faptul că eu crezusem că el m-ar fi plăcut. 

Acest nemilos sentiment de dezamăgire părea să mă urmeze pur şi simplu 
peste tot. Şi acolo, la White Lodge, când mi-au spus că nu îmi fructificasem 
potenţialul şi că nu aveam să ajung niciodată balerină. Sau, în toaletele 
feribotului, ascultând-o pe Lauren spunând că nu eram suficient de bună 
pentru a fi prietenă cu ele. Şi acum aici, mai puternic ca oricând, aflând că de 
fapt Jack nu mă plăcuse niciodată. 

S-a auzit un ciocănit slab şi Keira şi-a vârât capul pe uşă. 

— Mouse, îmi pare foarte rău. Simt că e vina mea. Cred că am exagerat. 

S-a apropiat şi m-a îmbrăţişat, iar Connie a urmat-o şi a făcut acelaşi lucru. 

— Imbrăţişare de grup, a zis Connie, cu tristeţe. 

— Nu înţeleg ce fac băieţii ăştia. Adică, merg pe-aici şi bat la întâmplare la 
ferestrele fetelor? 

Keira părea aproape impresionată. 

— Ce ţipi oribili, îngrozitori, a zis Connie. Ar trebui să le scriem un alt bilet 
în care să spunem: „Ne retragem primul nostru bilet”. 

Mi-am ridicat privirea. Toate trei eram împletite într-o îmbrăţişare. Am 
întâlnit ochii Keirei în oglindă şi ne-a lovit pe amândouă panica. 

— Trebuie să recuperăm biletul, am spus, iar ea a dat din cap. 

Intorcându-mă pe hol, pentru a doua oară, nu m-am gândit câtuşi de puţin 
la domnişoara Mardle. Merita să fiu trimisă acasă în schimbul recuperării 
biletului. 

Connie ţinea umeraşul pe care îl adusese ca pe o sabie, legănându-l dintr-o 
parte în alta, pentru a descuraja atacatorii. 

Ne-am furişat până în dreptul camerei lui Lauren şi ne-am oprit să tragem 
cu urechea. 

— Sunt încă aici, a şoptit Keira. 

Ne-am strecurat în continuare pe coridor şi ne-am oprit în dreptul camerei 
10. 

— İn regulă, Connie, trebuie să te mişti repede pentru că ei pot ieşi în orice 
clipă. 

Connie s-a ghemuit la podea. Gluga ei de leu a căzut înainte, acoperindu-i 
faţa. A împins încet umeraşul pe sub uşă şi l-a mişcat peste covor. 

— Cred că am atins biletul, a zis ea, plimbând din nou umeraşul de-a lungul 
podelei şi oprindu-se. Este cu siguranţă acolo. 

A închis ochii, concentrându-se, şi şi-a lipit ferm obrazul de uşă. Care s-a 
deschis, facând-o să se rostogolească înăuntru, cu nasul în covor. 

Un băiat cu părul blond ciufulit şi ochelari se uita la noi, cu biletul în mână. 


Jack 


M-a trezit o rază de soare albă si fierbinte care si-a croit drum prin draperie 
şi a venit să se odihnească pe vârful nasului meu. Am deschis ochii şi am 
clipit, simţindu-mă ameţit de nesomn şi având senzaţia că mă pricopsisem cu 
o răceală. Ar fi fost atât de tipic, dacă reuşeam să mă îmbolnăvesc înainte de a 
urca măcar pe un munte! 

Toată nebunia de noaptea trecută mi-a revenit cu forţă în minte. Demenţa 
din camera lui Şoricel, în şifonier cu şobolanul. Şi apoi deprimanta aiureală 


din camera lui Lauren, de după aceea. 

Lauren şi fetele din camera ei erau exact opusul celor din camera lui 
Mouse. Conversaţia cu Mouse decursese uşor, natural şi distractiv, şi n-a 
trebuit să-mi fac continuu griji că aş putea să par un idiot. Dar cu Lauren, 
Scarlett şi Melody avusesem senzaţia că un singur cuvânt deplasat sau o 
aluzie necuviincioasă ne-ar fi azvârlit înapoi de-a dreptul pe fereastră. 

Pur şi simplu ele bătuseră câmpii mai cu seamă despre ele, despre şcolile 
lor din Londra, despre ceaiul cu tapioca şi despre cărţile din seria Micuţele 
mincinoase. La un moment dat, stătusem aşezat atât de aproape de Lauren, pe 
patul ei, că genunchii aproape că ni se atingeau, dar n-am simţit vreo clipă că 
s-ar fi putut întâmpla ceva. Părea că ele doar ne... tolerau. Ne ţineau în 
buzunarul de la spate, până când aveau să întâlnească nişte tipi cu adevărat 
mişto. 

După vreo trei sferturi de oră de chicotit şi taclale plictisitoare, eu şi Max 
am ieşit înapoi pe fereastră, ambii fiind în continuare pe zero. In timp ce 
înotam prin zăpadă spre camera noastră, Max o ţinuse langa despre cum 
trebuia să nu ne dăm bătuţi în privinţa lor, pentru că erau atât de mişto, dar 
eu eram mult mai interesat să o revăd pe Mouse. Chiar înainte de a mă fura 
somnul, părul ei lung şi ochii ei mari şi cenuşii au fost ultimele imagini care 
mi-au trecut prin cap. 

M-am ridicat si m-am întins, în bătaia soarelui. Am tras draperiile şi am 
văzut pentru prima oară Alpii aşa cum se cuvine. Sub soarele orbitor, masivii 
munţi albi pur şi simplu scânteiau. Arătau ca nişte cupe uriaşe de îngheţată 
care se topea. Ideea că urma să încercăm să coborâm pe ei cu placa de snow- 
board cam într-o oră a devenit brusc reală şi înspăimântătoare. Am clătinat 
din cap şi mi-am spus să mă adun. La urma urmei, această tabără trebuia să 
implice la un moment dat şi ceva curaj. 

Am auzit curgând robinetul din baie, iar Toddy s-a ivit în uşă. 

— Ah, în sfârşit! Te-ai trezit. 

— E-n regulă? am întrebat eu, răguşit. 

— Bun, deci, s-a petrecut un lucru foarte ciudat, când voi doi eraţi plecaţi, 
noaptea trecută. Haide, trezeşte-l pe Max - că n-am chef să povestesc de două 
ori. 

Mi-am aruncat perna spre Max, care era doar un ghemotoc de-o formă 
nelămurită sub plapumă. A gemut şi şi-a scos capul la vedere. 

— Ce? a şoptit el. De ce? 

Toddy a început să vorbească, încet, de parcă încă mai încerca să pună cap 
la cap întreaga poveste în mintea lui. 

— OK, ascultați aşadar. Pe la miezul nopţii, mă pregăteam să mă culc, când 
am auzit un soi de râcâit afară, în dreptul uşii. M-am uitat si am văzut o mică 
bucată de hârtie care fusese băgată pe sub uşă. Aşa că m-am dus şi am luat-o, 
normal, dar imediat ce am făcut asta am auzit nişte şoapte afară. Am deschis 
uşa şi am dat cu ochii de trei fete care stăteau întinse pe hol, împingând un 
umeraş pe sub uşa noastră. 

— Ce?! 

Max era treaz de-a binelea acum. Mai treaz decât îl văzusem vreodată în 
viaţa mea. S-a ridicat imediat în capul oaselor, ochii lui arzători făcând o 
gaură în Toddy. 

— Ce fete? Cum arătau? Au spus ceva de mine? Ce s-a întâmplat? 

— Erau, pe bune... destul de drăguţe, cred, a spus Toddy. Una dintre ele 
avea, pe bune, un păr foarte lung şi şaten, una avea un păr negru şi ondulat şi 
una, părul creţ. 


Eu şi Max ne-am uitat uniţj. La celălalt, cu gurile căscate. 

— O, Doamne! 

— Şi ce s-a întâmplat după aceea, Toddy? am întrebat. 

— Păi, eu am întrebat: „E al vostru?”, pentru că ţineam în mână biletul. Şi 
cea brunetă a spus: „Da”. Şi apoi cea creaţă a zis: „Putem să-l luăm înapoi, te 
rog?”. 

S-a lăsat tăcerea. 

— Şi după aceea? a insistat Max, trăgându-şi o palmă peste faţă de 
frustrare. 

Toddy s-a uitat la noi fără nicio expresie. 

— Păi, le-am dat biletul înapoi şi au plecat. 

Tăcerea s-a adâncit. Ochiul stâng al lui Max zvâcnea. Arăta ca un robot 
defect. 

— Tu..., încheieturile degetelor i se albiseră de la cât de tare strângea 
cearşaful. Tu... le-ai dat biletul înapoi? 

Toddy a dat din cap. 

— Ai citit biletul, mai întâi? 

Toddy a clătinat din cap. 

— Aşadar, n-ai nicio idee ce scria în bilet? 

Toddy a clătinat iarăşi din cap. 

— Mi l-au cerut înapoi, a zis el, senin. Ce era să fac? 

Max arătă furios cu degetul pe fereastră. 

— Deci, dacă îţi cer să te arunci de pe muntele ăla, o să faci şi chestia asta? 
Pentru că exact asta îţi cer acum să faci, cretinule, cretinule absolut! 

Înainte ca Toddy să apuce să se apere, Flynn a bătut la uşă. 

— Micul dejun, flăcăi! Aveţi grijă să mâncaţi bine, căci ne aşteaptă o zi 
mare. O să ne dăm cu placa toată dimineaţa şi după-amiaza, iar diseară 
mergem să patinăm. Repejor! 

Max încă spumega, cât ne-am îmbrăcat şi am ieşit. Era chiar prea ocupat să 
se plângă de Toddy, ca să se mai poată bucura că toată lumea râdea dând cu 
ochii de posterul cu Roland pe care îl mâzgălise el. 

Ca să fiu sincer, mie nu-mi păsa că Toddy nu citise biletul. Simplul fapt că 
Mousse şi prietenele ei strecurasem un bilet pe sub uşa noastră era ceva. 
Biletele pe sub uşi sunt în general un lucru bun, m-am gândit. Cu siguranţă că 
nu ai strecura un bilet pe sub uşa cuiva dacă nu l-ai plăcea, nu-i aşa? Biletele 
pe sub uşi s-ar cuveni să fie adăugate la programa de învăţământ, împreună 
cu chicotitul. 

Micul dejun a fost o chestie plină de viaţă şi strigăte, gen fiecare pentru el. 
Trebuia să înşfaci o tavă şi să o umpli cu nişte ciudate cereale franţuzeşti, 
cornuri cam învechite şi un ceai ciudat şi oribil, care avea un gust tâmpit 
indiferent cât de mult lapte puneai în el. 

În timp ce mâneam, i-am povestit lui Toddy ce se întâmplase noaptea 
trecută. 

— Practic, a spus Max, am avut două întâlniri diferite, cu sase fete diferite, 
în timpul unei singure nopţi! Probabil că aşa ceva nu s-a mai întâmplat 
niciodată până acum în istoria întâlnirilor. Probabil că am putea intra în 
Cartea Recordurilor la secţiunea întâlniri. 

— Nu există aşa ceva, a zis Toddy, cu gura plină de cereale. 

— Da, păi, tu n-ai avea habar despre asta nici dacă ar exista, i-a trântit-o 
Max. Singurul mod în care ai putea ajunge tu în Cartea Recordurilor la 
secţiunea întâlniri ar fi la rubrica tipul cel mai puţin apt pentru o întâlnire din 
toate timpurile. 


Toddy şi-a înghiţit cerealele şi a încuviinţat gânditor din cap. 

— OK, e în regulă. Atunci, de îndată ce o să inventeze cineva secţiunea 
întâlniri a Cărţii Recordurilor, o să încep să-mi fac griji în această privinţă. 

Max l-a lovit pe Toddy în braţ. 

— Hei! Deci astea sunt fetele cu biletul, da? Cele trei? 

M-am întors, iar stomacul mi-a tresăltat un pic la vederea părului lung al lui 
Mouse fluturând în timp ce intra în cantină împreună cu prietenele ei. 

Toddy a încuviinţat. 

— Da, ele sunt. 

Max se uita cu coada ochiului la Keira. 

— De fapt, Keira asta e tare mişto, a zis el, după care s-a mlors spre mine şi 
a continuat. Ar trebui să mergem şi să vorbim ai ele, Jack. Să încercăm să 
aflăm ce scria în biletul ăla. 

Înainte să apuc să răspund, Ed Deacon, care stătea ceva mai (leparte la 
masa noastră, s-a băgat repede în vorbă. 

— De parcă voi le-aţi fi întâlnit pe fetele astea noaptea trecută, zău aşa, a 
râs el. 

— Am facut-o, de fapt, Ed. După cum am spus - şase fete, două camere, o 
noapte. Calculează tu, a adăugat Max, cu toate că nu era nimic de calculat. 

Jamie, care stătea lângă el, a izbucnit în râs. 

— Şi de favorurile a câte dintre ele te-ai bucurat, atunci? 

— Ei bine, n-a fost... „Favoruri” este un termen vast, nu-i aşa? a bolborosit 
Max. Practic, nu am făcut altceva decât să pregătim terenul pentru a ne 
bucura de favoruri serioase în seara asta. 

— Aşadar, cu alte cuvinte, te-ai ales cu zero fete? l-a luat Jamie peste picior. 

— La fel ca în orice altă noapte din viaţa lor, în cazul ăsta, a zis Ed, iar cei 
doi au izbucnit în râs. 

— Tacă-ţi fleanca, Ed, a zis Max, furios. 

— Nu cred nici că ai vorbit cu fetele alea, darămite să te fi strecurat în 
camera lor, a ripostat Jamie. 

Max s-a ridicat în picioare, târşâindu-şi cu zgomot scaunul pe 

— Corect. In regulă. Jack, hai să mergem. 

Habar n-aveam ce voia să zică. 

— Unde să mergem? Despre ce-i vorba? 

El a făcut semn din cap spre Mouse, Connie şi Keira, care erau acum 
aşezate în cealaltă parte a sălii aglomerate. 

— Hai să vorbim cu fetele alea sexy, pe care le cunoaştem foarte bine şi 
împreună cu care ne-am petrecut noaptea trecută, şi atunci poate că aceşti 
idioţi absoluţi - a arătat spre Ed şi Jamie - vor înghiţi găluşca. 

— Nu ştiu ce să zic, omule..., am răspuns eu. 

Nu eram sigur că eram gata să vorbesc din nou cu Mouse. Mai ales de faţă 
cu un grup care conţinea jumătate din anul meu. Simţeam că aveam nevoie de 
mai mult timp pentru a mă pregăti. 

— Bineînţeles că solistul trupei Rataţii nu vrea să meargă până acolo, a 
chicotit răutăcios Jamie, iar eu mi-am simţit obrajii înroşindu-se. 

Max mi-a aruncat o privire încruntată, de genul hai să le dovedim că se 
însală. Am oftat şi m-am ridicat. 

— Bine. 

În timp ce ne îndepărtam, puteam simţi în ceafa privirile lui Jamie şi Ed. Mi 
s-a părut că o văd pe Mouse zâmbindu-mi, dar când am ajuns la masa lor, ele 
nu păreau să ne fi observat măcar. 

— Hei! am salutat eu, vioi. 


Dar Mouse nu şi-a ridicat privirea din cerealele ei. 

Max a adăugat: 

— Ce mai faceţi? 

Niciuna dintre ele nu a răspuns. Ceva era cu siguranţă în neregulă. Apoi 
Keira s-a ridicat cu tava ei şi a zis: 

— Da, de fapt, noi tocmai plecam. 

Nici măcar nu ne-a învrednicit cu vreo privire. 

Connie şi Mouse s-au ridicat si ele, şi toate trei s-au dus la tejghea, şi-au 
lăsat tăvile şi au părăsit sala. 

Puteam auzi râsetele din cealaltă parte a încăperii. Am simţit aceeaşi 
umilinţă de care avusesem parte la petrecerea lui Sarvan şi la Noaptea 
Trupei. Ce se întâmplase? Unde greşiserăm? 

— Ce mama naibii! a şuierat Max. 

A clătinat din cap şi şi-a trecut o mână peste ţeasta lui ţepoasă. 

— Fetele sunt zevzece. 

Mă pregăteam să-l aprob, când o bătaie pe umăr m-a făcut să 11ni întorc. 

— Salut, băieţi, a zâmbit Lauren. 

Kra îmbrăcată complet în alb - căcâuliţă albă cu moţ de Nană, fular gros 
alb, costum de schi alb. Arăta, fără îndoială, uimitor. Am observat că râsul din 
cealaltă parte a încăperii încetase. 

— Ăă, bună, sunteţi bine? am încercat eu. 

Melody şi Scarlett o încadrau, iar Max se holba nu foarte subtil la Scarlett, 
care, de asemenea, arata incredibil, cu părul ridicat şi strâns în vârful capului, 
deasupra unei bentiţe de un roşu-aprins. 

— Ah, ştii, Jack, mi s-a adresat Scarlett, cu un zâmbet ciudat jucându-i pe 
buze. Aşa cum ziceam noaptea trecută, după ce voi, băieţi, aţi plecat... Semeni 
puţin cu tipul ăla, Roland. Cel de pe toate afişele. 

Max şi-a recăpătat dintr-odată graiul şi a izbucnit în râs. 

— Da! Ne-am spus şi noi chestia asta! a zis el, trăgându-mi o lovitură 
zdravănă în umăr. Bietul tip. Trebuie să fie greu să fii sosia celui mai mare 
fraier din toată Franţa. 

Scarlett i-a răspuns, uitându-se în continuare la mine. 

— Nu ştiu ce să zic... lui Lauren îi cam place de Roland, nu-i aşa? 

A înghiontit-o pe Lauren, care mi-a zâmbit şi a ridicat din umeri, inocentă. 
Am avut sentimentul subit că ele repetaseră toată această scenă. 

Scarlett a continuat: 

— Şi dacă ei îi place de el, iar tu arăţi ca el, asta trebuie să însemne... 

S-a oprit, încreţindu-şi nasul, mimând deruta. 

Lauren a zâmbit şi a ciupit-o pe Scarlett de braţ. 

— Da, nu face totul prea evident, Scar... 

Toate trei s-au pus pe chicotit, în timp ce eu şi Max încercam cu disperare 
să ne dăm seama ce se întâmplă. 

— Oricum, poate că o să vă vedem diseară, dacă veniţi şi voi la patinoar, nu- 
i aşa? 

— Da! a exclamat Max. O să fim acolo. 

— Grozav, atunci ne vedem acolo. 

Ele s-au dus cu paşi uşori să-şi ia micul dejun, iar eu am încercat să mă 
dumiresc în legătură cu ceea ce tocmai se întâmplase. M-am întors spre Max, 
dar el era ocupat să facă gesturi extrem de jignitoare în direcţia lui Jamie şi a 
lui Ed. 


Moure 


— Ar fi trebuit să ne fi luat mâncarea cu noi, a spus Keira, în timp ce 
mărşăluiam cu hotărâre spre ieşirea din sala de mese. 

— Să dăm o fugă înapoi şi s-o luăm? a întrebat Connie, aruncând o privire 
peste umăr. Aveam de gând să-mi iau un iaurt cu nucă de cocos. 

— Nu poţi să spargi gaşca pentru un iaurt. 

Keira ne-a prins de braţe, trăgându-ne după ea pe hol până am ajuns afară, 
în bătaia soarelui strălucitor. Vederea unei creste muntoase impresionante 
chiar acolo m-a făcut să mă simt ca şi cum m-aş fi aflat pe un platou de 
filmare. Acasă şi White Lodge păreau un univers alternativ. 

Connie s-a trântit în zăpadă şi s-a apucat să dea din mâini şi din picioare 
pentru a face un înger, iar după ce a privit-o câteva secunde, Keira i-a urmat 
exemplul. 

M-am întins lângă ele şi m-am zgâit la uriaşa întindere albastră. Mă 
simţeam minusculă lângă munţi şi sub cerul nesfârşit. 

— Mi-aş fi dorit să fi rămas pentru a afla ce avea de gând să spună Jack, am 
Zis. 

Zăpada era mai adâncă decât crezusem şi, cu toate hainele mele matlasate, 
mă simţeam ca într-un culcuş şi chiar un pic somnoroasă. 

— Acum nu o să ştim niciodată, am continuat. 

— Da, a zis Keira dinăuntrul îngerului ei de zăpadă. Acum, că am facut-o, 
mi-aş fi dorit şi eu să-l fi lăsat să spună o grămadă de chestii şi abia după 
aceea să-i fi întors spatele. 

— Nici vorbă, a intervenit Connie, indignată. Nu era nevoie să auzim ce 
avea de spus. E un şobolan infidel. Şi un hamsterofob. 

— Connie, n-a fost infidel faţă de mine, am râs eu. Ca să fii infidel, ar trebui 
mai întâi să fi ieşit cu cineva. Sau cel puţin să te fi sărutat. Cred că suntem un 
pic cam dure. Adică, am vorbit cu el aproximativ cinci minute şi atât. Asta ar 
însemna că Alfie este... 

— Te iubesc, Alfie! a strigat Keira spre cer, ca şi cum el s-ar fi ivit pe 
firmament. 

De parcă simpla menționare a numelui lui de către cineva, fără ca ea să-şi 
afirme dragostea pentru el, ar fi purtat ghinion. 

— Da, dar el nu e infidel faţă de tine, nu-i aşa? am întrebat-o eu, având 
senzaţia că îmi dovedisem punctul de vedere. 

— Aş vrea eu, a răspuns Keira. Asta ar însemna că mi-a fost mai întâi fidel. 

Derulasem de un milion de ori în minte întâmplarea din noaptea trecută. 
Dacă Jack chiar se uitase la mine în timpul filmului. De ce venise în camera 


noastră, de ce se dusese în camera lor. Ce era în mintea lui. Ce facea el. Dacă, 
în definitiv, el mă plăcuse sau nu. Dacă el mă plăcuse şi apoi pur şi simplu o 
plăcuse mai mult pe Lauren. 

Keira şi Connie vorbiseră o grămadă despre asta înainte să ne fure somnul. 
Nu m-a deranjat că au disecat problema, dar nu am ştiut ce să spun. Totul era 
atât de confuz. Lui Jack trebuie să-i fi picat cu tronc Lauren. Şi cine l-ar fi 
putut învinui? Şi eu aş fi ales-o pe Lauren în defavoarea mea. Mă simţeam ca 
şi cum aş fi primit un rol într-un film fără să particip măcar la audiții. Era 
ciudat să fiu una dintre fetele acelea. Una care se afla tot timpul într-o dramă. 
Una care ieşea întotdeauna valvârtej din diverse situaţii precum Scarlett 
O'Hara. Stilul ăsta era atât de departe de felul meu de a fi. 

Noaptea trecută, visasem că dansez. A fost prima dată când am visat despre 
balet după ce părăsisem White Lodge. In visul meu, dansasem si tot dansasem 
şi, când m-am trezit, mă simţisem vibrând, plină de viaţă, şi dornică să dansez 
din nou. 

Mă strecurasem cu grijă afară din sacul meu de dormit, trecând cu atenţie 
pe lângă Connie şi Keira, şi mă dusesem la baie. 

Închisesem uşa şi mă privisem în oglindă, strângându-mi părul într-un coc şi 
suflecându-mi pantalonii de pijama. Îmi făcusem încălzirea cum se cuvine, aşa 
cum făcusem ani de zile. In timp ce mă întindeam mi-am simţit corpul 
alungindu-se şi trezindu-se. Încă mai aveam vânătăi de la căzătură, dar mai 
păliseră. Şi bătăturile din tălpi şi umflăturile ciudate de pe încheieturile 
degetelor de la picioare se mai vindecaseră şi ele. Dar mă simţeam bine. Să 
mă implic iarăşi din plin, să iau totul de la capăt. Pe oglindă era o mică pată 
de pastă de dinţi. Mă concentrasem asupra ei şi începusem să mă învârt în 
acel spaţiu minuscul, privindu-mă în oglindă la fiecare rotaţie. Învârtindu-mă. 
Dansând. 

Am stat culcate în îngerii noştri de zăpadă, cu ochii la cer, până când au 
ieşit ceilalţi de la micul dejun. Ne-am luat lucrurile şi ne-am înşiruit în spatele 
domnişoarei Mardle, îndreptându-ne spre magazinul de închiriat schiuri. 

— Mi se pare o nebunie să fac asta, am spus, ridicând privirea spre creastă. 
Mă întreb cine a inventat schiatul? Munţii ăştia arată... imenşi. Cu siguranţă 
că e periculos. E ciudat că ne lasă să o facem. Nu ne dau voie să bem băuturi 
acidulate, dar ne lasă să ne aruncăm din vârful unui munte. 

Toată lumea presupunea că aveam să mă descurc de minune, din cauza 
baletului. Dar schiatul părea exact opusul baletului. Nesigur, sălbatic şi 
periculos. 

— In fiecare an mor patruzeci şi cinci de oameni în accidente de schi, a zis 
Connie indiferentă, după care i-a spus fetei din spatele tejghelei mărimea pe 
care o purta la încălţăminte. 

— Şi dacă într-un an mor doar patruzeci şi patru, ce fac, îi fac vânt vreunuia 
într-o prăpastie? a întrebat Keira, în timp ce primea clăparii. 

— Este o cifră medie, a răspuns Connie, cu superioritate. 

Mi-am contemplat cu nervozitate şnurul jachetei şi am respirat adânc, până 
mi s-a înmânat o pereche enormă de clăpari. Totul părea atât de greu şi de 
incomod. Gândul de a-i purta şi de a fi fixată de schiuri nu mi-a picat prea 
bine. Îmi place să deţin controlul asupra corpului meu. Nu voiam să-l cocoţ pe 
un munte şi apoi să-l las să o ia la vale, împovărat cu toate greutăţile astea. 

— Ei bine, dacă e să moară cineva, nu vei fi tu aceea, mi-a zis Keira. Tu vei 
fi uimitoare. Tu poţi să stai în echilibru în vârfurile picioarelor. Eşti puternică 
şi ai o coordonare excelentă. În cazul în care o să-şi dea careva duhul, cea mai 
bună candidată e sacul ăsta cu oase, a continuat ea, trăgând-o pe Connie de 


coada ei creaţă, care se strânse imediat la loc, ca arcurile. Ea nu e în stare 
nici să joace cărţi fără să se rănească. 

Keira părea atât de sigură că aveam să mă descurc de minune. Dar dacă nu 
mă descurcam? Si ea nici măcar nu ştia că nu eram y y balerina care 
pretinsesem că aş fi. Şi dacă urma să ajung iarăşi într-o situaţie în care nu 
aveam să-mi valorific potenţialul? Viaţa mea era pur şi simplu o înşiruire de 
„nu îndeajuns de bună pentru asta”. 

— Poate că trebuia să fi făcut o vrajă „să-nu-mori-schiind”, am spus, în timp 
ce intram într-o încăpere pentru a ne încălţa. 

— Crezi că schiatul este popular în comunitatea vrăjitorească? a întrebat 
Connie, luând la întâmplare un pix suvenir şi agitându-l, pentru a vedea dacă 
avea vreun potenţial de baghetă magică. 

— Connie, se pare că tu chiar nu iei în serios chestia cu sabatul 
vrăjitoarelor. Numai că, nu ştiu, a spus Keira, chiar nu-i pot vedea pe 
profesorul Mcgonagall şi pe vrăjitoarea Winnie coborând în trombă muntele în 
costume de schi dintr-o bucată. De altfel, ei ar putea să zboare pur şi simplu 
până jos. 

Mersul cu schiurile părea nefiresc şi greoi. Ca şi cum aş fi avut un costum 
de cosmonaut şi m-aş fi pregătit de aselenizare. 

— Sunt şanse mult mai mari ca ea să fie una dintre cei patruzeci şi cinci, a 
şoptit Connie, destul de tare. 

Lauren era îmbrăcată toată în alb. Chiar şi moţul căciulii era un pompon de 
blană albă. Doar ochelarii de soare erau negri, încadraţi de părul ei blond. 
Arăta ca o celebritate. 

— Dacă e prinsă într-o avalanşă, n-o să fie găsită în vecii vecilor, a şuierat 
Connie, din nou cam tare. 

— Să sperăm, a spus Keira. De asta eşti tu îmbrăcată ca un marker uriaş? 

Connie era într-un costum portocaliu-neon. Keira era în negru, ca de obicei. 
M-am uitat în jos la mine: un talmeş-balmeş de lucruri desperecheate, pe care 
mama le împrumutase sau le cumpărase cu reducere de la TK Maxx. Nu-mi 
trecuse prin minte că trebuia să arăţi bine atunci când schiezi. 

— OK, OK, hai să începem! a strigat o fată, bătând din palme deasupra 
capului. Eu sunt Tania, instructorul vostru, a continuat ea. Să mergem la 
pârtia pentru începători. 

Accentul ei era mai aspru decât cel francez. German, poate. 

Nu era cu mult mai în vârstă decât noi, dar arăta cum nu mai văzusem pe 
nimeni vreodată. Avea părul tuns scurt, vopsit blond-luminos, cu sclipici 
argintiu prin el. Arăta ca şi cum tocmai ar fi ieşit dintr-un club. 

Pârtia pentru începători nu era la fel de înspăimântătoare precum costişa 
muntelui, dar tot mi s-a făcut rău văzând-o. M-am uitat înapoi, spre căsuţa de 
unde se închiriau schiuri, şi m-am întrebat dacă era cazul să anunţ că merg la 
toaletă şi pur şi simplu să nu mă mai întorc. Aveau măcar să bage de seamă că 
nu eram acolo? 

Poate că avea să fie bine, până la urmă. 

Ne-am aşezat toate în şir, pentru a urca pe un soi de bandă rulantă care ne- 
a dus până în vârful pantei. Acolo, ne-am strâns în jurul Taniei, care a zis, 
dintr-odată: 

— In regulă, acum o să vă pun câte două, pe perechi. 

Am simţit un gol în stomac, pentru că noi eram trei. Eu nu aveam o pereche. 
Fetele s-au îngrămădit mai aproape, arătându-i Taniei cu cine voiau să facă 
pereche. Uşurându-i alegerea. Connie şi Keira au rămas lângă mine, dar eu 
mi-am plecat privirea, încercând să mă fac nevăzută. 


— Tu şi tu, a zis Tania, dar n-am observat că arătase spre mine, ca să nu 
mai vorbim de persoana cu care trebuia să fac pereche. 

Apoi am văzut expresia Keirei şi m-am prins numaidecât. Scarlett şi Melody 
schimbau priviri cu Lauren. Ea nu s-a clintit, rămânând înţepenită lângă ele, 
în grupul lor de trei. 

— Cine nu are încă pereche? a întrebat Tania. 

Nu ştiam dacă să mă mise sau nu. Era ca o confruntare, una dintre noi 
trebuind să se mişte jprima. Lauren se tot uita la Scarlett şi arbora un zâmbet 
gen „ce chestie ciudată”. 

Am făcut un pas nesigur înainte. Lauren s-a uitat la mine şi apoi din nou la 
Melody şi Scarlett. Apoi le-a îmbrăţişat pe amândouă, ca şi cum le-ar fi părăsit 
pentru totdeauna, şi a început să se apropie de mine. 

Nu ne-am vorbit cât timp Tania ne-a învăţat cum să exersăm alunecarea pe 
schiurile noastre şi îndreptându-le cu vârfurile unul spre altul, orientându-le 
pe fiecare, alternativ. Stăteam una lângă alta, fără să ne privim şi fără să ne 
atingem măcar mânecile. Tania ne-a spus să-i dăm drumul şi noi ne-am uitat 
cum toată lumea îşi găsea un loc şi pornea, chicotind. Am încercat Să nu mă 
gândesc la feribot. Sau la bilet. Dacă băiatul cu ochelari îl citise? Şi apoi îi 
spusese lui Lauren ce conţinea? A 

Lauren s-a urnit cea dintâi. Era făcută pentru sportul ăsta. Înaltă şi 
puternică, a fost dintotdeauna atletică. Dar are trunchiul lung, pe măsura 
picioarelor ei lungi. Prea lung pentru şcoala de balet. Nu are un fizic pentru 
Baletul Regal. E într-adevăr stupid şi ridicol că poate exista o „lungime ideală 
a trunchiului” La început, ne-am mişcat fără să vorbim. Nu ştiam la ce se 
gândea. Ultima oară când vorbiserăm de fapt una cu cealaltă fusese atunci 
când mă declarasem de acord să mă întâlnesc cu ele la restaurant. Niciuna 
dintre noi nu a pomenit despre întâmplare, dar probabil că ne gândeam 
amândouă la asta. 

Prima dată când am încercat să mă mişc, am căzut. Şi nu într-un mod 
grațios, ci dur, exact pe umăr. Lauren mi-a întins fără tragere de inimă mâna 
pentru a mă ajuta, iar eu i-am luat-o. A tras în timp ce mă mişcăm şi a căzut 
pe spate, astfel încât ne-am trezit amândouă late în zăpadă. Am început să râd 
mai reţinut, iar apoi, când am auzit că şi ea râdea, am râs nestingherită. 

— Ei ştiu măcar că eşti aici? m-a întrebat Lauren, ridicându-se în capul 
oaselor. 

— Cine? 

— Baletul Operei. 

Pentru o secundă, mintea mi s-a blocat pur şi simplu. 

— Da, adică, bănuiesc că, dacă m-aş accidenta, ar fi... nasol. 

M-am întrebat dacă răspunsul ăsta sunase într-adevăr atât de jalnic precum 
mi se păruse mie. Şi, înainte de a mă gândi, am întrebat: 

— Mai dansezi? 

Atmosfera dintre noi s-a schimbat. A devenit încărcată. Rostisem cuvântul. 
Cuvântul care ne legase şi care mai apoi ne despărţise. Dans. 

Şi-a plecat ochii şi ceva de pe chipul ei a devenit ciudat de sincer. A clătinat 
din cap. 

— M-am oprit după ce n-am reuşit să intru. Intr-un fel, îmi doresc să fi 
continuat. Dar a fost ciudat, cumva asta sau nimic. E greu de explicat. 

Dacă există părţi ale inimii care se modifică atunci când eşti respins, atunci 
atât eu cât şi Lauren ne schimbaserăm în acelaşi fel. Doar că în momente 
diferite. Şi atunci când i se întâmplase ei, eu nu înţelesesem cu adevărat. Era 
greu de explicat. Eu încercasem. Mama nu fusese în stare să priceapă, chiar 


dacă mă iubeşte şi mi-a împărtăşit acest vis aproape la fel de mult ca şi mine. 
Nimeni nu putea înţelege cu adevărat. Cu excepţia lui Lauren, poate. Am 
deschis gura să spun ceva, dar minciuna stătea pur şi simplu în mine, oprindu- 
mă. Nu-i puteam spune acum. Voiam să o îmbrăţişez si să-mi cer iertare că o 
uitasem. Să-i spun că am înţeles de ce nu mai vorbise cu mine. Şi eu aş fi urât- 
o pe ea, dacă ea ar fi intrat si eu nu. 

— Îmi place să dansez la petreceri, totuşi, a zis ea. 

— Eu urăsc să dansez de la“ petreceri. Nu o fac niciodată. Mă simt atât de 
stingherită. 

Am luat un băț şi m-am apucat să desenez cu el în zăpadă. 

— Nu-mi spune că încă mai eşti timidă! mi-a aruncat Lauren, dând ochii 
peste cap. Eşti precum fetele alea din Greasey care stau pe margine şi nu se 
încumetă să iasă la dans. 

— Bolnavă de timiditate, am spus eu. Da, ştiu. Sunt. Dar n-am ce face. 

Ea a râs. 

— Scarlett şi Alfie au dat o petrecere de Crăciun şi i-am obligat să pună 
acelaşi cântec la nesfârşit, aşa că am putut dansa ore în sir. 

— Încă îţi mai place de Alfie? am chicotit. 

— Bleah, nu, am trecut de faza asta, a răspuns ea, încreţindu-şi nasul şi 
tremurând, ca şi cum ar fi fost o amintire neplăcută. 

— Keira chiar îl place, am zis. Ei fac înot împreună. 

— Drăguţ, a zis ea. Probabil că şi el o place, fiindcă arată foarte bine. 

— 'Ţie de cine-ţi place, atunci? am întrebat, stomacul strângându-mi-se un 
pic, preţ de o clipă. 

A aruncat o privire înjur şi s-a aplecat mai aproape de mine. 

— Am întâlnit un băiat, noaptea trecută. 

Şi apoi Lauren l-a descris pe Jack. Cum vorbea, cum se îmbrăca, şi cum 
avea un prieten dus cu pluta şi cum semăna puţin cu Roland. Eu ascultam ca 
si cum n-as fi ştiut toate aceste lucruri, până când Tania ne-a chemat înapoi. 

În timp ce ne îndreptam spre grup, am simţit-o pe Lauren devenind dură şi 
distantă, ca şi cum vraja care ne cuprinsese fusese ruptă. 

M-am strecurat înapoi, lângă Keira şi Connie. 

— Eşti OK? m-a întrebat Keira. S-a purtat bine cu tine? 

Am încuviinţat din cap. Ele nu spuseseră nimic după faza de pe feribot, dar 
cred că ştiau că se petrecuse ceva şi probabil că deduseseră ce anume. 

— Da. A fost chiar drăguță. 

Keira a ridicat din sprâncene, dar înainte de a putea spune ceva, un şirag de 
fete a început să se scurgă zorit pe la baza pantei pe care ne aflam. Unele 
dintre ele purtau postere sau bannere pentru a căror confectionare era 
evident că goliseră întregul magazin Hobbycraft. Pe toate posterele se înşirau 
o serie de cuvinte franţuzeşti de neînțeles, dar un cuvânt era clar: Roland. 

Şiragul s-a transformat într-un şuvoi şi mai apoi într-un râu învolburat şi 
tumultos. 

— Ce se întâmplă? a întrebat Lauren. 

Tania a ridicat din umeri. 

— Putem afla într-un singur fel. 


Jack 


Max a petrecut toată dimineaţa comentând cele două „incidente” de la 
micul dejun. Până când ni s-au distribuit tichetele de urcare şi am ajuns în 


centrul de închiriat plăci şi boots, Toddy începuse să asculte la ipod-ul său, ca 
să nu-l mai audă. 

— Keira şi gaşca ei sunt sexy, dar e limpede că sunt ticnite, argumenta Max, 
în timp ce punea pe o placă de snow-board nişte bocanci de mărimea unor 
franzele. Pe de altă parte, Lauren, Scarlett şi Melody sunt şi ele sexy, dar nu 
ţicnite. Alegerea este clară. 

Am încuviinţat. 

— Păi, da. Dar nu este vorba de vreo alegere, din moment ce Mouse si Keira 
nici măcar nu vorbesc cu noi. Ce le-am făcut? 

Crezi că ne-or fi văzut intrând în camera lui Lauren? 

— Bineînţeles că nu, a pufnit Max. Am fost ca nişte ninja. Oricum, cui îi 
pasă dacă ne-au văzut? Acum trebuie să ne concentrăm pe Lauren şi 
prietenele sale. Ea e limpede că te place, ceea ce înseamnă că este foarte 
probabil ca Scarlett să mă placă pe mine. 

— Solidă logică, Max. 

În timp ce îmi puneam perechea de boots şi placa pe tejghea, m-am întrebat 
dacă Lauren chiar plăcea. Părea prea frumos ca să fie adevărat. Ce, nu existau 
în această tabără alţi ţipi, mult mai mişto, cu care era mai probabil să se 
combine? 

Toddy şi cu mine ne-am ales, în cele din urmă, cu nişte plăci cu grafică 
decentă - un şarpe pentru Toddy şi silueta unui tip înarmat cu un pistol pentru 
mine -, dar Max s-a pricopsit cu una foarte jenantă, de un purpuriu-intens şi 
cu un uriaş inorog sclipitor. Singura lui consolare a fost că a reuşit să 
strecoare yyma perruche est dans la zonepietonne” în conversaţia cu 
francezul care i-a dat echipamentul, pentru care Toddy i-a acordat 
cincisprezece puncte. 

Max ardea de nerăbdare să găsească un magazin cu focuri de artificii şi 
steluțe ninja, dar n-a avut răgaz; Flynn ne-a dus din centrul de închirieri direct 
la poalele muntelui. Unul câte unul, am păşit pe o drăcie de bandă rulantă 
masivă care ne-a urcat, huruind, pe o distanţă scurtă, până la una dintre 
pârtiile destinate începătorilor. 

Era ca şi cum ne-am fi aflat pe lună sau ceva de genul ăsta. Cu excepţia 
unui pâlc ciudat de pini acoperiţi de zăpadă, oriunde te uitai vedeai doar 
întinderi nesfârşite de alb, cu firele în zig-zag ale schilifturilor zumzăind pe 
deasupra capetelor noastre. Era uluitor. 

Instructorul nostru era un tip înalt şi slab numit Sebastian, care ne-a cerut 
să-i zicem „Basti”. Nu arata cu mult mai în vârstă decât unii dintre elevii din 
ultimul an. Avea un zuluf blond imens, care îi acoperea aproape jumătate din 
faţă, şi un accent ridicol de fandosit. Primele cuvinte pe care ni le-a adresat au 
fost: 

— Ar fi minunat dacă grupa voastră ar putea să stea liniştită, astăzi. Sunt 
atât de mahmur, încât practic aş putea să dau la boboci în orice clipă. 

Flynn n-a părut impresionat. 

Basti ne-a arătat tuturor cum să ne prindem bocancii de plăcile de snow- 
board şi cum să-i fixăm strâns. Apoi ne-am ridicat în picioare, împleticindu-ne, 
şi am format un cerc în jurul lui. 

— OK, aşadar câţi dintre voi s-au mai dat cu placa până acum? a întrebat el. 

S-au ridicat numai vreo două mâini. Una dintre ele a fost a lui Jamie. 

— Hopa, da, bine, a spus el. Aşadar, practic sunteţi cu toţii nişte never 
evers. 

— Ce suntem? a întrebat Max. 

— Niciodată vreodată, a pufnit superior Basti, ca şi cum ar fi trebuit să ştim 


cu toţii ce dracului însemna. Este o expresie americană. Am prins-o când am 
petrecut un sezon în California, în anul meu de pauză. Înseamnă că până acum 
nu v-aţi mai dat cu placa niciodată în viaţa voastră. 

Max a încuviinţat din cap şi l-am auzit pe Jamie şoptindu-i lui Ed: 

— Asta-i nu-i singurul lucru pe care unii, aici de faţă, nu l-au făcut niciodată 
în viata lor. 

Le-am trimis nişte priviri ucigătoare în timp ce ei se stricau de râs. 

Basti ne-a oferit un discurs scurt şi nespus de plictisitor cu privire la 
siguranţa de pe pârtii, după care ne-a pus să ne mişcăm în jur, în cercuri mici, 
cu un picior fixat pe placă şi cu celălalt împingând în zăpadă. După aceea, ne- 
a pus să ne fixăm ambele picioare pe placă şi să ne lăsăm să lunecăm la vale. 
Razele soarelui faceau pârtia să strălucească, orbindu-mă, iar zăpada scotea 
scârţâituri amuzante sub greutatea plăcilor. 

În cele din urmă, după ce căzuserăm cu toţii de peste douăzeci de ori 
fiecare, Basti ne-a spus că eram pregătiţi să încercăm să o facem cum se 
cuvine. 

— Mai întâi, uitaţi-vă la mine, a spus el. 

Eram pe o pantă destul de blândă, cu o mulţime de copii mici care se 
tăvăleau prin zăpadă la baza ei, în timp ce mamele lor stăteau la taclale. Cu 
toate acestea, arăta înfricoşătoare, privită din vârf; exclus să ajungem până 
jos fără să cădem cel puţin o dată. Basti şi-a orientat placa spre vale. A 
lunecat încet până la baza pârtiei, făcând S-uri mari prin zăpadă, după care a- 
întors apăsat placa la dreapta şi a frânat. 

Max s-a scărpinat în cap pe sub cască şi a ridicat din umeri. 

— Nu văd de ce se face atâta tam-tam. Chestia asta pare floare la ureche. 

— Ba pare mai degrabă ridicol de grea, am spus. Chiar crezi că eşti în stare 
să ajungi până la bază fără să cazi? 

— Categoric. 

Toddy şi-a şters câţiva fulgi de zăpadă de pe ochelari şi a zis, calm: 

— Max, probabilitatea statistică pentru ca tu să cazi este foarte, foarte 
mare. 

Da, păi, la fel e şi este probabilitatea ca tu..., s-a oprit, gândindu-se o clipă. 
Să fii un nătâng. 

— Frumos, a încuviinţat Toddy, pmiându-şi ochelarii înapoi. O ripostă 
clasică. 

— Haideţi, daţi-i drumul! a strigat Basti la noi. Şi amintiţi-vă ce v-am spus: 
nu ar trebui să încercaţi niciodată să coborâţi panta de-a dreptul - ideal e să 
alunecaţi încet, şerpuind la dreapta şi la stânga. Aplecaţi-vă în faţă sau în 
spate, sprijinindu-vă pe degetele de la picioare sau pe călcâie. Încercaţi să vă 
acomodaţi cu 

M-am uitat la Max şi la Toddy, care au ridicat din umeri, spunând parcă: „Tu 
primul”. Jamie a zâmbit cu superioritate şi a pornit, reuşind să coboare toată 
panta fără nicio cădere. L-am văzut pe Basti bătându-l pe spate, cu mândrie. 

Max şi-a făcut vânt, după el Toddy, dar în vreo trei secunde amândoi au 
căzut în fund. 

Mi-am poziţionat corpul într-o parte, astfel încât piciorul stâng să fie 
îndreptat spre baza pantei şi am simţit că încep să lunec încetişor. M-am lăsat 
foarte uşor pe spate, sprijinindu-mă pe călcâie, şi am întors placa spre stânga. 
M-am clătinat şi am dat din braţe să-mi recapăt echilibrul, dar am reuşit 
cumva să rămân în picioare. Am prins viteză. M-am aplecat puţin în faţă, 
sprijinindu-mă în degetele de la picioare, luând mai mult avânt. Din nou m-am 
clătinat şi din nou am izbutit să nu cad. Poate că asta era, poate că datul cu 


placa era talentul meu. Aşteptasem paisprezece ani pentru a găsi ceva la care 
să fiu cu adevărat bun şi iată-l! 

Câştigam viteză, dar mă concentram intens încercând să nu cad. Am vrut să 
mai fac o cotitură, pentru a încetini, dar corpul nu mi-a dat ascultare. A 
continuat să mă ducă de-a dreptul, pe pârtie în jos. 

L-am auzit pe Basti strigând: 

— Hei, las-o mai moale, amice! 

Dar chiar nu aveam nici cea mai mică idee cum să mă opresc. Fluturând 
nebuneşte din braţe, am trecut şuierând pe lângă el şi Jamie şi am continuat 
să cobor, cu o viteză din ce în ce mai mare. La urechi mi-a ajuns strigătul lui 
Basti şi hohotele înalte de râs ale lui Jâmie din urma mea. 

Tocmai când chibzuiam cam cât de greu ar fi să-mi desfac bocancii şi să sar 
elegant de pe placă, marginea acesteia a prins un dâmb de zăpadă. M-am* 
prăbuşit pe spate şi am simţit o durere intensă, dar nici măcar atunci nu m-am 
oprit. Am continuat să alunec la vale. 

Cu toate că valuri mari de zăpadă pufoasă îmi veneau în nas şi în gură, am 
putut zări că mă duceam direct spre o blondă masivă, într-un costum de schi 
roz-neon. Am încercat să strig păzea, dar gura îmi era plină de zăpadă şi n-am 
izbutit să scot niciun sunet. Nu mai era nimic de făcut decât să închid ochii şi 
să sper. 

Am auzit un țipăt, apoi am simţit greutatea femeii prăbuşindu-se peste mine 
cu o bufnitură. Tot aetul mi-a ieşit şuierând din plămâni. Am deschis ochii şi i- 
am văzut chipul, imens şi uluit, lipit de al meu. Zăcea întinsă peste mine şi, 
dintr-un motiv oarecare, primul gând care mi-a trecut prin cap a fost că acum 
eram, probabil, mai aproape ca niciodată de a săruta o fată. 

Arăta ca sora lui Thor. Întâmpinam mari probleme atunci când voiam să 
respir. 

Ea şi-a regăsit deodată vocea şi s-a apucat să zbiere la mine într-o limbă 
ciudată - rusă, cred. Am întors capul şi i-am văzut pe Max, Toddy şi pe ceilalţi 
colegi lunecând spre mine, literalmente râzând cu lacrimi. 

— Asta a fost de-a dreptul epopeicăl a strigat Max. 

Am încercat să spun: „Ajută-mă”, dar nu aveam suficient suflu în piept. Tot 
ce am putut face a fost să mă uit cum el îşi îndrepta iphone-ul spre mine, 
zicând: 

— Spune nfromage 

Până la prânz, am fost într-o agonie totală. Nu numai din cauza rusoaicei 
masive care mă călcase în picioare, dar şi pentru că muşchii picioarelor îmi 
dădeau nişte crampe înfiorătoare. Basti a spus că asta se întâmpla din cauza 
faptului că „folosisem muşchi la care nu mai apelasem niciodată înainte”, dar 
cred că era pur şi simplu deoarece cădeam din două în două minute. 

— Nu cred că o să ajung vreodată să mă prind care-i şpilul cu chestia asta, 
am spus, în timp ce ne aşezam pe băncile aflate lângă un restaurant mare, 
amplasat lângă pârtia pentru începători. 

Max şi Toddy au gemut o încuviinţare. 

— Crede-mă, a treia zi e crucială, a zis Basti, facându-mi cu ochiul. Totul 
începe să se lege abia a treia zi. 

— Da, o să fie minunat dacă o să mai am corp până în ziua a treia, a 
bombănit Toddy. 

Am mâncat de prânz - o uimitoare baghetă înfăşurată în staniol, în care se 
afla un burger şi cartofi prăjiţi - şi, cum eram pe cale să ne întoarcem, Basti a 
spus că puteam trage o fugă să aruncăm o privire la „chestia care se 
întâmplă” mai sus, pe munte. 


— Ce chestie? a întrebat Flynn. 

— Cum, n-aţi auzit? Cântărețul ăla francez, Roland, filmează un videoclip pe 
pârtia alăturată. 

— Oh, Doamne! a exclamat Max, împungându-mă cu degetul în piept. 
Fratele tău geamăn loser! 

— Mai taci. Nu semănă atât de mult cu mine. 

— Bine, păi, o să putem judeca noi înşine când o să-l vedem în carne şi oase. 
În plus, dacă este vorba despre un videoclip, ar putea să fie pe acolo şi 
niscaiva ţipi din industria muzicală, ştii tu, cu care să putem discuta. Despre 
formaţie. 

— Zău, despre formaţia noastră fără nume? a întrebat Toddy. 

— N-o să rămânem fără nume prea mult timp, prietene, a rânjit Max. Odată 
ce o să-mi exercit magia asupra lui Scarlett, la patinoar, o să devenim în mod 
oficial PSYCHO SEX DEATH SQUAD. 

Flynn ne-a dat voie să mergem şi să ne uităm, aşa că întregul nostru grup, 
în frunte cu Basti, a luat covorul magic pentru a urca un pic mai sus pe munte. 
La capul bandei rulante erau strânşi deja multe persoane. Ne-am croit drum 
prin mulţime, cu Flynn strigând: 

— Să nu vă pierdeţi! Rămâneţi împreună! 

Dar când am ajuns în cele din urmă în partea din faţă, n-am văzut decât o 
mulţime de lumini şi de camere de filmat, două rulote albe cu uşile închise şi o 
groază de oameni cu un aer plictisit, care se vânturau încolo şi-ncoace cu foi şi 
clipboarduri în mâini. 

— Ce păcăleală, a spus Max. 

— Crezi că a fost şi a plecat deja? a întrebat Toddy. 

N-am scos un cuvânt. In principal pentru că, stând chiar lângă mine, umărul 
ei aproape atingându-l pe al meu, se afla Mouse. 

Moure 


Am intrat în panică şi m-am prefăcut că nu l-am văzut pe Jack. Ceea ce era 
ridicol, din moment ce era chiar lângă mine. Cu cât mai mulţi deveneau 
curioşi să vadă ceea ce se întâmplă, cu atât mai compactă părea să devină 
adunarea. 

Connie şi Keira fotografiau admiratoarele înfocate: fete purtând jachete cu 
chipul lui Roland şi bentiţe şi cozoroace cu litera R. O fată îşi lipise pe toată 
faţa abţibilduri cu el. 

Cu cât aşteptam mai mult, cu atât mai intensă devenea atmosfera şi cu atât 
mai stingheritor era faptul că eu şi Jack nu vorbeam. 

O fată din mulţime s-a transformat într-un berbece şi s-a năpustit chiar în 


spaţiul dintre mine şi Jack, într-un efort disperat de a ajunge mai în faţă. S-a 
prăbuşit chiar în faţa noastră. 

— Eşti bine? am spus, întinzându-i mâna pentru a o ajuta să se ridice. 

Ea a dat din cap, dar arăta gata să plângă şi a răspuns ceva în franceză. 
Jack s-a aplecat şi i-a cules ochelarii de soare Roland din zăpadă şi i-a dat. Ea 
a zâmbit şi s-a uitat scrutător la Jack, ochii ei pâlpâind emoţionaţi preţ de o 
clipă. Apoi a clătinat din cap ca pentru sine, înainte de a ne mulţumi 
amândurora în engleză şi a-şi croi loc înapoi în mulţime. 

Amândurora. Ca şi cum eram acolo împreună. 

Şi atunci ne-am uitat unul la altul. 

— Este un pic cam nebunesc, nu-i aşa? a întrebat Jack, zâmbindu-mi. 

Un pic cam nebunesc faptul că ai venit în camera noastră, noaptea trecută, 
după ce te-am invocat prin intermediul magiei dintr-o carte de un violet- 
sclipitor? Sau un pic cam nebunesc că te-am ignorat în această dimineaţă şi că 
am stat aici, în ultimele zece minute, fără să ne băgăm în seamă unul pe altul? 
Oricare dintre variante era într-adevăr destul de nebunească. 

Mi-am repetat în gând, cu o voce poruncitoare: „Nu spune nimic stupid”. 
Am încercat să afişez dezinvoltură, dându-mi părul pe după urechi. Şi apoi 
dându-l la loc. El a făcut semn spre un grup de admiratoare, fiecare dintre ele 
ţinând în mână câte o uriaşă literă decupată din numele lui Roland. 

— Scrie LANDOR - am spus. Nu sunt prea devotate, dacă nu sunt în stare 
să stea în ordinea corectă. 

— Corect. Sau poate „Landor” este un cuvânt secret, pe care îl ştiu doar 
cele mai înfocate admiratoare. 

— Trebuie să fie ciudat pentru el, cu toată nebunia asta. Arată cam de vârsta 
noastră. Si tu eşti în clasa a noua? 

Jack a încuviinţat. 

— Ciudat pentru el? Trebuie să fie extraordinar pentru el. Uită-te câte fete 
s-au bulucit pentru a se holba la un petec de zăpadă pe care el s-ar putea sau 
nu să păşească. 

— Asta este visul tău, aşadar? am spus. Să se bulucească fetele şi să te 
aştepte în zăpadă? 

Am râs, dar dintr-odată m-am simţit stingherită. Sunase ca şi cum eram o 
călugăriţă într-un noviciat rigid care îl mustra pentru gândurile păcătoase. 

Dar a râs şi el si mi s-a părut că l-am văzut roşind uşor. 

— Ar fi frumos, cred... 

— Ei bine, mai întâi trebuie să ajungi celebru, am zis, prinzând privirea 
aruncată de Connie, care se afla la câţiva metri distanţă de mine. 

Ea şi-a încrucişat braţele aidoma unui profesor cu adevărat dezamăgit de 
comportamentul meu. Mi-am îndepărtat repede privirea de la ea şi m-am uitat 
iarăşi la Jack. I-am văzut pe Max şi pe băiatul blond care ne înapoiase biletul 
stând la marginea mulţimii, lângă domnişoara Mardle. Nu păreau să fi 
observat că Jack vorbea cu mine; urmăreau cameramanii, ca toţi ceilalţi. 

— Aşadar, pentru ce ai putea să ajungi celebru? am întrebat. Eşti bun la 
cântat? Ai putea să-i ceri lui Roland să cântaţi în duet. Semeni puţin cu el. 

De data asta, am roşit eu. Roland era chipeş. Chiar şi în posterele sale 
ridicole, cu bustul gol în zăpadă, avea un farmec de necontestat. Intr-un fel îi 
spusesem lui Jack că eu îl consideram şi pe el chipeş. 

Dacă el remarcase faptul că tocmai îi spusesem că îl plăceam, n-$ arătat-o. 

— Nu prea le am eu cu cântatul, recunosc, a spus el, frământând zăpada cu 
picioarele, ca şi cum ar fi chibzuit la asta. Cu toate că sunt... în... fac parte 
dintr-un fel de... trupă. 


— Ei, păi vezi, atunci o să ajungi celebru, am zâmbit eu. O să se întâmple cu 
siguranţă, e doar o chestiune de timp. 

Faptul că Jack facea parte dintr-o trupă îl facea şi mai atrăgător. Băieţii care 
cântă într-o trypă sunt pur şi simplu mişto. Mult mai mişto decât băieţii care 
fac sport şi fără îndoială mult mai mişto decât băieţii care fac balet. Băieţii din 
trupe au personalitate şi firi artistice. Pot să compună un cântec pentru tine. 
Ceea ce este o chestie foarte mişto. 

— La ce cânţi? l-am întrebat. 

— Ghid! a zis el, mimând foarte evident cântatul la chitară. 

— Oh, da, am spus. Trompetă. Mişto. 

Am râs amândoi şi, preţ de o clipă, între noi totul a fost firesc si confortabil. 
Ca si cum l-aş fi cunoscut de secole. 

— Nu, eu ar trebui să cânt vocal şi la chitară, a spus el, scoţându-şi fesul de 
lână pentru a-şi ciufuli părul des şi castaniu. Dar nu sunt tocmai... croit dintr-o 
stofa de lider, sincer să fiu. 

— Atunci din ce material eşti croit? 

A clipit, şi-a plecat privirea spre fes, după care s-a uitat din nou la mine. 

— Nu prea ştiu, sincer să fiu. 

Am dat din cap. 

— Da, nici eu. Sau poate că am crezut că eram croită dintr-un anumit 
material, dar nu e cazul. 

A ridicat din umeri şi a zâmbit. 

— Ei bine, cel puţin suntem în aceeaşi barcă. Barca dintr-un material 
neidentificat. 

Burta mea plină a făcut o tumbă, ca şi cum m-aş fi aflat în cel mai înalt 
punct al unui montagne russe. 

— Cum se numeşte trupa ta, deci? am întrebat. 

A oftat şi şi-a pus fesul înapoi pe cap. 

— Păi... 

— Chiar eşti într-o trupă? l-am întrebat, încrucişându-mi braţele. Sau doar 
încerci să te dai mare? 

— Nu, chiar sunt într-o trupă, jur, a răspuns el, râzând. Doar că, momentan, 
nu avem un nume. 

— Ei bine, trebuie să vă gândiţi la unul, deoarece nu puteţi avea parte de 
admiratoare înfocate dacă nu aveţi un nume. 

— Ştiu, ştiu, a încuviinţat el, dând din cap în semn de scuză. Ne ocupăm de 
chestia asta. Dacă ai vreo sugestie, spune-mi. 

— Să vedem... Dacă mă gândesc la unul, cred că ar trebui să mă declari 
membru onorific al trupei. 

— De acord. 

A întins mâna înmănusată. l-am strâns-o cu mănuşile mele şi apoi am 
tresărit un pic pentru că ne atinseserăm, chiar dacă doar prin două straturi de 
lână. 

Am încercat să mă gândesc la un nume de formaţie, dar nu mi-a trecut 
absolut nimic prin cap. 

— Nu-mi vine în minte decât The Beatles. 

S-a încruntat, arborând în glumă o mină serioasă. 

— Sunt aproape sigur că există deja o trupă numită The Beatles. 

— Da, ai dreptate. The Beatles se numesc The Beatles. Cred că mai bine 
mizezi pe întâmplare, am spus. Probabil cel mai bine e să închizi pur şi simplu 
ochii şi să numeşti formaţia după cel dintâi lucru pe care îl vezi atunci când îi 
deschizi. Aşa îşi botează amerindienii copiii. 


A închis ochii şi am profitat de ocazie pentru a-l examina cum se cuvine. 
Zâmbetul lui cu gropiţe era într-adevăr uimitor. Apoi i-a deschis şi mi-am 
mutat privirea. 

— Teleschi? a zis el, uitându-se la firele de deasupra noastră. 

— Hmmm... Nu e tocmai uşor de retinut. Mai încearcă. 

A închis ochii, continuând să zâmbească. 

— Trebuie să te uiţi într-o altă direcţie, am zis eu, râzând. 

El şi-a răsucit corpul în loc, după care a deschis iarăşi ochii, privirea 
căzându-i pe fetele care purtau literele ce formau cuvântul LANDOR, care se 
aşezau acum în ordinea corectă si deveneau din ce în ce mai isterice. 

— Fetele Agramate? 

— Sună bine, am zis. Îmi place asta. Dar sugerează că sunt fete în trupă. 
Sunt? 

— Păi, tu, a zâmbit el. Dacă te poţi gândi la un nume care să nu fie de tot 
râsul. 

Am închis ochii si am zis: 

— Ce zici de... Şobolanii Ucigaşi din Şifonier? 

Era prima oară când era menţionat ceva legat de noaptea trecută. Şi-a 
plecat ruşinat privirea. 

— Ei bine... ca si cum cineva ar aduce un hamster într-o tabără şcolară. 

— Ssst! am şuierat eu, ducându-mi degetul la buze şi trăgând cu ochiul spre 
domnişoara Mardle. 

Dintr-odată s-a iscat un val imens în mulţime. Toate fetele au început să ţipe 
„Roland!”, la nesfârşit. Devenea cam scăpat de sub control. Am aruncat o 
privire în jur, uitându-mă după Keira şi Connie, şi am văzut-o pe Lauren 
uitându-se ţintă la mine, ca şi cum ar fi vrut să-mi facă de petrecanie. Am 
simţit un ghimpe ascuţit de vinovăţie şi am încercat să mă îndepărtez un pas 
de Jack, dar nu era loc pentru o asemenea manevră. S-a iscat un alt val care 
ne-a luat pe sus, iar el s-a izbit de mine. 

— Îmi pare rău, a strigat el. 

Am făcut un salt înainte într-un spaţiu liber din mulţime şi mi-am dat seama 
că nu ştiam cum să mă echilibrez sau măcar să-mi opresc înaintarea. Mi-am 
pierdut echilibrul şi ultimul lucru pe care l-am văzut a fost cerul de deasupra 
mea acoperit de o mulţime de oameni. 

Am putut auzi oameni ţipând într-o limbă străină şi pe cineva strigându-mi 
numele. Şi apoi ţipete, din ce în ce mai multe ţipete. Şi apoi am fost ridicată în 
picioare şi trasă afară din gloată. 

Stinghereala era copleşitoare. Puteam simţi că o sumedenie de oameni se 
holbau la mine şi obrajii îmi ardeau. 

Am fost ultima persoană care şi-a dat seama că tipul care mă extrăsese din 
mulţime şi mă repusese pe picioare era Roland. 


Jack 


Mi-a luat câteva secunde pentru a-mi da seama de ce toată lumea îşi 
pierduse cumpătul şi zbiera ca scoasă din minţi. La început, am crezut că toţi 
îşi îndreptaseră aparatele de fotografiat şi camerele de filmat spre Mouse, 
care zăcea culcată la pământ şi care părea cam zdruncinată. Dar apoi 
mulţimea s-a mişcat şi am avut o imagine mai clară. 

Parcă era o scenă dintr-un film. Dintr-un film foarte, foarte prost. 

Roland purta aceleaşi chestii ridicole cu care era îmbrăcat şi în afişele de la 


hotel: blugi strâmţi, jachetă din piele neagră şi o pereche de ochelari de soare 
imenşi. Era cam de înălţimea mea, iar părul nostru avea aceeaşi culoare şi 
aceeaşi lungime, dar al lui era moale şi pieptănat în lateral. Îşi etala rânjetul 
său alb-strălucitor de superstar şi a îngenuncheat pentru a o lua pe Mouse de 
mână. Apoi a ajutat-o să se ridice în picioare şi, preţ de o clipă, au rămas 
amândoi uitându-se unul la celălalt. Nu se auzea decât zumzetul iphone-urilor 
care fotografiau sau filmau. 

Roland şi-a împins ochelarii de soare în păr, dezvăluind nişte ochi mari şi 
albaştri, şi i-a spus ceva lui Mouse în franceză, dar ea doar a clipit şi a clătinat 
din cap, spunând: 

— Ăăă... Îmi pare rău, eu nu... 

— Ah, eşti englezoaică? a zis el, cu accentul său francez lipicios, iar Mouse 
a dat din cap. Te-am întrebat dacă te simţi bine? 

Mouse a dat iarăşi din cap. Fărea că nu-i venea să creadă ce se întâmplă, 
ceea ce era de înţeles, din moment ce era destul de incredibil. 

El i-a pus cu blândeţe mâna pe obraz, în locul unde se lovise atunci când 
căzuse. Fetele din jurul meu au scos un oftat adânc, ca şi cum erau pe cale să 
leşine toate în acelaşi timp. 

Apoi el a scos un fes negru din buzunarul de la spate şi i l-a întins: 

— Uite, ăsta e fesul meu preferat. Şi ţi-l dau ţie - admiratoarea mea 
englezoaică preferată. 

Mulțimea şi-a recăpătat brusc vocea. A trebuit să-mi bag degetele în urechi, 
căci peste tot în jurul meu fetele au Izbucnit în ţipete. Zgomotul era atât de 
asurzitor încât a acoperit ceea ce s-a petrecut în continuare, şi anume ce i-a 
şoptit Roland lui Mouse şi semnul pe care i l-a făcut el unei femei cu un aer 
înnebunit, cu un clipboard şi un set de căşti. Femeia a ascultat ce îi spunea 
Roland şi ceea ce eu n-am putut să aud şi apoi, deodată, toţi trei s-au întors şi 
s-au îndreptat spre una dintre marile rulote albe. 

Mouse a întors capul, şovăitoare, spre Connie şi Keira, care se aflau la 
câţiva metri distanţă de mine, în mulţime, după care s-a făcut nevăzută în 
rulotă, pe urmele lui Roland. Nu mi-am putut da seama ce naiba se întâmplă. 
Oare era răpită foarte politicos? 

Puteam auzi cum Connie turuia ca o moară stricată, expunându-şi teoriile în 
gura mare. 

— Oh, Doamne, e limpede că pur şi simplu el s-a îndrăgostit de ea la prima 
vedere! Poate o s-o ceară de soţie! a exclamat ea, apucând-o de umăr pe 
Keira. Keira, e posibil ca ei să se căsătorească literalmente chiar acum, în 
rulota aia! 

— Presupun că este o posibilitate, am auzit-o pe Keira. Mă întreb ce se 
întâmplă. 

Un stol de mici admiratoare ţicnite ale lui Roland au început să tipe la 
Connie într-o engleză stricată. 

— Cine e fata aceea? Cine e fata aceea?! 

— E prietena noastră, s-a împăunat Connie, zâmbind radioasă. Drept 
urmare, probabil că o să fim domnişoare de onoare la nuntă. Vreţi un 
autograf? 

I-am simţit pe Max şi Toddy împingându-se prin mulţime şi oprindu-se lângă 
mine. 

— Ei bine, a spus Max, făcând semn din cap spre rulotă, s-a cam ales praful 
de orice şansă pe care ai fi avut-o cu Mouse, nu-i aşa? 

— Tacă-ti fleanca, omule. 

Mi se părea destul de nedrept ca ea să fie răpită dintr-odată de cel mai 


celebru tip din Franţa, după ce purtaserăm amândoi o discuţie uimitoare. Nu 
puteam să-mi scot din minte cât de natural si de amuzant era să stau de vorbă 
cu ea. 

— Ai vorbit cu ea înainte? a întrebat Max. 

— Da. 

— Şi? 

— Şi ce? 

— Şi ai aflat ce scria în bilet? 

— Vrei să termini odată cu biletul? Nu contează ce scria în el. 

Max părea îngrozit. 

— Ba contează, bineînţeles că dai a şuierat el. Putea să fi fost ceva despre 
mine! 

Connie încă bătea câmpii în legătură cu ceea ce s-ar putea întâmpla în 
interiorul rulotei albe. 

— Asta este literalmente cea mai demenţială chestie întâmplată vreodată! a 
spus ea. Poate că o să ajungem să facem cunoştinţă cu Roland! 

L-am simţit pe Max zbârlindu-se lângă mine. 

— Fetele astea sunt prea de tot, pe bune. 

Apoi a strigat spre Connie: 

— Chiar dacă o să faceţi cunoştinţă cu Roland, probabil că a doua zi o să-l 
ignorati, pur şi simplu, fără niciun motiv, nu-i aşa? 

Connie şi Keira s-au întors amândouă încet cu faţa spre el, cu ochii 
îngustaţi. 

— Pardon? l-a repezit Keira pe Max. Ai spus ceva? 

— Da, am spus, a pufniţ mânios Max. Că pur şi simplu a fost cam aiurea să 
ne ignoraţi total, pe mine şi pe Jack, când am venit să vă salutăm, în dimineaţa 
asta, atâta tot. S-ar putea spune chiar că aţi fost de-a dreptul nepoliticoase. 

Am încercat să-i trag una lui Max cu piciorul pentru a-l face să tacă, dar 
erau atât de multe picioare în preajma mea că n-am avut cum să-i trag un şut 
ca lumea. 

— Ăă, eşti dus cu sorcova? a ripostat Keira, împingând trei fetite 
franţuzoaice din drum, astfel încât ea si Connie se aflau acum lângă noi. Chiar 
credeaţi că o să fim doar lapte şi miere după cele întâmplate? 

Am simţit un fior de nedumerire panicată. Max era în mod clar la fel de pus 
în încurcătură. 

— Ce vrei să spui cu „după cele întâmplate”? a vmt el să ştie. Ce am făcut? 

Keira a scos un hohot de râs scurt şi fortat. 

— Ei, haide. Nu ne-am născut ieri, să ştii. 

— Da, a sărit si Connie, înverşunată. Ne-am născut acum paisprezece ani. E 
cu mult mai mult decât ieri. E aproape..., s-a întrerupt, visătoare. Cu câte zile 
mai mult înseamnă asta faţă de ieri? Cât face paisprezece înmulţit cu 365? 

Keira a înghiontit-o, nerăbdătoare. 

— Nu contează, Connie. Ideea este că ei ştiu exact ce au făcut. 

Max s-a uitat pieziş, derutat. 

— Despre ce naiba vorbiţi? Ne-am comportat ca nişte gentlemeni perfecţi. 
Mai puţin când Jack a fost muşcat de acel hamster. Din cauza asta sunteţi 
supărate? 

— Şobolan, l-am corectat, dorindu-mi ca el să nu vorbească atât de tare. A 
fost cu siguranţă un şobolan. 

— Pentm ultima oară, Domnul Jambon este un hamster Campbell pitic 
rusesc, a zis Connie, cu fermitate în glas. Şi de obicei nu mănâncă oameni. 
Mănâncă numai salată. 


S-a încruntat la mine şi a continuat: 

— Gleznele tale trebuie să aibă gust de salată, atâta tot. 

— Mănâncă şi nuci, de fapt, a spus Toddy, liniştit. 

Cu totii ne-am întors să ne uităm la el, iar eu am văzut că gâtul începea săi 
se înroşească uşor. 

— Vreau să spun... Am avut şi eu un hamster şi îi dădeam tot timpul nuci. 

— Nuci, a zis Connie, zâmbind. Bună idee. O să-i dau Domnului Jambon 
nişte nuci, în seara asta. 

— Sincer, singurele chestii atât de tari de pe aici sunt capetele voastre, 
fetelor, i-a trântit-o Max Keirei. 

— Ei bine, mai bine aşa decât falimentare moral, i-a replicat ea. 

— Ce face? a râs el. Am o grămadă de bani! Am cincizeci de euro la mine 
chiar acum, doar pentru a-i cheltui pe focuri de artificii şi stele ninja! 

Keira a oftat cu emfază. 

— Falimentar moral, idiotule. Aceasta înseamnă că eşti complet imoral. 

Max s-a îmbătosat. 

— În regulă, destul. N-am venit aici să fiu insultat. 

— Păcat pentru că te pricepi foarte bine la aşa ceva, a spus Keira, iar 
Connie s-a îndoit de râs. 

Max a împuns-o cu degetul pe Keira cu asprime. 

— Bine. De acum încolo, să nu mai vorbiţi cu noi, în această tabără. Ţineţi- 
vă departe de noi, da? Voi vă vedeţi de treaba voastră, noi de a noastră. 
Dâmburile noastre nu trebuie să se mai întâlnească niciodată. 

— Drumurile, l-a corectat Toddy. 

— Sau drumurile, a încuviinţat Max dând din cap. 

— Nouă ne convine, a spus Keira. 

Max s-a răsucit furios şi s-a năpustit în mulţime, urmat de mine şi de Toddy. 
L-am auzit bombănind. 

— Keira asta e ridicolă. Cum se poate ca o tipa atât de mişto să fie atât de 
toantă? 

S-a oprit şi s-a întors spre mine: 

— Slavă Domnului că le avem pe Lauren şi pe Scarlett ca rezervă. Trebuie 
să-ţi concentrezi toate eforturile asupra lui Lauren acum, Jack. Crede-mă..., s- 
a întrerupt şi a făcut un semn cu capul spre rulotă, după care şi-a reluat şirul 
vorbelor. Pur şi simplu scoateţi-o din minte pe Mouse. 


1] 


Moure 


— OK, deci regulile de bază în legătură cu Roland. Nu vorbeşti cu Roland. 
Nu-l priveşti pe Roland drept în ochi. Nu-l atingi pe Roland. Nu faci fotografii 
cu Roland. Şi e absolut interzisă social media. OK? Grozav. Du-te şi stai jos, 
dragă. 

Tipa agitată cu clipboardul mi-a făcut semn spre o canapea, pe care stăteau 
două fete acoperite din creştet până-n tălpi cu materiale promoţionale 
referitoare la Roland. Imediat ce intraserăm în remorcă, Roland fusese condus 
imediat înapoi afară de un stol de femei agitate cu clipboarduri, iar eu 
rămăsesem popândău, încercând să-mi dau seama exact ce căutam în locul 
ăsta. Tot ce ştiam sigur era că Roland îmi şoptise „Vrei să apari în videoclipul 
meu?” şi încuviințarea din cap păruse să fie singurul răspuns potrivit. 

— Aăă... aici nu e un cuibuşor de odihnă, scumpo. Visează cu ochii deschişi 
în timpul tău liber, da? 

Femeia mi-a indicat din nou canapeaua. Purta nişte pantaloni scurţi din 
piele, evazaţi precum un tutu, şi nişte şosete lungi de lână, groase, care îi 
ajungeau până în partea de sus a coapselor, lăsând la vedere o mică porţiune 
de picior gol. Puloverul ei avea inscripţionat, cu litere aurii, următoarele 
cuvinte: MIC DEJUNUL CAMPIONILOR, IDIOTULE. Avea părul împletit în 
două codițe gen Heidi, răsucite pe cap, coafură care părea să-i pună în 
evidenţă sprâncenele, care arătau deja ca şi cum ar fi provenit dintr-o trusă 
„Construieşte-ţi propriul vampir”. Mă aşteptasem să vorbească franceza, dar 
era de fapt americancă. 

I-am urmărit direcţia degetului şi m-am aşezat pe canapea, între o fată care 
purta un cozoroc Roland şi o alta care purta genul acela de tenişi cu luminiţe. 
M-au privit cu suspiciune şi s-au apucat să murmure între ele, în franceză. 
Ambele erau frumoase, cu adevărat frumoase. Şi apoi am auzit nişte suspine 
înfundate, venind din spatele unei uşi închise. 

Femeia cu şosete nordice zbanghii şi-a dat ochii peste cap. 

— OK, deci se pare că..., a zis ea, oprindu-se pentru a pocni din degete şi a 
clătina din cap. 

— Valentine, a spus fata cu tenişi sclipicioşi. 

Femeia a încuviinţat. 

— Aşa, deci se pare că Valentine este prea..., un alt suspin sonor a răzbătut 
din baie. Practic, în acest moment Valentine nu este într-o dispoziţie de 
milioane. 

Fata cu tenişi sclipicioşi a părut cu adevărat şocată şi apoi buzele au 
început să-i tremure. 

— Valentine nu o să apară în videoclip împreună cu noi? 

Şosete Lungi părea că era pe cale să-şi piardă răbdarea. 

— Drăguţă, e limpede că în clipa asta este copleşită. Dacă a izbucnit în 
plâns doar pentru că Roland era în rulota alăturată, nu văd cum s-ar putea 
descurca vn. Prezenţa lui, nu-i aşa? 

Alte suspine. 

— Însă o să-i oferim un calendar cu autograf şi cinci tuburi de pastă de dinţi 
cu aromă răcoritoare de mentă din marca lui Roland, „ţi iubesc zâmbetul”. O 
să fie perfect, dragă! a strigat ea ultima propoziţie spre uşa de la toaletă. 
Aşadar..., s-a întors spre mine, zâmbindu-mi. De fapt s-a potrivit bine, 
deoarece... cum te cheamă, păpuşico? 

— Aăă... Mouse... 

Imediat ce am răspuns mi-am dorit să fi spus Matilda. Sau Mabel sau 
Marmaduke sau orice alt nume, dar nu Mouse. 

— Mouse, a repetat ea. Doamne, ador britanicii. Scrântiţilor. 


— Sorinei? a zis fata care purta cozoroc, ridicând o sprânceană. 

Am dat din cap şi apoi am făcut aceiaşi mutriţă de şoricel pe care o făcuse 
Connie pentru Jack. 

— Mouse. 

Cozoroc şi Tenişi Sclipicioşi au schimbat o privire dezgustată. 

— Aşadar, Mouse o s-o înlocuiască pe Valentine în videoclip, a spus Şosete 
Lungi. 

Tenişi Sclipicioşi m-a cercetat cu suspiciune. 

— Nu te-am văzut pe Instagram... 

— Mouse intră şi ea în concurs? a întrebat Cozoroc, aproape furioasă. 

— Nu, dar micul Mr Perfect spune că o vrea în videoclip, aşa că o să fie în 
videoclip, a zis femeia, facându-mi cu ochiul. E limpede că nu l-ai lăsat 
indiferent, scumpo. 

Am roşit, iar Tenişi Sclipicioşi şi Cozoroc mi-au aruncat cele mai fioroase 
priviri cu putinţă. 

— Aşadar, aranjatul părului şi machiatul în zece minute, doamnelor, a spus 
Şosete Lungi. 

Şi cu acestea, a dispărut, ieşind pe uşă şi lăsându-ne împreună - pe mine, 
pe Cozorqp, pe Tenişi Sclipicioşi şi suspinele înăbuşite care veneau din 
toaletă. 

Habar n-aveam ce să spun, făcută sandviş între ele. 

— Valentine e OK? am încercat eu, binevoitoare. 

Niciuna dintre ele nu a catadicsit să răspundă. M-au ignorat, pur şi simplu, 
vorbind în franceză peste mine. Am respirat adânc pentru a mă calma. M-am 
uitat la uşă. M-am întrebat dacă aş putea să plec. Să alerg înapoi afară, la 
Connie şi Keira. Şi la Jack. M-am gândit la conversaţia noastră despre numele 
formaţiei şi am început să visez cu ochii deschişi cum ar fi fost să mă duc la un 
concert de-al lor şi el să-mi dedice o melodie. Apoi Tenişi Sclipicioşi m-a bătut 
uşurel pe genunchi. 

— Aşadar, cât de mult îl admiri pe Roland de fapt, Mouse? Ii ştii inițiala 
tatălui? Ştii care este mâncarea lui preferată? 

— Etienne, creveţi cu curry, a spus mândră Cozoroc, iar Tenişi Sclipicioşi a 
clătinat din cap. Ştiu că tu ştii, Chloe. Am întrebat-o pe Mouse. 

S-a întors spre mine. 

— Ştii cum a căpătat cicatricea de pe degetul mare? Sau ce înseamnă 
tatuajul lui cambodgian? Sau... 

A fost întreruptă de o altă femeie purtătoare de clipboard care a deschis uşa 
rulotei. 

— Tu, a zis ea, arătând spre mine. Vino! 

Am zâmbit de la revedere către Cozoroc şi Tenişi Sclipicioşi - care aveau 
aerul că îşi doreau din tot sufletul să-mi facă de petrecanie - şi am urmat-o 
afară. 

De îndată ce am ieşit, mi-am amintit că eram la jumătatea versantului unui 
munte şi că acolo se aflau sute de fete care ţipau, aşteptând. Am mers trei 
paşi până la o altă rulotă şi am intrat, zgomotul dispărând când uşa s-a închis 
în spatele nostru. Peste tot zăceau împrăştiate truse de machiaj, căşti de cafea 
şi doze de Cola dietetică. 

În partea din spate a rulotei se aflau rasteluri după rasteluri cu haine si o 
masă încărcată cu fructe tăiate în formă de. Inimi si y y stele şi un turn din 
legume, cu o sfeclă roşie în vârf. Cine mănâncă o sfeclă întreagă? Rulota era 
atât de ticsită de lucruri, încât nu remarcasem o fiinţă umană cuibărită printre 
ele: Roland. 


Stătea în picioare, în mijlocul unui covoraş de baie pătrat întins pe podea. 
Pentru o secundă nu mi-am dat seama ce facea. Mai întâi şi-a scos pantofii 
sport cu monogramă şi apoi jacheta neagră din piele şi tricoul, dând la iveală 
trupul său bronzat şi musculos. Se dezbrăca, chiar în faţa mea. Am închis 
ochii, în caz că nu-şi dăduse seama că mă aflam acolo. In caz că avea de gând 
să se dezbrace de tot, rămânând gol puşcă. Am deschis un ochi pe jumătate. 
Îşi scotea blugii. O femeie stătea în picioare lângă el, ţinând un fel de pistol de 
plastic cuplat la o maşină. Şi o altă femeie ţinea o pensulă. El rămăsese acum 
doar în chiloti. 

— Sunt aici, am chiţăit. 

Femeile au râs. 

— Doar pentru că tu ţii ochii închişi nu înseamnă că noi nu te putem vedea. 
Ia un loc, trebuie să terminăm cu asta şi să-l uscăm, înainte de a ne ocupa de 
tine. Ia şi mănâncă, dacă vrei. 

Am ales un morcov şi m-am aşezat pe un scaun de plastic roz. Roland îşi 
ţinea braţele întinse şi prima femeie a început să-l vopsească, pulverizând 
asupra lui o ceaţă maronie. Din când în când, cealaltă îşi folosea pensula 
pentru a accentua o umbră pe abdomenul sau pe umărul lui, după care facea 
un pas înapoi şi îşi admira opera. Cele două vorbeau liniştite între ele, ca şi 
cum el nu era om, ci o gigantică păpuşă Ken. El îşi ţinea braţele întinse, ca şi 
cum ar fi rămas înţepenit în ceva. Se uita ţintă la perete, cu o mină 
inexpresivă. Nici măcar nu părea să fi observat că eram şi eu de faţă. 

Femeile au murmurat ceva în franceză pentru Roland, după care au părăsit 
rulota. Mi-an” plecat privirea şi mi-am dat seama că strângeam tare 
morcovul, cuprinsă de o panică extremă. Eram singură cu Roland, care era 
aproape gol. 

Fără să se uite încă la mine, a întins mâna spre masă şi a luat un pumn de 
migdale. Era limpede că i se spusese şi lui despre „combustibilul pentru 
dans”. 

— Aşadar, cum te cheamă? a întrebat el, examinând migdalele cu atenţie, 
înainte de a arunca una în gură. 

Accentul său franțuzesc facea să pară fiecare cuvânt ca înmuiat în miere. 

Am continuat să mă uit la morcov şi m-am rugat să se stârnească o 
avalanşă. Nu-mi venea în minte decât faptul că Şosete Lungi îmi spusese Nu 
vorbeşti cu Roland. Am ridicat privirea. El era încă în chiloţii săi albi, care 
acum aveau o nuanţă de un maroniu-noroios. Ni s-au întâlnit privirile. Nu-l 
priveşti pe Roland drept în ochi. Mi-am plecat iarăşi privirea şi am închis 
ochii. Ca şi cum aş fi dat cu ochii de mitologica Medusa. 

L-am auzit râzând. 

— Lasă-mă să ghicesc: Cooper ţi-a spus acele ridicole „reguli de bază”, a zis 
el, pronunţând „ridicol” aidoma francezului din serialul Istoriile oribile. 
Cooper este de treabă, dar a lucrat pentru Mariah Carey, aşa că probabil 
crede că şi eu sunt o divă, în aceeaşi măsură. Dar eu nu sunt Mariah Carey, 
nu-i aşa? 

Am ridicat privirea spre el şi m-am uitat în ochii lui mari şi albaştri. Abia 
atunci mi-am dat seama că rupsesem morcovul în două. 

— Nu, tu nu eşti Mariah Carey, am spus. 

Mi-a zâmbit, gropiţele adâncindu-i-se în obraji. Era splendid. Uitându-mă la 
el acum încercam aceeaşi senzaţie pe care îmi imaginasem că trebuie să o ai 
atunci când vezi un leu, într-un safari. Îl vezi de o mulţime de ori în imagini, 
dar de aproape este total diferit. Chiar dacă ştii că e real, ai impresia că nu 
poate să fie. La el, totul era perfect. Fiecare părticică, fiecare trăsătură. Arăta 


aerografiat şi ferchezuit, chiar şi în chiloţii săi pătaţi cu maro. 

— Aşadar, a repetat el, cum te cheamă? 

— Mouse, am răspuns. Ca pe animal. 

Şi eram atât de obişnuită să fac asta, încât am mimat în mod reflex un 
şoricel. 

Roland a râs. 

— Îmi place, a spus, mimând şi el un şoricel şi râzând şi mai cu poftă. Poţi 
să-mi spui părerea ta sinceră, Mouse? 

Mi-a pronunţat numele ca şi cum ar fi conţinut o sumedenie de „r'-uri. 

— Ăă... da? am spus. 

A întins mâna spre suportul de haine şi a scos un tricou negru pe care era 
inscripţionat ROLAND, cu sclipiri argintiu. 

— Mi s-a spus să port ăsta în videoclip. Tu ce crezi? 

— Păi... Este foarte... 

Mintea mi s-a golit. 

— Este foarte personalizat? 

A clipit şi apoi a izbucnit în râs - adânc, năvalnic, hohotele sale umplând 
rulota. 

— Da..., a spus el, uitându-se la tricou şi apoi la mine. Este foarte 
personalizat. Dar estz... prea personalizat? 

— Ei bine, este un pic ciudat să ai propriul nume scris pe tricou. Vreau să 
spun că şi mama îmi coase numele pe haine, dar e vorba doar de nişte iniţiale 
mici, pe dos, nu de nişte litere sclipitoare cât toate zilele, pe faţă. 

De ce îi spuneam celui mai sexy tip pe care îl întâlnisem în viaţa mea despre 
priceperea la cusut a mamei mele? Am simţit că roşesc şi mi-am întors capul. 
Atunci când m-am uitat iarăşi la el, totuşi, mă privea cu luare-aminte, cu un 
zâmbet ciudat întipărit pe faţă. Gropiţele şi nasul lui m-au făcut dintr-odată să 
mă gândesc cât de mult semănau el şi Jack— doar ochii şi tunsorile erau 
diferite. Ar fi putut să fie frjţi. Sau veri, cel puţin. 

— Ce trebuie să fac... în videoclip? Vreau să spun că e cu adevărat... drăguţ 
din partea ta că m-ai invitat, am zis, după care, fără să mă pot opri, am 
întrebat: De ce m-ai invitat pe mine? 

El nu şi-a ferit privirea, ci a continuat să-mi dăruiască zâmbetul său larg şi 
superb. 

— Pentru că a fost... nu ştiu, a răspuns el, ridicând din umeri. Pentru că 
toată lumea vrea să fie în videoclipurile mele şi pentru că, ştii..., a continuat, 
facându-mi cu ochiul. Eşti drăguță, Mouse. 

În timp ce încercam să pricep această frază, Şosete Lungi a dat buzna pe 
uşă, flancată de cele două machieuze franţuzoaice. 

— Roland, scumpule, au nevoie de tine un minut în. Cealaltă rulotă. Mouse - 
acum eşti gata pentru machiaj. 

Roland mi-a dăruit un alt surâs si a ieşit. Cele două machieuze m-au pus să 
mă aşez, au scos nişte tuburi cu fond de ten într-o nuanţă de vreo opt ori mai 
închisă decât pielea mea şi s-au apucat să mi-l întindă pe obraji şi pe nas. 

— Îmi place mult părul tău, a spus una dintre ele, ridicând câteva şuviţe şi 
arătându-i-le celeilalte. Cred că putem să facem ceva interesant cu el. 

Peste zece minute, eram gata. Părul îmi fusese împletit în două codițe lungi, 
gen Heidi, aşa cum purta Şosete Lungi, şi nu avusesem în viaţa mea atâta 
machiaj pe faţă, nici măcar pentru spectacole de balet. Căpătasem nişte 
pomeţi bronzaţi, buze rozalii şi lucioase şi pleoape acoperite cu farduri dintr- 
un milion de cutiuţe cu nuanţe identice de gri. 

Cozoroc şi Tenişi Sclipicioşi fuseseră pregătite şi ele; Cozoroc era ambalată 


într-un costum de schi roz dintr-o bucată, iar Tenişi Sclipicioşi era îmbrăcată 
într-un pulover pufos împodobit cu fulgi de zăpadă şi pantaloni bleumarin. Mie 
mi s-a întins un costum de schi alb. Arăta exact ca al lui Lauren. Mi-am 
imaginat faţa ei când aveam să ies din rulotă purtând un costum identic cu al 
ei. 

Am rămas cu el în braţe, fără să mă mise. 

— Există şi o altă culoare? am întrebat liniştită, încercând să par degajată. 

— OK, gaşcă, trebuie să lăsăm prostiile, a strigat Cooper din celălalt capăt 
al rulotei. Începem în cinci minute. 

Am intrat în toaleta strâmtă şi am îmbrăcat costumul de schi. Eram 
înfierbântată din pricina emoţiei şi straturile groase de fond de ten începuseră 
să se topească. Am luat un şerveţel şi mi-am tamponat fruntea. O parte din 
machiaj s-a luat, lăsând o pată albă. 

Mi-am dat seama că tremuram violent. Am auzit-o pe Cooper spunând: 

— Fetelor, arătaţi uimitor. Aţi învins alte 25.000 de admiratoare care şi-au 
dorit să fie în acest videoclip, aşa că bucuraţi-vă din plin de fiecare afurisită 
de clipă, OK? 

Ne-a făcut vânt afară, în frig, şi ţipetele ne-au lovit pe neaşteptate. 

— Orice v-ar spune să faceţi tipul de colo, cel cu pălărie roşie, să o faceţi şi 
gata, bine? 

Tenişi Sclipicioşi şi Cozoroc se prinseseră de braţ şi se strânseseră una în 
alta. 

Cooper ne-a condus în faţa mulţimii şi a camerelor de luat vederi. Am 
încercat să stau mai aproape de Cozoroc şi Tenişi Sclipicioşi, din raţiuni de 
siguranţă. Am văzut-o pe Connie la marginea din faţă a mulţimii, ţopăind 
agitată. Keira, lângă ea, zâmbea. M-a încurajat, ridicând mâinile cu degetele 
mari în sus. Domnişoara Mardle arăta de parcă s-ar fi uitat la un film de 
groază, iar eu mă simţeam într-unul. 

Nu l-am putut zări pe Jack, dar am văzut-o pe Lauren, cu chipul gol şi 
impenetrabil, în mijlocul celor care ţipau ca din gură de şarpe în jurul ei. 

Omul cu pălărie roşie ne-a abordat. 

— OK, fetelor, tot ce trebuie să faceţi este să dansaţi. Roland o să cânte un 
vers, iar voi pur şi simplu vă legănaţi şi ţopăiţi în spatele lui. O să tragem 
câteva duble. Dansaţi ca şi cum v-aţi afla la un concert de-al lui Roland. 

Nu mai fusesem niciodată la un concert, cu atât mai puţin la un concert de- 
al lui Roland. Nu-mi place să dansez atunci când nu sunt paşi. Eu nu dansez la 
petreceri sau nunţi. 

Vuietul iscat de mulţime s-a întețit de zece ori în clipa în care Roland a ieşit 
din rulotă şi a făcut cu mâna publicului, stând în faţa noastră. Purta un tricou 
negru simplu, cu mâneci lungi. — fără numele său pe el. S-a întors şi ne-a 
făcut cu ochiul, iar Cozoroc şi Tenişi Sclipicioşi au scos amândouă un scâncet 
slab, ca şi cum s-ar fi scufundat într-o cadă de baie plină cu apă prea fierbinte. 

Bărbatul cu pălărie roşie s-a aşezat în spatele uneia dintre camerele de 
filmat şi a ridicat trei degete spre noi. Din care au rămas două. Apoi unul. 

Apoi muzica a început să se audă foarte tare de undeva şi Roland s-a apucat 
să zburde prin faţa noastră, mimând cuvinte franţuzeşti din care nu pricepeam 
o iotă, în vreme ce mulţimea o luase razna mai abitir ca oricând. 

În mod automat, am început să mă legăn, simţindu-mă total ridicolă. M-am 
uitat la Cozoroc şi Tenişi Sclipicioşi; chipurile lor îngheţaseră în nişte moace 
bosumflate, cu boticuri gen Instagram, iar ele îşi fluturau braţele în ritmul 
muzicii. 

Nu m-am putut abţine să nu arunc o privire prin mulţime, întrebându-mă 


dacă Jack se uita. 
Jack 


Mouse era uimitoare. De-a dreptul uimitoare. Max ne mânase în partea din 
spate a mulţimii, aşa că nu puteam vedea la fel de clar pe cât mi-ar fi plăcut, 
dar cu siguranţă ea arăta mai bine şi se simţea mult mai în largul ei decât 
celelalte două fete. Ele pozau şi se bosumflau ca la carte şi păreau să se 
străduiască în general din răsputeri, dar Mouse se legăna pur şi simplu 
elegant, ca şi cum s-ar fi aflat în propria sa lume. Ca şi cum nici măcar nu şi-ar 
fi dat seama că mulţimea şi camerele de filmat se găseau acolo. 

Max stătea lângă mine facându-l albie de porci pe Roland şi cântecul cu 
care se dădea acesta mare - un fel de euro disco zbânţuit şi de doi bani, atât 
de siropos, încât îţi dădea dureri de dinţi -, dar eu unul nu-mi puteam lua ochii 
de la Mouse. Ea arăta foarte bine, chiar şi cu părul ei lung împletit în acele 
codițe ciudate. 

Atunci când au terminat de filmat, iar ea a fost condusă înapoi într-una 
dintre marile rulote albe, ne-am întors la pârtia pentru începători, iar restul 
după-amiezii s-a scurs într-un vălmăşag de trânte. Când am ajuns înapoi la 
hotel, pe la cinci, eram cu toţii atât de chinuiţi de durere, încât abia dacă mai 
izbuteam să călcăm. 

— Cum să fim în stare să patinăm, când noi abia dacă izbutim să stăm în 
picioare? a gemut Toddy, prăbuşindu-se pe patul lui. 

— Dar noi n-o să patinăm, nu-i aşa? a zis Max, frecându-şi picioarele 
vătămate şi uitându-se în acelaşi timp în oglindă. O să fim prea ocupati să ne 
giugiulim cu fetele ca să mai apucăm să şi patinăm. Şi, dacă tot a venit vorba, 
trebuie să punem la punct un plan pentru diseară. 

Eu şi Toddy am gemut la unison, dar Max a continuat ca şi cum nu ne-ar fi 
auzit. 

— Jack, tu te ocupi de Lauren, iar eu de Scarlett, ceea ce înseamnă că ţie, 
Toddy, îţi rămâne Melody. 

S-a dus şi s-a aplecat peste Toddy, care rămăsese lat pe patul lui. 

— Acum ascultă, Toddy, pentru că e important. Trebuie să-i vorbeşti efectiv 
lui Melody, îr>loc să procedezi ca de obicei, adică să te holbezi pur şi simplu 
la adidaşii tăi. 

— Cum zici tu, Max, a răspuns Toddy sec. Asta pentru că nu sunt 
binecuvântat cu incredibilele tale abilităţi conversaţionale. 

A încercat să o ia în glumă, dar mi-am dat seama că era foarte încordat din 
pricină că urma să se afle în compania lui Lauren şi a prietenelor ei. Şi eu 
eram în aceeaşi situaţie. Ceva nu era în regulă cu fetele alea. 

— Da, Max, poţi să nu ne mai baţi la cap cu planificarea? am spus, 
aruncându-i lui Toddy ceea ce am sperat să fie un zâmbet de susţinere. Hai să 
mergem pur şi simplu acolo şi să vedem ce se întâmplă. 

Max s-a încruntat. 

— Nu, Jack, avem nevoie de un plan. Pentru că, dacă Toddy nu are curaj să 
o abordeze pe Melody, atunci Lauren şi Scarlett se vor simţi prost să o lase pe 
dinafară, aşa că o să stea ele de vorbă cu ea, în schimb. Şi dacă ele vor 
pălăvrăgi cu ea, asta înseamnă că nu vor putea să se combine cu mine şi cu 
tine. 

— Nu putem doar să vorbim toţi unii cu alţii? am sugerat. 

— Nu vorbitul e scopul, la naiba! a strigat Max. Se presupune că trebuie să 


ne facem de cap cu ele! Se presupune că încercăm să umflăm potul cel mare! 

— Păi, şi de ce nu am sta de vorbă între noi, eu şi Toddy, pentru ca tu să te 
poţi ocupa de toate trei. Cum ţi se pare? 

Max a oftat, ca şi cum ar fi vorbit cu un copil mic. 

— Într-o lume ideală, Jack, exact asta s-ar întâmpla. Dar aceasta nu este o 
lume ideală, aşa că am nevoie ca tu şi Toddy să vă concentrați asupra lui 
Lauren şi a lui Melody, astfel încât eu să-mi pot face mişcările cu Scarlett. OK? 

— Să-ţi faci mişcările? am râs. Încerci să te culci cu ea sau să o înveţi 
dansuri tradiţionale? 

Toddy şi cu mine am zăcut, gemând de durere în paturile noastre, în timp ce 
Max a pierdut o oră întreagă, şontâcăind prin cameră, ca să decidă cu ce să se 
îmbrace. A probat şase variante diferite, dar toată această tevatură n-a avut 
niciun rost, căci afară era un ger atât de năprasnic, încât eram nevoiţi să ne 
ţinem masivele noastre jachete de schi închise bine, cu fermoarul până sus. 

Aşa că Max arii putut să poarte şi un costum de gimnastică roz- 
fosforescent, că n-ar fi contat câtuşi de puţin. 

Patinoarul era la aproximativ un minut de mers pe jos de hotelul nostru, în 
piaţa centrală din Mercier. Peste tot licăreau milioane de luminiţe festive, iar 
pe margini erau o sumedenie de tarabe la care se vindeau căni aburinde cu 
ciocolată şi vafe cu scorţişoară. 

Ne-am aşezat la coadă pentru a închiria patine şi am remarcat-o pe Lauren, 
care era deja pe gheaţă. Işi schimbase ţinuta albă complet cu o jachetă roşie 
de fâs şi blugi. In timp ce ne clătinam pe patinele noastre înaintând pe gheaţă, 
ea a traversat patinoarul spre noi, împreună cu Scarlett şi Melody. Înainte de 
a avea măcar timp să o salut, m-a înşfăcat de mână şi m-a tras pe 

— Hopa! am exclamat eu, bălăngănindu-mă nebuneşte, iar ea m-a ţinut mai 
strâns de mână, pentru a mă ajuta să rămân în picioare. 

Patinoarul era plin ochi - se părea că toată puştimea din hotel se adunase 
aici. 

— E uşor, a zis Lauren râzând, în timp ce eu mă izbeam dureros de 
mantinelă. O să te prinzi tu cum se face. O să rămânem pe margine. 

— E mai mult din pricina faptului că sunt ologit după ce m-am dat cu placa, 
am spus. 

— Da, şi schiatul a fost destul de obositor. Nu te împinge atât de mult pe 
picioare. Fă alunecări ample şi lente. Uite aşa! 

Am privit-o patinând elegant pe lângă mine şi am încercat să o imit. 

— Eşti foarte bună, am zis. 

A încuviinţat, ca şi cum ar fi fost deja conştientă de acest fapt. 

— Am făcut balet. Seamănă cu patinajul, într-un fel. 

Nu mai eram în pericol de a cădea, dar ea mă ţinea în continuare de mână. 
Ce însemna asta? încerca doar să mă ajute sau chiar voia să mă ţină de mână? 
Am tot făcut ture lente pe marginea uriaşului patinoar, mână în mână, cu 
inima bătându-mi în piept. Îmi foloseam toată puterea de concentrare ca să nu 
cad. Din când în când, ridicam privirea de la picioarele mele de pe gheaţă şi 
zăream în trecere cum Ed şi Jamie rânjeau batjocoritor la mine sau cum Max 

mă încuraja prin gesturi nu tocmai subtile. 

Şi apoi am văzut-o pe Mouse. M-a văzut şi ea. Era cu Keira şi Connie pe 
cealaltă parte a patinoarului. Privirile noastre s-au întâlnit preţ de o fracțiune 
de secundă, dar am întrezărit un mic licăr de şoc - sau ceva - pe chipul ei. 
Fără să mă gândesc, am dat drumul mânii lui Lauren. 

— Mergem să bem nişte ciocolată caldă? am întrebat. 

Ne-am aşezat pe o bancă, lângă patinoar, suflând în aburul băuturilor 


noastre. Îmi doream să fi fost cu Mouse, dar asta părea o dorinţă prostească, 
la drept vorbind, atunci când lângă mine stătea o altă ţipă trăsnet. Am 
încercat să mă concentrez. La Lauren, la miza lui Max, la tot ceea ce nu 
însemna Mouse. Lauren se uita la patinoar, spre locul în care Max conversa 
însufleţit cu Scarlett. Toddy nici măcar nu facea vreun efort cu Melody. Vorbea 
cu Sarvan, pe alături. 

— Crezi că prietenul tău Max o place pe Scarlett? m-a întrebat Lauren 
deodată. 

— Ăă... habar n-am, am minţit, neavând nici cea mai mică idee ce şi-ar fi 
dorit Max să spun. Crezi că el i-a căzut cu tronc ei? 

Ea a mijit ochii privindu-i, ca şi cum răspunsul s-ar fi aflat în ceea ce vedea. 

— Poate... 

N-a continuat. 

Ne-am uitat împreună la patinoar, în tăcere. Ignorată de Toddy, Melody se 
reorientase şi ajunsese să stea de vorbă cu Ed, iar Jamie se băga acum în 
conversaţia pe care Max o purta cu Scarlett. 

Lauren m-a luat iarăşi de mână. 

— Haide, să ne întoarcem. 

Am patinat spre Jamie şi Max care-şi disputau atenţia lui Scarlett. Ei părea 
să-i placă situaţia. In timp ce ne apropiam, am auzit ultimele cuvinte pe care i 
le spunea Jamie: 

— ... nu ştiu ce ţi-a îndrugat el, dar nu sunt o formaţie autentică. Nici măcar 
nu au un nume. 

Scarlett a râs, iar Jamie i-a aruncat un rânjet îngâmfat lui Max. Am tresărit. 
Ştiam exact ce avea să urmeze. 

Înainte de a putea să-l opresc, Max s-a năpustit la Jamie, îmbrâncindu-l cu 
putere în piept şi trântindu-l pe spate, pe gheaţa rece si dură. 

— Oh, Doamne! a tipat Lauren. 

— Să nu mai vorbeşti niciodată despre trupa noastră, Jamie! a “bierat Max 
la el. 

Jamie era prea şocat pentru a mai articula. Stătea pur şi simplu acolo, întins 
pe gheaţă, zgâindu-se în sus la Max. Numaidecât a apărut Flynn, preluând 
controlul şi împingându-i pe puştii care se îngrămădiseră pentru a vedea ce se 
întâmplă. Şi-a pus, ferm, mâna pe umărul lui Max. 

— Gata, domnule Kendal. Înapoi la hotel, imediat! 

Max era roşu ca racul. 

— Dar, domnule! A fost vina lui Jamie! El a început! 

Jamie se ridicase acum înapoi pe picioare. 

— Eşti un ţicnit nenorocit, Max! a strigat el. Ar trebui să porţi botniţă sau 
ceva de soiul ăsta! 

Furios, Flynn i-a cerut lui Jamie să tacă. 

— Am văzut totul, domnule Kendal. Dumneata l-ai îmbrâncit pe domnul 
Smith, aşa că dumneata eşti cel care o să te duci înapoi la hotel. Acum! 

S-a uitat la mine şi la Toddy. 

— Şi voi! 

— Cum aşa, domnule?! am protestat. De ce şi noi? 

— Voi doi sunteţi complicii lui, Jack. Voi sunteţi cei care îl provocaţi tot 
timpul. 

— Ba nu-l provocăm, domnule, a gemut Toddy. Noi credem că e tot atât de 
idiot, pe cât îl credeţi şi dumneavoastră. 

Lauren, Scarlett şi Melody au izbucnit toate în râs şi am observat că Toddy 
s-a îmbujorat de mândrie. 


— Tot ce se poate, domnule 'Todd, a răspuns Flynn, dar mă tem că toţi trei 
trebuie să învăţaţi că există o limită până la care puteţi întinde coarda cu 
mine. Duceţi-vă direct în camera voastră, s-a înţeles? 

Max a scos un ultim strigăt de frustrare şi s-a îndepărtat, clătinat. Tam 
oferit lui Lauren o ridicare din umeri pe post de scuze. 

— Imi pare rău. Ne vedem mâine, cred. 

— Da, bine. 

Nici măcar nu părea deranjată. De fapt, arăta impresionată, cumva. Poate 
că avea să mă placă mai mult, dacă mă socotea un fel de băiat rău, un 
scandalagiu. 

Am returnat patinele şi am luat-o agale spre hotel. Am încercat să-i strecor 
o privire lui Mouse când am trecut pe lângă patinoar, dar era înconjurată de o 
droaie de fete pe care nu le mai văzusem înainte, dornice probabil să afle 
fiecare detaliu legat de felul în care era marele Roland în viaţa reală. 

— Jamie e un cretin sadea, a pufnit Max. Pur şi simplu n-a putut suporta că 
eram pe cale să mă combin cu Scarlett, ceea ce el nu era în stare. 

— Da, păi, acum niciunul dintre noi n-o să se mai combine cu nimeni, din 
cauza ta, am spus, deschizând uşa hotelului. 

— Unde vă duceţi? a întrebat Max. 

— În camera noastră, evident. 

Max a clătinat din cap. 

— In niciun caz. Dacă voi credeţi că o să stăm pur şi simplu în camera 
noastră toată noaptea, sunteţi într-o dungă. Hai să mergem şi să dăm o raită 
prin oraşul ăsta. S-ar putea să găsim şi un magazin cu artificii. 

Toddy şi cu mine am ezitat. 

— Haide, a gemut Max. Toată lumea o să fie la patinoar pentru încă vreo 
oră, cel puţin. N-o să ştie nimeni. Facem doar un tur rapid. 

Am ridicat din umeri la Toddy, care a oftat şi a dat din cap. Ne-am croit 
drum pe panta în sus, prin spatele hotelului, am trecut pe lângă o sumedenie 
de căsuțe acoperite cu zăpadă şi am ajuns la o bancă de unde ne puteam 
bucura de o uimitoare panoramă a oraşului. Puteam vedea toate micile 
hornuri pufăind şi luminile sclipind. Puteam vedea chiar şi patinoarul, micile 
siluete de pe el formând o pată din puncte mişcătoare, de diferite culori. Am 
stat în tăcere, frecându-ne mâinile şi uitându-ne cum, în faţa noastră, 
răsuflările ni se condensau în norişori albi. 

— Poate că Jamie are dreptate despre trupa noastră, am spus, după un 
timp. Este un pic ridicol să tot trâmbiţăm cât de mari şi tari suntem, când de 
fapt nu facem altceva decât să cântăm în dormitorul tău, Max. 

— Nu fi prost, s-a răstit Max. Suntem minunaţi. Avem nevoie doar de un 
concert propriu-zis. Şi de un nume. Atunci o să ne lansăm. 

O picătură mică de acid mi-a sfârâit în stomac la gândul de a fi nevoiţi să 
cântăm live, în faţa unui public adevărat. 

— Probabil avem nevoie şi de ceva mai multe melodii, de asemenea, a 
chibzuit Toddy. Ar trebui să scriem propria noastră muzică, în loc să ne 
mulţumim tot timpul cu preluări. 

Până în acel moment, aveam doar trei piese - două preluări („Wonderwal” 
de la Oasis şi „London Calling” de la The Clash) şi una pe care o „scrisese” 
Max, care suna aproape în totalitate la fel ca „Smells Like Teen Spirit” a celor 
de la Nirvana. 

— Da, a încuviinţat Max. Adevărat. 

Deodată, de nicăieri, un sunet ascuţit şi metalic a spart liniştea. 

— Ce a fost asta? a întrebat Max, privind în jur. 


Am aşteptat câteva secunde, iar sunetul s-a auzit din nou. De data aceasta, 
am văzut exact de unde venea. În grămada de acoperişuri aflate exact sub noi, 
cineva aruncase un bulgăre de zăpadă într-o giruetă argintie. Aceasta se 
învârtea cu viteză, scoțând acel sunet ascuţit la fiecare rotaţie. 

— Hai să mergem şi să aruncăm o privire! a şoptit Max. 

Ne-am furişat pe cărarea ce cobora şerpuit spre oraş. Câţiva metri mai jos, 
Max a ridicat mâna, facându-ne semn să ne oprim. In faţa noastră, pe 
jumătate ascunsă în întuneric, se afla o persoană. Stătea cu spatele la noi şi cu 
gluga ridicată, aşa că era imposibil să ne dăm seama cine sau ce era. Persoana 
a făcut un alt bulgăre şi a ţintit cu grijă girueta. A ratat şi a bombănit ceva 
printre dinţi. 

Am făcut ochii mari, uitându-ne şovăitori de la unul la altul. 

— Ce facem? a murmurat Max. 

— Hai să ne întoarcem pe alt drum, am şoptit. Ar putea fi un ucigaş în serie, 
nu poţi să ştii. 

Max s-a încruntat. 

— Nu cred că ucigaşii în serie îşi petrec nopţile dând cu bulgări de zăpadă. 
Ar trebui să fie ocupați cu uciderea în serie, nu? 

— Nu contează. Hai să mergem şi gata. 

Ne-am întors s-o luăm spre hotel, dar dintr-odată am simţit că Toddy începe 
să tremure violent lângă mine. Înainte să-l întreb ce-a păţit, a slobozit cel mai 
sonor strănut pe care l-am auzit în viaţa mea. 

— HAPCIUUUUUI!! 

Persoana s-a răsucit şi a stat puţin, privindu-ne ţintă, cu chipul ascuns în 
continuare de glugă. Noi am încremenit în loc. A început să se apropie încet 
de noi. 

— Toddy, s-a smiorcăit Max, printre dinţi, dacă o să fim ucişi în serie pentru 
că tu nu eşti în stare să strănuţi în tăcere, n-o să te iert niciodată. 

Persoana a ajuns chiar în faţa noastră. El - era cu siguranţă un el - arăta 
ciudat de cunoscut. Şi-a dat gluga jos şi şi-a trecut o mână prin părul castaniu 
şi moale. 

— Oh, Doamne! a îngăimat Max. Este... Eşti... Eşti tu! 

— Oui, a zis Roland, plictisit. Sunt Roland. 

Moure 


— Aşa nu faci decât să atragi şi mai mult atenția asupra ta, a spus Keira. 

Toate trei patinam în trenuleţ, cu mine la mijloc, ascunsă vederii. 

Cel mai tare lucru care s-a întâmplat vreodată cuiva din şcoala noastră 
tocmai ţi s-a întâmplat ţie şi tu te porţi de parcă... 


Connie fie nu şi-a mai găsit cuvintele, fie echilibrul pe patine. 

— De parcă am dansat ca un Frankenstein beat în faţa unui milion de 
oameni şi a unei celebrităţi, i-am strigat eu, drept răspuns. 

Nu-mi place ca oamenii să se uite la mine. Uneori devin timidă şi când 
trebuie să comand în restaurante. Legănându-mă stângace, încoace şi-ncolo, 
în faţa unei mulţimi de privitori, mă simţisem ca şi cum aş fi murit încet, în 
timp ce toată lumea zâmbea. Până şi acum, deşi se terminase, gândul îmi 
dădea fiori şi mă facea să-mi doresc să mă evapor şi să dispar. 

— Mai spune-ne o dată cum a zis, a cerut Connie pentru a suta mia oară. De 
fiecare dată îl imiţi diferit. „Eşti drăguță, Mouse”, mi-a şoptit ea la ureche. 

— Ai spus-o ca Poirot, am zis eu, clătinând din cap. 

— Eşti drăguță, a zis Keira, strângându-mă de burtă. Nu contează cum a 
spus-o, ci cum arăta când a spus-o. A fost „oh, gâdi-gâdi, copilaş drăguţ” sau a 
fost „Sunt răvăşit de pasiune. Eşti drăguţa? a continuat ea, fluierând după 
ultimul cuvânt. 

— Nu-mi amintesc, am gemut. 

Chiar nu eram în stare. Era ca si cum creierul meu ar fi început să dea 
rateuri şi să-şi amintească un milion de variante diferite, asa că acum habar n- 
aveam care fusese versiunea reală. As fi vrut să fi existat un martor 
independent sau ceva asemănător. Prima dată când un băiat îmi spusese 
vreodată ceva care putea fi interpretat vag ca flirt, situaţia fusese atât de 
ciudată, încât nici nu-l puteam evalua cum trebuie. Asta dacă Roland flirtase 
totuşi, ceea ce acum părea improbabil. 

— Te încăpăţânezi să vezi jumătatea goală a paharului în toată povestea 
asta, a zis Connie, autoritară. Pun pariu că majoritatea celor de aici ar face 
orice, de bunăvoie, pentru a ajunge în preajma lui Roland. 

— Foarte adevărat, a râs Keira, cu infatuare. Cea mai bună dovadă a fost 
faţa pe care-a facut-o Lauren. Parcă îi sfâşiase cineva sufletul în două. Acum 
sunteţi prietene sau ce? m-a întrebat ea. 

— Chiar nu ştiu, am răspuns, cu sinceritate. 

M-am uitat spre Lauren, care se afla pe cealaltă parte a patinoarului. Patina 
cu spatele, în timp ce Scarlett o filma. 

— Ei bine, ştiţi ce cred eu despre Lauren Bradley, a pufnit Keira, cu 
aroganță. 

— Da, a răspuns Connie vioaie. O urăşti din tot sufletul. 

— Felul în care a patinat cu Jack a fost de toată jena, a conţinuat Keira. In 
orice caz, ar trebui să-i dăm uitării pe băieţii ăştia, nişte idioţi. Acum eşti o 
minicelebritate, Mouse. 

— Cea mai tare fază a zilei a fost după filmare, când puştoaica aia 
franţuzoaică te-a atins şi a izbucnit în plâns, a zis Connie, râzând nestăpânit. 
Te-a atins de parcă erai un inorog. De parcă erai Isus. 

— Voia cu disperare să-i dai ei fesul, a strigat Keira spre noi. Ar fi făcut 
orice să i-o fi dat. 

Mi-am luat mâna de pe talia lui Connie şi mi-am pipăit buzunarul după fes. 
II adulmecaserăm pe rând, la noi în. Cameră. Mirosea a şampon şi a băieţi. 
Ceea ce chiar era de aşteptat. 

Mă simţeam ca şi cum toate astea s-ar fi întâmplat altcuiva. Lauren ar fi 
savurat cu nesaţ fiecare clipă. Ar fi devenit o parte din ceea ce o facea cine 
era. Mitologia lui Lauren Angelica Bradley. Dar eu nu aveam o personalitate 
de aşa natură. Sunt prea timidă. Aun fost întotdeauna prea timidă pentru a 
face ceva să meargă. Şi baletul era lucrul care făcuse ca o asemenea atitudine 
să fie în regulă. Când ajunsesem la White Lodge, nimeni nu mai vorbea despre 


cât de timidă eram, chiar dacă în mine nu se schimbase absolut nimic. E 
ciudat că m-au dus la balet pentru a încerca să-mi „vindece” timiditatea şi, în 
cele din urmă, ajunsesem să fiu mai puţin încrezătoare în mine ca oricând. 

Ne-am oprit pe margine şi am ieşit de pe gheaţă. 

— Ne luăm o ciocolată caldă? a întrebat Connie, bătând din palme. 

— Ai băut vreo şapte astăzi, s-a încruntat Keira. Cred că e supradoză. 

Ne-am trântit toate pe o bancă de picnic şi ne-am uitat la patinoar. Lauren, 
Scarlett şi Melody schimbaseră ritmul de când plecaseră băieţii. Acum se 
purtau pur şi simplu normal. Cu coada ochiului drept am văzut-o pe Lauren 
uitându-se spre mine, aşa că i-am zâmbit. Mi-a zâmbit si ea si mi-a făcut cu 
mâna, asa că i-am făcut şi eu cu mâna. Keira şi-a dat ochii peste cap. 

— Nu te deranjează ce se întâmplă între ea şi Jack? m-a întrebat Keira. 
Adică, e drept că astăzi ai pus mâna pe un tip care seamănă cu el, numai că 
mult mai sexy, totuşi... 

— Da, nu mă deranjează ce se întâmplă între ea şi Jack, am răspuns. Vreau 
să spun că nu sunt topită după el sau ceva de genul ăsta. 

— Minţi, mi-a trântit-o Keira. 

— Bine, mă rog, nu e doar asta. Am vrut să fiu prietenă cu el. Aşa, amici. 
Mi-ar fi plăcut. Dar acum el e cu Lauren, aşa că nu pot avea nici măcar o 
relaţie amicală cu el. 

— Ba da, poţi, a intervenit Connie. El poate să aibă şi o fată amică. Doar 
pentru că are o iubi... o... ştii... orice-ar fi între ei... Asta nu înseamnă că tu şi 
cu el nu puteţi să fiţi amici. 

— Nu mă deranjează că e iubita lui. Nici măcar nu m-am gândit că s-ar 
putea întâmpla ceva între noi. Numai că... acum mă simt ca şi cum nu mi-ar fi 
permis nici măcar să mă uit la el. 

Am scos fesul din buzunar tocmai când două puştoaice franţuzoaice treceau 
pe lângă noi, chicotind agitate. 

— Scuză-mă, m-a întrebat una dintre ele, nu eşti fata din videoclip? Cu 
Roland? 

Keira şi Connie au izbucnit în râs, iar eu am dat din cap. 

— Uau! a exclamat cea de-a doua. Ţi-a atins faţa, nu-i aşa? 

Am dat iarăşi din cap. 

— Unde? 

Mi-am coborât fiilarul si i-am arătat obrazul. Fetele s-au uitat la el, uluite. 

— Uau... Te deranjează dacă... 

A întins mâna şi m-a mângâiat blând pe faţă. Apoi şi-a privit uimită 
degetele. M-am prefăcut că tuşesc pentru a distrage atenţia de la o asemenea 
ciudăţenia Connie şi Keira se stricau de râs, dar fetele nici măcar nu păreau 
să observe. 

— Cum a fost? a întrebat prima, visătoare. Mirosea frumos? Tai văzut noul 
său tatuaj? Spune-ne tot. 

M-am gândit la asta. Cum fusese? Într-adevăr super? Intr-adevăr ca scos din 
cutie? In cele din urmă, am spus doar: 

— Era într-adevăr... bronzat. 

Ambele au părut un pic dezamăgite. 

— Oh. Păi, da, are o casă de vacanţă în Bermude, aşa că se înţelege. 

Apoi cealaltă a spus: 

— Putem să facem o poză cu tine? 

Keira a luat telefonul fetei şi ne-a pozat pe toate trei. Când fetele au plecat, 
le-am văzut pe Lauren, Scarlett şi Melody îndreptându-se spre noi. 

— Bună, au gângurit ele într-un glas. 


— Bună, le-a răspuns Connie, zâmbind, în timp ce Keira a tăcut. 

— Mouse, ne întrebam dacă am putea sta puţin de vorbă cu tine? a zis 
Lauren, uitându-se doar la mine. O discuţie în particular” vreau să spun. 

Keira şi Connie s-au uitat la mine. Tare aş fi vrut să spun nu. Dar este o 
regulă nescrisă că nu poţi să faci asta. 

Am mers lângă Melody, dar nu am vorbit. Imi dădeam seama că era 
încordată şi că ştia ce urma să se întâmple. Am deschis gura s-o întreb despre 
ce era vorba, dar m-am răzgândit. Am trecut pe lângă tarabele cu ciocolată 
fierbinte şi ne-am îndreptat spre un mic loc de joacă, în capătul opus al pieţei 
faţă de patinoar. Lauren a deschis poarta şi am intrat. Ea şi Scarlett s-au dus 
şi s-au aşezat fiecare în câte un leagăn. Melody şi cu mine le-am urmat, dar 
cum nu mai existau leagăne şi pentru noi am rămas în picioare, în faţa lor. 

Lauren şi Scarlett au schimbat o privire, cum fac copiii în piesele de teatru 
când îi amintesc celuilalt că e rândul lui să-şi spună replica. De parcă ar fi 
făcut repetiţii pentru cum aveau să decurgă lucrurile. Am încercat să mă 
comport firesc, să mă conving că nu se întâmpla ceva oribil. I-am aruncat o 
privire lui Melody, dar ea stătea cu ochii în pământ şi îşi ciocnea tocurile unul 
de altul. 

— Uite, Mouse, e o chestie într-adevăr stingheritoare, a zis Lauren. Mai ales 
că, ştii tu..., a continuat ea, uitându-se la Scarlett. Tu şi cu mine obişnuiam să 
fim prietene. 

Obişnuiam să fim prietene. Faptul că mai devreme râseserăm împreună pe 
pârtie mă făcuse să cred că lucrurile ar fi putut reveni la normal. 

— Şi asta-i problema, Mouse, că mie îmi pasă de tine şi sunt foarte 
îngrijorată pentru tine. Am vrut să mergem să vorbim cu domnişoara Mardle, 
dar avem paisprezece ani, aşa că ar trebui să fim în stare să vorbim deschis 
între noi. 

Mi-am plecat privirea. De ce nu spunea odată ce avea de zis, ca să pot 
pleca. 

— Şi chiar asta facem, presupun, a continuat Lauren. Pur şi simplu noi... e 
ca şi cum tu... 

S-a poticnit şi s-a uitat la Scarlett, în căutare de ajutor, ca aceasta să preia 
ştafeta. 

— Ei bine, a zis Scarlett, şi îţi spunem asta cinstit, în faţă, în timp ce o 
mulţime de oameni o spun pe la spatele tău. Eşti cam... ciudată, acum. 

— Adică eu sunt sigură că ţi-ai dori mai degrabă să ţi-o spunem în faţă, a 
întărit Melody, de parcă ar fi încercat să se convingă pe sine. 

— Am vrut doar să arătăm maturitate în privinţa asta, a spus Lauren. Şi 
evident că nu ne pasă cum vă comportaţi tu, Keira şi Connie. Toată lumea s-ar 
cuveni să fie pur şi simplu naturală... numai că se pare că tu eşti un pic 

S-a întrerupt, uitându-se iarăşi la Scarlett. 

— Dacă e să fim sincere, a preluat Scarlett ştafeta, se pare că tu eşti un pic 
obsedată de Lauren. Ceea ce e cam... trist. 

Mi-am vârât mâinile în buzunare. Uitasem de fesul lui Roland. L-am strâns 
cât de tare am putut, până când a devenit aproape dureros, şi mi-am spus în 
sinea mea ca trebuie să mă arăt calmă. Dansasem cu picioarele sângerând şi 
nu-mi pierise zâmbetul de pe chip. Nu voiam ca Lauren să mă vadă plângând. 

— Altceva? am întrebat, pe cel mai dezinvolt ton pe* care am fost în stare 
să-l adopt. 

Lauren şi Scarlett au părut tulburate, ca şi cum nu s-ar fi aşteptat ca eu să 
vorbesc. Ca şi cum, atunci când îşi repetaseră ele replicile, eu nu avusesem 
nimic de zis. 


— A fost nepoliticos să ne ignori pe feribot... dar treacă de la noi, a spus 
Lauren, mai rapid, de parcă n-ar mai fi fost la fel de sigură pe ea. Noi te-am 
invitat să stai cu noi, pentru că am vrut să fim drăguţe, dar tu nici măcar nu 
te-ai arătat. De atunci te-ai purtat foarte ciudat. 

S-a oprit, parcă facându-şi curaj pentru ceea ce urma. 

— Te-am văzut vorbind cu Jack, mai devreme, a zis, înainte să se întâmple 
chestia aia cu Roland şi să te îmbraci exact ca mine. 

A rostit „să te îmbraci exact ca mine” apăsat. Mi-am simţit maxilarul 
încordându-se. Mi-am muşcat atât de tare obrazul pe dinăuntru încât m-a 
durut. 

Scarlett a continuat. 

— De fapt, este într-adevăr aiurea să încerci să te combini cu cineva care e 
împreună cu o prietenă de-a ta. Astăzi, când flirtai cu Jack, chiar a fost jenant 
şi... 

—Trist, a completat Melody. Foarte trist. Că eşti atât de disperată. 

— Ştim că mergi la şcoala de balet din Paris si că eşti obişnuită să fii centrul 
atenției. Sau ca si cum ai fi centrul atenţiei, a intervenit Lauren. Dar faza cu 
Roland de astăzi chiar a fost îngrijorătoare. Mouse, te-ai repezit pe el atunci 
când ţi-ai dat seama că Jack nu era interesat. Atât de jalnic, atât de disperat. 
Şi ăsta-i adevărul. 

Lauren s-a împins puţin cu leagănul înapoi. 

— Jack mi-a spus că el consideră chestia asta tristă. Şi ciudată. 

— Dar am vrut doar să-ţi spunem, a zis Scarlett. Că nu e în regulă să te 
comporţi în halul ăsta. E total aiurea. Alţii nu ţi-ar spune-o în faţă, dar noi am 
vrut să o facem. În principiu, pentru a lămuri situaţia într-un mod matur. 

— Îţi dai seama că e frumos din partea noastră că facem asta, nu-i aşa? a zis 
Lauren. 

S-a ridicat din leagân şi a întins braţele pentru o îmbrăţişare. Chiar avea de 
gând să încerce să mă facă să o îmbrăţişez, ca şi cum eram două prietene care 
tocmai fuseseră la cumpărături împreună. Şi să fi vrut, nu eram în stare să mă 
mişc. Lauren şi-a lăsat braţele jos şi i-a aruncat lui Scarlett o privire în care se 
citea cât de imatură mă considera. 

— Mă bucur că am putut vorbi despre asta, a spus Scarlett. Am vrut să 
facem ceea ce se cuvine, de dragul tău. 

Am ridicat capul şi m-am uitat la Lauren, iar privirile noastre s-au întâlnit. 
Ştia prea bine ce face. Am clătinat şi m-am întors. M-am dus până la marginea 
locului de joacă şi am deschis poarta. Niciuna dintre ele nu a zis vreun cuvânt, 
dar trebuie să mă fi urmărit plecând. Nu m-am dus înapoi la patinoar. Am 
mers direct la hotel, trecând pe lângă afişele prosteşti cu Roland, şi am intrat 
în camera noastră. Domnul Jambon stătea făcut ghem în cuşca lui. M-am vârât 
în sacul meu de dormit si m-am înfăşurat strâns în el, urmându-i exemplul. 
Puteam vedea Cartea magică a vrăjitoarelor adolescente pe patul Keirei şi-i 
auzeam vocea în minte: „Prima regulă este să nu doreşti răul altcuiva”. Mi-am 
ascuns faţa în interiorul sacului de dormit pentru a-mi înăbuşi suspinele 
dizgraţioase pe care trupul meu se apucase să le emită fără ca eu să-mi dau 
măcar seama. 

— Sper să ţi se întâmple ceva rău, am zis cu voce tare. Te urăsc, Lauren. 


Jack 


Stăteam holbându-ne la Roland în tăcere. Nu prea ştiam ce să spunem. Pe 


el nu părea să-l deranjeze să fie studiat. Probabil că asta i se întâmpla tot 
timpul. Stătea pur şi simplu în faţa noastră, tremurând si studiindu-ne, la 
rândul lui.7 

De aproape, arăta exact ca în afişe - cu părul pieptănat în lateral si cu ochi 
mari si albaştri. Singura deosebire era că în afişe zâmbea tot timpul - avea 
zâmbetul ăla studiat, întins pe toată faţa. Acum, însă, nu zâmbea deloc. De 
fapt, se uita pieziş la toate lucrurile, inclusiv la noi. Părea mai mişto când nu 
zâmbea, am gândit eu. Mai ţâfnos. Mai puţin ca un puşti nătăfleţ dintr-un film 
Disney şi mai mult ca un star sau un cântăreţ punk sau ceva de soiul ăsta. Era 
atât de spilcuit, încât aproape că părea retuşat în Photoshop. Dacă aş fi fost 
într-adevăr o sosie de-a lui, cu siguranţă că n-aş fi fost şi acum pe zero la 
capitolul fete. 

— Bun, care-i treaba? a zis el, în cele din urmă. Ce vreţi? Autografe? Selfie- 
uri? 

Vocea lui era foarte profundă, iar accentul lui franțuzesc pronunţat îi 
conferea acel gen de lene contagioasă, ca şi cum ar fi fost în permanenţă pe 
jumătate adormit. 

— Aăă... Ce zici, amice? a spus Max. 

Roland a clătinat din cap, enervat. 

— Am venit aici să mai răsuflu şi eu un pic şi, când colo, oamenii tot reusesc 
să-mi dea de urmă. Prin urmare, hai, scoateţi telefoanele şi să terminăm. Nu 
prea am chef de aşa ceva în seara asta. 

— Nu vrem un nenorocit de selfie cu tine, a pufnit Max. Până acum două 
zile, nici măcar nu auziserăm vreodată de tine. 

În loc să se simtă insultat, Roland a părut de-a dreptul încântat. 

— Ah... Deci nu sunteţi nişte super fani? 

— Nu suntem nici măcar fani punct, a răspuns Max. 

— Excelent, s-a luminat Roland. 

Ne-a întins mâna şi i-am strâns-o, pe rând, prezentându-ne. 

— Şi, până la urmă, ce faci aici, sus? a întrebat Toddy. In afară de distrus 
giruete. 

— Hotelul meu este acolo, a răspuns Roland, făcând semn din cap spre 
munte. Tocmai m-am strecurat afară, să mă bucur de puţină linişte. 
Momentan, e un adevărat lux să am timp doar pentru mine. 

— Da, am spus. Eşti peste tot. Mă rog, cel puţin afişele cu tine. 

A încuviinţat. 

— Am venit aici pentru filmările noului meu videoclip. Dar nu pot nici măcar 
să ies pe stradă, la lumina zilei, fără să fiu înconjurat. 

A făcut semn spre glugă şi a continuat: 

— Din cauza asta trebuie să mă ascund asa, chiar si atunci când ies la o 
plimbare, seara. 

— Engleza ta este destul de bună, ştii, a zis Max. Mai bună decât franceza 
noastră, în orice caz. Noi ştim doar JMaperruche est dans la zone pietonne” şi 
„Monsieur, Wotre grand-mere etait un blaireau.” 

Roland a râs. 

— Doar frazele esenţiale, aşadar. 

— Câţi ani ai? l-a întrebat Toddy. 

— Cincisprezece. 

— Uau, omule, a exclamat Max, impresionat. Eşti mai mare decât noi cu 
doar un an şi poţi vorbi fluent o altă limbă. 

— Max abia dacă e în stare să vorbească fluent o singură limbă, a remarcat 
Toddy, iar Max i-a tras o scatoalcă. 


Roland a chicotit. 

— Managerii mei m-au pus să învăţ intensiv engleza anul trecut, pentru că 
vor să „dau lovitura în Anglia” şi să „dau lovitura în America”. Au impresia că 
am cucerit Franţa, aşa că acrim au de gând să mă lanseze la scară mondială. 

— Sună destul de înfricoşător, am spus. 

Roland cucerea lumea, pe când eu nu puteam cuceri nici Noaptea Trupelor, 
la cantină. 

— Ce spui?! a zis Max. Sună grozav. 

Roland a reuşit cumva să ridice şi din umeri şi din expresia feţei. 

— Să fii celebru... Nu e cum te aştepţi să fie. Uneori... nu-i atât de uşor. 

— Oh, da, a exclamat Max, sarcastic. Sunt sigur că trebuie să fie groaznic si 
fii asaltat la tot pasul de milioane de admiratoare înfocate. 

Roland a zâmbit posomorât. 

— Bănuiesc că e greu de explicat. Pe de o parte, ai faimă, bani, 
snowmobile... 

— Ţi-ai luat un snowmobil? l-a întrerupt Max. 

Roland a încuviinţat nerăbdător. 

— Da, da, am trei. Spuneam că, pe de-o parte, ai toate lucrurile astea, dar 
pe de altă parte... 

S-a întrerupt şi ne-a privit; apoi a continuat: 

— Nu mai ai parte de o viaţă normală pentru cincisprezece ani, înţelegeţi? 
Să mergi la întâlniri cu fetele, să petreci timp cu prietenii... Nu mai poţi face 
lucrurile astea. 

Şi-a întors privirea la orăşelul desfăşurat la picioarele noastre. 

— Singura ta distracţie e să arunci cu bulgări de zăpadă, singur, pe 
întuneric. 

Max nu era interesat de acest gen de meditații profunde, de zbucium 
interior. 

— Dar trebuie să te fi combinat cu o groază de fete, nu-i aşa? 

Roland a râs. 

— Nu vorbesc despre asta, prietene. 

— Noi nu avem despre ce să vorbim, în privinţa asta, a suspinat Toddy, iar 
Roland a râs din nou. 

— Aşadar, cum să zic... ne poţi da vreun sfat? l-a întrebat Max. Ce să faci să 
se topească fetele după tine? 

Roland şi-a ciufulit părul şi a chibzuit. 

— Cred că trebuie să fii pur şi simplu tu însuti. 

Max a mârâit. 

— Sunt sigur că „să fii tu însuti” funcţionează dacă eşti un star pop 
miliardar, dar noi am tot fost „noi înşine” timp de paisprezece ani şi n-am 
ajuns nicăieri. 

Şi-a mângâiat buza de sus, după care a continuat: 

— Ce zici de mustăţi? Crezi că fetelor le plac mustăţile? 

Roland s-a încruntat. 

— Poate. De ce, te gândeşti să-ţi laşi? 

„Eu şi cu Toddy am izbucnit în râs, în timp ce Max arăta cu degetul spre 
gura lui, furios. 

— Mi-am lăsat deja, amice. Ce crezi că e asta)? Roland s-a uitat mai de 
aproape la puful lui Max, cu un uşor dezgust întipărit pe faţă. 

— Da... văd. Foarte... sofisticat, a zis el, bătându-l pe Max pe umăr. Sunt 
sigur că femeile se vor da în vânt după ea. 

Max s-a înfoiat tot, mândru. 


Am rămas toţi câteva momente în tăcere, uitându-ne la orăşelul dinaintea 
noastră. Era straniu cât de puţin ciudat era să-l avem pe Roland între noi. Nu 
părea cel mai faimos tip din Franţa sau cum o sugera imaginea lui studiată şi 
aranjată din postere. Părea pur şi simplu... în regulă. 

— Ştiţi, a zis el, de fapt, astăzi am întâlnit o englezoaică. La filmarea 
videoclipului. 

Brusc, inima a început să-mi bată de două ori mai repede. Max mi-a tras un 
ghiont în coaste. 

— O cunoaştem! a exclamat el. Aceea a fost Mouse! 

Ochii mari si albaştri ai lui Roland s-au făcut si mai mari. 

— Da! Mouse. Mi-a rămas un pic gândul la ea astăzi. Chiar o cunoaşteţi? 
Sunteţi prieteni cu ea? 

Max a clătinat din cap. 

— Nuu. Ne urăşte. N-am idee de ce. E dusă cu pluta. Ca şi prietenele ei. 
Mişto, dar ţicnite. Se îmbracă nebuneşte, ţin şobolani şi hamsteri în şifoniere 
şi te şterg de pe lista lor fără vreun motiv. Ţine-te departe de ea, dacă vrei 
sfatul meu. Nu, Jack? 

Am dat din cap. Chiar speram ca Roland să se ţină departe de ea. Dacă el o 
plăcea pe Mouse, chiar nu mai aveam naibii nicio sansă. 

— Vreau să spun, tu practic poţi să te bucuri de orice fată ai chef, nu-i asa? 
a continuat Max. Asa că nu-mi dau seama de ce te-ai mulţumi cu una ţicnită. 

Roland a ridicat din umeri. 

— Părea mult mai puţin ţicnită decât majoritatea fetelor pe care le 
întâlnesc. Uneori este plăcut să găseşti o fată care să nu fie obsedată de tine, 
care să nu zbiere neîncetat când te vede si care să nu scrie texte nebuneşti şi 
fără vreo legătură cu realitatea despre tine. O fată care este pur şi simplu... 
normală. 

— Eşti nebun, a spus Max. De ce ai alege o fată normală în locul uneia care 
să te venereze necondiţionat şi în totalitate? Ai fi putut să-ţi faci mendrele cu 
oricare din fetele alea de la filmarea videoclipului tău. 

— Aţi fost şi voi acolo, astăzi? a întrebat Roland. 

Max a încuviinţat. 

— Suntem oarecum şi noi în domeniul muzicii, de fapt. 

— Da? 

— Da. Ei bine, suntem într-o formaţie. 

— Ah, mişto. Aş putea să vă ascult muzica? 

— Doar dacă eşti vecin de cameră cu Max, altfel probabil că nu, a zis Toddy. 
La drept vorbind, n-am avut niciodată vreun concert. 

— Da, dar o să avem unul cât de curând, a răbufnit Max. Probabil că la anul, 
pe vremea asta, o să fim într-un turneu prin Franţa. 

— Foarte frumos, a spus Roland. Toţi cântaţi? 

— Nu, doar Jack, a răspuns Max, trăgându-mi o lovitură zdravănă în 
spinare. El e solistul trupei noastre. Şi nu doar pentru că seamănă cu tine. 

Roland a zâmbit si m-a examinat mai cu luare-aminte. 

— Este adevărat. Cu excepţia ochilor, cred. Şi cum se numeşte formaţia 
voastră? 

— Momentan, nu ne-am hotărât încă, a răspuns Toddy. 

Roland a clătinat din cap. 

— Nu e bine. Trebuie să aveţi un nume. Nu o să ajungeţi nicăieri, niciodată, 
dacă nu aveţi un nume. 

— Da, bine, lucrăm la asta, a murmurat Max, după care i-au sticlit ochii. 
Poate că ne-ai putea ajuta, de fapt! Adică ai putea trage nişte sfori, ai putea 


vorbi cu unii dintre oamenii tăi, poate am putea obţine un contract de 
înregistrare sau ceva? 

Roland a râs şi s-a aplecat să ia un pumn de zăpadă de pe jos. 

— Nu sunt sigur în privinţa contractului de înregistrare, dar cred că aş 
putea încerca să vă, ajut, a spus el, făcând un bulgăre rotund din zăpada 
adunată. Dacă aş face asta pentru voi, poate că totuşi o să puteţi face şi voi 
ceva pentru mine, în schimb. 

— Evident, a spus Max. Orice. 

Roland a ţintit şi a aruncat bulgărele de zăpadă în giruetă, lovind-o în plin. 
Aceasta a început să se învârtească nebuneşte, scoțând clinchete. Apoi s-a 
întors spre noi, ochii lui albaştri părând pe jumătate albi în lumina lunii. 

— Mă puteţi ajuta să o revăd pe Mouse? 

Moure 


— Ador să mănânc iarna afară, a declarat Connie, rupându-şi sandvişul în 
două şi dându-mi jumătate. 

Asta era problema cu Connie. Avea un suflet bun. Nu prea ştia cum să fie 
altfel decât binevoitoare. Mă primise cu braţele deschise înapoi în viaţa ei ca 
şi cum n-aş fi fost plecată niciodată, începeam să ne simţim ca o gaşcă. 
Indiferent care e gena cu care se nasc cei mai mulţi oameni şi care le conferă 
acestora posibilitatea de fi egoişti, lui Connie îi lipsea pur şi simplu. 

Eu o aveam, totuşi. Înainte de călătorie, îmi făcusem griji că lumea ar fi 
putut să mă judece pentru că mă aflam în compania lui Connie, iar, noaptea 
trecută, singură în cameră, o urâsem din tot sufletul pe Lauren. 

Keira s-a culcat pe zăpadă. 

— Sunt ruptă de durere. Schiatul din dimineaţa asta a fost un chin. Mă 
întreb dacă o să ajungem vreodată să ne obişnuim. 

Se uita la Lauren, Scarlett şi Melody, care îşi mâncau prânzul la o altă masă 
de picnic. 

—A vorbit vreuna dintre ele cu tine? a întrebat ea, uitându-se la ciocolată ei 
caldă plină de bezele şi înapoi la cele trei. 

Am vrut să-i spun Keirei să nu să uite într-acolo. Nu voiam ca Lauren să 
creadă că vorbeam despre ele. Am clătinat din cap. 

— Se poartă ca şi cum eu n-aş exista. 

— Bine. Ar trebui să uităm şi noi că ele există, a spus Keira. Sunt murdară 
de ciocolată la gură? 

Connie a dat din cap. 

— Mouse, aş fi vrut să fi mers şi noi cu tine. Chestiile pe care ţi le-au spus 
au fost într-adevăr groaznice. 


Keira a oftat. 

— Ea nu ţi le-ar fi spus, dacă am fi fost şi noi acolo. Va tot spun amândurora. 
Nu este complicat. E doar urât. Ea e invidioasă pe Mouse pentru că merge la 
şcoală la Paris şi pentru că e mai frumoasă decât ea si mai mişto. Cine s-o ştie, 
ea e doar una dintre fetele acelea. 

In felul ei băieţesc şi degajat, Keira facea să sune ca şi cum era o chestie 
simplă, explicabilă şi minoră. 

Mersul la scoală la Paris. Am dat iarăşi minciuna asta la o parte. Nu voiam 
să-mi permit nici măcar să mă gândesc la cât de gogonată devenea. Faptul că 
le minţisem pe Keira şi Connie în prima zi mă făcuse să mă înfior, dar nu să 
mă simt vinovată cum mă simţeam acum. 

— Ar trebui să o blestemăm, a zis Keira. Ştiu că suntem vrăjitoare albe, dar 
sunt destul de sigură că în acest tip de situaţie ei trebuie să facă excepţii. 

— Care „ei”? a întrebat Connie. 

Keira a ridicat din umeri. 

— Nu ştiu. Parlamentul... încă nu am citit toată cartea. 

— In niciun caz, a spus Connie. Noi nu practicăm magia întunecată. Suntem 
vrăjitoare albe. Suntem adepte ale magiei luminoase. 

— Asta sună ca şi cum am face lămpi, a zis Keira, dându-ne lui Connie si 
mie câte o bomboană Rolo. 

— Nu, m-aş simţi aiurea, am spus, şi oricum..., am coborât un pic vocea, 
chiar dacă nu exista vreun pericol ca ele să ne poată auzi. Deja am blestemat- 
o eu. 

— Ce vrei să spui? a întrebat Keira, impresionată şi surprinsă totodată. 

— Bine, nu am facut-o cu adevărat. Doar că... noaptea trecută, înainte ca să 
vă întoarceţi voi, când eram supărată... m-am uitat lung la cartea voastră de 
pe pat... şi m-am gândit cât de mult mă supărase Lauren şi... mi-am dorit să 
păţească ceva rău. Ceea ce, evident, de fapt nu doresc... 

— Ăsta e fără îndoială un blestem! a exclamat Keira. Ai blestemat-o! Am 
pus-o de un sabat şi am devenit vrăjitoare. E limpede că acum trebuie să ai 
grijă. 

— Nu fi ridicolă. Vrei să spui că, dacă eu mă gândesc că vreau să se 
declanşeze o avalanşă s-ar putea să... 

— Nuuuuuuuuuu! a răcnit Connie, repezindu-se la mine şi acoperindu-mi 
gura cu mâinile. 

— OK, a spus Keira. Poate că nu se pune dacă doar te gândeşti la ceva, dar 
dacă o spui cu voce tare, cu siguranţă contează. 

„Am tăcut. 

Apoi Tania m-a salvat. 

— Haideţi, fetelor, adunarea. 

Keira s-a lăsat pe spate în zăpadă şi a gemut tare. 

— Mă dor toate părţile corpului. 

Toată lumea se plângea de durere de muşchi din pricina schiatului, dar pe 
mine mă facea să mă simt bine că trupul meu era pus iarăşi la treabă. Imi 
plăcea să mă duc la culcare simțind că l-am solicitat, că m-am antrenat şi 
revin în formă. 

— OK, a spus Tania, scoţându-şi fesul pentru a da la iveală sclipirea aurie a 
părului ei tuns scurt. M-am prins, fetelor, sunteţi toate obosite. Prin urmare, în 
această după-amiază, o să ne aventurăm puţin pe munte. 

— Putem să construim un iglu? a întrebat Connie, ridicând mâna, ca şi cum 
ar fi avut de gând să-şi aştepte permisiunea de a vorbi, dar nu se putuse 
abţine. 


Unele fete şi-au dat ochii peste cap sau au arborat mutre gen of ciudată mai 
e şi asta şi au râs, dar ochii Taniei s-au luminat. 

— La naiba, da, ştiu un loc perfect, un loc secret, în partea de sus a parcului 
de snowboardingy unde nu se duce nimeni. Şi putem să privim şi nişte ţipi 
sexy făcând tot soiul de figuri cu placa, în acelaşi timp. 

Construirea igluului ne-a luat toată după-amiaza. Cele mai multe dintre noi 
se fofilau pentru a trage cu ochiul la băieţii mişto care faceau tot felul de 
figuri cu placa sau exersau schiatul. Am strâns zăpadă şi am făcut cărămizi 
din ea, cu ajutorul unei găleți, iar mai apoi Connie şi Tania au aşezat 
cărămizile într-un cerc. Am tot repetat chestia asta până când soarele de pe 
cer a început să devină rozaliu. Am pus ultima cărămidă în partea de sus şi ne- 
am strâns în jurul igluului, admirându-l. 

Keira, Connie şi cu mine ne-am târât înăuntru, iar Tania ne-a urmat. 

— Parcă ne-am afla într-un loc într-adevăr fermecat, am spus. Şi e cald. E ca 
şi cum chiar am putea să dormim aici. 

— Un loc bun pentru un atelier de confecţionat lămpi, a zis Keira cu 
subînţeles, uitându-se la noi. 

— Sediul pentru sabaturile noastre, i-am şoptit lui Connie, care părea 
derutată. 

— Aşadar, a zis Tania, arătând spre capul meu, ăsta e faimosul fes al lui 
Roland? 

Am clătinat din cap, m-am căutat în buzunar şi i-am dat fesul real. 

— Nu mă dau în vânt după Roland, dar ăsta e destul de mişto, a continuat 
ea. lar el e un tip drăguţ. 

Keira a profitat numaidecât de ocazie. 

— Ăăă... atunci când spui „drăguţ” vrei să spui drăguţ ca un copil mic sau 
drăguţ ca un tip mişto? 

— Tip mişto, a răspuns Tania, iar Keira mi-a aruncat un zâmbet triumfător. 

Nu m-am putut abţine să nu-i întorc zâmbetul. 

— El a spus că Mouse e drăguță, a zis Connie cu mândrie. Aşadar, ai vreun 
iubit, Tania? 

Keira a tâtâit la Connie. 

— Eşti atât de indiscretă! 

Apoi s-a uitat la Tania. 

— Dar ai, nu-i aşa? 

Tania a clătinat din cap. 

— Nu. Am terminat cu băieţii. Complet. Ii urăsc. 

Niciuna dintre noi n-a ştiut ce să spună. Era un pic cam devreme pentru 
oricare dintre noi să se gândească să termine cu băieţii; trebuia să fi pornit, 
mai întâi, pe acest drum. 

— Locul ăsta pare un pic magic, a spus Tania, schimbând subiectul. Vreţi să 
scrieţi ceva pe perete înainte să plecăm? 

— Numele noastre, poate? a sugerat Connie. 

— Mă gândeam mai degrabă la numele iubiţilor voştri, a zis Tania, zâmbind. 

— Nu spuneai că urăşti băieţii? am zis. 

— Ba da, îi urăsc. Asta nu înseamnă că nu e posibil să-i plac pe unii dintre 
ei, totodată. 

— Complicat, a oftat Connie. 

Keira s-a apucat să scrijelească în perete numele lui Alfie cu muchia 
telefonului ei, în timp ce Tania a început să scrie un întreg pomelnic de nume 
ciudate, nemţeşti. Connie a râcâit zăpada cu cheia camerei noastre, scriind 
„Ron Weasley” 


Eu aş fi vrut să scriu „Jack”, dar ştiam că nu puteam. Pentru că el era 
combinat cu cineva care mă ura şi care îmi spusese că, după părerea lui, eram 
o ciudată care urmărea oamenii. 

— Ştiu ce nume o să scrii, mi-a spus Tania, bătând cu palma în fesul lui 
Roland. 

— Mouse, eşti atât de drăguță, a zis Connie, cu vocea ei de Poirot. 

Am scos un pix din rucsacul meu şi am scris, încet şi cu migală, „ROLAND” 
peste cinci cărămizi. El era un tip atrăgător, aşa că, obiectiv vorbind, chiar îl 
plăceam. 

— Să mergem, fetelor, a spus Tania, admirându-ne opera. 

Am început să coborâm agale spre parcul de snowboarding. 

Cerul se întuneca şi era mai frig decât atunci când veniserăm. Deodată, n- 
am mai vrut să părăsesc igluul aşa. Mi se părea c-ar fi cu ghinion, ca şi cum aş 
fi provocat soarta. 

— Mi-am uitat fularul. Va ajung din urmă, am strigat, după care am făcut 
cale întoarsă. 

M-am târât în iglu, am scrijelit, JACK” cât de repede am putut şi am ieşit. 

Imediat mi-am dat seama că se petrecuse ceva, chiar şi de la distanţă. Toată 
lumea părea serioasă. Fetele stăteau nemişcate, fără să-şi vorbească. Şi apoi 
am auzit tipetele. Plâns, durere şi teamă, amestecate laolaltă. Mi-am făcut 
vânt cu beţele de schi, pentru a ajunge mai repede. 

Lumea se uita la ceva aflat pe jos, la câţiva metri distanţă. Se holbau la 
cineva care tipa. Ţipătul îmi era cumva cunoscut. Mi-am dat seama despre 
cine era vorba cu o clipă înainte de a o vedea. Stătea întinsă pe jos, cu Tania 
alături. Privirile noastre s-au întâlnit, în timp ce lacrimile i se prelingeau pe 
chipul schimonosit de suferinţă. Lauren. 


Jack 


— Aşadar, serios vorbind... Avem nevoie de un plan. Cum o să facem asta? a 
întrebat Max. 

Stăteam toţi trei la marginea pârtiei pentru începători, uitându-ne la restul 
colegilor noştri, care se clătinau, se loveau şi se izbeau unii de alţii. A doua zi 
de dat cu placa se dovedise chiar mai rea decât prima. Mai multă durere, mai 
multă frustrare, mai multe căderi constante. Şi absolut niciun progres. Ne 
apropiam de sfârşitul sesiunii de după-amiază şi în continuare singurul care 
putea să stea în picioare pe placa lui mai mult de treizeci de secunde în şir era 
Jamie Smith. 

Nu că ne-ar fi păsat, în mod special. Noi nu ne gândeam decât la Roland. 

încă de când ne strecuraserăm înapoi la hotel, noaptea trecută, vorbeam 
practic numai despre el. Max tot bătuse monedă despre incredibila 
coincidenţă de a-l întâlni şi despre cum, cu siguranţă, el avea să ne obţină un 
contract de înregistrare şi o să ne ajute să devenim celebri. Dar nu asta mă 
frământa pe mine. Singurul lucru din pricina căruia îmi faceam griji era acela 
că el o plăcea pe Mouse. Pentru că dacă el o plăcea însemna că eu nu mai 
aveam nicio şansă. Şi, poftim, eu fusesem de acord să-i ajut să fie împreună. 
Sincer, ce naiba era în neregulă cu mine? 

Max a repetat întrebarea. 

— Serios, haideţi... Care-i planul? Cum îl putem ajuta pe Roland să o revadă 
pe MouseJ* Cum naiba îi cerem unei fete care ne urăşte din tot sufletul să se 
vadă cu cel mai mare star pop al Franţei? Vreau să spun, orice sugestie e 


bine-venită. 

— Mouse nu ne urăşte din tot sufletul, am murmurat. Keira te urăşte pe 
tine. Nu cred că Mouse se sinchiseşte prea tare de soarta noastră. Oricum, am 
putea pur şi simplu să nu o facem. 

Max s-a holbat la mine, cu gura căscată. 

— Să nu o facem?! Eşti tembel? N-ai auzit ce-a spus Roland? In cazul în care 
putem să-l ajutăm cu Mouse, el o să ne ajute cu formaţia! 

— Cum crezi tu că o să ne ajute? Adică, pe bune acum. Chiar crezi că o se 
ne servească pe tavă un contract de înregistrare? Noi n-am avut niciodată un 
concert! 

Max a fluturat din mână la auzul cuvintelor mele de parcă aş fi tras o băşină 
puturoasă. 

— Jack, eu spun doar atât: nu o să ne strice, nu-i aşa, dacă o vedetă 
importantă pomeneşte numele trupei noastre în anumite cercuri influente? 

— Nici măcar nu avem un nume! am zbierat. 

— Da, mă rog, o să avem odată ce o să mă combin cu Scarlett, mi-a făcut 
Max cu ochiul. Psycho Sex Death Squad, a continuat el, ţinându-şi braţele în 
faţă, ca şi cum şi-ar fi imaginat scrise cuvintele astea ridicole pe un panou 
imens, la Hollywood. Tot ce trebuie să facem este să găsim o cale de a-i cere 
lui Mouse să accepte o întâlnire cu el. 

— Nici măcar nu trebuie să-i cerem asta, a remarcat Toddy. El vrea doar ca 
noi să-i spunem că el o place şi să vedem cum reacţionează. Apoi poate 
încercăm să o convingem să se ducă la conferinţa de presă pe care o va avea 
el mâine. 

Roland urma să se întoarcă mâine, la prânz, pe pârtia de schi, pentru a 
vorbi unei mulţimi de jurnalişti. Ne rugase să încercăm să o aducem! pe 
Mouse acolo, ca să poată sta de vorbă cu ea după aceea. 

— Da, OK, a spus Max, muşcându-şi buza de jos, în timp ce ne uitam cu toţii 
cum Sarvan intră în viteză, cu capul înainte, într-una dintre barierele 
capitonate. Să fiu sincer, cred că cea mai bună cale este să-i spunem direct. O 
s-o găsim pe Mouse diseară şi o să-i spunem doar: „Uite, Mouse, nu vrei să te 
combini cu tipul ăsta, Roland? Pentru că l-am întâlnit noaptea trecută şi el 
unul are chef de combinaţie, dacă ai si tu”. 

— Foarte elocvent, a zis Toddy. Replica asta ar fi putut veni direct din 
Romeo şi Julieta. 

— Da, poate că ar trebui să-i spun, am zis. 

Ideea de a ajunge să stau de vorbă singur cu Mouse era neînțeles de 
atrăgătoare, chiar dacă singurul motiv era acela de a încerca să o cuplez cu 
altcineva. 

— Ce o să creadă iubita ta despre asta, totuşi, nu? a rânjit Max. 

— Ce? La cine te referi? 

Max l-a bătut pe Toddy pe braţ şi a făcut semn din cap spre mine. 

— Uită-te la tipul ăsta, are atât de multe fete la dispoziţie, încât nici măcar 
nu ştie despre care vorbesc. Lauren, evident. Cea pe care ai ţinut-o de mână 
toată seara trecută? 

— Oh, corect. Habar n-am, am răspuns. 

Abia dacă mă mai gândisem la Lauren de când plecasem de la patinoar. Ea 
nu îşi facea loc în mod constant în gândurile mele precum Mouse. 

— Crezi că este, într-adevăr? am întrebat, frecându-mi cea mai recentă 
vânătaie de pe coapsă. Iubita mea, adică? 

Toddy a râs. 

— Tu trebuie să ştii, nu? 


— Păi, asta-i problema... că nu ştiu. Adică, m-a ţinut de mână şi alte chestii. 
Şi felul în care s-a purtat cu mine a fost ca şi când... am fi fost împreună. 
Dar... 

Max a terminat fraza în locul meu. 

— Dar... nu poţi fi împreună cu o fată, dacă nici măcar nu ai sărutat-o, nu-i 
aşa? 

— Ei bine, da, exact. 

Max s-a ridicat şi şi-a prins la loc bocancul stâng de placă. 

— Poate ar trebui să-l întrebăm pe Roland. Elo să ştie. O să-l întrebăm 
mâine, la conferinţa aia de presă, a zis el. 

S-a oprit brusc, mijind ochii spre munte. 

— Ce naiba e aia? 

În depărtare, puteam vedea un imens plug de zăpadă roşu care urca pe una 
dintre pârtiile aflate mai jos de noi. 

— Aia e ambulanta de zăpadă, a anunţat Basti întregul grup, încruntându-se 
îngrijorat. Înseamnă că a avut cineva un accident, a continuat el, uitându-se la 
Sarvan, care încă zăcea lat pe jos, frecându-şi fruntea. Vă rog, vă rog, vă rog... 
să nu se accidenteze nimeni. Altminteri va trebui să completez o groază de 
hârţoage. Ceea ce ar fi o mare pacoste, sincer să fiu. 

Ne-am întors la hotel pe la cinci şi am găsit holul plin de lume. Am observat 
că Melody şi Scarlett stăteau lângă recepţie şi m-a surprins cât de uşurat m- 
am simţit când am văzut că Lauren nu era cu ele. Apoi, în cealaltă parte a 
încăperii, ghemuite pe o bancă, le-am zărit pe Mouse, Connie şi Keira. 

— Ah, iată, a şoptit Max. Sunt chiar acolo. Hai să mergem să vorbim cu ele, 
după care tu, Jack, o poţi întreba pe Mouse despre Roland. 

Când ne apropiam, am prins privirea lui Mouse, iar ea m-a fulgerat cu un 
zâmbet rapid şi strălucitor. Şi m-a izbit, puternic şi rapid, ca un pumn în 
stomac, cât de mult îmi plăcea de ea. Ce naiba căutam să-i cer să iasă cu un 
alt tip? 

Keira s-a uitat de sus la Max, ca si cum fi fost o muscă ce tocmai aterizase 
pe sandvişul ei. 

— Şi ce vreţi voi, mai exact? Am crezut că ne-am înţeles să nu mai vorbim 
unii cu alţii până la sfârşitul taberei, nu? 

— Ei bine, tocmai ai vorbit cu noi, este? i-a râs în nas Max. Asa că tu eşti 
aceea care a încălcat înţelegerea. 

Keira şi-a dat ochii peste cap. 

— Pfui! Eşti ridicol. Pe cinstite, eşti cel mai ridicol tip pe care l-am întâlnit 
vreodată. OK, hai să cădem de acord să nu mai vorbim între noi de acum 
încolo. 

— Bine, a spus Max. Mie îmi convine. 

— Dar încă mai vorbeşti, a zis Keira. 

— Ca şi tine, a zis Max. 

Keira a oftat şi s-a întors spre Connie şi Mouse. 

— N-am chef să mă enervez din cauza asta. Hai să mergem! 

— I-am dat Domnului Jambon nişte nuci, i-a spus Connie lui Toddy, în timp 
ce plecau. I-au plăcut. Bună sugestie. 

Toddy s-a înroşit ca racul şi a zis: 

— O, mişto, bine. 

Keira s-a uitat dezaprobator la Connie, după care a repetat: 

— Hai să ne întoarcem în camera noastră. 

Înainte ca ele să-şi ia tălpăşiţa, am zis dintr-o suflare: 

— Aã... nu te supăra, Mouse... Ai o secundă? Aş vrea să te întreb ceva, 


repede. 

Mouse a încremenit şi a aruncat o privire spre Keira, care părea mai 
dezaprobatoare ca oricând. Dar apoi Mouse a spus: 

— Sigur. O să ajung şi eu în cameră cât aţi bate din palme, fetelor. 

Keira a ridicat din umeri, după care ea şi Connie au ieşit pe hol, urmate 
îndeaproape de Toddy şi Max, care, trecând pe lângă mine, m-a bătut nu 
tocmai subtil pe umăr. Deodată, m-am trezit singur cu Mouse, care mă privea 
atentă cu ochii ei mari şi cenuşii. 

— Scuze..., am spus. A fost un pic cam ciudat. 

— E în regulă, a zis ea. De fapt, e chiar amuzant să-i urmăreşti pe Keira şi 
pe Max ciondănindu-se. 

— Da. Sunt amândoi ridicol de încăpăţânaţi. Sunt practic făcuţi unul pentru 
celălalt. 

Am râs amândoi. Am observat că Scarlett şi Melody ne priveau insistent, din 
cealaltă parte a încăperii. Mouse s-a foit în loc, stânjenită. 

— Aă, deci, uite, Mouse. E o chestie pe care voiam cumva să ţi-o spun. 

— Da? 

— Da... 

Roland te place. Propoziția era chiar acolo, pe vârful limbii mele, dar nu 
voia să se dezlipească. Nu-mi păsa că Roland o plăcea. Pentru că eu o plăceam 
mai mult. 

— Ce faci mâine? am îngăimat eu, fără să mă gândesc măcar la ce spuneam. 
Adică, mă întrebam dacă ai avea chef să bem o ciocolată caldă împreună sau 
ceva de genul ăsta? 

Porumbelul îsi luase zborul si nu mai aveam cum să-l iau înapoi. Pur şi 
simplu o invitasem să iasă cu mine. Nu cu Roland. Pentru mine. 

Ochii cenuşii şi mari ai lui Mouse au devenit si mai mari. 

Obrajii i s-au îmbujorat şi a deschis gura să răspundă, dar n-a scos niciun 
cuvânt. M-am simţit ca şi cum m-aş fi aflat într-un reality-show de doi bani, 
aşteptând să văd dacă aveam să fiu exclus sau nu în urma voturilor. 

S-a foit iarăşi în loc, schimbându-şi greutatea de pe un picior pe altul. Apoi 
a zis: 

— Aă... îmi pare rău, Jack. Nu sunt sigură... 

Faţa mi-a luat foc. Nici măcar nu am lăsat-o să-si ducă vorba y y până la 
sfârşit. 

— Nu, nu, evident. Scuze. A fost o prostie să întreb. 

Tot ceea ce puteam gândi era: Te rog, Doamne, fa să se întâmple ceva acum 
pentru a pune capăt acestui moment - o alarmă de incendiu, o avalanşă, o 
fisură în continuumul spaţiu-timp... Orice. 

Şi atunci chiar s-a întâmplat ceva. Lauren a intrat în hol. In cârje. 

M-am întors înapoi spre Mouse. 

— Eu... ăăă... mai bine mă duc să văd dacă e în regulă. 

Ea a încuviinţat. Am simţit umilinţa ultimelor câteva secunde bolborosind în 
mine aidoma unui gheizer, gata să răbufnească imediat ce aveam să mă 
gândesc cum se cuvine la episod. Aşa că nu m-am gândit. M-am îndreptat pur 
şi simplu spre Lauren. 

M-am aşezat în spatele unui întreg şir de fete care se îmbulzeau ca să 
ajungă la ea. Ea le-a îndepărtat pe toate şi a venit, şontâc-şontâc, la mine. 7 

— Lauren, m-am bâlbâit eu. Ce... ce s-a întâmplat? Eşti bine? 

— A fost foarte curajoasă, mi-a răspuns profesoara ei. 

— Tocmai am căzut rău şi mi-am sucit glezna. Nu e ruptă, dar a fost într- 
adevăr oribil. 


— O, asta e rău. Acum nu o să mai poţi schia, nu-i aşa? 

Lauren a râs sarcastic. 

— Ba da, Jack, evident că o să mai pot schia. Doar că o să-mi mă folosesc de 
cârje în loc de bețe de schi. 

Un grup de fete din apropiere a izbucnit într-un ropot de chicoteli şi am 
devenit foarte conştient de faptul că purtam o conversaţie în faţa unui public. 
Am vrut să mă întorc ca să văd dacă Mouse mai era acolo, în spatele meu. 

— Oh. Bine... Da, scuze, am bâiguit. Asta a fost o prostie. In orice caz, mă 
bucur că eşti OK. 

Ea a râs şi a zis: 

— Eşti atât de dulce, Jack. 

Apoi s-a aplecat spre mine şi preţ de o terifiantă fracțiune de secundă, am 
crezut că avea de gând să mă sărute. Că urma să câştig pariul cu Max chiar 
acolo, în holul hotelului. 

Dar tocmai când eram sigur că avea să se întâmple şi că aveam să înaintez 
pe scală de la zero, ea a întors capul într-o parte şi doar mi-a atins uşor 
obrazul cu buzele. Fetele din jurul nostru au scos, toate odată, acelaşi sunet 
ciudat si murmurat - un amestec între chicotit si exclamaţie. 

Habar n-aveam ce să fac. Am rămas acolo, simţindu-mi obrajii din ce în ce 
mai încinşi. Amintirea Măriei Bennett a început să-mi pâlpâie stins în minte. 
M-am întrebat dacă reuşisem cumva să o dau în bară. Din nou. 

— Păi, baftă, am spus. 

Micul nostru public a izbucnit în râs, dar Lauren nici măcar nu se uita la 
mine, ci undeva în spatele meu. M-am întors, la timp pentru a vedea ceafa lui 
Mouse îndepărtându-se pe culoar. 

Lauren a venit şchiopătând la micul dejun, cu o intrare triumfală. Scarlett şi 
Melody mergeau înaintea ei ca nişte lachei, eliberându-i calea şi aruncând, din 
când în când, în urma lor zâmbete exagerate de tipul poţi-să-faci-asta. Un 
grup de fete s-a ridicat de la masa lor pentru ca ea să se poată aşeza, şi 
domnişoara Mardle i-a adus o tavă uriaşă cu mâncare. 

Keira şi-a dat ochii peste cap. 

— Nici măcar nu şi-a rupt piciorul. Şi chiar dacă l-ar fi rupt, nu devii o 
persoană simpatică de la osul fracturat. Eşti aceeaşi persoană, doar că puţin 
mai de rahat. 

— Nu te uita, a zis Connie. 

Aşa că m-am uitat. Jack, Max şi Toddy stăteau cu Lauren şi fetele la Masa 
Regală. 

— Ar putea foarte bine să se apuce să-i decojească boabele de strugure, a 
zis Keira, clătinând din cap. 

— Eu nu cred că e aşa de rău, am spus. 

Nu puteam uita cât de tulburat fusese înainte de a mă invita la o ciocolată 
caldă, nici cum îi căzuse faţa când îl refuzasem. In plus, felul în care se uitase 
Lauren la mine, când ne văzuse împreună. 

— Este un prefăcut, a declarat Keira, înfigându-şi furculiţa într-o bucată de 
pepene galben. Din cel mai rău soi, pentru că se preface că este sfios şi că nu- 
şi dă seama pe ce lume se află. Aşadar, flirtează cu tine în seara cu filmul... 

— Abia dacă mi-a aruncat o privire! 

— Flirtează cu tine, după care dă pur şi simplu buzna In dormitorul tău. 

— A bătut la usă. 

— Da, a bătut, a încuviinţat Connie. Un hoţ manierat. 

Keira a împuns-o cu o furculiţă şi s-a întors înapoi spre mine. 

— Aşadar, flirtează cu tine, dă buzna în camera ta, încearcă să se combine 


cu tine, încearcă să-l ucidă pe Domnul Jambon, după care literalmente îţi 
întoarce spatele şi se cuplează cu Lauren. Şi apoi, ieri, încearcă să te invite să 
ieşiţi împreună, când deja are o iubită! Care, întâmplător, era la spital, în 
momentul respectiv. 

Şi-a ridicat furculiţa şi a aţintit-o spre noi. 

— Într-adevăr. Mişto. Tip. 

— Chiar crezi că a vrut să-l ucidă pe Domnul Jambon? a şoptit Connie. Ar 
trebui să-l reclamăm la Consiliului Naţional al Hamsterului? Sunt membră. 

Mi-am pus capul pe masă. Era umedă şi mirosea a produse de curăţat. Nu 
ştiam cum să explic. Când Keira formula situaţia în modul ăsta suna destul de 
concludent. 

— Nu ştiu ce să zic, am spus. Am senzaţia că e... just. Mi-am dorit ca lui 
Lauren să i se întâmple ceva rău... 

— Da, n-o spune aşa de tare şi n-o mai repeta, a şuierat Keira. 

— Dar pricepeţi ce vreau să spun, nu-i aşa? E aproape karma. Chiar am 
blestemat-o. Şi dacă ea ajunge să fie cu Jack pentru a-mi da o lecţie, atunci... 

Keira şi-a vârât în gură o bucată de brânză si a aruncat iarăşi o privire. 

— Uită-te la ea, adoră ce se întâmplă. E ca şi cum s-ar afla la ceremonia de 
înmânare a premiilor Oscar. I-ai făcut o uriaşă favoare. Acum este în centrul 
atenţiei şi aşa o să rămână până la sfârşitul taberei. 

După micul dejun, ne-am îndreptat spre un telescaun. Acesta ne-a dus mai 
departe, pe munte în sus, până la o pârtie ceva mai abruptă, şi telescaunul nu 
era precum cel normal, ci semâna cu un leagăn de grădină, numai că 
suspendat în aer la o înălţime de douăzeci de metri. 

— Nu sunt sigură că suntem pregătite pentru asta, i-a spus Keira Taniei, în 
timp ce ne aşteptam rândul. Vreau să spun, noi abia suntem în stare să schiem 
pe teren plat. Cum o să sărim dintr-un scaun în mişcare? 

Tania a râs. 

— O să fie bine. Eu o să fiu în cel din faţa voastră. Pur şi simplu urmăriţi-mă 
şi faceţi exact ca mine. 

Am stat pe linia roşie şi am lăsat telescaunul să ne culeagă din mers. Apoi 
am fost săltate cu un şuierat şi ne-am simţit uimitor să ne aflăm în văzduh, 
urcând încet pe munte. 

— Mă simt ca şi cum am fi la Alton Towers, a spus Connie. 

Am vorbit despre Roland şi ne-am întrebat dacă igluul nostru era încă intact 
şi dacă au mai scrijelit şi alţii numele persoanelor iubite pe pereţi, pentru 
memoria veacurilor viitoare. 

Stând între Keira şi Connie, bine înfofolită în jacheta căptuşită, mă simţeam 
uluitor. Lauren nu murise şi chiar dacă era imposibil de înţeles 
comportamentul lui Jack, el era acolo, în mintea mea, să mă pot gândi 1^ el 
până la epuizare. 

— Acum o facem de-a binelea, a zis Keira. Gata cu plictisitoarele coborâri în 
plug pe pârtiile de începători, astăzi coborâm pe o pârtie propriu-zisă, 
adevărată. 

— Aici a fost filmat Sunetul muzicii, a strigat Connie către munţi. 

S-a apucat să imite o capră, cântând jodel-uri tiroleze, în timp ce Keira 
legăna violent telescaunul, dintr-o parte în alta. Am cântat toate trei cât ne 
ţineau puterile tot drumul până sus. 

Apoi am văzut semnul care informa că zona de coborâre se apropia. 

— Mi-e frică, a zis Connie. Am uitat ce trebuie să fac. 

Pe scaunul din faţa noastră, am văzut-o pe Tania ridicând fără efort bara şi 
lăsându-se să alunece uşor pe mica pantă. Părea simplu. 


— 'Ţine-ţi vârfurile schiurilor ridicate, a zis Keira. 

— Ridică-te în picioare şi lasă-te să aluneci, am spus. 

— Da, dar când? a întrebat Connie, cu un început de panică în voce. 

Zona de coborâre se apropia cu repeziciune. 

— "Ţine-mă de mână, a ordonat Keira, ridicând bara. 

— Tania a spus să nu ne ţinem de mâini! a ţipat Connie. 

— Connie, haide! a exclamat Keira ridicând bara deasupra capetelor 
noastre şi începând să se ridice în picioare. Acum! 

M-am lansat pârtie în jos şi am reuşit cumva să rămân în picioare. M-am 
oprit, şovăitor, câţiva metri mai la vale. Keira a venit lângă mine, dar, când ne- 
am uitat înapoi, Connie era în continuare în telescaun, legănându-se, în timp 
ce cobora. S-a uitat peste umăr şi a strigat. 

— Mă dau jos cum trebuie tura următoare! 

Scarlett a oftat tare. 

— Şi, ce, acum trebuie s-o aşteptăm aici? a zis ea, fără a se adresa cuiva- 
anume. 

Keira şi cu mine ne-am aşezat în fund pe zăpadă. 

— Uf, le urăsc. Ştii, Connie n-a înţeles niciodată treaba cu Lauren. De ce ai 
fost tu prietenă cu ea. 

— Habar n-am, acum e greu de crezut, dar pe vremuri era chiar simpatică, 
am spus eu, ridicând din umeri. A fost cea mai bună prietenă a mea. 

— Ei bine, acum ne ai pe noi, a zis Keira şi mie mi-au picat tare bine vorbele 
ei. Cred că îţi baţi prea mult capul cu chestii aiurea. 

— Ai dreptate, am răspuns, cu fermitate. O să mi le scot din minte. Hai să 
nu mai vorbim niciodată despre Jack sau Lauren. 

— De acord, a zis Keira. 

În secunda următoare, m-am gândit la Jack. S'pusesem că n-o să mai 
„vorbesc”, nu că n-o să mă mai „gândesc” 

— Iat-o! a strigat Keira. 

În depărtare, s-a ivit o pată portocaliu-neon. Connie stătea în continuare 
singură în telescaun. 

— Dacă n-a fost în stare să o facă atunci când eram noi lângă ea, cu 
siguranţă n-o să fie în stare să o facă acum, am spus eu. 

Ne-am ridicat şi ne-am îndreptat spre micul dâmb de zăpadă unde ar fi 
trebuit să cobori din telescaun. 

Tot restul grupului nostru debarcase deja şi fetele se fâţâiau de colo colo, 
aşteptând să-şi dea drumul pe pârtie. De data asta, Connie avea şi public. 

Pe măsură ce pata portocalie se transforma tot mai mult în Connie, am 
putut vedea cât de speriată era. 

Mi-am întins braţele, ca o mamă care aşteaptă să prindă un bebeluş. 

— Închide ochii şi sări! i-am strigat. 

— N-o asculta pe Mouse! i-a strigat Tania. [Ine-ţi ochii deschişi! E foarte 
important să ţii ochii deschişi! 

Connie a început să tipe: 

— Nu pot s-o fac! Nu pot! 

— Când spun „sări”, SARI! a strigat Tania. 

Connie a început să ridice bara. Mai avea doar câţiva metri până la noi. 
Tania a strigat: 

— Sări! 

Connie a reacţionat ţipând şi lăsând bara înapoi în poală. Am rămas toate 
uitându-ne cum se întoarce şi se îndreaptă înapoi la baza muntelui. 

Ne-a strigat din nou, peste umăr: 


— Nu pot s-o fac dacă vă uitaţi toate la mine! 

Tania şi-a prins capul în mâini. 

— O, Doamne, fata asta e culmea! 

Eu şi Keira am râs, dar le-am putut vedea pe Melody şi Scarlett dându-şi 
ochii peste cap. 

În intervalul în care Connie mai făcuse o tură cu telescaunul, mulţimea 
privitorilor devenise de două ori mai mare. Erau familii întregi şi alte grupuri 
întâmplătoare de schiori care aşteptau cu nerăbdare să vadă dacă ea avea să 
reuşească să coboare. 

— Iat-o! a strigat Tania, arătând spre o mică pată de culoare portocalie ce 
se îndrepta iarăşi spre noi, legănându-se. 

Dintr-odată, toată lumea striga instrucţiuni spre Connie. Capul unei familii 
de scoțieni zbiera: 

— Respiră adânc şi sări, scumpete! 

Un alt instructor de schi striga: 

— Uită-te spre orizont! Nu privi în jos! 

Când Connie s-a apropiat îndeajuns de mult, am auzit-o strigând: 

V-am spus că nu pot s-o fac dacă vă holbaţi toţi la mine! Tania s-a întors 
spre mulţime. 

— Toata lumea să se întoarcă. Acum! a strigat ea. 

Publicul a râs şi apoi a făcut cum i se spusese. Cei aproximativ douăzeci si 
cinci de susţinători ai lui Connie stăteau acum întorşi cu spatele, în timp ce ea 
se îndrepta spre noi. Am auzit-o pe Tania strigând: 

— OK, Connie, acum nu se mai uită nimeni la tine. Doar ridică bara si sări! 

— Poate ar trebui să încercăm o vrajă pentru a o da jos? i-am şoptit Keirei. 
Par să funcţioneze prompt în beneficiul nostru, în excursia asta. 

Keira a râs. 

— Îmi pare rău, mi-am uitat acasă exemplarul din Vrăji pentru tinerele 
vrăjitoare care nu se pot da jos din telescaun. 

Stăteam cu toţii acolo, cu spatele la telescaun, aşteptând şi ascultând. Am 
auzit scârtâitul barei de metal care era ridicată, apoi strigătul de luptă al lui 
Connie. Apoi nimic. 

— Ce s-a întâmplat? a întrebat Tania. 

Când ne-am întors, am văzut cum telescaunul cobora pe munte înapoi, gol 
de această dată. Connie stătea întinsă pe jos, cu faţa în zăpadă, înaintea 
noastră. 

A ridicat capul, cu o mască de zăpadă. 

— A treia oară e cu noroc, a rânjit ea. 

Întreaga mulţime a ovaţionat-o, iar eu şi Keira am ajutat-o să se ridice în 
picioare. 

Tania ne-a condus grupul la punctul de unde trebuia să începem coborârea 
pe schiuri. Chiar dacă panta nu era foarte abruptă şi nici foarte lungă, arăta 
totuşi înfricoşătoare. Mi-am scos ochelarii de schi şi soarele m-a orbit. M-am 
dat cu cremă de protecţie solară pe obraji şi mi-am plimbat privirea în jur, la 
munţii interminabili. M-am îndepărtat de Connie şi Keira pentru a mă 
îmbărbăta în legătură cu ceea ce urma să facem. 

— Eşti OK, Fata cu Fesul? a întrebat Tania, făcând o oprire perfectă chiar 
lângă mine. 

— Aă, nu tocmai. De aici, de sus, arată de-a dreptul înfricoşător. E o 
nebunie. 

— Ştiu. Dar tocmai de aceea e minunată. 

Părea extrem de relaxată. 


— Nu-mi place să fiu speriată, am recunoscut. Nici măcar nu mă uit la filme 
de groază. Nu cred că sunt... o amatoare de senzaţii tari. Nu degeaba porecla 
mea e Mouse. 

— Ei bine, acum nu mai poţi face nimic. Nu există decât o singură cale de a 
coborî. Nu poţi rămâne aici pentru totdeauna. 

Am privit în lungul pantei şi am avut senzaţia că fiecare părticică din mine 
dădea înapoi. Ca şi cum întreg corpul meu ar fi ţipat „Nu o face” 

— Nu înţelegi. Pur şi simplu nu simt că e normal. Este cu totul împotriva 
instinctelor mele. 

M-am gândit la bara pentru balet de la White Lodge şi la oglinda în care mă 
privisem zilnic, ani de-a rândul. M-am uitat în jos, la picioarele mele. Chiar şi 
în clăpari voiau să-şi îndrepte vârfurile în afară. Coloana mea vertebrală voia 
să stea dreaptă, nu cocârjată. Întregul meu corp respingea ceea ce i se 
spusese să facă. Tania n-a zis nimic şi tăcerea ei m-a încurajat să continui. 

— Toată lumea a crezut că o să mă descurc grozav la schi pentru că sunt..., 
m-am oprit înainte de a spune „bună”. Pentru că eu fac balet. Dar schiatul este 
opusul baletului. E ca şi cum instinctele mele mi-ar spune să nu o fac. 

— Bine, dar vorbesc instinctele tale sau frica? a întrebat Tania. 

Mi-am coborât casca, peste umflătura pe care părul meu strâns o forma sub 
ea. 

— De unde să ştiu când e una şi când cealaltă? De pildă, cu siguranţă că 
instinctele noastre au rolul de a ne proteja de lucruri care ne-ar putea face 
rău, nu-i aşa? De aceea le şi avem. 

Tania şi-a ridicat ochelarii de schi si s-a uitat la mine. 

— Poate, dar sună cam plictisitor. Poate ar trebui să te împotriveşti 
instinctelor tale măcar o dată şi să vezi cum te simţi, ce zici? m-a întrebat, 
zâmbindu-mi. Ai de gând să porţi fesul lui Roland în prima ta coborâre 
adevărată? 

Mi-am pus fesul negru pe sub cască. 

— Fie ca forţa lui Roland să fie cu tine... 

Stăteam aliniate, uitându-ne în josul muntelui, şi, una câte una, ca şi cum 
am fi sărit în apă de la trambulină, fetele s-au simţit dintr-odată îndeajuns de 
curajoase încât să pornească la vale. Keira si-a dat drumul fără niciun 
avertisment si Connie a y y urmat-o, cu un țipăt. M-am uitat lung după micile 
siluete care se deplasau încet, în zigzag. Atunci mi-am dat seama că mai 
rămăsesem doar eu. 

Am înaintat încetişor, până când s-a întâmplat cumva de la sine. Pornisem. 
Era ca şi cum viteza mă facea să simt totul fără să mă gândesc la asta cu 
adevărat. Am prins şi mai multă viteză, în timp ce vântul îmi izbea faţa tăios. 
Parcă aş fi forţat nota pentru cai totul să devină şi mai înfricoşător decât era 
deja. 

Am văzut apropiindu-se capătul de jos al pârtiei şi mi-am amintit la timp să 
fac un plug în zăpadă. Tania mă aştepta zâmbindu-mi şi, când i-am făcut cu 
mâna, mi-am dat seama că râdeam. 

— Fata cu Fesul ajunge prima! a chiuit Tania. Arătai straşnic pe pârtie. 
Poate că nu te simţeai bine, dar chiar arătai ca lumea. 

— Am facut-o! 

— Da, ai facut-o. 

— Şi chiar sunt prima? 

M-am uitat înapoi la pârtie. Connie stătea întinsă pe spate şi Keira venea, 
poticnit, făcând doar câţiva centimetri înainte de o nouă oprire. 

— Da. Medalie de aur. Ştii care e premiul? 


— Care? 
— O să-ţi revezi iubitul... 


Jack 


În timp ce înotam cu greu prin zăpada dură şi zgrunţuroasă, eu nu mă 
puteam gândi decât la un singur lucru: ce aveam să-i spun lui Roland? 

Îl anunţaserăm pe Basti că doream să ne petrecem timpul liber de după- 
amiază uitându-ne la conferinţa de presă a lui Roland. Deşi păruse un pic 
derutat de faptul că eram mai interesaţi de un cântăreţ pop francez decât de 
dat cu placa, ne dăduse voie. Aşa că acum urcam iarăşi pe munte, spre platoul 
de filmare a videoclipului. 

Nu fusesem tocmai cinstit cu Max sau Toddy în privinţa celor întâmplate cu 
Mouse. N-am fost în stare să le dezvălui umilitorul adevăr, aşa că mă 
mulţumisem să-i mint, spunându-le că ea nu era interesată de Roland. Max 
izbucnise pur şi simplu în râs. 

— De fapt, nu este surprinzător, nu-i aşa? La urma urmei, el seamănă cu 
tine. 

Una era să-i mint pe prietenii mei, dar să-l mint pe Roland avea să fie o cu 
totul altă problemă. Ce ar fi trebuit să-i spun? Cu greu puteam să-i spun 
adevărul. „îmi pare rău, Roland, ştiu că trebuia să o întreb pe Mouse dacă nu 
vrea să iasă cu tine, dar, în cele din urmă, am întrebat-o dacă nu vrea să iasă 
cu mine. Şi, în caz că te întrebi, ea a spus nu. Aşa că am dat-o amândoi în 
bară, pe bune. Oricum, acum ai putea să faci rost de un contract de 
înregistrare pentru trupa noastră, te rog?” 

Max nici măcar nu părea prea deranjat de întorsătura pe care o luaseră 
lucrurile cu Roland. Continua să bată câmpii despre Scarlett şi Lauren. 

— Pe cinstite, cred că faptul că Lauren şi-a paradit glezna este cel mai bun 
lucru care s-a întâmplat în această tabără, a spus el, în timp ce ne aşezam la 
coadă la teleschi. Vreau să spun că micul dejun din dimineaţa asta a fost 
uimitor. Aţi văzut ce faţă a făcut Jamie când ne-am aşezat cu ele?! Lauren se 
tot băga în sufletul tău, Jack, iar Scarlett se topea de-a dreptul după glumele 
mele. Şi tu, Toddy, chiar ai vorbit cu Melody! 

— Am rugat-o să-mi dea untul, a spus Toddy. 

— Da, şi ţi l-a dat? 

— Da. 

— Păi, vezi? Dă-i înainte! Ati stabilit o conexiune! Acum între voi există 
toată chestia asta cu untul. 

Toddy şi cu mine ne-am uitat unul la altul. Max a continuat. 

— Cred sincer că o să dăm toţi trei lovitura până la sfârşitul acestei 
săptămâni. Acum este vorba doar despre cine o să reuşească primul. 

Chiar părea posibil să iasă ceva cu Lauren. Nu aveam idee de ce mă plăcea, 
dar în mod cert părea să mă placă. Imi tot spuneam în sinea mea s-o uit pe 
Mouse şi să încerc să mă concentrez la tentativa de a mă combina cu Lauren, 
dar mi-era imposibil. Chiar dacă ea mă respinsese, o doream mai mult ca 
oricând. Era cinstit aşa? 

După câteva minute de aşteptare, ne-a venit şi nouă rândul pe scara rulantă 
şi am început să urcăm pe munte. Platoul de filmare arăta în mare parte la fel 
ca în urmă cu două zile, cu excepţia unei scene şubrede, care fusese 
amplasată în locul în care dansaseră Roland şi Mouse. Zona din jurul celor 
două mari rulote albe era în continuare delimitată şi interzisă accesului, iar 


peste tot în jurul cordoanelor erau grupuri de francezi cu moace serioase, cu 
camere de filmat şi aparate de înregistrat, înghesuindu-se pentru un loc mai 
bun printre admiratoarele ţicnite ale lui Roland, cu feţele pline de sclipici. 

L-am urmat pe Max, care şi-a croit drum dând voiniceşte din coate spre 
partea din faţă a mulţimii, unde stătea un tip ras în cap, îmbrăcat cu un 
costum negru şi cu ochelari de soare de aceeaşi culoare, cu o mutră de te 
băga în sperieţi. 

— Aă... Bonjouvy i-a spus Max. Vorbiţi anglais? 

Tipul chel a dat din cap. 

— Mişto, a zis Max. Bun, deci, practic, suntem prieteni la cataramă cu 
Roland. Deci, dacă nu te superi, ar fi grozav dacă ne-ai lăsa să trecem. 

Cheliosul şi-a ridicat ochelarii de soare pe cupola ţestei sale, ca să-l poată 
examina mai îndeaproape pe Max. 

— Sunteţi prietenii lui Roland? a zis el, cu un pronunţat accent franțuzesc. 

Noi am dat din cap. 

— Toţi cei de aici sunt prietenii lui Roland, a râs el. 

— Nu, noi chiar suntem, a insistat Max. Pe bune, el ne-a spus să venim. 
Intreabă-l. 

Câteva fete din jurul nostru s-au înviorat şi au zis şi ele, pe un ton rugător, 
într-o engleză stricată: 

— Da, el ne-a spus şi nouă să venim! Şi noi suntem prietene cu el! 

Cheliosul a slobozit un alt hohot de râs răsunător. 

— Vedeţi? Toţi cei de aici sunt prieteni cu Roland. Şi toţi cei de aici stau în 
spatele acestei bariere. 

Apoi şi-a lăsat brusc ochelarii pe nas, ca şi cum ar fi dat de înţeles că 
discuţia se încheiase. 

Max şi-a scos telefonul şi a făcut un selfie cu noi trei. Apoi i l-a dat 
cheliosului. 

— Te rog, amice... arată-i doar lui Roland poza asta şi spune-i că suntem 
afară. Vezi ce spune, pe bune. 

Cheliosul a oftat. 

— Promiteţi să vă luaţi tălpăşiţa şi să nu vă mai întoarceţi, dacă fac asta? 

— Da, jurăm cu mâna pe inimă, a zâmbit Max. 

Tipul a luat telefonul şi a intrat greoi în rulotă. Câteva secunde mai târziu, 
s-a întors, oarecum încurcat. S-a uitat la noi o clipă, după care a ridicat din 
umeri, i-a înapoiat lui Max telefonul şi a ridicat bariera de plastic ca să ne 
putem strecura, triumfători, pe sub ea. 

Am deschis uşa rulotei şi l-am găsit pe Roland trântit pe o canapea roşie şi 
morocănos, în jacheta sa ponosită de piele, cu o pereche de ochelari de soare 
imenşi ridicaţi în părul său pieptănat într-o parte. Era certat de o americană 
micuță, dar cu gură mare şi nişte codițe lungi şi blonde. 

— Nu-mi pasă că nu vrei s-o faci, domnule! Ai s-o facil! a strigat ea. Dacă-ţi 
închipui că anulez o conferinţă de presă în ultimul moment, eu zic să te 
gândeşti mai bine! Cât despre tine şi Hayley Kwarseany, din punctul de vedere 
al presei, voi sunteţi doar un subiect! Si cu asta basta! a răsucit violent pe-un 
călcâi şi a dat cu ochii de noi trei, expresia ei furioasă devenind instantaneu şi 
mai furioasă. 

— Si băieţii ăştia cine naiba mai sunt? a întrebat ea, uitându-se printre gene 
la mine şi apoi iarăşi la Roland. Sunteţi rude sau ceva? 

— E în regulă, a murmurat Roland. Sunt prietenii mei englezi. 

Femeia ne-a măsurat din ochi cu precauţie. 

— Bine, mă rog, nu contează. Trebuie să plece de aici cât mai repede 


posibil, Roland. Conferinţa de presă începe în treizeci de minute. 

A trecut ca o vijelie pe lângă noi şi a deschis uşa, trântind-o de perete. Când 
să iasă, s-a întors şi s-a uitat urât la Roland. 

— Şi să nu te gândeşti să fugi din rulota asta, amice. Nu uita că pot să te 
văd pe fereastră. 

Cu acestea, a trântit uşa atât de tare, încât s-a zguduit întreaga rulotă. 

— Pare de treabă, a zis Toddy. 

Roland a râs. 

— Mă bucur să vă revăd, a spus el, ridicându-se şi oftând. Cooper este 
supărată pentru că nu mai vreau să ţin conferinţa de presă. Mi s-a făcut 
lehamite să fiu o marionetă care face întotdeauna ce i se spune, ştiţi? Acum ei 
încearcă să mă vâre într-un „romanţishow” cu o cântăreaţă americancă pe 
care n-am văzut-o în viaţa mea. 

S-a oprit. 

— „Romanţishow” - ăsta-i cuvântul corect? 

— Mă rog, nu este de fapt un cuvânt, s-a încruntat Toddy. Dar, da, cred că 
este termenul potrivit. 

— Oricum, n-avem prea mult timp, a zis Roland. Aţi vorbit cu Mouse pentru 
mine? 

Max şi-a dres glasul, cu nervozitate, şi s-a uitat la mine. 

— Ăă... da, am început. Am vorbit eu cu ea, Roland. 

— Si? 

— Păi, ea... ăă... ei bine, este cam dificil. 

M-am încruntat, pentru a arăta cât de dificil era. 

El s-a uitat la mine fără să clipească, cu o expresie impenetrabilă. 

— Ce? 

Părea nerăbdător. 

— Ea... ăă... pur şi simplu nu cred că era interesată, asta-i tot. 

M-a privit în tăcere câteva secunde. 

— Poate nu a înţeles ce i-ai zis. I-ai spus că o plac? 

Nu tocmai, am gândit eu, dar am zis: 

— Da. 

— Şi îmi spui că nu era interesată? 

Am clătinat din cap. 

— De mine? 

Am dat din cap. 

A clipit repede de câteva ori, ca şi cum ar fi încercat din greu să priceapă, 
dar pur şi simplu nu putea. A clătinat din cap. Nu arăta trist, nici măcar 
enervat. Doar complet, complet nedumerit. 

— Dar eu sunt... Roland, a zis el, sec. 

— Da, ştim, a zis Max. 

— Pur şi simplu... în mod normal nu mi se întâmplă aşa ceva cu fetele, a 
spus Roland, examinându-şi mâinile, ca şi cum ar fi verificat că nu începuse să 
dispară. Poate că s-a întrerupt transmisia? Poate că nu mai am... imagine? 

A făcut un pas într-o parte, în faţa unei oglinzi în care se putea vedea din 
cap până-n picioare, şi s-a zgâit la reflexia lui. 

— Nu, a zis el, după o secundă. Imaginea mea e în continuare clară. 

S-a întors spre mine. 

— Trebuie să fi făcut tu ceva greşit, Jack. Ea trebuie să te fi înţeles greşit. 

A lăsat să-i iasă zgomotos aerul din piept, frustrat. 

— Ar fi trebuit să încerc eu însumi! 

— Păi, şi de ce n-o faci? a spus Max, uitându-se pe fereastră. 


— Ce vrei să spui? 

— Vreau să spun că e afară, acum. 

Ne-am bulucit claie peste grămadă lângă el, la fereastră. Acolo, la marginea 
mulţimii ce nu contenea să crească, se aflau Mouse, Connie şi Keira. 

Roland s-a apucat brusc să străbată cu paşi mari rulota, de la un capăt la 
celălalt, agitat. 

— Asta este! Mă duc să vorbesc cu ea! 

— Dar nu ţi-a spus doamna ta nebună că n-ai voie să părăseşti rulota? a 
spus Toddy. Şi nu o să fii asaltat, de asemenea, cum ar fi, de fete sonate, în 
clipa în clipa în care o să apari acolo? 

Roland a oftat şi s-a prăbuşit înapoi pe canapea, învins. 

— E adevărat. 

Toddy a dat din cap spre mine şi a zâmbit. 

— Ai putea să apelezi la dublura ta de aici, să te înlocuiască. 

Max a râs, dar Roland s-a uitat dintr-odată la mine cu o intensitate 
înspăimântătoare. S-a ridicat şi s-a apropiat. 

— Jack... Da... i face asta pentru mine? 

Am clipit. 

— Ce? Doar nu vorbeşti serios? 

Se apucase iarăşi să măsoare rulota cu pasul, mai agitat ca niciodată. 

— Da! Tu trebuie doar să stai aici, astfel încât Cooper să nu creadă că am 
dispărut. Eu o să pot ieşi să stau de vorbă cu Mouse şi o să mă întorc în cel 
mult zece minute. 

— Dar nici măcar nu semăn atât de mult cu tine! am exclamat eu, râzând. 
Cum rămâne cu ochii noştri? Sunt complet diferiţi. 

Şi-a scos impozanţii ochelari de soare din păr şi mi i-a aşezat pe nas. 
Întreaga lume a căpătat culoarea cafelei şi Toddy a fluierat. 

— Este adevărat - cu excepţia ochilor, chiar eşti o sosie perfectă. 

— Perfect! a exclamat Roland, radios. 

A ridicat mâna şi a început să-mi dea părul într-o parte. 

— Hei! am protestat, dându-i peste mână, dar el nu s-a lăsat. 

— Doar pentru a face asemănarea un pic mai convingătoare. Te rog, J ack. 

M-am uitat la Max şi Toddy, în timp ce Roland continua să-mi dea părul într- 
o parte. 

— Ar fi o farsă pe cinste, a rânjit Max. Şi e vorba doar de zece minute. 

M-am uitat la Roland şi spasmul vinovat al stomacului meu mi-a amintit că 
într-adevăr îi eram dator. 

— În regulă, am spus. Dar ar fi bine să te mişti repede. 

— Excelent! a zis el, trăgând cu ochiul pe fereastră pentru a o vedea pe 
Cooper împărțind nişte ordine, pe ton răstit, unor femei care păreau speriate. 
Atunci hai s-o facem, repede! 

I-am dat hanoracul meu, iar el mi-a dat jacheta lui neagră din piele. Şi-a pus 
gluga albastră pe cap şi a luat o altă pereche de ochelari de soare de pe unul 
dintre rafturi. 

— Ar fi mai bine ca voi doi să veniţi cu mine, le-a spus lui Max şi lui Toddy. 
Doar să creadă Cooper că plecaţi toţi trei. 

— Asta e o nebunie, a zis Max, clătinând din cap. O nebunie genială, dar tot 
nebunie. 

— Venim repede, a spus Roland. 

Toddy mi-a făcut un semn încurajator, după care cei trei au 

Am rămas acolo, singur în rulotă, inima răpăindu-mi pe sub jacheta din 
piele neagră a lui Roland, întrebându-mă în ce mă băgasem. Am încercat să-mi 


imaginez ce ar putea să-i spună Roland lui Mouse. Dacă avea să-si dea seama 
cineva că era de fapt el? Dar, în principal, mă rugam ca el să se întoarcă cât 
mai curând posibil. 

Apoi, după ceea ce mie mi s-a părut că fuseseră douăzeci de ani, uşa s-a 
deschis, în cele din urmă. 

Dar nu era Roland. Nu erau nici măcar Max sau Toddy. 

— Bine, schimbare de plan, amice, a spus Cooper, facându-mi semne 
frenetice spre uşă. Conferinţa de presă începe acum. 

— Keira, nu sunt atât de grea. Intră în pielea unui ogre. Fii un ogre, a zis 
Connie. 

— Încearcă să te încordezi. Ca şi cum ţi-ai încorda muşchii abdominali, am 
sfatuit-o eu. 

— Eu n-am niciun muşchi în abdomen. De ce nu o cari tu? 

Keira a scos un geamăt precum Marge Simpson şi s-a clătinat, nesigură pe 
picioare. Preţ de o clipă, am crezut că Connie avea să cadă iarăşi grămadă în 
zăpadă, dar n-a căzut. Keira s-a îndreptat, încetul cu încetul, iar Connie s-a 
aşezat mai bine, triumfătoare, pe umerii ei. Făcea cu mâna precum Regina 
Angliei, fără să se adreseze cuiva în mod special. 

— Mă simt ca un porumbel, a zis Connie. Sau ca Google Maps. Pot să văd 
totul de aici, de sus. 

— Poţi să-l vezi pe Roland şi o rulotă doldora de produse de patiserie şi 
sandvişuri cu pâine prăjită şi brânză? a întrebat Keira. Pentru că acolo am fi 
putut să fim acum. Mâncând creme brulee şi uitându-ne cum Roland îţi spune 
că eşti drăguță. 

S-a întors, puţin cam prea repede spre mine, şi Connie a scos un țipăt. 

Nişte fete de lângă noi s-au apucat să vorbească în şoaptă şi să se uite la 
mine, după care una dintre ele mi-a făcut, nu tocmai subtil, o fotografie cu 
telefonul ei. Mi-am pus gluga pe cap şi mi-am plecat privirea. 

— El probabil nici nu-şi mai aduce aminte de mine, am spus. 

Şi probabil că nu-şi amintea. Probabil că ieşise cu o groază de tipe de 
atunci, inclusiv vreo câteva modele şi nişte vedete pop. 

— Sau probabil s-a sinucis, a zis Connie, pe cel mai firesc ton cu putinţă. 
Ştii, răpus de teribila mâhnire de a nu te fi revăzut. 

— Ceea ce ar fi o scuză bună pentru a nu fi aici. E vreun semn că e pe cale 
să se întâmple ceva? Pentru că mă plictisesc. 

Connie a scrutat peisajul şi a clătinat din cap. 

— În continuare, doar un munte şi o scenă fără Roland pe ea, a răspuns ea, 
oftând. 

Nu eram singurele care ne pierdeam răbdarea, toată lumea era nervoasă 
din pricina aşteptării. Scarlett şi Melody se duseseră până la marginea 
mulţimii şi se apucaseră să stea la taclale şi să-şi facă selfie-uri cu un grup de 
băieţi. 

— Mergi spre copacul ăla, a spus Connie. Cred că mă cheamă bagheta mea 
magică. 

Keira s-a clătinat nesigură şi s-a întors. 

— Dii, căluţule! a strigat Connie. 

Era prezent cam acelaşi număr de persoane ca şi în ziua filmării 
videoclipului, dar erau mai puţine admiratoare exaltate şi mai mulţi adulţi. 
Fotografii şi jurnaliştii aşteptau şi ei, ţinând microfoane într-o mână şi ceşti cu 
cafea în cealaltă. 

In cele din urmă, am simţit că se întâmplă. M-am întors, dar Connie şi Keira 
dispăruseră. Mulțimea se îmbulzea, oamenii încercând să ajungă cât mai în 


faţă. Cineva s-a lipit de mine. Am remarcat degetul mare ieşind prin mâneca 
puloverului ponosit şi pentru prima dată nu am intrat în panică, ci am simţit 
mai degrabă un fior de emoție. Era Jack. Am dat să vorbesc cu el despre ziua 
de ieri. Am deschis gura... 

— Mouse, am auzit o şoaptă prin fular. Mouse. Eu sunt. Accentul era 
inconfundabil. Şi apoi şi-a coborât ochelarii pe vârful nasului, aidoma unui 
profesor căruia totul i se părea obositor. 

Ochii lui albaştri au sclipit şi a dat din cap, un zâmbet uriaş întâlnindu-l pe 
al meu, ca un copil răutăcios care îi trăsese pe sfoară pe cei mari. Mulțimea 
creştea şi se agita şi am fost înghesuiți şi mai tare unul în altul. Faţa mea se 
afla acum la doar câţiva centimetri de a lui. 

— Roland? Ce cauţi aici? am şuierat. 

Dintr-odată au răsunat urale puternice şi nişte ţipete. 

— Şi dacă tu eşti aici..., am continuat, arătând spre scenă. Cine e acolo? 


Jack 


Prin filtrul ciudat al ochelarilor de soare, care colora totul într-o nuanţă 
cafenie, am putut vedea o mare clocotitoare de oameni. Țipi cu microfoane, 
fete ţipând, oameni în toată regula ce păreau derutaţi şi care era limpede că 
veniseră până aici doar pentru a vedea ce era cu toată această agitaţie. Şi, 
chiar la marginea îndepărtată a mulţimii, se aflau Toddy şi Max, cu gurile 
căscate şi cu ochii cât cepele. 

Am încercat să gândesc limpede. Să mă dumiresc într-un fel ce mi se 
întâmpla exact. Dar tot ceea ce puteam auzi era un şuier ciudat în ţeasta mea, 
ca de ceainic dând în fiert. Se petrecea ceva spectaculos, colosal, incredibil de 
greşit. Mă aflam pe o scenă, în faţa mai multor oameni decât aş fi fost în stare 
să număr. Şi toţi credeau că eu eram cea mai mare vedetă pop din Franţa. 

Cooper mă mânase zorită pe cele câteva trepte care duceau la scenă şi un 
tip cu o mutră de vulpoi, pe care nu îl mai văzusem niciodată, mă înconjurase 
cu un braţ, zâmbind către public. Eram îngrozit că ar fi putut să-şi dea seama 
că tremuram şi să se prindă că era ceva în neregulă. Adevăratul Roland cu 
siguranţă că nu tremura în asemenea situaţii. Dar mutră de vulpoi s-a 
mulţumit să mă bată pe umăr, după care a înaintat câţiva paşi şi a spus ceva 
mulţimii, în franceză. 

Majoritatea chipurilor din mulţime au fost înlocuite brusc de aparate de 
fotografiat, iar eu stăteam acolo, rânjind ca un idiot la flash-urile bliţurilor, 
sperând că aşa rânjea şi Roland. Am aruncat o privire rapidă şi disperată spre 
mulţime, căutând o cale de scăpare. 

Apoi mutră de vulpoi mi-a întins un microfon. 

Un fotograf din primul rând mi-a strigat ceva în franceză şi dintr-odată s-a 
lăsat o tăcere mormântală. Toată lumea se uita ţintă la mine. Am tras cu 
ochiul spre Cooper, dar ea pur şi simplu mi-a făcut semnul „OK”. 

Trebuit să spun ceva. Ca Roland. Gura îmi era atât de uscată, încât a durat 
câteva secunde să-mi dezlipesc limba. Am închis ochii strâns si am încercat cu 
disperare să-mi storc mintea în căutarea cuvintelor franţuzeşti pe care le 
ştiam. Apoi mi-am amintit. 

Înainte de a mă putea opri, ele mi-au ieşit din gură, cu cel mai bun şi mai 
apăsat accent franțuzesc de care eram în stare. 

— Avez-vous ma tronsse? 

Tăcerea părea să se amplifice cumva. Tipul care pusese întrebarea s-a 
încruntat şi s-a uitat în jur, la vecinii săi, care la rândul lor se încruntau şi se 


uitau la vecini. Am simţit că mă înroşesc şi deodată am fost şi mai bucuros că 
ridicolii ochelari de soare îmi acopereau jumătate de faţă. 

Mulțimea murmura, părând pradă unei derute totale. Singurul lucru pe care 
îl puteam înţelege era repetarea ocazională a întrebării mele, Avez-vous ma 
trousse? Individul cu mutră de vulpoi, care părea la fel de uluit ca şi toţi 
ceilalţi, a strigat: 

— D'accord - encore une question pour Roland? 

Şi atunci un alt fotograf mi-a strigat ceva, tot în franceză. 

Era ca şi cum creierul meu ar fi intrat în repaus. Ca şi cum eram altcineva, 
privind ce se întâmplă de undeva de sus, interesat numai într-o oarecare 
măsură să văd cum avea să se termine. Singurele lucruri pe care le puteam 
simţi erau stomacul meu, măcinând si bolborosind, si inima care îmi bătea 
înfundat în piept. Am deschis gura şi mi-a ieşit următoarea chestie: 

— Votre grand-mere etait un blaireau. 

Incruntarea de pe frunţile fotografilor s-a adâncit mai abitir, iar şoaptele lor 
derutate s-au auzit mai tare. Ceea ce era destul de corect, într-adevăr, din 
moment ce tocmai le adusesem la cunoştinţă că bunicile lor erau nişte 
bursuci. 

L-am văzut pe Max literalmente căzând în genunchi şi dispărând din vedere 
şi pe Toddy prăbuşindu-se peste el. Apoi, am văzut-o pe Mouse. În timp ce 
restul lumii se uita la mine cu frunţi încreţite de nedumerire, ea mă privea 
îngrozită, cu gura căscată. Lângă ea era adevăratul Roland, a cărui faţă era 
ascunsă de ochelarii de soare şi de glugă, dar am presupus că şi elavea o 
expresie similară, chiar dacă nu era vizibilă. 

Cooper şi individul cu mutră de vulpe schimbau priviri care păreau să 
sugereze că megastarul lor perfect îşi pierduse complet minţile. Un alt 
fotograf a strigat ceva şi, în timp ce mă pregăteam să apelez la ultima armă 
din panoplia mea franţuzească, propoziţia care se traducea prin „Peruşul meu 
este în zona pietonală”, l-am văzut pe Roland aplecându-se şi şoptindu-i ceva 


lui Mouse. 


Mou» 


Cooper arăta ca o bezea tuflită la marginea scenei. SUueta ei zveltă era 
înghițită de o uriaşă haină din blană artificială, de culoare roz, iar ea se 
străduia cu disperare să-i atragă atenţia falsului Roland. M-am uitat la 
adevăratul Roland de lângă mine, încercând să-mi dau seama ce se întâmpla. 
Ochelarii lui de soare alunecaseră puţin, dând la iveală ochii lui albaştri, care 
se holbau complet şocaţi. Nimeni dintre cei din jurul nostru nu l-a băgat în 
seamă, toţi fiind acaparaţi de grozăvia care se petrecea pe scenă cu falsul 
Roland. 


— Ala de acolo... e Jack? am întrebat într-o şoaptă aproape imposibil de 
auzit. 

Roland a dat din cap. 

— De unde îl cunoşti tu pe Jack? 

Nu a răspuns, mulţumindu-se să înceapă să clatine îngrozit din cap, după 
care s-a întors si m-a privit. 

— Tocmai a întrebat întreaga presă franceză „Penarul meu e la voi?” 

— Ce? 

Roland nu asculta; părea că vorbeşte mai mult cu sine decât cu mine. 

— Şi apoi el le-a spus că bunicile lor sunt nişte bursuci. 

— Bunicile cui? Pe bune, Roland, ce naiba se întâmpla?! l-am întrebat, 
apucându-l de braţ. 

Cooper i-a strigat lui Jack ceva în franceză. 

— Ce spune? am şoptit, fără să-mi iau ochii de la Jack. 

— Fără alte întrebări. Ii spune să coboare de pe scenă. 

— Roland! a răcnit Cooper. 

Jack fie n-a auzit-o, fie era incapabil să se mişte. Faţa îi era pe jumătate 
ascunsă de ochelarii de soare, dar arăta îngrozit. 

— Mouse. Fă ceva, te rog, a şuierat Roland. Lumea o să creadă că m-am 
apucat de droguri. Că am înnebunit! 

Am început să-mi croiesc drum prin mulţime, îndreptându-mă spre mica 
siluetă roz a lui Cooper. Jack amuţise pe scenă. M-am oprit şi i-am aruncat o 
privire pătrunzătoare, poruncindu-i în minte să se urnească din loc. Era 
limpede că şi Cooper încerca să facă acelaşi lucru, agitându-se ca un mic 
flamingo la marginea scenei. De ce nu se mişca? Oare pentru că era în stare 
de şoc? Pentru că nu ştia cum să-i explice lui Cooper ce se întâmpla? 

M-am uitat din nou la el. Nu se clintea pentru că era speriat. Mi-am 
încordat tot trupul şi m-am năpustit prin mulţime ca un glonţ mic. In faţa 
scenei exista o bandă despărţitoare şi în spatele ei patru zdrahoni patrulau 
încolo şi-ncoace. Am tras adânc aer în piept şi am plonjat înainte, trecând pe 
sub bandă şi spre scenă. Mulțimea a izbucnit în râs, gândindu-se în mod clar 
că eram o admiratoare înfocată copleșită de emoție. Am urcat scările în fugă 
şi l-am'ânşfăcat pe Jack de mână, fără să mă opresc. 

— Fugi! am strigat, trăgându-l spre scări. 

Unul dintre zdrahoni era deja pe scenă, acum. Ceilalţi se uitau la Cooper. 
Am putut auzi aparatele de fotografiat declanşându-se şi oameni strigând în 
urma noastră, dar niciunul dintre noi nu a privit înapoi. 

— Fugi! Nu te opri! am strigat. 

M-am năpustit în mulţimea derutată, târându-l pe Jack după mine. Oamenii 
păreau să se dea la o parte pentru a ne face loc. Pentru o clipă, mâinile 
noastre n-au mai fost în contact. Când m-am uitat în spate, Jack îşi îndesa 
ochelarii de soare ai lui Roland în buzunarul pantalonilor. M-a luat din nou de 
mână şi am ieşit la marginea mulţimii. Cei aflaţi mai în spate nu văzuseră ce 
se întâmplase şi murmurau derutaţi, dar, fără ochelari, Jack nu mai semăna cu 
Roland. Aproape că ne-am prăbuşit pe micul dâmb dinaintea staţiei de 
teleschi. Jack şi-a dat jos jacheta de piele. M-am aşezat în vârful dâmbului şi 
mi-am dat drumul să alunec la vale, iar el s-a rostogolit după mine. La baza 
dâmbului, ne-am ascuns după zidul staţiei de teleschi, gâfâind. Scăpaserăm de 
ei - deocamdată. Am vârât ochelarii de soare şi jacheta lui Roland în rucsacul 
meu. 

Erau destui oameni care se învârteau pe acolo, bând ciocolată caldă şi 
scoţându-şi schiurile, nebănuind că eram nişte false celebrităţi evadate. Ne- 


am îndreptat cât am putut de repede spre teleschi, încercând să ne purtăm cât 
mai firesc. Ne-am aşezat împreună pe linia de îmbarcare, iar telescaunul s-a 
legănat sub noi si ne-a ridicat în aer. Ne-am întors si ne-am uitat la furnicarul 
de oameni de pe munte, silueta roz a lui Cooper agitându-se sub noi. 

Telescaunul a coborât agale, scârţâind, şi muntele s-a deschis sub noi. Ne 
tineam amândoi privirile înainte, zdruncinaţi de cele petrecute. Apoi ne-am 
întors unul spre celălalt, şi l-am văzut pe Jack zâmbind. 

— Aşadar, ce... ce s-a întâmplat de fapt acolo? am întrebat. Ce făceai? Cum 
de... îl cunoşti pe Roland? 

— Nu-l cunoşteam până acum două zile... dar, da... îl cunosc. 

Nu-mi venea să cred. Ce aveau să spună Keira şi Connie? Ce avea să spună 
toată lumea? Mi-am imaginat faţa lui Lauren la aflarea veştii că fugisem cu 
Roland. Apoi mi-am imaginat faţa ci aflând că de fapt fugisem cu Jack, iubitul 
ei. 

— Cum adică, abia l-ai cunoscut şi el ţi-a cerut să te prefaci că eşti el? De 
ce? In ce scop? Nu înţeleg. 

— Mouse, sincer, habar n-aveam cum aveam să scap de acolo. Eşti ca... un 
supererou. 

— Tu eşti cel cu alter ego”, i-am zâmbit eu. 

Aşa cum se uita la mine în clipa aceea, râzând nevenindu-i sil creadă, arăta 
mai mişto ca niciodată. Incredibil de mişto, de fapt. La drept vorbind, era mai 
atrăgător chiar şi decât Roland. Cei câţiva pistrui care îi împodobeau nasul şi 
ochii lui verzi-căprui care mă priveau m-ar fi făcut, în mod normal, să mă simt 
timidă şi speriată, în schimb acum eram doar exaltată. 

— Spune-mi Superman, a zis el. Numai că eu nu salvez pe nimeni, sunt un 
supererou cu totul inutil. Spre deosebire de tine, care într-adevăr m-ai salvat, 
a continuat el, prinzându-mă de mână. O sfeclisem de tot, Mouse. Eşti o 
legendă. Ai un curaj nebunesc. Super-Mouse. 

Nu mi-a dat drumul la mână si nici eu nu mi-am retras-o. 

— Noroc că Super-Mouse era prin preajmă, am spus eu. 

— Super-Mouse este eroul meu, a zis el. 

— Cavalerul tău în armură strălucitoare, am zis, legănându-mi picioarele şi 
făcând scaunul să se hâţâne. 

Începea să se zărească punctul de debarcare. Era mult mai sus decât toate 
cele la care fuseserăm vreodată împreună cu Tania. 

— Niciunul dintre noi nu are schiuri. 

— Va trebui să sărim, a spus el. 

Ne-am prins de mâini şi am strigat, aruncându-ne în mica movilă de zăpadă. 
Am mers la marginea pârtiei şi ne-am aşezat. 

— Ninge, am zis. 

Am întins mâna şi câţiva fulgi de zăpadă mi-au căzut pe mănuşă. Jack şi-a 
ridicat privirea spre cer. M-am simţit norocoasă. 

— E ciudat că nu a nins până acum, a spus el. M-am gândit la asta mai 
devreme. Cum de există atâta zăpadă peste tot, dar noi n-am văzut-o căzând 
din cer. 

— Ca şi cum ar ninge doar o dată pe an, după care zăpadă rămâne pur şi 
simplu aici. Chiar îmi place zăpada. 

M-am uitat în sus la cer şi am închis ochii, lăsând uriaşii fulgi de zăpadă să 
cadă peste mine. 


5 Persoană care se aseamănă întru totul cu alta 


— Şi mie, a spus el. Ăsta e unul dintre motivele pentru care am vrut să vin 
aici. Nu mai fusesem niciodată într-un loc friguros, în tabără. Singura zăpadă 
pe care o văzusem era genul ăla de mizerie care devine cenuşie, apoi îngheaţă 
şi se topeşte într-o zi. 

— Da, şi eu la fel. 

M-am scotocit în buzunar, mi-am scos fesul şi l-am pus pe cap. 

— Asta e fesul pe care ţi l-a dat Roland? 

— Nu, mă îndoiesc că Roland ar purta un fes de un azuriu pastelat cu moţ. 

Apoi mi l-am imaginat pe Roland. 

— Cu toate că... 

— Exact. Glumeşti? Ai văzut ce poartă? Adică, are rafturi întregi de chestii 
mult mai ţăcănite decât un fes cu mot. 

— Adevărat. 

Am desfăcut fermoarul rucsacului meu şi ne-am uitat la jacheta din piele. Pe 
partea interioară avea imprimat ROLAND peste tot, de un milion de ori. 

— Dar cred că, ştii... probabil că managerul lui îl pune să le poarte. 

Jack a pufnit. 

— Asta e ceea ce vreţi voi să credeţi. Tu si acele catralioane de alte fete 
care sunt topite după el. Vreţi să credeţi că nu e alegerea lui, dar eu cred că 
ar fi purtat lucruri chiar şi mai ţicnite decât astea dacă ar fi putut. 

— De pildă, o mascotă de urs gigantic. 

— Un costum de urs? a exclamat Jack, înteţindu-şi hohotele de râs. Eu mă 
gândeam la pantalonii ăia ciudaţi, cu crestături, romburi şi alte chestii. 
Mascotă de urs? 

Era o sugestie atât de ridicolă, încât am început să râd şi eu, nestăpânit. 
Amândoi ne-am îndoit de râs. Aproape că mi-au dat lacrimile şi nu mai eram în 
stare să respir ca lumea. 

— Pe de altă parte, dacă ar avea un costum de urs, ar putea hoinări prin jur 
de capul lui, a remarcat Jack, cu tristeţe sinceră. Poate că ar trebui să-i 
sugerăm asta. Toate celebrităţile ar putea s-o facă. Imaginează-ţi, ai putea 
crede că e doar un tip ca oricare altul, costumat într-un pui de găină, dar 
înăuntru e Taylor Swift. 

— Da, dar Roland ar trebui să fie atent. Cineva ar putea crede că e urs 
adevărat şi l-ar împuşca. 

— Adevărat. Când eşti o celebritate, trebuie să ai grijă să-ţi alegi un costum 
adecvat, dar nu unul mortal. 

— Tu ce-ai alege dacă ai fi o celebritate? 

— Stai, tu eşti o celebritate. Vreau să spun, dacă nu erai deja, când ai 
apărut în videoclipul lui Roland, cu siguranţă eşti acum, pentru că practic l-ai 
răpit. 

— OK, atunci cred că o să aleg un costum de ornitorinc. Şi tu o să ajungi 
mai mult ca sigur o celebritate, când vor afla că te-ai prezentat în locul lui. 

Jack a clătinat din cap. 

— Ei bine, în cazul ăsta, aleg un urs panda. 

— Sunt pe cale de dispariţie. Şi se consideră că femelele ajung cu mare 
greutate să rămână însărcinate. 

— Momentan, nu am de gând să rămân însărcinat, aşa că..., a zis Jack, şi 
amândoi am izbucnit iarăşi în râs. 

— Să luăm nişte ciocolată caldă? am întrebat. 

Se lăsa frigul şi soarele era pe cale să apună. După ce am lansat 
propunerea, mi-am amintit că el mă invitase la o ciocolată caldă şi m-am 
întrebat dacă se gândea şi el la asta. 


Ne-am îndreptat spre o colibă mică, din lemn, plină de schiori serioşi şi 
experimentați, şi am comandat două ciocolate mari cu friscă şi bezele. 

— E un pic stânjenitor, a spus Jack. Nu am niciun ban. Jacheta mea a rămas 
la Toddy. 

— Nicio problemă, am zis eu, zâmbind. Sunt o fată modernă. 

Apoi m-am înroşit, pentru că vorbele mele sunaseră ca şi cum am fi fost la o 
întâlnire. Tot timpul în care vorbisem nu mă gândisem la faptul că stăteam cu 
ochii pe el, dar brusc am devenit foarte conştientă de acest aspect. Ca şi cum 
de fiecare dată când îl priveam i-aş fi strigat: „Te plac”. 

Ne-am luat ciocolatele calde de la tejghea şi ne-am dus în partea din spate a 
cafenelei, unde ne-am aşezat. 

— Îţi place să schiezi? a întrebat Jack, cuprinzând cana între palme. 

— Chiar îmi place, la drept vorbind. Ceea ce e ciudat, pentru că e “opusul 
dansului, de fapt. 

A părut un pic confuz. 

— Am învăţat la şcoala Bluecoat, după care am renunţat şi m-am dus la 
şcoala de balet, de Crăciun, în clasa a şaptea. 

— Uau, trebuie să iubeşti baletul. M-am gândit că era posibil să fii balerină. 

— Zău? De ce? 

— Pentru că tu stai tot timpul cu spatele foarte drept. M-am gândit că eşti 
fie balerină, fie soldat. Dar varianta balerinei părea mult mai probabilă. 

Am râs, după care el a zis: 

— Dar am spus-o în cel mai bun sens. Te face să arăţi de-a dreptul... 
frumoasă. 

Şi apoi, chiar dacă era ger, l-am văzut roşind uşor. 

Am plecat privirea şi am zâmbit în sinea mea. Dar nu voiam să fiu una 
dintre acele fete care încearcă să le sufle altora iubiții. 

Oricât de îngrozitor se purtase respectiva persoană cu mine. M-am 
îndepărtat puţin. 

— Da, să fiu sinceră, a reprezentat toată viaţa mea până la... un moment 
dat. 

— Cum, ai renunţat? m-a întrebat el. 

Am ştiut că trebuia să-i spun adevărul. Aş fi vrut s-o fac. Părea cel mai 
corect, dar mă încâlcisem în propriul meu ghem de minciuni. 

— Pentru la anul, am fost admisă la şcoala de balet din Paris. 

— Oh, Dumnezeule, Mouse, asta e uimitor, a zis el, părând foarte 
impresionat. Mi-ar plăcea nespus de mult să fiu şi eu atât de bun la ceva. Să 
am un talent. Super-Mouse loveşte din nou. 

— Nu ştiu dacă sunt talentată, dar îmi place să dansez. 

Asta, cel puţin, era adevărat. 

— Arată-mi o mişcare, atunci, a spus Jack. O singură mişcare. Pe care să o 
pot face la petreceri, ştii tu... să-i impresionez pe Max şi Toddy. 

— Baletul nu este aşa. Nu te prea ajută să faci impresie într-un club. 

— Arată-mi doar o singură chestie. 

— OK, dar nu dansez decât dacă o faci şi tu. 

M-am sculat în picioare şi i-am oferit mâna pentru a-l ajuta să se ridice. 

Stăteam amândoi în picioare, faţă în faţă. Mi-am lipit călcâiele bocancilor 
înzăpeziţi, cu vârfurile în lateral. 

— Asta este prima poziţie. 

Mi-am adus şi mâinile în prima poziţie. 

Jack m-a imitat şi arăta ridicol. Ţinea pumnii strânşi în aer şi picioarele 
îndoite în afară. 


— Arăţi ca un pinguin, am spus, rearanjându-i mâinile. Stai cât poţi de 
drept, ca şi cum te trage cineva în sus, spre cer. 

A zâmbit. 

— OK, cea de-a doua poziţie. 

M-am reaşezat şi apoi l-am reaşezat şi pe el. 

— Aşadar, crezi că am talent? m-a întrebat el. 

— Da, am răspuns, în timp ce îi arătam cea de-a treia poziţie. 

M-a examinat cu luare-aminte şi a încercat să mă imite. 

— Cum se face că eu arăt ridicol, dar tu arăţi nemaipomenit? a întrebat el, 
după care a zâmbit şi şi-a plecat sfios privirea în pământ. 

— Faceţi o petrecere dansantă? a strigat la noi băiatul care lucra în 
cafenea. 

Am izbucnit amândoi în râs. 

— Da, i-a strigat Jack drept răspuns. Facem o petrecere dansantă a 
bocancilor înzăpeziţi, a uriaşelor jachete madasate şi a gerului muşcător. 

— Tipul a râs, s-a ascuns înapoi după tejgheaua lui cu ciocolată caldă, şi o 
muzică stranie, electronică, a început să bubuie. Tipul s-a aplecat afară din 
colibă şi s-a apucat să-şi agite braţele prin aer. 

— Petrecere dansantă! a răcnit el la noi. 

Am fluturat şi noi din mâini spre el, drept răspuns, după care am început 
amândoi să dansăm. Ningea mai puternic acum. Aproape că nu-l puteam 
vedea pe Jack prin ninsoare, aşa că m-am lăsat luată de val şi nw-am 
dezlănţuit. Am început să fac piruete, precum copiii, învârtindu-mă din ce în 
ce mai repede. 

Apoi m-am prăbuşit în zăpadă şi Jack s-a prăbuşit lângă mine. Mă 
înfierbântasem de la dans, sub costumul de schi, şi în timp ce stăteam întinsă, 
fulgii de zăpadă îmi atingeau faţa aprinsă, topindu-se. 

Stăteam unul lângă celălalt, la câţiva centimetri distanţă. Mi-am întors 
capul şi l-am văzut uitându-se la mine. A fost cât pe-aci să-l iau iarăşi de mână, 
dar ştiam că ar fi fost nebunie curată. Aşa că m-am mulţumit să zâmbesc. Nu 
voiam să sugerez să plecăm, aşa că am rămas pur şi simplu acolo, uitându-mă 
întâi la el şi apoi înălţându-mi privirile spre cer. 

— A fost pentru prima dată, după foarte mult timp, când am simţit că mă 
distrez dansând, am spus. 

— Şi pentru mine a fost la fel, a zis Jack. In mod normal, dansul este una 
dintre fobiile mele. 

— Uneori am senzaţia că şi pentru mine e o fobie, am zis. Nu vreau să mă 
întorc încă. 

— Nici eu, a spus el, întinzându-se şi prinzând fulgi de zăpadă pe degete. 

Apoi s-a ridicat. 

— Mi-a venit o idee. 

A mers prin zăpada scârţâitoare până la grămada de tăvi din afara 
cafenelei. A luat una şi mi-a făcut semn. Am luat si eu una şi m-am dus lângă 
el. 

— Ai de gând să te transformi în Roland din nou? l-am întrebat. 

— Nu este o schimbare magică, o transformare ca de vârcolac, a zis el, 
începând să se îndepărteze, cu tavă cu tot. Încearcă să te porţi firesc. 

— Suntem doar nişte ducători de tăvi, am spus. Ne facem treaba si atâta 
tot. 

— Acum avem nevoie de o pârtie bună, a spus el, aruncând o privire spre 
munţii incredibil de înalţi. 

Ne-am deplasat anevoie prin zăpadă, care se aşternea în straturi proaspete 


la fiecare câteva minute. 

— Ce zici de locul ăsta? 

Ne-am pus tăvile jos şi ne-am aşezat pe ele, unul lângă altul, uitându-ne în 
lungul pantei. 

— Hai să numărăm şi să pornim la trei, a zis Jack. 

— OK. 

— Unu... doi... trei! 

Jack a început să alunece, aşa că mi-am făcut şi eu avânt un pic şi am 
pornit, la rândul meu. L-am auzit pe Jack chiuind, aşa că m-am apucat şi eu să 
strig. Am mers din ce în ce mai repede, până când am ajuns în partea de jos a 
pantei, unde am încetinit. 

— A fost grozav, a zis Jack, scuturându-şi zăpada de pe pantaloni şi 
ridicându-se în picioare. Tăvile astea sunt cu mult mai bune decât snow- 
boardurile. 

Am urcat o altă pantă, de data asta, adâncindu-ne bocancii în zăpada 
proaspăt aşternută. Acum ningea atât de puternic, încât urmele noastre erau 
acoperite de zăpadă aproape în timp ce le faceam. 

— In regulă, la trei din nou, a zis Jack. 

— Unu... 

Dar Jack şi-a făcut vânt mai devreme şi a început să alunece. A' întins mâna 
pentru a se opri şi l-am prins de ea. Şi-atunci ne-am dus amândoi la vale 
vrând-nevrând. Ne-am ţinut de mâini până când Jack a prins o viteză prea 
mare şi ne-am izbit unul de celălalt, la baza pantei. 

— E nemaipomenit! am strigat eu peste nămeţi. 

Ne-am apucat să urcăm din nou, dar vântul se înteţise zdravăn şi părea 
imposibil să mai facem vreun pas. Nu puteam vedea mai departe de câţiva 
paşi şi, chiar şi aşa, nu zăream nimic altceva decât zăpadă. 

— Eşti bine? a strigat Jack. 

— Da, dar poate că ar trebui să ne întoarcem şi să venim mâine iar. 

— OK, a răcnit el. 

Chiar dacă se afla lângă mine, abia dacă îl auzeam. Ne-am întors să 
coborâm panta. Zăpada era foarte adâncă şi părea să dureze o veşnicie să-ţi 
scoţi piciorul din omăt şi să faci următorul pas. 

— Pe unde e drumul de întoarcere? am întrebat. 

Ne uitam amândoi înjur, dar totul devenise alb şi era imposibil să distingi în 
ce direcţie se afla cel mai apropiat telescaun. 

— Cred că pe aici, a spus Jack, făcând semn într-acolo, aşa că am început să 
mergem. 

Vântul îngheţat sufla cu putere şi mă izbea atât de tare peste faţă încât mă 
durea, ca şi cum aş fi fost pocnită la fiecare pas. Nu-mi mai puteam simţi nicio 
parte a corpului. 

Ne-am oprit şi ne-am uitat iarăşi în jur. Şi cred că ne-am dat seama exact în 
acelaşi timp cât de speriaţi eram amândoi. 


Jack 


Veselia ultimei ore a fost înlocuită rapid de un sentiment de spaimă rece şi 
neplăcută. 

Am încercat să mă comport cât de cât precum tipul ăla, Bear Grylls, pe care 
îl urmăreşte mama înnebunită la televizor, el nu pare niciodată speriat - arată 
pur şi simplu încrezător şi deplin stăpân pe situaţie. Dar asta se întâmplă 


probabil pentru că întotdeauna are o echipă de filmare cu el. Oricine poate 
face pe durul, atunci când e înconjurat de o droaie de oameni şi de tone de 
echipament. Aş vrea să-l văd pe Bear pe cont propriu, într-un viscol, înarmat 
doar cu o tavă de ceai. Atunci să vedem cât de tare este el cu adevărat. 

M-am uitat îndărăt, în partea de sus a pantei pe care veniserăm. Abia dacă 
îi puteam distinge capătul. Singurii oameni din jur erau cei care treceau pe 
deasupra noastră, în telescaun. Dar nu exista niciun semn care să ne indice 
unde începea şi unde se sfârsea linia de telescaun. 

Ninsoarea facea totul neclar, fulgii deşi înceţoşându-mi vederea la fiecare 
pas. Frigul se răspândea rapid în mine, de la vârful degetelor de la mâini şi 
picioare asupra întregului trup. Mouse se holba la mine, cu ochii cât cepele şi 
cu gura şi nasul vârâte sub gulerul jachetei. Mi-am dat seama că era rândul 
meu să vin cu o sugestie. 

— Ăă... Poate ar trebui să continuăm să coborâm? am spus. Vreau să zic... 
la vale e cu siguranţă drumul cel bun când te afli pe un munte, nu-i aşa? 

— Bănuiesc..., a răspuns ea, fără prea multă convingere. Asta e un fel de 
regulă sau cam aşa ceva? 

— Da, aşa cred, am minţit, strângându-mi braţele pe lângă corp, căci 
începuse să-mi fie foarte frig. Aş putea căpăta înapoi jacheta lui Roland? Nu 
încerc să arăt a superstar sau mai ştiu eu ce. Pur şi simplu am îngheţat. 

Ea mi-a dat-o, zâmbind, dar fără urmă de amuzament în spatele zâmbetului. 

— Ce crezi că ar trebui să facem? m-a întrebat. 

Nu aveam absolut nicio idee. Ne-am apucat să coborâm, fiecare pas fiind 
mai dificil decât cel anterior, pe măsură ce stratul de zăpadă devenea tot mai 
gros. Puteam simţi zăpada topită în bocancul drept. 

— Cu siguranţă am mai văzut copacul ăla, a zis Mouse, după câteva minute. 

— Ar putea fi orice copac. 

— Nu, e îndoit şi contorsionat tot, precum Salcia Biciuitoare din Harry 
Potter. Imi amintesc că l-am mai văzut înainte. 

— Aşadar, metoda ta de orientare se bazează pe copaci imaginari? 

Ea nici măcar nu a zâmbit de formă. Ceea ce era destul de logic, deoarece 
situaţia era departe de a fi amuzantă. 

— Jack, vorbesc serios. Cred că pur şi simplu nu facem decât să mergem în 
cerc. Măcar coborâm vreun pic? 

Era greu de spus, când ningea atât de des. Abia puteam vedea la trei metri 
în faţă. 

— Nu sunt sigur, am răcnit prin vânt. E posibil să ne deplasăm în lateral. 

Imi clănţăneau dinţii de frig. Nu voiam ca Mouse să afle cât de speriat 
eram. Ne petrecuserăm cea mai mare parte a după-amiezii încercând să ne 
pierdem urma, iar acum nu-mi doream decât să fim găsiţi. 

Se întuneca tot mai mult si uriaşele reflectoarelor albe de deasupra noastră 
au început să pâlpâie. Câteva s-au aprins, desenând pe sol umbre lungi ca 
pânzele de păianjen copacilor. Dar majoritatea n-au făcut altceva decât să 
sfârâie jalnic şi să se stingă la loc. 

Am ridicat privirea şi imediat am simţit un alt nod de spaimă în gât. 
Teleschiurile se opriseră. Acum nu mai era nimeni în ele şi spânzurau sinistru 
în văzduh, scârţâind în ninsoarea învârtejită. Nici măcar nu puteam să le 
urmăm la vale în siguranţă; cablul se întindea peste două pante, scaunele fiind 
suspendate deasupra unei râpe care trebuie să fi avut vreo cincizeci de metri 
adâncime. 

— Jack, crezi că am dat de belea? a strigat ea. 

— Ce vrei să spui, te referi cumva la profesorii noştri? 


— Nu, mă refer la mai mult decât atât, a răspuns ea, muşcându-şi buza. 
Adică... am dat cu adevărat de belea? 

A încercat să vină spre mine, dar s-a împiedicat şi s-a prăvălit în zăpada 
adâncă. M-am grăbit să o ajut să se ridice şi am simtit-o tremurând chiar şi 
prin jacheta groasă de schi. 

— Trebuie să continuăm să mergem, am spus. O să fie bine. 

Am continuat să mergem. N-aveam nicio idee unde sau măcar în ce direcţie. 
Pur şi simplu mi se părea mai bine să ne mişcăm decât să rămânem locului şi 
să ne gândim în ce situaţie îngrozitoare ne aflam. 

Cu coada ochiului am zărit o formă întunecată si rotundă la marginea 
pantei. 

— Ce-i aia? am spus, arătând într-acolo. 

Mouse şi-a mijit ochii printre fulgii de zăpadă. 

— O, Doamne... să fie? Stai. Cred... 

A pornit spre forma cu pricina. 

— Ştiu unde suntem! 

— Aşteaptă! 

M-am grăbit să mă duc după ea. 

Acum zăpada era mai înaltă decât bocancii, intrând în ei. Nu-mi mai 
simţeam picioarele. 

— Da! a strigat Mouse, întorcându-se radioasă spre mine. Am fost ieri aici - 
ăsta este igluul pe care l-am construit noi. 

Forma neclară era într-adevăr un iglu şubred, care nu arăta prea stabil. Era 
cam de mărimea unui cort de două persoane, iar intrarea era pe jumătate 
blocată de zăpadă. Mouse s-a lăsat în genunchi în faţa intrării. 

— Hai înăuntru şi să aşteptăm până se opreşte ninsoarea. O să fie mai cald. 

— Cum să fie mai cald? Este făcut din gheaţă! 

— Ai încredere în mine! 

S-a apucat să sape în zăpada troienită în jurul intrării. M-am lăsat în jos şi 
am ajutat-o. Stăteam în genunchi, tremurând şi scormonind. In scurt timp, am 
dat la o parte suficientă zăpadă pentru ca Mouse să se poată târî înăuntru. Am 
urmat-o şi am intrat în acea stranie cavernă cu ecou. Blocurile de gheaţă ne 
colorau într-o nuanţă sticloasă, albastru-deschis. Vântul se auzea estompat. 
Chiar era mai cald înăuntru. 

— Dacă o să scăpăm cu viaţă din asta, o să caut pe Google „De ce este cald 
într-un iglu?”, am spus eu. 

— Cel puţin avem un adăpost. Care sunt celelalte lucruri pe care ar trebui 
să le faci într-o furtună de zăpadă? 

M-am gândit puţin. 

— Cred că ar trebui să iei în braţe pe cineva, pentru căldura corpului şi 
dintr-astea. 

Mouse a zâmbit cu stinghereală şi şi-a plecat privirea. Mi-am simţit imediat 
obrajii înfierbântându-se. Era un pont bun pentru următoarea serie a lui Bear 
Grylls: dacă îţi faci vreodată griji în legătură cu posibilitatea de a muri 
îngheţat în Alpi, nu trebuie decât să-i spui ceva incredibil de jenant unei fete 
pe care o placi. Faţa ţi se va încinge cât ai bate din palme. 

— Nu trebuie să facem asta, evident, am zis. 

— Sigur, a zâmbit ea. Nu cred că situaţia a ajuns într-atât de disperată, a 
continuat ea, după care a tresărit. Nu că ar trebui să fie disperată, pentru ca 
noi să... am vrut să spun doar că... 

A clătinat din cap. 

— Oh, scuze. Ştii ce vreau să spun. 


Am dat din cap, dar nu aveam nicio idee. Mi-ar plăcea ca fetele să fie un pic, 
doar un piculeţ mai uşor de înţeles. M-am uitat în jur şi am văzut o sumedenie 
de nume scrijelite în blocurile de gheaţă. 

— Ce-i cu toate numele astea? 

A părut să chibzuiască atent răspunsul. 

— Aă... păi, câteva fete s-au gândit că ar fi amuzant să scrie numele 
persoanelor pe care le plac. Atâta tot. 

— A, înţeleg. 

S-a lăsat tăcerea în timp ce ascultam cum vântul şuiera în faţa intrării. Cu 
un tupeu venit de nu ştiu unde, am întrebat-o: 

— Tu ai scris vreunul? 

Altă tăcere. 

— Nu. Nu toată lumea a facut-o. 

Am zărit „ROLAND”, scrijelit cu majuscule de dimensiuni mari, lângă 
intrare. Poate îl scrisese Mouse. Dintr-odată mi-am amintit cum intraserăm 
amândoi în acest bucluc - pentru că Roland dorise să stea de vorbă cu ea. Şi 
el o plăcea. O plăcea îndeajuns de mult încât să-şi rişte practic întreaga 
carieră, furişându-se într-o mulţime pentru a o găsi. Cum aş fi putut să 
concurez cu asta? 

— Nu este surprinzător faptul că cineva a scris numele lui Roland, am spus 
liniştit. Toată lumea pare să-l iubească. Doar dacă nu e vorba de un alt Roland. 

— Nu există decât un singur Roland, a râs Mouse. 

Apoi a făcut un semn din cap spre jacheta mea. 

— Mă rog, doi, de fapt. 

A întors din nou capul spre un loc de pe tavan. I-arn urmărit privirea şi am 
văzut că, în învălmăşeala de nume de băieţi de acolo, cineva scrisese, foarte 
frumos şi atent, în centru, JACK”. 

Am simţit o furnicătură în piept. Putea să fi fost scris de oricine, referindu- 
se la oricare Jack din lume, dar faptul că o văzuse fixându-l cu privirea în acel 
mod m-a făcut să mă simt ciudat de bine. 

— Cred că o să poţi deveni o admiratoare a lui Roland în toată puterea 
cuvântului, când o să stai la Paris, am spus. O să poţi să intri în clubul 
admiratoarelor şi toate celelalte. 

S-a uitat la mine şi chipul i s-a înnegurat brusc. 

— Chestia e, Jack... şcoala din Paris... 

A răsuflat prelung. , 

— Nu mă duc acolo, de fapt. Am minţit. 

A urmat o pauză. 

— Oh. Păi, n-are nimic, am spus. 

O altă pauză. 

— Aşadar, unde te duci? 

Şi-a privit absentă bocancii din picioarele întinse înaintea ei. 

— Nu mă duc nicăieri. Acum m-am întors definitiv la Bluecoats. Am fost 
exmatriculată de la fosta mea scoală de balet. Nu f am fost destul de bună. 
Cred că am vrut doar să... pretind că nu s-a întâmplat. 

Am păstrat tăcerea. Puteam simţi că dorea să vorbească în continuare. 

— Cred că... Mama s-a gândit că mi-ar prinde bine să vin în tabăra asta. Ca 
si cum dansatul şi schiatul ar fi cam acelaşi lucru şi eu puteam pur şi simplu 
să mă apuc de schi. Sau, în cazul în care n-aş schia, atunci aş putea înlocui 
dansul cu, nu ştiu, tenisul, şahul sau orice altceva. Dar ceea ce mă roade cel 
mai tare este că şi pe ea a descumpănit-o. 

— Ce vrei să spui? 


— Mi-a înrămat prima pereche de cipici de balet şi a pus-o în bucătărie. Şi 
atunci când urci scările spre etaj vezi o mulţime de fotografii cu mine 
dansând. In partea de jos, sunt eu într-un tutu pe când aveam trei ani şi, când 
ajungi în partea de sus, e doar un perete gol. Ştiu ce voia să pună acolo. Pe 
mine dansând la Opera Regală. Fiica ei, balerina. Şi acum nu ştie dacă să le 
dea jos pe toate sau să lase gol peretele ăla, pentru a ne aduce aminte că n-o 
să se întâmple asta. 

Respira sacadat, furioasă. 

— Ce-ai vrea să facă? am întrebat. 

A ridicat din umeri. 

— Nu ştiu, a răspuns pe un ton care nu părea mânios, ci doar trist. Pur şi 
simplu încă îmi doresc să se întâmple. Din tot sufletul. 

— Există vreo şansă să se mai poată face ceva? 

Ea a clătinat din cap şi a deschis gura să spună ceva, dar a renunţat. In 
schimb, a izbucnit în plâns. 

La început, a plâns molcom şi înfundat, de parcă nici nu şi-ar fi dat seama 
ce facea. M-am aşezat lângă ea, clipind, paralizat de panică. Primul meu gând 
a fost: Dacă acum dă cineva peste noi? Scena n-ar fi arătat prea grozav. Eu şi 
o fată plângând, singuri într-un iglu. 

M-am dat mai aproape de ea şi i-am pus mâna pe umăr. Puteam să-i simt 
întreg trupul tremurând. Îmi doream atât de mult să o îmbrăţişez, dar ştiam 
că n-o să am în veci atâta curaj. Insă voiam ca ea să nu se mai simtă astfel. 
Voiam să scot cumva tristetea din ea. 

Ea n-a părut să remarce mâna mea. A oftat doar prelung şi greoi şi a spus: 

— Cel mai rău lucru este că simt că nu mai aparţin nici propriei mele case. 
E drept că nu am mai locuit acolo de doi ani. E ca şi cum aş fi un musafir. 

Am strâns-o un pic mai tare de umăr. Fără să se uite la mine, şi-a pus mâna 
peste a mea. 

— Trebuie să-ţi fie dor de prietenele tale, am spus. 

Ea a încuviinţat. 

— Am stat în cameră vreme de mai bine de doi ani cu aceleaşi fete şi acum 
mă gândesc că şi ele probabil se simt aiurea. Stânjenite că a trebuit să plec. 
Exista obiceiul ca, în ajun de Crăciun, toată lumea să primească un costum 
mulat de o culoare nouă, care indica noul nivel la care avansase fiecare în 
cadrul scolii. Si y y eu pur şi simplu nu am primit unul. lar colegele mele de 
cameră le-au ascuns pe ale lor, ca să nu le văd eu. Şi ştiam că ar fi vrut să 
înceapă să danseze îmbrăcate în ele, dar nu puteau, până nu plecam eu. 

A urmat un alt moment dt tăcere, în care i-am simţit umărul tremurând. 

— Din cauza asta am spus treaba aia cu Parisul. Am mut să mă prefac, 
presupun. Să mă prefac că sunt încă bună la dansat. 

— Ce tot spui? am protestat. Eşti bună la dansat! Te-am văzut cu ochii mei 
azi, Super-Mouse. Ai fost uimitoare. Şi asta în clăpari de schi şi îmbrăcată cu o 
jachetă incomodă. Aşa că nu pot decât să-mi imaginez cât de minunată ai fi 
într-un costum mulat şi cu cipiceii ăia ascuţiţi. 

Încruntarea a început să i se topească într-o oarecare măsură şi şi-a ridicat 
privirea spre mine. 

— În plus, ai pornit o petrecere dansantă în mijlocul unei pârtii de schi! Pun 
pariu că nimeni, în istoria şcolilor de balet, nu a mai făcut vreodată aşa ceva. 
Aşadar, cui îi pasă despre ce crede altcineva? Nimeni nu te poate opri să 
dansezi, dacă asta te face fericită. 

A râs şi şi-a dat părul lung pe după urechi. Nu-i mai curgeau lacrimile. 
Acum ochii îi sclipeau şi îmi zâmbea. Arăta fenomenal. 


— Da, cred că ai dreptate, a încuviinţat ea. Mulţumesc, Jack. 

— Crede-mă, n-ai de ce să-ţi faci griji în privinţa asta. Eşti foarte bună la 
ceea ce iubeşti. Gândeste-te la mine... s-ar cuveni să fiu solistul trupei noastre, 
dar sunt total inutil. Acum câteva săptămâni, trebuia să cântăm la noi la 
şcoală, cu ocazia Nopţii Trupelor, şi eu m-am blocat complet din cauza 
tracului. Cum să cânt într-o formaţie, când nu sunt în stare nici să urc pe 
scenă în faţa publicului? 

A pufnit în râs şi şi-a şters ochii. 

— Ei bine... tocmai ai facut-o, într-un fel. Adică te-ai aflat dinaintea aproape 
tuturor ziariştilor şi a admiratoarelor ţicnite din Franţa. 

Am râs. 

— Da, dar pretinzând că eram altcineva. 

— Păi, poate că asta-i soluţia, a ridicat ea din umeri. Când te afli pe scenă 
cu trupa ta, pur şi simplu... prefă-te că eşti altcineva. In acest fel, toate grijile, 
temerile şi alte chestii de-ale tale nu mai contează. Pentru că nu eşti tu. 

M-am gândit la asta. Nu era o idee rea. Mouse a continuat: 

— Prefa-te că eşti Roland, dacă asta ajută. Doar gândeşte-te: Nu sunt eu, 
sunt Roland... Ce ar face Roland? 

Ştiam exact ce ar face Roland în această situaţie. Ceea ce voiam să fac şi 
eu, de fapt. 

Mouse se uita la mine, un mic zâmbet înflorindu-i în partea dreaptă a gurii. 
Genele ei erau încă umede de lacrimi, ceea ce le facea să pară mai lungi şi 
mai întunecate, în timp ce fluturau în jurul ochilor ei mari, cenuşii. 

Aproape fără să mă gândesc, mi-am îngropat adânc în zăpadă toate grijile şi 
temerile mele şi m-am aplecat să o sărut. 


1 / 


Mou 


Oare facea ceea ce credeam eu că face? Am închis ochii. Mă simţeam ca şi 
cum aş fi devenit una cu bătăile inimii mele, pentru că se auzeau atât de tare. 
Tremuratul meu de frig se transformase în tremur nervos. Urma să se 
întâmple. 

Şi apoi am auzit amândoi zgomotul. 

Estompat şi îndepărtat, dar cu siguranţă prezent. Vaietul unei sirene. 

Jack s-a tras puţin înapoi şi ne-am uitat amândoi spre intrarea în iglu. 
Ninsese şi mai mult de când ne croiserăm drum înăuntru, aşa că, pentru a ne 
croi drum afară, trebuia să săpăm şi mai vârtos ca prima oară. 

— Cred că trebuie să ieşim, am spus. Dacă trec pe lângă noi înainte să 
ajungem afară? 

Ne-am. Apucat să scurmăm în zăpadă, grăbiţi. Eu am ieşit prima, i-am întins 


mâna lui Jack şi am tras din toate puterile ca să-l ajut să iasă. Picioarele mele 
erau atât de îngheţate, încât mă dureau. Simţeam înţepături ascuţite şi o 
durere intensă, provocate de faptul că stătusem în frig atât de mult timp. Era 
întuneric beznă, cu tot fundalul de un alb strălucitor. Şi ningea în continuare, 
dar mai blând, ca într-o ilustrată cu zăpadă de Crăciun. 

Ţipătul sirenei era aproape asurzitor acum. Un proiector a dansat pe 
deasupra mea preţ de o secundă şi a dispărut, înainte de a reveni şi a se fixa 
asupra noastră. Era plasat pe un uriaş plug de zăpadă de culoare roşie. Plugul 
a avansat prin zăpadă aidoma unui tanc şi s-a oprit. Un bărbat şi o femeie în 
uniformă au coborât şi au venit în fugă la noi. 

— Sunteţi Matilda şi Jack? a întrebat femeia, iar eu am dat din cap. Mai era 
cineva cu voi? a mai întrebat ea, iar noi am clătinat amândoi din capete. 

În doi timpi şi trei mişcări, am fost înveliţi în nişte uriaşe pături 
termoizolante şi instalaţi în partea din spate a plugului. Interiorul era exact ca 
de ambulanţă. 

Femeia mi-a luat temperatura şi mi-a pus o mulţime de întrebări despre 
cum mă simţeam. După ce ne-am dat seama că eram salvaţi şi OK, am fost 
cuprinsă de o groază teribilă, nemăsurată, pentru problemele pe care urma să 
le avem la întoarcere. M-am întrebat dacă aveam să fiu exmatriculată. 
Fugisem. Amândoi fugiserăm. Probabil că era într-adevăr foarte, foarte rău. 
Imi era clar că şi Jack se gândea la aceleaşi lucru. Dădea din cap şi respira 
adânc. Paramedicul l-a consultat şi apoi i-a făcut semn colegii sale. 

— Sunteţi amândoi foarte norocoşi, a zis el, aproape supărat, ca şi cum noi 
am fi vrut să se întâmple totul, obligându-l pe el să lipsească de la fursecuri şi 
ceai sau alte chestii de genul ăsta. 

Nu eram sigură că voiam să cobor de pe munte şi să mă confrunt cu 
domnişoara Mardle. 

M-am întrebat dacă Lauren ştia că fugisem cu Roland. Sau poate Roland le 
spusese deja tuturor că, de fapt, fugisem cu Jack. El se înfaşurase foarte 
strâns în pătura termoizolantă; trebuie să-i fi fost şi mai frig decât mie. M-am 
întrebat dacă se gândea la Lauren. Oare se gândea la ea în modul în care mă 
gândeam eu la el? Vreau să cred că sunt genul de persoană care nu l-ar fi 
sărutat. 

Care s-ar fi ferit, teatral, şi ar fi spus că aşa ceva nu era posibil, din moment 
ce el era combinat cu altcineva. Dar l-aş fi sărutat, ştiu că aş fi facut-o. 
Fusesem speriată, dar îmi dorisem s-o fac. M-am întrebat câte fete sărutase 
Jack, iar apoi mi-am dat seama că mă holbam la el de o groază de vreme şi mi- 
am plecat privirea. 

— Crezi că o să-i sune pe părinţii noştri? a întrebat. El. 

— Nu ştiu. Cât timp am fost daţi dispăruţi? 

Jack a ridicat din umeri. 

— Adică, suntem bine, aşadar de fapt nu s-a întâmplat nimic rău. 

— Ştiu, dar profesorii nu văd niciodată lucrurile aşa. Ei se concentrează 
întotdeauna mai cu seamă pe ceea ce s-ar fi putut întâmpla. Sunt obsedati de 
chestia asta. De scenariile ce-ar-fi-fost-dacă. 

Sinceră să fiu, eu însămi eram un pic obsedată de scenariile ce-ar-fi-fost- 
dacă. 

Am coborât amândoi din plug fără grabă, ştiind ce avea să urmeze. Dar 
asta-i chestia cu intratul în necaz. Niciodată nu se întâmplă atunci când te 
aştepţi, ci întotdeauna atunci când ai impresia că totul merge strună. 

Domnişoara Mardle şi profesorul lui Jack aşteptau împreună, una lângă 
altul, ca un cuplu de părinţi. Dar apoi, ca o mamă, domnişoara Mardle m-a 


îmbrăţişat şi mi-am dat seama că era uşurată. Presupun că, dacă am fi murit 
amândoi, nu i-ar fi picat tocmai bine. 

Au vorbit cu paramedicii şi au luat nişte formulare, după care ne-am întors 
pe jos la hotel, purtând în continuare acele pături ridicole. 

Cu puţin înainte de a ajunge la intrare, Jack a rămas un pic în urmă. 

— Eşti în regulă? 

Am încuviinţat. 

— Chiar mă simt mult mai bine, de fapt. Pentru că am vorbit cu cineva. 

Era adevărat. Nu mă simţeam jenată pentru că plânsesem în faţa lui. 
Cumva, în compania lui, totul fusese bine. 

— Atunci, vino şi caută-mă, dacă mai vrei să vorbeşti, a spus el. 

Când am intrat în recepţia hotelului, am devenit încordată de emoţii. 
Lauren putea fi oriunde. Putea să se ivească de oriunde şi să mă vadă cu Jack, 
în orice moment. M-am întrebat dacă se gândea şi el la acelaşi lucru. Dacă era 
îngrijorat că l-ar fi putut vedea iubita lui. Femeia de la recepţie şi-a bătut 
colega pe umăr şi amândouă s-au uitat la mine, şoptindu-şi ceva. Mi-am plecat 
privirea. 

— Vezi, Super-Mouse, răpitoarea de vedete a ajuns acum chiar şi mai 
celebră, mi-a şoptit Jack. 

— Nu ştiu dacă vreau să fiu celebră ca dezechilibrată mintal, am spus, iar 
apoi ne-am îmbrăţişat de la revedere. 

Ca nişte prieteni adevăraţi, care se văd tot timpul. 

La hotel, toată lumea voia să ştie ce se întâmplase cu Roland. El; mi ceruse 
să fug? Avea cumva o cădere psihică? Ne sărutaserăm? Eram un cuplu? Jack 
avea dreptate: devenisem o mică celebritate. Dar tocmai fiindcă devenisem 
una, mi-am dat seama cât de puţin mi se potrivea acest rol. Aparent, toată 
lumea era agitată şi vorbea despre asta, dar exista şi un curent subteran. Ca şi 
cum ar fi crezut că mă întorsesem la Bluecoats hotărâtă să fiu în centrul 
atenţiei. Voiam să răstorn impresia asta, dar nu ştiam cum. 

Am încercat să minimalizez tot ceea ce se petrecuse. Am aburit pe toată 
lumea cu o poveste despre cum fugisem împreună cu Roland, iar el fusese 
recuperat de echipa lui, zece minute mai târziu. Dar, după aceea, pe drumul în 
oraş, le-am spus lui Connie şi Keira tot adevărul. Despre iglu, despre felul în 
care Jack se dăduse drept Roland şi toate celelalte. Totul cu excepţia sărutului 
ratat, pentru că, pe lângă revelaţia faptului că se uitaseră pe scenă la Băiatul 
cu Hamsterul din Şifonier, si nu la Roland, sărutul nu mai părea aşa o chestie 
importantă. 

Restaurantul era absolut demenţial. Era ornamentat ca o turtă dulce uriaşă, 
cu bombonele şi glazură. Înăuntru, era plin de jucării din lemn şi uriaşe inimi 
din turtă dulce, iar toţi chelnerii şi chelneriţele purtau costume tradiţionale 
din Alpi. Un bărbat cânta la acordeon şi un perete era acoperit de sus până jos 
cu ceasuri cu cuc. 

— E vesel, a spus Connie, legănându-se în ritmul muzicii. 

Ne-am aşezat la mese lungi de lemn şi ne-au fost aduse platouri cu cârnaţi. 
Un ceas cu cuc gigantic şi multicolor a început să cânte, după care un tip 
costumat în elan a ieşit şi s-a apucat să danseze. 

Tocmai când aveam senzaţia că atenţia nu mai era îndreptată asupra mea, 
chelneriţa m-a rugat să o las să facă o poză împreună cu mine purtând fesul 
de la Roland. Şi atunci m-a remarcat elanul dansator şi mi-a întins mâna sa lui 
de elan pentru a mă ridica şi a dansa cu el. O puteam vedea pe Lauren, cu 
câije şi toate celelalte, privindu-mă îmbufnată din celălalt capăt al mesei. 
Clătinasem din cap a refuz, încercând să-l fac pe elan să-mi dea pace, dar 


chipul lui Lauren şi amintirea întâlnirii noastre de pe terenul de joacă, atunci 
când îmi pierise de tot graiul, mi-au dat un imbold. M-am ridicat. Elanul a 
ovaţionat, acordeonistul s-a apropiat şi m-am apucat să dansez cu elanul. 

— Mouse şi elanul! a strigat Connie, făcând o fotografie. 

Cu cât mai multă lume mă întreba despre Roland, cu atât mai posacă şi mai 
retrasă devenea Lauren. La un moment dat, până şi Scarlett şi Melody au 
plecat de lângă ea pentru a veni să audă despre cum era el de aproape. 

După cină, ne-am întors la hotel şi ne-am vârât în pijamale. 

— Aşadar, pe care l-ai alege, dacă ar fi să alegi pe unul dintre ei? m-a 
întrebat Keira. 

— Dacă ar trebuit să te căsătoreşti cu Roland sau Jack, mâine, sau, 
altminteri, ai fi împuşcată, pe cine ai alege? a precizat Connie, hrănindu-l cu 
blândeţe pe Domnul Jambon cu un morcov, pe patul ei. 

— Sau dacă ar trebui să-l împuşti pe unul dintre ei mâine, pe care l-ai 
împuşca? a spus Keira, cu picioarele încrucişate, împletindu-şi părul. 

M-am urcat în patul de sus şi am început să-mi legăn picioarele în aer. 

— Jack. L-aş alege pe Jack. 

— Să-l împuşti sau să te căsătoreşti? s-a încruntat Connie. 

— Să mă căsătoresc, evident, am râs eu. 

— Deci l-ai împuşca pe Rulând? a întrebat Keira. 

— Nu l-aş împuşca pe niciunul dintre ei. De unde şi până unde obsesia asta 
cu împuşcatul? Oricum, fetelor, trebuie să vă spun ceva. Când eu şi Jack eram 
în iglu... Nu sunt tocmai sigură. N<1 e ca şi cum aş avea experienţă în 
chestiile astea, dar cred... că Jack avea de gând să mă sărute. 

— Şi? a sărit Connie. De ce n-a facut-o? 

— Pentru că îi e devotat trup şi suflet iubitei sale malefice, numită Lauren 
Bradley? şi-a dat cu părerea Keira. 

— Nu, pentru că am auzit sirena. 

— Sirena draaaagostei! a exclamat Connie, dând din cap. 

S-au suit amândouă în pajul meu mic. Eu şi Keira stăteam într-o parte, iar 
Connie, ţinându-l pe Domnul Jambon, în cealaltă parte. 

— Atunci e împreună cu Lauren sau ce? a întrebat Keira. Oricât de tare le 
urăsc eu pe ţoape, e cam aiurea să se dea la tine când e împreună cu ea. 

— Dar este împreună cu ea? am exclamat toate, într-un singur glas. 

— Şi, mai important, tu i-ai fi întors sărutul? a întrebat Keira. Mi-am 
acoperit capul cu păturile, sfioasă, şi ambele au făcut „hmmmmmm”, ca în 
şcoala primară. 

— Trebuie să arăţi trăsnet mâine, a fluierat Keira. 

— Cu ce să mă îmbrac? am gemut. 

— Cu veşmintele tale vrăjitoreşti? a zis Connie, somnoroasă. Keira i-a tras 
un sut. 

— Trebuie să arate trăsnet. 

Treptat le-a furat somnul, în pat cu mine. M-am întins şi l-am luat pe 
Domnul Jambon şi l-am pus la el în cuşcă, să se culce şi el. Apoi mi-am făcut 
loc înapoi în pat, lângă ele, şi am re-depănat momentul din iglu. Numai că, în 
mintea mea, l-am lăsat pe Jack să mă sărute. 


Jack 


M-am trezit în ultima zi a taberei simţindu-mă ameţit din cauza lipsei de 
somn. Eu, Max şi Toddy petrecuserăm cea mai mare parte din noapte 


discutând despre conferinţa de presă, despre săniuş, despre viscol şi despre 
întreaga nebunie de ieri, în general. De fiecare dată când eram pe cale să ne 
lăsăm furaţi de somn, îmi aminteam ceva ce nu le spusesem şi ne ridicam 
iarăşi în capul oaselor în paturile noastre, şoptind şi râzând. 

Singurul lucru pe care nu l-am dezvăluit a fost scena din iglu, petrecută 
chiar înainte de a fi fost salvaţi. Fusesem atât de aproape de a o săruta. Şi 
eram sigur că m-ar fi sărutat şi ea. Dar apoi sosiseră nenorociţii de 
paramedici. Adică, evident, am fost foarte bucuros că au apărut, dar 
înţelegeţi... Pur şi simplu îmi doream ca ei să se fi ivit, să zicem, cu vreo 
douăzeci de secunde mai târziu. 

După micul dejun, în timp ce ne îndreptam spre telescaun pentru ultima 
repriză de dat cu placa, am rămas în ufma grupului, astfel încât Max să-şi 
poată face rost de artificii. Toddy a rămas de şase, la intrare, cu ochii după 
Flynn, iar eU am intrat împreună cu Max. A cumpărat practic întregul 
magazin. A luat petarde, candele romane, cascade, roţi Catherine, borrtbiţe, 
focuri bengale şi o chestie numită „Cometa Pocnitoare”, care într-adevăr arăta 
ca si cum af fi fost în stare să doboare un avion. 

A început să ningă din nou - mult mai blând decât ieri timp ce alergam 
pentru a prinde din urmă restul grupului nostru, care stătea la coadă la 
telescaun pentru a urca pe munte. 

De ce n-ai aşteptat pur şi simplu până la sfârşitul zilei pentru a cumpăra 
toate chestiile astea? am întrebat, gâfâind, în timp ce Max încerca, fără 
succes, să-şi îndese în rucsac punga de plastic plină cu materiale interzise. 

Pentru că atunci se aşteaptă Flynn să cumpărăm lucruri dubioase, a pufnit 
el. Nu s-ar aştepta niciodată să cumpere cineva. 

Ar 

idiot absolut ca să faci aşa ceva. 

Toddy i-a aruncat o privire lui Max. 

Ai 

Am aji cui pe jos. 

Flyn şi uitându-se în jos la punga de plastic care ieşea pf jumătate afară 
prin fermoarul rucsacului. 

— Sunt doar nişte... ăăă... dulciuri pe care le-am cumpărat, domnule. Pentru 
mama şi tata. 

Ed şi Jamie au scos un „ahhhhhhh” la unison, iar Max le-a aruncat o privire 
amenințătoare. 

— Foarte frumos din partea dumitale, domnule Kendal. Intotdeauna un 
gentleman. 

Flynn s-a aplecat şi a dat la o parte mânerele de plastic, pentru a se putea 
uita în pungă. Max şi-a ţinut brusc respiraţia. 

Flynn a aruncat o privire înăuntru şi a scos un tub de artificii. Era mare şi 
lung, împodobit peste tot cu scântei şi culori nebuneşti, iar cuvintele „LE 
FIZZER” erau scrise pe ambele laturi. L-a examinat cu luare-aminte. Max îl 
privea, cu gura căscată de groază. Putea fi trimis acasă pentru asta. Sau chiar 
suspendat. 

— „Le Fizzer”, hm? a zis Flynn, după ce l-a studiat o eternitate. 

Apoi, deodată, l-a lăsat să cadă înapoi în pungă. 

— Ei, ce-o să mai născocească producătorii ăştia de dulciuri? Ce sunt astea, 
domnule Kendal, un fel de bomboane pocnitoare? 

Max a răsuflat zgomotos. 

— Da, domnule, a răspuns el, cu glas stins. Bomboane pocnitoare, domnule. 
Exact. 


— Ei bine, eu unul nu le-as încerca niciodată. Nu văd ce e în neregulă cu 
Skittles şi Toblerone, dar, dacă dumneata crezi că părinţii dumitale ar prefera 
„Fizzer”, n-am nimic împotrivă. 

Max a închis fermoarul rucsacului şi aproape că s-a prăbuşit în zăpadă. 

Repriza de snowboarding de dimineaţă a fost minunată, în ciuda lui Flynn, 
care m-a avertizat că, după şotiile de ieri, o să fiu întemnițat până împlinesc 
optsprezece ani dacă dispar din raza lui vizuală chiar şi „o milisecundă”. Pe 
pârtia dificilă, am stabilit un nou record personal de coborâre fără cădere (un 
minut şi douăzeci şi patru de secunde) şi, spre ciuda lui Max, Toddy a reuşit - 
chiar dacă a fost foarte mică şi foarte lentă - o pivotare la 180 de grade. A 
continuat să ningă blând întreaga zi, iar zăpada proaspăt aşternută se simţea 
uimitor sub plăcile noastre. 

— Trebuie să mergem cu toţii la discotecă în seara asta, a spus Max, 
oprindu-se anevoie la capătul de jos al pârtiei. Ultima şansă de a nu mai fi pe 
zero. Gata cu prostiile, a continuat el, bătându-l pe Toddy pe umăr. Toddy, fără 
supărare, dar probabil că tu eşti afară din competiţie. Nu cred că unica ta 
conversaţie cu Melody, aceea cu untul, a convins-o, realist vorbind, să te lase 
să-ţi îndesi limba în gâtul ei. 

Toddy s-a mulţumit să zâmbească, a ridicat din umeri şi s-a îndreptat 
târşâindu-şi picioarele pe pantă în sus, spre telescaun. 

— Acum e doar între mine şi tine, Jack, a rânjit Max, în timp ce îl urmam pe 
Toddy. La pariu mă refer. Până la sfârşitul acestei seri, trupa noastră va avea 
cu siguranţă un nume. Dacă lucrurile merg bine cu Lauren şi Scarlett, poate 
că o să începem să ieşim de-a binelea cu ele. Imaginează-ţi cum ar fi să avem 
nişte gagici beton în Londra, a continuat el, clătinând uimit din cap. Ne-am 
trăi visul, omule. 

— Da..., am spus, ezitând. Vreau să spun, Lauren e tare... 

— Mai mult decât tare, m-a întrerupt Max, aproape fiirios. 

E supertrăsnet. 

— Da, da. Dar ieri, de pildă... cu Mouse... am simţit că a fost cât pe-aci să se 
întâmple ceva. Eu chiar... o plac, Max. 

Max a pufnit zgomotos. 

— Amice, Mouse e dusă cu pluta. Iţi spun, ai fi nebun să nu te combini cu 
Lauren. E mişto de pică şi - dintr-un motiv sau altul, pe care niciunul dintre 
noi nu-l înţelegem pe deplin - ea pare să te placă de-a binelea. 

S-a oprit şi m-a privit drept în ochi, după care a continuat: 

— Nu face din asta un alt episod Maria Bennett, Jack, te rog. Nu vreau ca, 
în următoarele şase luni, să aud cum aifi putut să te combini cu Lauren, dar 
pur şi simplu ai irosit şansa în ultima clipă. Asta e şansa ta. In seara asta e 
şansa ta! N-o zbârci, omule. 

— Cred că ai dreptate, am zis. 

Dar nu mă puteam gândi decât la uluitorul zâmbet al lui Mouse. 

După ce-am terminat să ne dăm cu plăcile, ne-am luat la revedere de la 
Basti şi am coborât cu telescaunul în oraş, pentru a ne a returna echipamentul 
închiriat. In timp ce ieşeam de la centrul de închirieri, am auzit un strigăt de 
peste drum. 

— Jack! Hei, Jack, aici! 

M-am uitat într-acolo şi am văzut-o pe Lauren, aşezată la terasa unei 
cafenele, cu glezna vătămată odihnindu-se pe un scaun. 

Max şi Toddy au ridicat din sprâncene la mine. 

— Mai bine te duci să-ţi vezi iubiţica, nu-i aşa? mi-a şoptit Max. 

Le-am spus că ne vedem în cameră, mai târziu, şi m-am îndreptat spre 


Lauren. Profesoara ei se afla lângă ea, dar Lauren i-a spus, de-a dreptul: 

— Domnişoară Mardle, vă supăraţi dacă eu şi Jack ne ducem într-o scurtă 
plimbare prin oraş? 

Domnişoara Mardle părea că se supăra cu siguranţă, dar tot ce a spusa 
fost: 

— OK, Lauren, dar trebuie să te întorci în camera ta, într-o oră. Fii foarte 
atentă cu cârjele tale, că e gheţuş peste tot. 

— O să aibă Jack grijă de mine. 

Am ajutat-o pe Lauren să se ridice şi să-şi ia cârjele şi am plecat. M-am 
rugat ca Mouse să nu se afle în vreunul din telescaunele care se întorceau în 
oraş. 

— Am senzaţia că nu te-am mai văzut de secole, a spus Lauren. 

— Da, îmi pare rău, a cam fost o nebunie în ultima vreme. 

— Măcar o să apucăm să fim împreună la discotecă, diseară. 

— Da, fără îndoială. 

Ne-am oprit să ne luăm ciocolate calde şi vafe de la o prăvălioară, apoi ne- 
am aşezat pe o bancă din apropiere. Se facea tot mai frig, pe măsură ce 
soarele începea să coboare treptat dincolo de munţi. S-a dat mai aproape de 
mine, trecându-şi braţul pe sub al meu, şi am simţit un fior de emoție. Max 
avea dreptate; dacă voiam să se întâmple cu Lauren, se putea întâmpla. Astă- 
seară. Tot ce trebuia să fac era să nu mă blochez. 

— Trebuie să fi fost un pic plictisitor pentru tine să nu poţi schia în aceste 
ultime zile, nu-i aşa? am spus. 

— A fost în regulă. Glezna încă mă doare foarte tare, nu că ar părea să-i 
pese cuiva. 

— Ce vrei să spui? 

Şi-a desfăcut părul şi l-a răsfirat pe umeri. 

— Oh, nimic. Toţi sunt pur şi simplu obsedaţi de... o cunoşti pe fata de la 
şcoala mea, Mouse, nu-i aşa? 

Am dat din cap. 

— Ei bine, eu nu ştiu dacă ai văzut, dar a făcut o chestie ridicolă ieri, cu 
Roland, cântăreţul ăla. 

— Da, am zis. Am văzut. 

— De atunci, toată lumea ţine morţiş să vorbească despre asta. E atât de 
supărător. Mouse pur şi simplu trebuie să fie în centrul atenţiei, tot timpul. 

Ştiam cât de neadevărat era. Mă simţeam foarte prost s-o aud pe Lauren 
vorbind în acest fel despre Mouse. 

— Ei, las-o în pace, am zis, încercând un ton degajat. A avut parte de o 
perioadă dificilă şi aşa mai departe. 

Lauren s-a uitat la mine pătrunzător. 

— Ce vrei să spui? 

— Păi, ştii tu... Chestia cu şcoala ei. Şcoala de balet la care mergea. 

— Ce chestie? 

— Ştii tu. Cum a fost ea... cum îi spune? Evacuată? Mă rog, cum au facut-o 
să plece sau ceva de genul ăsta. Trebuie să fie tare aiurea să păţeşti aşa ceva, 
când tot ce vrei este să dansezi. Şi acum s-a întors definitiv la şcoala voastră, 
aşa că nu o să mai ajungă să fie o dansatoare profesionistă. E nasol, am 
încheiat eu, ridicând din umeri. 

Lauren se uita la mine cu atenţie, cu o sclipire ciudată în ochi. 

— "Ţi-a spus ea toate astea? m-a întrebat, fără grabă. 

— Da, am răspuns. 

Şi apoi am intrat brusc în panică. Nu voiam să creadă că eu şi Mouse 


discutaserăm despre o mulţime de secrete. 

— Vreau să spun că... abia dacă am vorbit cu ea, de fapt, am bolborosit. Dar 
a povestit ceva despre chestia asta. Cred că atunci, la patinoar. 

Ea s-a holbat multă vreme la mine, după care pe faţă i s-a zugrăvit un rânjet 
uriaş. 

— Da, a zis. Ai dreptate. Cred n-ar trebui să fiu atât de dură cu ea. Ţinând 
seama de chestiile prin care a trecut. 

Intre noi s-a lăsat o tăcere stranie, stânjenitoare. Am sorbit din ciocolata 
mea caldă şi m-am gândit la ce ar putea sau nu să se întâmple diseară, în timp 
ce Lauren zâmbea vag în depărtare. 

Moure 


— O să mă schimb în pijama, pentru a mă pregăti, a spus Keira, după care a 
intrat în baie. 

M-am uitat pe fereastră. Soarele apusese deja. 

— Mai avem trei ore până la discotecă, am zis. 

— Da, prin urmare trebuie să Începem acum. Ai spus că ai nevoie de zece 
ore ca să te speli pe cap, aşa că mai bine treci la treabă, a zis Keira, scoțându- 
şi tricoul. Am atât de multe vânătăi încât arăt ca o hartă. 

M-am aşezat pe marginea căzii şi Conijiie s-a întins pe podea, între paturi, 
lăsându-l pe Domnul Jambon1 să i se plimbe agale pe burtă. 

— Indiferent ce o să port, o să arat de parcă aş fi fost bătută, a zis Keira, 
examinându-şi urmele vineţii. 

— Sau de parcă ai avea vreo boală, a ciripit Connie. Mie îmi place a mea. 
Nu vreau să-mi treacă, a continuat ea, suflecându-şi pantalonii. Asta e 
preferata mea, a mai zis, arătând spre o mare vânătaie multicoloră, care îi 
acoperea aproape în totalitate coapsa. Mi se pare că arată precum chipul unui 
bătrân. O să-i spun Malcolm, omul care trăieşte pe piciorul meu. 

— Asta o să fie fraza ta de agăţat, diseară? am întrebat. „Salut, vrei să-l 
cunoşti pe bătrânul care trăieşte pe piciorul meu?: 

— Nu am nevoie de fraze de agăţat, a răspuns Connie ţanţoşă, punându-l pe 
Domnul Jambon pe cap. Pur şi simplu o să-mi las atracţia pe care o degaj să 
vorbească. 

— Ai emoţii? m-a întrebat Keira, privindu-mă în oglindă. 

Am încuviinţat. 

— Da, dar nu ştiu de ce. Cred că e doar gândul că el o să fie acolo. Şi s-ar 
putea să fie ultima oară când îl văd. 

— Despărțirea este o tristeţe atât de dulce, a suspinat Connie. Dar nu uita 
să te asiguri că îi afli şi numele de familie, ca să-l poţi urmări apoi pe internet 


pentru tot restul zilelor. 

— Probabil că e şi el emoţionat să te revadă. Mama spune că întotdeauna ar 
trebui să te gândeşti la băieţi ca la nişte păianjeni, a spus Keira, despletindu-şi 
părul şi începând să-l pieptene. Sunt mai speriaţi de noi decât suntem noi de 
ei. 

— Şi păianjenii iubesc vrăjitoarele, aşa că probabil că acelaşi lucru e valabil 
şi pentru băieţi, a intervenit Connie. 

Toată ziua, pe pârtie, mă gândisem la Jack. Trecusem de la a mă simţi 
delirant de fericită, zâmbind fără oprire pentru că el avusese de gând să mă 
sărute, la a mă întreba de ce voise să mă sărute, gândindu-mă la el şi Lauren. 
Nimic nu se putea întâmpla vreodată cu adevărat între mine şi Jack, pentru că 
ea avea un soi de drept de întâietate asupra lui, care avea să dureze pe veci, 
chiar dacă ea îl părăsea şi îşi întâlnea dragostea vieţii ei chiar mâine. Dar, de 
mâine, oricum eu şi cu el probabil nu aveam să ne mai vedem. 

Schiind pentru ultima oară, năpustindu-mă pe pârtie cu toată viteza, mi-am 
imaginat un univers alternativ în care eu şi Jack ne-am fi întâlnit întâmplător 
în Devon, în vacanţa de Paşti. Părinţii mei s-ar fi aflat tot timpul într-o 
ceainărie şi Lauren n-ar fi fost menţionată niciodată. 

— Eu cu siguranţă vreau să vin în excursia de schi de la anul, a spus 
Connie. 

— Da, şi eu, a încuviinţat Keira, luându-mă în braţe. Mi-ar plăcea să nu te 
duci la Paris. Aşa am putea să venim împreună, toate trei, anul viitor. Cele trei 
vrăjitoare. 

Connie l-a pus pe Domnul Jambon în cuşca lui şi a venit să mă îmbrăţişeze şi 
ea. 

— Te iubesc, Mouse. 

A spus-o simplu şi ca pe un adevăr evident. 

— Şi eu vă iubesc, am spus, îmbrăţişându-le pe amândouă. Trei vrăjitoare 
pentru totdeauna. 

La drept vorbind, nu ştiam ce aveam să fac în privinţa minciunii mele. Nici 
măcar nu ştiam dacă mai doream să merg la şcoala de balet din Paris. Voiam 
doar să mă întorc înapoi în timp şi să şterg momentul în care spusesem asta. 
Am închis ochii şi mi-am dorit să dispară. 

— OK, gata cu sentimentalismele, a zis Keira. Trebuie să punem lucrurile pe 
roate. 

— Pot să pun să cânte Mamma Mia, vă rog? a întrebat Connie. 

— Încă e albumul tău preferat? am râs eu. 

— Da, chiar este, a răspuns Connie. Este un clasic care nu va muri 
niciodată. Şaisprezece milioane de oameni nu se pot înşela. 

— Ba cu siguranţă că pot şi o fac, a replicat Keira. 

Dar imediat ce a început să se audă muzica de pe albumul ales de Connie, a 
cântat împreună cu noi toate piesele. 

Mi-a luat o oră întreagă să-mi usuc părul, după care Keira mi-a Scut 
unghiile cu ojă liliachie şi le-a împodobit cu mici abţibilduri care reprezentau 
margarete. M-am dus la baie pentru a mă machia. Am folosit pentru prima 
dată creionul dermatograf, trasând câte o linie dreaptă şi subţire în jurul 
fiecărui ochi. Când am ieşit, Keira stătea pe podea cu o oglindă, desenându-şi 
flori pe burtă cu un pix cu argintiu. 

— Voi cu ce vă îmbrăcaţi? am întrebat. 

Connie a ftcut un semn spre patul ei, unde întinsese nişte blugi si un tricou 
roz fără mâneci, care aveau ataşate încă etichetele. 

— Mama mi-a cumpărat asta, a spus Keira, îndreptându-se spre rucsacul ei 


şi scoțând o rochie neagră, scurtă. Ca şi cum ştia că avea să fie o discotecă si 
s-a mobilizat ca atare. Cu toate că, obiectiv vorbind, e o persoană jalnică. 
Dacă ar fi fost după ea, ar fi născut o păpuşă Bărbie model Armenian Malibu. 

— Mi-ar fi plăcut mie ca mama să-mi fi cumpărat special o rochie. Mama ta 
trebuie să te cunoască bine, pentru că a ales culoarea neagră. Ar fi putut să-ţi 
cumpere una roz. 

Keira a oftat. 

— Presupun. Tu cu ce te îmbraci? m-a întrebat. 

Am scos bluza înflorată şi blugii pe care îi luasem pentru discotecă. 

— Ce zici? 

Keira a zâmbit şi a ridicat rochia. 

— Cred că ar trebui să porţi Malibu Bărbie. Oricum, nu e tocmai stilul meu. 

Am îmbrăcat-o în baie şi m-am privit în oglindă. Părul îmi ajungea până la 
talie, cu o codiţă subţire, împletită, într-o parte. Keira îmi desenase o mică 
floare argintie pe umăr. Arătam atât de diferit decât în mod normal şi mă 
simţeam diferit. Ca şi cum, indiferent ce avea să se întâmple, urma să fie 
distractiv. Şi noi trei aveam să fim împreună, după care aveam să ne 
întoarcem şi să ne înghesuim ca sardinele într-un singur pat supraetajat, 
pentru a sta la taclale cât era noaptea de lungă. 

M-am întors în cameră şi Keira a fluierat admirativ. 

— Arăţi ca o vedetă de cinema, a spus Connie. 

— Păi chiar eşti, a zis Keira. 

Ea îmbrăcase nişte pantaloni largi, negri, şi un tricou tăiat, pentru a lăsa să 
se vadă opera de artă desenată pe burtă. 

— Bătrânul care trăieşte pe piciorul tău e gata? am întrebat-o pe Connie. 

— Malcolm abia aşteaptă, a răspuns Connie, dând din picior spre mine. 

— Eşti pregătită să-l vezi pe Jack? a zâmbit Keira. 

— Nu, am răspuns. Da. Nu ştiu. 

Şi, cu acestea, ne-am năpustit toate afară din cameră, ţipând strident şi 
apucând-o pe coridor. 

Holul principal fusese golit de toate scaunele şi acum era întunecat, cu 
excepţia luminilor disco multicolore de la pupitrul DJ-ului. Prin încăpere 
pluteau mici mănunchiuri de baloane violet cu verde şi muzica disco 
europeană siropoasă era în plină forţă. 

De cum am intrat, m-am uitat prin încăpere după Jack, iar când am văzut că 
nu era acolo, m-am simţit dezamăgită şi uşurată în acelaşi timp. 

— Când o să intre Jack ai de gând să te porţi ca şi cum l-ai vedea sau o să te 
prefaci că eşti atât de preocupată şi de fabuloasă, încât nu ai ochi pentru el? a 
întrebat Keira. 

— Sst, am spus, dar i-am strâns mai tare mâna. 

— O să cer să pună Mamma Mia, a declarat Connie, dând fuga să stea de 
vorbă cu DJ-ul care părea un pic supărat să fie întrerupt în timpul setului de 
melodii pe care îl alesese. 

Lauren stătea, cu cârjele ei, în cealaltă parte a încăperii. Mi-a zâmbit şi mi-a 
făcut cu mâna. M-am întrebat de ce. Mă ignorase cu o seară în urmă, la 
restaurant. Gesturile ei aveau întotdeauna rolul de a masca ceea ce gândea; 
m-am întrebat despre ce să fi fost vorba. Dar nu conta. Puteam exista 
amândouă în aceeaşi încăpere, aceeaşi şcoală, acelaşi univers, fără să fie ceva 
în neregulă. Connie şi Keira erau cu mine, iar ele m-ar fi susţinut în orice 
situaţie. 

— S-a stins foarte repede, a spus Keira. 

Luni dimineaţa, stând alături de mama, m-am simţit distanţată, dar perfect 


conştientă în acelaşi timp. 

— Cred că respingerea este cel mai rău lucru de care poate avea parte 
cineva, i-am spus Keirei. 

Ea a încuviinţat. 

— Şi eu cred la fel. 

M-am gândit la ziua în care aflasem că nu fusesem destul de bună. Poate că 
aveam să mă gândesc mereu la asta înainte de a mi se putea întâmpla ceva 
bun. Poate că avea rămână întotdeauna, într-un colţ al minţii mele, la pândă. 
Dar la fel de bine se putea să învăţ să trăiesc pur şi simplu cu ea. Cao 
vânătaie interioară care nu trece niciodată, ci devine o parte din tine. 

Apoi l-am văzut pe Jack. Cu siguranţă l-am văzut înainte de a mă vedea el pe 
mine, pentru că, de când sosisem, nu-mi dezlipisem ochii de la uşă. Am strâns- 
o pe Keira de braţ şi ea mi-a zâmbit. 

Câteva grupuri de fete începuseră să danseze în cercuri mici prin întreaga 
sală. Connie s-a întors exact când a început să se audă Mamma Mia. Aplauda 
încântată. 

— A pus-o! 

A tipat un pic prea tare, ca şi cum i s-ar fi împlinit toate visurile. Trebuia să 
dansăm; era piesa ei favorită. 

Ne-am făcut loc, încet, printre cei aflaţi la marginea ringului. Connie a 
început imediat să danseze nebuneşte. Keira se mişca legănat, de pe un picior 
pe celălalt. Nu m-am putut uita la Jack, dar simţeam că el se uita la mine. 

Am început să dansez şi, cu cât dansam, cu atât îmi aminteam cât de mult 
îmi plăcea să dansez. Faptul că Jack se afla acolo, ştiind despre minciună, mă 
facea să mă simt mai liberă. Ca şi cum ar fi fost în regulă să mă distrez 
dansând. Pentru că el era acolo, şi ştia despre minciună, şi totuşi mă plăcea. 
Indiferent în ce fel mă plăcea, mă plăcea cu siguranţă. M-am uitat spre el şi 
privirile noastre s-au întâlnit. Stomacul mi-a tresăltat şi am simţit că era 
posibil să o împroşc peste tot pe Connie, vomitând chiar atunci. Am aruncat o 
privire spre Lauren, pentru a-mi aminti să nu mă las luată de val; el îi 
aparţinea ei. 

După câteva melodii, am plecat de pe ringul de dans şi ne-am cumpărat 
ceva de băut. 

— Crezi că o să vină să stea de vorbă cu tine? m-a întrebat Keira. 

Cu cât trecea mai mult timp fără ca eu şi Jack să ne vorbim, cu atât 
deveneam mai încordată despre ceea ce se întâmpla. 

— Bine, Connie, hai, a zis Keira. O să mergem la toaletă. Dacă Mouse e 
singură, el va trebui să vină şi să-i vorbească. 

— Vă rog, nu mă părăsiţi, am şoptit cu disperare, dar ele plecaseră deja. 
Eram complet singură. Am sorbit din băutura mea şi m-am uitat în podea, 
iar în clipa următoare, el era în faţa mea. Tacticile Keirei în legătură cu băieţii 

erau evident bine puse la punct şi testate. 

— Bună, a spus el. 

— Bună. 

Amândoi fixam podeaua. 

Niciunul nu vorbea. Mă simţeam stingherită, oribil. Nu ca pe pârtii. Era ca 
şi cum ne-am fi înecat în tăcere. Cu cât tăcerea continua mai mult, cu atât mai 
greu îmi venea să mă gândesc la ceva de spus pentru a o întrerupe. 

— Cum te-ai distrat azi? a zis el, în cele din urmă. 

Am dat din cap. 

— Bine, nu am ştiut că aveam să mă umplu de atâtea vânătăi, am zis eu. 
Connie are o vânătaie pe care a numit-o Malcolm. 


Am zâmbit cu gura până la urechi, pentru a-mi ascunde emoţiile. 

S-a uitat în podea şi şi-a schimbat greutatea de pe un picior pe altul. Nici 
măcar nu a zâmbit. A tras adânc aer în piept, de parcă s-ar fi pregătit să spună 
ceva. Şi atunci am văzut-o pe Lauren, şchiopătând prin încăpere spre noi. 
Arăta într-adevăr frumoasă, dar aşa arată ea întotdeauna. Este una dintre 
acele persoane care arată întotdeauna perfect, ca scoase din cutie, indiferent 
ce ar purta şi indiferent ce ar face. 

— Salutare, a spus ea, aplecându-se pentru a ne îmbrăţişa, întâi pe mine şi 
apoi pe Jack. 

— Bună, am zis şi i-am zâmbit. 

Jack era roşu ca racul. Arăta dintr-odată mai tânăr, ca un băieţel. 

M-am uitat după Connie şi Keira. Voiam să se întoarcă. Mă simţeam 
depăşită numeric. Am încercat să arăt normal. 

— Vasăzică, a început Lauren, zâmbind, ce mai face prietenul tău Roland? 
Mai ai vreo veste de la el, de când tu... ai făcut ce ai făcut, indiferent ce-a fost 
aia? 

Am clătinat din cap. Voiam ca Jack să spună ceva în apărarea mea, dar el n- 
a scos niciun cuvânt. M-am uitat iarăşi după Connie şi Keira, dar nu se vedeau 
pe nicăieri. Scarlett şi Melody au traversat încăperea şi l-au îmbrăţişat pe 
Jack. 

— Bună, Mouse, au ciripit ele, dar niciuna nu m-a îmbrăţişat. 

— Tocmai o întrebam pe Mouse despre vânătoarea ei de celebrităţi, a spus 
Lauren. 

— Ştii că poţi fi arestată pentru asta, nu? a zis Scarlett. 

— Poate ar trebui să-ţi faci un tatuaj uriaş cu faţa lui, a râs Melody. Să arăţi 
ce superadmiratoare eşti. 

Jack îşi ţinea în continuare privirea pironită în podea. 

— O să păstrezi legătura cu el? a zâmbit Melody. Când o să stai tu la Paris? 

În vocea ei se simţea bătaia de joc. 

— Da, când a să stai tu la Paris, tu şi cu el o să puteţi fi cei mai buni 
prieteni, a râs Scarlett. 

— Când o să dansezi tu în fiecare seară la Opera din Paris. Probabil că vei fi 
prima balerină de paisprezece ani care să primească vreodată rolul principal 
în Lacul lebedelor; a adăugat Lauren. Fiind tu uimitoare şi aşa mai departe. 

Inima a început să-mi bată repede. Habar n-aveam ce să spun. Cum de 
ştiau? Singura persoană căreia îi spusesem fusese Jack. Jack, care stătea 
acum lângă mine, uitându-se în pământ ca şi cum ar fi vrut ca acesta să-l 
înghită. Mi-am încleştat pumnii şi mi-am înfipt unghiile în piele. Era posibil ca 
el să le fi spus... Nu, n-ar fi facut-o. 

Apoi au apărut Keira şi Connie. 

— Mouse, eşti bine? a întrebat Connie. 

M-am uitat în podea. Nu puteam vorbi. Făceam eforturi să continui să 
respir. 

— E bine, a zis Lauren. Vorbeam cu ea despre şcoala ei de balet, de anul 
viitor. 

— Oui, oui, a dat Connie din cap. 

Dar puteam să-mi dau seama că suspecta că se întâmplase ceva ciudat. 

— Ai de gând să te duci şi tu să stai cu Mouse la Paris? 

Vocea lui Lauren era clar tăioasă. Connie nu ştia ce se întâmplă. 

— Care-i problema ta? a întrebat Keira. 

— Care-i problema ta, jiudato? a replicat Lauren. 

Keira a clătinat din cap şi a murmurat ceva în barbă. 


— Cum, cum? s-a inflamat Scarlett. Cel puţin ai curajul să o spui cu voce 
tare. 

— Spuneam doar că sunteţi o adunătură de losere acre şi jalnice, a zis 
Keira, privind-o pe Scarlett drept în ochi. 

— Ce ciudat. Mouse povestea cât de mult iubeşti tu familia lui Scarlett, a 
spus Lauren, cu un zâmbet fals. 

Keira arăta ca şi cum ar fi pocnit-o cineva. 

— Dacă vrei să ştii, a zis Scarlett, fratele meu crede că eşti un monstru 
păros şi respingător şi nu s-ar încurca în vecii vecilor cu tine. 

Keira stătea complet nemişcată. Era ca şi cum timpul se scurgea cu 
încetinitorul. Am încercat să mă uit la ea, dar ea se holba pur şi simplu la 
podea. 

— Sunteti doar invidioase că Mouse si Keira sunt mai frumoaşe decât voi şi 
că Mouse este specială, a zid Connie, mândră şi sfidătoare. Aţi vrea voi să fiţi 
nişte dansatoare îndeajuns de bune încât să mergeţi la şcoala de balet din 
Paris. 

Keira a început să plângă. Connie s-a aplecat şi i-a luat mâna. 

— Eşti atât de prostănacă, a râs Lauren. Mi-e milă de tine. Ea nu merge la 
şcoala de balet din Paris. Are probleme. E o mincinoasă! A fost dată afară de 
la White Lodge. Nu face altceva decât să fantazeze şi sa cerşească atenţie. Îşi 
închipuie că Roland o place. Spune tuturor că merge la o şcoală de balet 
superfaină de la Paris, când de fapt a fost exmatriculată de la aceea unde era. 
Inventează poveşti, Connie. E specială, de acord. 

Lauren a izbucnit în râs şi Connie s-a pleoştit. 

— Mouse...? Te duci la şcoala de balet din Paris, nu-i aşa? 

Ochii lui, Connie erau uriaşi şi priveau ţintă într-ai mei. 

Keira s-a uitat la mine. 

— Ai născocit toate astea? 

Vânătaia din mine zvâcnea dureros. Mi-am înfipt şi mai adânc unghiile în 
carne, dar ştiam că nu-mi mai pot stăvili mult timp lacrimile. Şi atunci am 
fugit. Cât de repede am putut. Şi i-am lăsat să mă toace. 


Jack 


Am încremenit. Mă simţeam defazat, cu zece secunde în urma celorlalţi. Ce 
naiba tocmai se întâmplase? 

Am urmărit-o pe Mouse ieşind din sală şi m-am întors, ca să dau de Keira 
care mă privea furioasă, printre lacrimi. 

Lauren s-a aplecat să-mi spună ceva, dar parcă aveam urechile astupate. 
Tot ce puteam auzi era un vâjâit ciudat şi bufniturile înfundate ale muzicii 
îngrozitoare. 

— Ce? am strigat, acoperind muzica. 

Ea s-a aplecat şi mai aproape. 

— Am spus că îmi pare rău pentru asta. Pur şi simplu ea se crede mult mai 
bună decât este în realitate. Nu poţi să te fâţâi minţind tot timpul şi să nu te 
aştepţi să fii prinsă cu mâţa-n sac, înţelegi? 

Am clipit derutat. Adică, toate ştiau că Mouse fusese dată afară din şcoala 
de balet? Presupusesem că minciuna cu Parisul fusese o chestie pe care mi-o 
spusese doar mie. O senzaţie oribilă şi rece a început să mi se răspândească 
prin vene. 

Lauren s-a dat cu cârjele mai aproape de mine, până când vârfurile 


încălţărilor noastre s-au atins. Ne aflam în centrul micii mulţimi care se 
adunase pentru a asista la disputa noastră verbală, aşa că deodată toţi ochii 
erau pe noi. Ea şi-a ridicat bărbia, zâmbind. Apoi a închis ochii şi s-a aplecat 
spre mine. Vâjâitul ciudat din urechile mele a sărit la un nivel superior. Îmi 
simţeam capul ca sub o pernă. Asta eja. Se întâmpla acum. In faţa tuturor. 

Nu te bloca, Jack. 

Buzele ei le-au atins pe ale mele, iar eu mi-am tras instinctiv capul înapoi. 
Ea a clipit şi o undă de tensiune ostilă a părut să se propage prin mulţime. Cu 
coada ochiului, l-am putut vedea pe Max punându-şi mâinile în cap. 

— Jack, ce faci? a şuierat Lauren, zâmbind îndeajuns de larg pentru a face 
să pară că totul era, chipurile, în regulă. 

Am ridicat din umeri. 

— Uite, dacă este vorba despre Mouse... n-ar trebui să-ţi fie milă pentru ea, 
mi-a şoptit Lauren. Şi-a facut-o cu mâna ei, crede-mă. 

— Nu ştiu dacă într-adevăr şi-a facut-o, am zis, începând să clocotesc de 
mânie. Nu a făcut nimic altceva decât să vadă cum i se năruie visul de a 
ajunge balerină. Nu cred că povestea despre Paris a fost o încercare de a 
impresiona lumea sau de a părea grozavă. A fost doar o încercare de a se 
convinge pe sine că viaţa ei nu era cu adevărat terminată. Că poate mai avea 
totuşi o şansă. Prin urmare, nu, Lauren, nu şi-a facut-o cu mâna ei. Nici pe 
departe. 

Lauren s-a holbat la mine. Am avut brusc impresia că nimeni nu o mai 
contrazisese vreodată, de când se ştia. Pur şi simplu, trăise paisprezece ani 
între oameni care dăduseră din cap şi fuseseră de acord cu ea. Părea că habar 
n-are cum să reacționeze. 

— Da, bine, mă rog, a spus ea, fără grabă. Nu contează. Numai că nu cred 
că e frumos să minţi pe toată lumea tot timpul. Cred că, la un moment dat, 
trebuie să te opreşti să te mai prefaci şi să fii pur şi simplu persoana care eşti 
de fapt... înţelegi ce vreau să spun? 

înţelegeam ce voia să spună. Complet. Şi eu trebuia să termin cu 
prefăcătoria. 

— Da. Uite, îmi pare rău, Lauren. Dar eu nu... N-o să fim împreună. Adică 
nu ştiu dacă am fost vreodată cu adevărat, dar, dacă tu ai crezut că eram 
împreună, atunci află că nu eram. 

Am făcut o pauză. 

— Îmi pare rău. 

Arăta ca şi cum cineva tocmai ar fi aruncat peste ea o găleată de apă. Prea 
şocată pentru a mai spune ceva. Pur şi simplu a deschis şi a închis gura de 
câteva ori, dar nu i-a ieşit niciun sunet. 

M-am întors şi am plecat repede, croindu-mi drum prin mulţimea care se 
înghesuise în jurul nostru. In timp ce treceam, l-am auzit pe Jamie râzând şi 
spunând: 

— Şi solistul trupei Rataţii o comite din nou... 

Mi-am văzut de drum fără să-i arunc vreo privire. Dintr-odată nu-mi mai 
păsa de ce credeau cei din jur. Nu mă simţeam c-aş fi ratat ceva din cauza 
tracului. Dimpotrivă, mă simţeam ca şi cum, pentru întâia oară în viaţa mea, 
fusesem curajos. 

În minte nu aveam decât un gând: s-o găsesc pe Mouse, pentru a mă 
asigura că era OK. 

Înainte de a apuca să deschid uşa spre culoar, Max m-a oprit, apucându-mă 
de braţ. 

— Jack, omule... 


Clătina din cap, dar nu l-am lăsat să înceapă. 

— Max, ştiu ce crezi, dar nu-mi pasă. Du-te şi fa-ţi de cap cu Scarlett. Du-te 
şi câştigă pariul. Eu vreau doar să o găsesc pe Mouse. 

Mi-am smucit braţul din strânsoarea lui şi m-am grăbit să ies. Am trecut în 
fugă pe lângă zona recepţiei şi tocmai eram pe cale să o apuc pe culoarul care 
ducea la camera lui Mouse, când s-au deschis uşile principale şi am fost izbit 
de un zgomot puternic. 

Tipul masiv şi chel murmura în cască şi americanca ţicnită cu codițe turuia 
la telefon. Iar în mijlocul lor, zâmbind vesel la recepţionera topită după 
staruri, era Roland. 

— Ah, Jack! Excelentă sincronizare. 

— Roland? Ce... ce cauţi aici? 

— Exact asta ne întrebări şi noi, dragă, crede-mă, a zis americanca, 
închizându-şi telefonul şi cercetând cu o privire cruntă zona din jurul 
recepţiei. 

Roland şi-a lăsat capul într-o parte şi s-a uitat la ea. 

— Cooper, te rog. Ai promis. Doar în seara asta. 

— Uf, bine. 

I-a făcut semn cheliosului să o urmeze şi s-au aşezat pe o canapea. 

— Aşadar, ce cauţi aici? l-am întrebat. 

— Nu este evident? a zâmbit el. Am venit să-mi recuperez j acheta. 

— Oh, corect... da. 

— Costă mai mult decât cele trei snowmobile ale mele la un loc. Fermoarul 
e făcut din diamante adevărate. 

— Da, sigur. Scuze. 

A urmat o pauză, după care el a izbucnit în râs. 

— Nu, haide! Glumesc cu tine, Jack! a exclamat el, punându-mi mâna pe 
umăr. Am venit să-mi iau rămas-bun. Videoclipul este gata şi mâine plec în 
turneu: Germania, Austria, Elveţia şi alte câteva ţări pe care nu mi le amintesc 
exact. Poate Polonia? Oricum, după tot ce s-a întâmplat ieri, nu puteam să plec 
fără să vă spun la revedere, ştii? 

— Da, nu, desigur. Uite, îmi pare rău dacă te-am făcut să arăţi total dus cu 
sorcova ieri, Roland. Numai că am fost cuprins de un fel de... panică. 

— Nu-ţi face griji. După cum spune Cooper: „Orice publicitate este bună”, a 
zis el, scoţându-şi telefonul din buzunar. Am fost asaltat neîncetat după turul 
tău de forţă de pe scenă. Lumea crede că mi-am pierdut minţile, dar... 
vorbeşte despre mine. Şi îmi cumpără cântecele. Aşadar, poate că nebunia 
este un pas înainte. 

— Oh. Păi... bine. 

Mi-a zâmbit larg şi am simţit brusc un ghimpe de vinovăţie în legătură cu 
Mouse. Trebuia să lămuresc lucrurile. 

— Roland, trebuie să-ţi spun ceva. Treaba aia pe care am spus-o, că Mouse 
nu ar fi interesată de tine. Am minţit. N-am întrebat-o niciodată. 

Chipul i-a rămas inexpresiv. Nici măcar n-a clipit. l-am dat înainte. 

— Aveam de gând să-i spun, crede-mă, dar problema e că... o plac şi eu. 
Mult de tot, am impresia. Şi ştiam că te-ar fi ales pe tine, nu pe mine. 

Colţurile gurii i s-au ridicat prompt. 

— De unde ai ştiut asta? 

— Pentru că... ei bine, uită-te la tine. 

— Da, dar uită-te şi la tine, a ridicat el din umeri. Noi doi nu ne deosebim 
prea mult, după cum par să creadă majoritatea oamenilor. 

— Da, dar... tu eşti un cântăreţ celebru. 


— Şi tu eşti solistul unei trupe. 

— O trupă fără nume. 

A râs. 

— Am senzaţia că o să aveţi un nume, curând. Şi după aceea o să puteţi 
ajunge la fel de celebri ca şi mine. 

— Mă rog, nu contează. Ceea ce vreau să spun e că îmi pare rău că nu i-am 
transmis mesajul tău. Ar trebui să i-l spui tu. Personal. 

Chiar vorbeam serios. In momentul ăla, îmi doream orice ar fi facut-o 
fericită pe Mouse. 

El s-a mulţumit să râdă din nou şi să clatine din cap. 

— Ascultă, Jack. Nu-ţi face griji. Mouse e minunată. Amândoi ştim asta. Dar 
eu simt că poate este mult mai minunată pentru tine. Sunt sigur că pot găsi 
alte fete minunate în Germania, Austria, Elveţia şi toate celelalte ţări pe care 
nu reuşesc să mi le amintesc. Poate Polonia. 

S-a întors spre Cooper. 

— Cooper, mergem în Polonia? 

— Bineînţeles, a răspuns Cooper, fără să-şi ridice privirea din telefon. Cu 
toate că habar n-am unde este. 

Roland s-a întors spre mine. 

— Vezi? Cred că pentru mine o să fie OK... 

Am zâmbit şi am simţit că o greutate de plumb mi-a fost luată de pe umeri. 

— OK. Grozav. Mersi, omule. Deci ce ai de gând să faci acum? 

— Eu? a ridicat din umeri. Cred c-o să mă duc la discotecă. Cooper mi-a 
promis o noapte de libertate, înainte a fi închis în autobuzul turneului luni în 
Şir. 

A dat din cap spre uşile duble prin care răzbăteau bubuitul înfundat al 
muzicii şi râsete. 

— Cine ştie? Poate că fata visurilor mele este chiar în spatele acelei uşi. 

— OK, ne mai vedem. 

S-a aplecat spre mine şi mi-a şoptit: 

— Ăă, Jack, dacă ai ocazia, nu m-ar deranja să-mi recapăt jacheta. Nu 
glumeam în legătură cu fermoarul din diamante. Douăsprezece carate. 

Am râs. 

— Mă ocup. 

Am luat-o spre culoar, am trecut pe lângă Cooper şi pe lângă chelios, şi am 
mers până când am ajuns la camera lui Mouse. Am bătut la uşă, dar nu mi-a 
răspuns. Am încercat clanţa şi uşa s-a deschis. 

— Mouse? E cineva aici? 

Dormitorul era gol, dar uşa de la baie era întredeschisă, suficient pentru a 
putea vedea o siluetă care îi aparţinea cu siguranţă lui Mouse, prăbuşită 
deasupra chiuvetei. 

— Mouse, sunt Jack, am zis, cu blândeţe. Pot să intru? 

Am împins uşa, deschizând-o, şi aproape că am zbierat, şocat: 

— Ce... Mouse, ţi-ai pierdut minţile? Cefaci?! 


Moure 


Eram îndeajuns de şocată încât să scot un urlet care să-ţi îngheţe sângele în 
vene, demn de un film de groază, dar tot ce mi-a ieşit de pe buze a fost un mic 
scheunat. Am ridicat foarfecă în faţa mea şi el a sărit înapoi. 

— Ce faci? Nu poţi să dai pur şi simplu buzna peste oameni în baie! am 
strigat. 

— Scuze! a zis el, făcând un pas în spate. De obicei, oamenii nu te ameninţă 
cu foarfecă. 

— Oh. 

Am lăsat mâna cu foarfecă în jos. 

— Scuze. Ce cauţi aici? 

Deodată, mi-a venit să mă întorc şi să mă privesc în oglindă. Aveam 
groaznica bănuială că faţa îmi era acoperită cu rimei scurs şi pete roşii, şi 
umflată din pricina plânsului. Dar n-aveam cum s-o fac fără să mă observe el. 

— Eu doar... Mouse... eu... 

S-a uitat la mine, drept la mine, o groază de timp, fără să rostească vreun 
alt cuvânt. 

— E în regulă, am spus. E adevărat. Am minţit în legătură cu şcoala de 
balet. Am minţit pe toată lumea. Aveai tot dreptul să-i spui lui Lauren. E 
alegerea ta. 

— Mouse. Pe bune, trebuie să înţelegi că n-aş face în ruptul capului aşa 
ceva... 

Părea foarte supărat. Părea supărat pe sine însuşi, pentru că nu era în stare 
să-şi găsească cuvintele. Ochii îi luceau ca şi cum ar fi fost gata să plângă. 

— E în regulă, sincer, nu mai contează. 

— Ba contează. Doar... chiar vreau să înţelegi că, atunci când i-am spus lui 
Lauren, crezusem că ştia deja. N-am bănuit că, în iglu, când mi-ai vorbit 
despre minciuna ta, eu eram singura persoană căreia îi spuneai... adevărul. 

Am dat din cap. 

— Dac-aş fi bănuit, ţi-aş fi spus cât de special mă simt că îmi spuneai mie, a 
zis el, pe un ton foarte blând. Pentru că aşa mă simt. Sincer. 

— E în regulă, pe bune. Trebuia să mă confrunt cândva cu minciuna. Când 
am rostit-o prima oară, cred că m-am gândit că aş putea să o fac realitate. Că 
aş putea merge la o audiție la vreo scoală de balet din Paris şi atunci n-ar mai 
fi fost o minciună. 

— Păi, şi de ce nu poţi face asta? a întrebat el. S-ar transforma într-un 
adevăr. 

Am clătinat din cap. 


— Nu, nu-i aşa, am zis eu, aşezându-mă pe marginea căzii şi trăgând adânc 
aer în piept. N-o să fiu dansatoare. 

— Nu înţeleg. Mouse, eşti o dansatoare. Pentru că dansezi. 

— Ştii ce vreau să spun. Nu o să fiu o dansatoare profesionistă. 

— Nu sunt convins că e adevărat, Mouse. Dacă îţi place să dansezi, ar 
trebui să continui. Chiar dacă o faci doar cu mine, pe muzică techno, într-o 
tabără la schi. 

Mi-am amintit cum îmi spusese Lauren că nu mai dansase niciodată de când 
nu fusese admisă. Era trist, pentru că îi plăcuse atât de mult dansul. Şi fusese 
într-adevăr foarte, foarte bună. 

Am dat din cap. 

— lartă-mă că te-am ameninţat cu foarfecă. M-am speriat. 

— Nu mă surprinde, a zâmbit el. Eşti aprigă. Şi nu m-aş aştepta ca Super- 
Mouse să se comporte altfel. 

A venit să stea lângă mine pe marginea căzii, dar s-a aşezat mult prea în 
spate şi a căzut în ea, rămânând cu picioarele atârnate în afară. Am râs şi m- 
am lăsat şi eu să alunec pe spate, pentru a ajunge alături de el, în cadă. 

M-am întors spre el. 

— Aşadar, Jack, vrei să mă ajuţi să fac ceva nebunesc? 

— E vorba despre vrăjitorie? Pentru că am văzut cartea aia pe patul Keirei. 
Vrei să-l transformi pe Domnul Jambon înapoi într-un şobolan sau ceva de 
genul ăsta? 

Am zâmbit şi mi-am sprijinit capul de faianţă. El a făcut la fel, apoi ne-am 
întors şi ne-am uitat unul la altul, iar preţ de o clipă aerul s-a schimbat, cum 
se întâmplase şi în iglu. 

— Am rimei pe toată faţa? am întrebat. 

— Da. Nu aveam de gând să o spun, dar arăţi cam dusă cu pluta. Chiar şi 
fără foarfecă. 

M-am ridicat din cadă şi m-am privit în oglindă. 

— Oh, Doamne! 

Am dat drumul la robinetul chiuvetei şi m-am apucat să-mi frec faţă. Jack a 
rămas în cadă, zâmbind. 

— Ce ai de gând să faci? 

— Să rămân la şcoală. Să am o reputaţie de ţicnită. Să încerc să mă împac 
cu Keira şi Connie. 

M-am întors cu faţa la el. Capul îi era încă sprijinit de faianţă. Părul îi 
alunecase şi-i dezvelise faţa. Arăta relaxat şi atrăgător fără să facă ceva 
anume. Faptul că arăta atât de bine m-a făcut să mă întorc şi să continui să-mi 
frec faţa. Era puţin copleşitor. Am încercat să vorbesc nonşalant, ca şi cum aş 
fi întrebat despre vreme. 

— Deci tu şi Lauren... sunteţi împreună? 

A încercat să se ridice, dar a căzut înapoi în cadă. 

— Nu. Nu vreau să fiu împreună cu ea. Nu doar pentru că a fost atât de rea 
cu tine, dar cu atât mai mult acum, când am văzut că poate fi aşa. 

O mică rază de soare mi-a luminat vânătaia interioară. M-am şters pe faţă şi 
m-am văzut în oglindă, umflată şi umedă. 

— Vrei să mă ajuţi sau nu? am întrebat, întorcându-mă şi încrucişându-mi 
braţele. 

S-a extras din cadă. 

— Da, Super-Mouse, cu cât mai nebunesc cu atât mai bine. 

Am prins un mănunchi la întâmplare din păr, am luat foarfecă şi l-am tăiat. 
M-am uitat la şuviţa din mână. 


— Ce? a strigat Jack. Eşti nebună? Părul tău e atât de frumos. E atât de... 
distins şi... personal. 

— Da, exact. Am părul lung de când aveam cinci ani. De când am început 
baletul. L-am păstrat tot timpul lung pentru a-l putea strânge în coc, pentru a 
arăta bine, ca să mă ajute să arăt ca o balerină. Vreau doar să văd cum mă 
simt fără el. 

— Eu unul sunt de părere că nu e bine să iei decizii radicale după... după ce 
ai avut o supărare, a spus el. 

— Jack, o să crească la loc. E păr. Nu-mi tai braţul. 

— Dar ce o să spună mama ta? 

— Probabil că o să plângă, dar până la urmă nu e părul ei. Am s-o fac, Jack, 
aşa că, dacă n-ai chef să te uiţi, mai bine pleci. 

Chiar nu voiam să plece. 

— Păi, evident că n-am să plec acum. 

I-am dat foarfecă şi am rămas în picioare în faţa oglinzii. El stătea în spatele 
meu. Mi-am scuturat capul şi m-am uitat cum părul îmi venea până la talie. 

— Eşti sigura? m-a întrebat el. 

A întins mâna, a ridicat câteva şuviţe şi le-a lăsat să cadă la loc. 

Am dat din cap. 

— Poate e mai bine să-l prind într-o coadă să încerci pur şi simplu s-o tai în 
partea de sus, am zis. 

L-am strâns în coadă. El a adunat-o si a ridicat-o. 

— Ascultă, fac asta, dar să nu mă dai în judecată dacă te răzgândeşti. Sau 
să arunci vreo vrajă asupra mea. 

— N-am s-o fac. Termină cu trasul de timp, taie-l odată! 

Am auzit sunetul pe care l-a făcut foarfecă deschizându-se şi am simţit cum 
o prinde în mână. Şi apoi din nou sunetul. Ela râs. 

— Exclus să izbutească foarfecă asta să-l taie. 

Am scos elasticul şi mi-am răsfirat părul. 

— Poţi să-l tai pe bucăţi? 

I-am dat peria mea de păr şi el 8-a apucat să-mi pieptene părul cu mare 
blândeţe, ca şi cum până atunci nu ar mai fi pieptănat vreodată părul cuiva, ca 
şi cum părul chiar ar fi putut simţi cu câtă blândeţe o face. 

Se concentra din răsputeri, alegând mici porţiuni şi trecând peria prin ele. 
Apoi a lăsat peria şi a luat foarfecă. 

— Sigur? a întrebat el, iar eu am dat din cap. 

A luat o mică şuviţă de păr. 

— Cât de scurt? Aici? a întrebat, atingându-mi cu gingăşie urechea. 

Am dat iarăşi din cap. 

Apoi a apucat o şuviţă mai groasă şi a tăiat-o. Părul a căzut fără zgomot pe 
gresia băii. Apoi a luat o alta şi o alta, până când n-am mai văzut dalele de 
gresie. Dar încă mai avea mult de tăiat. 

Din când în când, mă scutura de părul adunat pe ceafa sau pe umeri. Nu 
vorbea, ci doar îsi vedea de treabă. Străduindu-se din răsputeri s-o facă bine. 

A venit în faţa mea. Stăteam atât de aproape unul de altul, el fiind la doar 
câţiva centimetri distanţă de mine, încât vârfurile picioarelor noastre aproape 
că se atingeau. A luat foarfecă şi a ridicat codiţa împletită de Keira. M-am 
apropiat de el şi el a tăiat-o de la rădăcină, întinzându-mi-o. 

În clipa aceea am auzit un autentic țipăt dintr-un film de groază. 

— Ce mama dracului?! a exclamat Keira. Ce?! 

Connie tipa în continuare. Keira a zgâlţâit-o de umeri. 

— Nu mai ţipa, zănatico. 


S-a uitat la mine, apoi la Jack. 

— Vă întrerupem din ceva? 

Jack s-a uitat la mine. 

— Ne revedem în sală? 

Am dat din cap, iar el a zâmbit sfios către Connie şi Keira şi a plecat. 

— Părul tău! s-a tânguit Connie, luând nişte şuviţe de pe jos şi ţinându-le 
lângă capul meu, ca şi cum s-ar fi gândit că putea lipi şuviţele la loc. 

— Aşa vrei să-ţi ceri iertare pentru că ne-ai minţit? a întrebat Keira. 
Făcându-ne o haină din părul tău? 

— Îmi pare foarte rău, am zis. Nu ştiu de ce am minţit sau de ce nu v-'am 
spus cum stau, de fapt, lucrurile. Ar fi trebuit să o fac. Pur şi simplu... m-am 
blocat. 

Connie a luat o mână de păr şi l-a aruncat în aer, iar acesta a căzut încet 
peste toate trei. Apoi m-a îmbrăţişat. 

— Ascultă, Mouse. Vreau să-ţi spun o chestie. Am venit aici pentru a... 

— În afară de a-ţi strica şusta, evident, a intervenit Keira. 

— Voiam să-ţi spun că sunt fericită că rămâi la şcoală, a continuat Connie, 
părând gata să plângă. Atunci, când eram pe feribot, asta mi-am dorit. Asta 
am scris. Că voiam să rămâi la Bluecoats. 

S-a uitat la mine şi m-a înlănţuit cu braţele, aşa cum făcuse în baie, în prima 
zi. Din toată inima. Strâns. 

— Săptămâna asta a fost destul de plină de evenimente, a spus Keira şi ne-a 
îmbrăţişat pe amândouă, plecându-şi capul pe umărul meu. 

— Keira, am zis. Ştiu că te-am minţit, dar există un lucru despre care 
trebuie să ştii că este adevărat. Alfie chiar te place, pe cinstite. Scarlett a 
minţit. Nu ştiu de ce.Mă rog, ştiu, ca să fie rea şi... 

— Pentru că nu mă vrea cumnată. Ei bine, nici eu nu o vreau pe ea, a 
continuat, pe un ton dispreţuitor. Probabil că şi Alfie o urăşte. 

— Hai să ne întoarcem la discotecă, a zis Connie. O să cer din nou Mamma 
Mia. Si Roland este la discotecă, a scâncit ea. şi a dansat, la un moment dat, 
arătând ca... 

— Ca şi când ar fi fost pe moarte din pricina radiaţiilor chimice, a gemut 
Keira. 

— Toată lumea a înnebunit, a zis Connie. 

Keira a încuviinţat. 

— E adevărat. Dar, Mouse, tu ai luat-o razna de-a binelea, a spus ea, dând 
un şut în părul de pe podea, clătinând din cap şi zâmbind. Ador asta! 

Ne-am năpustit afară şi am luat-o pe culoar. Părul meu avea vreo treizeci de 
lungimi diferite, iar oamenii îmi aruncau priviri ciudate, dar nu-mi păsa. Era 
adevărat ce spusese Connie, toată lumea înnebunise. Ringul de dans era ticsit. 
Nu mai erau bisericuțe de fete dansând în cercuri, ci se dansa literalmente la 
grămadă. Chiar şi domnişoara Mardle se zbânţuia pe la margine, împreună cu 
profesorul lui Jack, chicotind când el punea în practică nişte mişcări de dans 
bătrâneşti oribile. 

Exista un grup masiv adunat în mijlocul sălii. Nu puteam vedea exact la ce 
se uitau, dar am ştiut că trebuie să fie Roland. 

Ne-am croit drum prin gloata de oameni zglobii şi i-am văzut pe el şi pe Max 
chiar în centru. Făceau un fel de tentativă de breakdance şi toată lumea 
privea şi aplauda. 

Jack a apărut lângă mine şi a început să facă nişte mişcări nebuneşti, care 
semănau cu un amestec între Riverdance şi tango. 

Cu coada ochiului am zărit-o pe Lauren, stând pe margine, singură. Până şi 


Scarlett şi Melody o abandonaseră pentru a se alătura celor care căscau gura 
la Roland. 

— Scuză-mă o secundă, i-am strigat lui Jack şi mi-am croit drum prin 
mulţime. 

M-am dus şi m-am aşezat lângă ea. Niciuna dintre noi nu a vorbit. Doar ne 
uitam cum dansau ceilalţi. Oameni cărora le plăcea să danseze. Oameni care 
arătau ridicol, dar nu se sinchiseau. 

Lauren nu se uita la mine, ci drept înainte. Am fi putut sta acolo aşa o 
săptămână şi ea nu ar fi cedat. 

— Aşadar, singurele persoane care nu dansează sunt două dansatoare, am 
spus. 

N-a răspuns, ci s-a purtat ca şi cum nu eram acolo. Formula ei testată şi 
patentată. Am continuat să vorbesc, chiar dacă era limpede că ea nu voia să 
mă audă. 

— Lauren. 

Acum trebuia să se uite la mine, căci îi rostisem numele. O strigasem la 
cacealma. A întors puţin capul. 

— Lauren. Eu doar... 

Existau milioane de lucruri de spus. Milioane de fragmente care făcuseră să 
se ajungă aici. Faptul că ea nu fusese admisă. Petrecerea mea de rămas-bun la 
care ea nu venise. Eu care mă supărasem că nu venise. Ea ţinând supărarea şi 
apoi toate micile rupturi care urmaseră, până la Jack. Milioane de cioburi se 
îngrămădiseră între noi. 

Stăteam una lângă alta, uitându-ne la ringul de dans. Scarlett şi Melody ne- 
au aruncat o privire şi au şoptit ceva între ele. 

— Nu trebuie să mă placi, am spus. 

— Te-am invitat la o ciocolată caldă pe vas, a replicat ea. 

— Lauren, v-am auzit vorbind despre mine la toaletă. 

S-a înroşit puţin. 

— Nu te preface că tu n-ai spus lucruri despre mine, a zis ea, pe un ton 
defensiv. 

M-am gândit la blestem şi cât de serios îl dorisem. 

— Încă mai ai şanse să devii dansatoare, a zis Lauren, în continuare privind 
drept înainte. Ai putea să încerci la alte şcoli. Ai putea continua să dansezi. 

— Şi tu la fel, am zis. 

S-a întors şi s-a uitat la mine şi chipul i-a fost străfulgerat de o umbră greu 
de definit. 

Şi atunci l-am văzut pe Roland venind spre noi. Lauren s-a îmbăţoşat şi s-a 
străduit să arate cumva sfios sexy şi ca şi cum nu l-ar fi văzut de fapt. 

— Mouse, a zis el, zâmbind şi aplecându-se pentru a mă săruta pe obraji. 
Răpitoarea mea. 

Apoi mi-a făcut cu ochiul într-o manieră exagerată, precum un pirat. 
Privirea i s-a abătut asupra lui Lauren. 

— Mouse, cine este frumoasa ta prietenă? 

— Ea e Lauren, am zis, întorcându-mă spre ea şi zâmbind. E o dansatoare 
foarte bună. 

Ea s-a îmbujorat uşor şi Roland a zis: 

— Fantastique. Îmi plac dansatoarele. Dar văd că eşti accidentată, Lauren? 
Aş putea să-ţi ţin companie, din moment ce nu te pot invita la dans, ce zici? 

Lauren s-a înroşit şi mai tare, dar a izbutit totuşi să dea din cap. Aproape 
imediat ce m-am ridicat, el a ocupat locul pe care stătusem lângă ea. 

M-am dus şi am găsit-o pe Keira, la marginea ringului de dans. — Keira, 


ghici ce s-a întâm..., am început, dar ea m-a strâns de braţ pentru a mă face să 
tac. 
Se uita cu gura căscată la ceva din cealaltă parte a sălii. 


Jack 


— Mai întâi ţi-o fură pe Mouse, iar acum ţi-o suflă pe Lauren, a spus Max, 
râzând. Ce mai urmează? Să-ţi dea foc la casă? 

Stăteam pe ringul de dans, uitându-ne la Roland, care încerca să stea de 
vorbă cu Lauren între două reprize de selfie-uri cu o droaie de fete ridicole. 
Lauren îşi revenise; îşi recăpătase toată încrederea sa poleită şi zâmbea, 
privind mândră prin sală, ca şi cum nu-i venea să creadă că dăduse un 
asemenea noroc peste ea. Mă bucuram sincer. Nu dorisem să o fac de ruşine. 
Pur şi simplu nu voisem să mă combin cu ea. 

— Crede-mă, o să-i vâre limba pe gât în mai puţin de treizeci de secunde, a 
oftat Max, întorcându-se spre mine. Şi acolo ar fi putut să fie limba tay omule. 
Nu-mi vine să cred că n-ai sărutat-o. 

— Nici mie, am zis, cu toată sinceritatea. Dar mă bucur că n-am facut-o. Nu 
mi s-a părut potrivit. 

— Ei bine, mult noroc, amice, a spus Max, bătându-mă zdravăn pe spate. 
Aşteaptă cu răbdare până când o să ţi se pară „potrivit”. Probabil că şi când o 
să mă însor eu, tu tot pe zero o să fii. 

A bătut o dată, puternic, din palme. 

— In orice caz, destul cu vorba. E timpul să o dau gata pe Scarlett şi să 
câştig acest pariu o dată pentru totdeauna. Unde s-o fi dus? 

— Uite-o colo, cu Melody, am răspuns, făcând semn spre semicercul fetelor 
din jurul lui Lauren şi Roland. Unde e Toddy, totuşi? 

Ne-am uitat amândoi cu luare-aminte prin încăpere; am observat că Mouse 
flutura din mâini pentru a-mi atrage atenţia. Arăta agitată cu degetul spre 
ceva din spatele meu. 

— Pe toţi dracii! a exclamat Max, urmărindu-mi privirea. Fata asta, Connie, 
e o devoratoare de băieţi. 

Atunci, Connie s-a desprins de lângă tipul care o ţintuise de perete. 

— Ce... ce naiba... Cum...? s-a clătinat Max, uluit. 

Eu am sărit mult în aer şi am strigat: 

— Da! Toddy! Eşti de legendă, omule! 

El si Connie au ieşit din ungherul în care se aflau si au venit y y Oy spre 
noi, ţinându-se de mână. Connie a trecut glonţ pe lângă noi şi s-a aruncat în 
norul nebunesc de chiuituri şi braţe întinse al lui Mouse şi Keirei. 

Toddy stătea pur şi simplu în faţa mea şi a lui Max, rânjind oarecum strâmb, 
pe jumătate stingher, pe jumătate mândru. Părul blond îi stătea zbârlit şi într- 
o parte şi în cealaltă. Avea obrajii trandafirii şi ochelarii îi stăteau câş pe nas. 
Arăta ca şi cum ar fi fost beat. 

Max era în mod clar prea şocat pentru a articula vreo propoziţie coerentă, 
aşa că am vorbit eu, în Schimb. 

— Ăă... Toddy. Vrei să fii amabil şi să ne explici ce mama dracului tocmai s-a 
întâmplat? 

Toddy şi-a netezit părul cu palmele şi s-a întors spre mine, cu rânjetul lui 
şui. 

— Ea... a venit la mine şi a zis: „Bună, mai ai vreun pont despre hamsteri 
pentru mine?” Şi eu am spus „Nu”, şi atunci ea a zis „Iu eşti foarte drăguţ, 


nu-i aşa?”. Şi chiar n-am ştiut ce să răspund. Dar apoi pur şi simplu a sărit pe 
mine şi a început... să mă sărute. 

Max arăta ca şi cum ar fi putut să leşine în orice clipă. 

— Deci tu... tu... tu...? 

S-a întors spre mine. 

— El... Toddy a sărutat o fată înaintea noastră? Toddy a câştigat pariul? 

L-am bătut pe Max pe umăr. 

— Da, Max, mi-e teamă că da. Toddy a câştigat. 

Am ridicat mâna cealaltă spre Toddy şi el a bătut palma cu mine, clipind şi 
zâmbind. 

Roland s-a strecurat prin câmpul de forţă al fetelor care îl ţineau prizonier 
şi şi-a aruncat braţele în jurul nostru. 

— Putem să o ştergem puţin de aici, băieţi? a şoptit el. Fata asta, Lauren, e 
mişto, dar aici sunt mult mai multe ţipe decât aş putea duce. 

— Te înţeleg perfect, a rânjit Toddy, iar chipul lui Max s-a împurpurat şi mai 
tare. 

— Hei, vrei să-ţi spun ceva? Avem în sfârşit un nume pentru formaţia 
noastră, i-am spus lui Roland, rânjind. The Parallelograms, nu-i aşa, Toddy? 

Toddy a clătinat din cap. 

— Nu, m-am gândit la altul... Mi-ar plăcea mai mult... Never evers. 

Am râs. 

— Da. Nu sună deloc rău. 

— Nu sună rău, de fapt, a mârâit Max. 

Roland a încuviinţat solemn. 

— Da, Never evers. Îmi imaginez cum ar da pe un afiş. Sau pe un rucsac. 
Sau pe un trousse. 

Am izbucnit cu toţii în râs. Roland şi-a scos telefonul şi a făcut un selfie cu 
noi. Apoi s-a apucat să tasteze, murmurând: 

— „Aici... sunt... eu... cu... cea... mai... tare... nouă... trupă... englezească - 
Never Evers”. Aşa. Acum e pe Instagram, deci există de-adevăratelea, a 
continuat el, zâmbindu-mi. Acum trebuie să daţi câteva concerte. 

— Da, i-am zâmbit şi eu. O să dăm. 

A aruncat iarăşi o privire la telefonul său. 

— Are deja 3000 de like-uri. 

— Oh, Doamne, a spus Max. 

— Hopa... 3100, a zis Roland. 

Mouse, Keira şi Connie s-au apropiat, iar eu am spus: 

— Hei, de ce să nu mergem cu toţii la săniuş? Eu şi Mouse am fost ieri şi a 
fost perfect. Putem merge să luăm nişte tăvi din sala de mese. 

— Da, sună grozav, a zis Roland, iar toţi ceilalţi au dat din cap. 

Ne-am îndreptat spre recepţie, unde tipul masiv şi chel care încă aştepta a 
izbutit să ţină în loc cârdului masiv de fete care au încercat să ne urmeze. 

— Slavă Domnului că a plecat Cooper, a şoptit Roland, aruncând o privire 
prin hol. Ei nu i-ar fi plăcut să mă duc la săniuş. Nu cred că asigurarea mea 
acoperă leziunile pe care le poţi căpăta folosind p tavă pe post de sanie. 

Fetele au tras o fugă până la ele în cameră pentru a-şi lua căciuli şi fulare, 
Max a spus că trebuie să-şi ia şi el ceva, aşa că Toddy şi Roland şi cu mine am 
împrumutat nişte tăvi de la sala de mese şi am ieşit, luând-o spre micul deal 
din spatele hotelului. 

Afară, se făcuse chiar şi mai frig. Era un ger crunt. Fetele s-au întors în fugă 
şi s-au aşezat lângă noi. Mouse i-a înapoiat lui Roland jacheta de piele, gest 
pentru care el i-a mulţumit, dar l-am văzut examinând îndeaproape fermoarul. 


Ea a îngenuncheat lângă mine şi mi-a dăruit zâmbetul ei uimitor. Fusesem 
îngrijorat, când o tunsesem, că avea să arate ca o femeie nebună, dar, de fapt, 
arăta chiar mai mişto decât înainte. Acum îi puteai vedea mult mai limpede 
faţa şi, în plus, era ca şi cum tunsoarea îi insuflase un nou tip de energie, o 
prospeţime luminoasă, de parcă nu s-ar mai fi ascuns de ea însăşi - sau de 
altcineva. _ 

— Gata, a zis ea. Incepem? 

— Stai un pic. Unde-i Max? 

Ca şi cum mi s-ar fi răspuns la întrebare, în spatele nostru s-a auzit un ţiuit 
şi un puternic „VÂJ]]!” şi cerul a explodat, spărgându-se în milioane de scântei 
roşii. Ne-am întors cu toţii pentru a-l vedea pe Max, pe jumătate ascuns de 
fum, lângă zidul hotelului. Avea un braţ plin de artificii şi o brichetă. 

— Nu prea am vreo cale de a băga pe şest toată marfa asta în Anglia, 
mâine, a răcnit el. Aşa că putem să le folosim pe unele din ele acum, nu-i aşa? 

A sprintat până la noi şi s-a trântit pe o tavă, lângă Keira. 

— Aşadar, ascultă..., a spus el. Nu prea ne-am făcut noi ochi dulci în 
excursia asta, dar socotesc că e timpul să îngropăm securea războiului, nu 
crezi? Vreau să spun că... nu poţi nega că e limpede că există ceva între noi. 

— Da, poate ai dreptate. 

Ea s-a aplecat spre el şi i-a pus o mână pe umăr. Tocmai când mă gândeam 
că era posibil ca ea să cadă cu adevărat la pace cu el, Keira l-a împins, 
facându-i vânt cu toată puterea. In timp ce Max aluneca repede la vale, a scos 
un țipăt ascuţit. 

Keira a chicotit şi a strigat: 

— Hai să-i dăm drumul! 

Şi toată lumea a pornit, odată cu ea. 

M-am întins şi eu să-mi fac elan, dar Mouse m-a oprit. L-am urmărit pe 
prietenii noştri coborând într-un iureş la vale, ţipând şi căpătând o viteză din 
ce în ce mai mare, până când i-a înghiţit întunericul. Doar noi doi 
râmăseserăm în vârful dealului. 

— Îmi pare rău pentru asta, a spus ea. 

— E în regulă. Chiar mă bucur că ai facut-o. 

Am stat acolo preţ de câteva clipe, în tăcere, zâmbind unul la altul, fără să 
avem habar ce altceva să spunem. Mi-am simţit inima zbătându-se în piept, ca 
şi cum s-ar fi aflat într-o colivie din care voia să iasă cu orice preţ. Deodată mi 
s-a părut că într-a-devăr avea să se întâmple. De data asta, nu existau nici 
paramedici, nici vedete pop, nici hamstero-şobolani carnivori care să ne stea 
în cale. Nu eram decât eu şi Mouse, aşezaţi pe o extrem de inconfortabilă tavă 
din plastic, zâmbind emoţionaţi şi aşteptând să se întâmple ceva. Ştiam că nu 
era cazul să mă mai simt speriat, totuşi eram speriat. Era înfricoşător. Să faci 
ceva, orice, pentru prima dată în viaţă e înfricoşător. Dar îmi doream atât de 
tare să o sărut. 

Mi-am mutat tava un centimetru mai aproape de a ei. Ea a râs şi a făcut la 
fel, astfel încât picioarele noastre au ajuns să se atingă. 

Apoi am închis ochii, am tras adânc aer în piept şi m-am aplecat spre ea. 


